
Forord 


Det er ingen selvfølge at vi kan stole på at maten vi kjøper i butikken ikke 
gjør oss syke. Dagens systemer med institusjoner, lover og ordninger for å 
sikre trygg mat er resultater av en sammensatt historisk prosess som går 
langt tilbake i tid. Denne boken beskriver og diskuterer hvordan ulike 
aktører og institusjoner, som vi kaller «matens meglere», gjennom ulike 
tiltak søkte å sikre at den maten vi spiser er god, sunn og trygg. 

Vi som har skrevet denne boken har bakgrunn fra historie, antropo- 
logi, statsvitenskap, medievitenskap og teknologi- og vitenskapsstudier, 
og bringer med det inn ulike perspektiv på matens industrialisering og 
det meglingsarbeidet det medførte. 

Boken er et resultat av prosjektet In Food We Trust? Technologies of 
Governance in Industrialized Food Systems. Prosjektet løp fra 2013 til 
2018, og ble finansiert av Norges forskningsråd (NFR - SAMKUL pro- 
sjektnummer 220969). Underveis i prosjektperioden bevilget Det huma- 
nistiske fakultet ved NTNU midler til en stipendiatstilling til Tanja Plasil, 
som ble tilknyttet prosjektet. Heidrun Åm, som leder NFR-prosjektet Res 
publica. Responsibility, practice, and the public good across Digital Life 
Norway (prosjektnummer 270623) kom også med etter hvert. 

Vi har også hatt gleden av å samarbeide med flere andre som har 
bidratt gjennom gode diskusjoner og seminarer. SINTEF Havbruk 
ved Marit Aursand og Kirsti Greiff var med fra starten av. Det samme 
var Mattilsynet ved Bjørn Røthe Knudtsen. Også Ruralis, med Hilde 
Bjørkhaug og Jostein Brobakk, har vært gode samarbeidspartnere. Sist, 
men ikke minst, vil vi takke Institutt for tverrfaglige kulturstudier ved 
NTNU og våre gode kolleger for gode og fruktbare diskusjoner. 


Terje Finstad, Stig Kvaal, Håkon B. Stokland og Per Østby 
Trondheim, januar 2022. 

I løpet av siste halvdel av 1800-tallet fikk folk rundt om i landet gradvis 
tilgang til mat som de ikke hadde produsert og foredlet selv. Industriens 
logikk med spesialisering, effektivisering og standardisering ble brakt 
inn i landbruket, og matproduksjonen ble endret for å gjøre den minst 
mulig avhengig av naturens årvisse variasjoner. Maten ble i økende grad 
løsrevet fra sted og tid. Industrialiseringen har resultert i at produksjo- 
nen, distribusjonen og forbruket er blitt organisert i et system med mange 


1 Andersen, Borgersen, Brandt, Stugu & Øfsti 2004; Finstad 2011; Gjerdåker 2002; Zachmann & 
Østby 2011. 

elementer. Ny kunnskap og teknologi var sentralt i denne prosessen. Det 
innebar fremavling av mer effektive planter og dyr, nye innhøstings- 
teknikker og -teknologier, kunstgjødsel, plantevernmidler, industrielle 
foredlingssteder, kunstige tilsettingsstoffer og nye, standardiserte mat- 
produkter. Kort sagt, har situasjonen de siste 150 årene gått fra å være 
preget av at det meste av maten folk spiste kom i nokså ubearbeidet form 
fra jorda og sjøen, til en tilstand hvor jordbruket og fiskeriene er blitt 
integrert i et stort teknovitenskapelig system. 

Moderne mat er nært knyttet til teknologi og vitenskap. Som Annechen 
Bahr Bugge viser i boken Fattigmenn, tilslørte bondepiker og rike riddere, 
har norsk kosthold utviklet seg i tett samspill med den teknologiske og 
vitenskapelige utviklingen. Isskapet var med på å bidra til en økning i 
forbruket av ferskt kjøtt og fersk fisk, mens komfyren gjorde at en middag 
kunne bestå av flere retter? 

Mange som har skrevet om konstruksjonen av moderne matsystemer 
har lagt vekt på etableringen av infrastrukturer. Denne typen studier 
undersøker produksjon, distribusjon og forbruk av mat, samt prosesser 
hvor råvarer og mattilgang gjøres mer eller mindre uavhengig av klima 
og sesong.* Samtidig som det har vært en økende interesse for sammen- 
hengene mellom teknologi, vitenskap og mat, har få av disse studiene 
interesserert seg for hvordan moderne matsystemer er blitt holdt stabile 
etter at de ble etablert, og hvordan de er blitt regulert og endret over tid. 

De senere årene har disse store teknologiske systemene for produk- 
sjon, distribusjon og forbruk av mat særlig blitt synlige gjennom debatter 
om konsekvensene av industrialiserte matsystemer. Det er for eksempel 
liten tvil om at vi i dag har en rekke kostholdsrelaterte helseutfordrin- 
ger, samtidig som ulike eksperter kan være uenige om hvorvidt en mat- 
vare er sunn eller ikke, og hvordan den bør produseres Dette viser at 
matsystemet ikke trenger å forstås som en stabil, uforanderlig struktur. 
Som regel fremstår det som stabilt, men bare fordi det pågår et stadig 
arbeid for å justere elementer i systemet som ikke fungerer som ønsket, 


Almås 2004. 

Bugge 2019: 254, 258. 

Belasco & Horowitz 2009; Horowitz 2006; Sarasua, Scholliers & Molle 2005. 
Bugge 2015. 

og for å integrere nye produkter og politikker. Selv om hovedelementene 
og strukturene i matsystemet er temmelig stabile, er det i også konstant 
endring og utvikling.* 

Mye av arbeidet som pågår i dagens norske matsystem handler om å 
definere systemets utside og innside. Mange av debattene om mat og helse 
dreier seg om hvilke stoffer som bør tillates og forbys i matproduktene” 
Vi er spesielt opptatt av aktørene som deltar i denne typen debatter og 
arbeid. Heller enn å se på hvordan politikere har laget matpolitikk, vil 
vi gå nærmere inn på hvordan matpolitikken blir konstruert, utøvd og 
omsatt i praksis. Hvorfor krangler for eksempel ulike typer eksperter om 
hvorvidt norsk oppdrettslaks er sunn eller ikke? Hvorfor ble datomerkin- 
gen innført, og hvorfor lages det nye måter å merke mat på? Og hvordan 
ble folk vant til å spise og tilberede industrielle matvarer i utgangspunktet? 

Kapitlene i boken viser hvordan moderne mat og matsystemer kan 
forstås som resultater av en rekke styringsforsøk og forhandlinger om 
hvordan mat blir til, men også om ingredienser, lover, regler og stan- 
darder som knytter moderne industrialiserte matsystemer sammen. Vi 
forstår lover, regler og standarder som brede begrep som kan gjelde alt 
fra Norges lover til mer uformelle regler og retningslinjer for «riktig» 
kjøkkenpraksis. Antologien er skrevet av et tverrfaglig knippe forfattere 
med bakgrunn i historie, antropologi, statsvitenskap, medievitenskap og 
teknologi- og vitenskapsstudier. Boken bringer altså inn ulike perspektiv 
på hvordan et utvalg aktører søkte å styre matens ingredienser, men også 
dens meningsinnhold og bruk ved å konstruere, diskutere eller utfordre 
matens lover, regler, retningslinjer og standarder. 


Tidligere forskning 


Samfunnsvitenskapene og humaniora har lenge studert mat som sosi- 
alt og kulturelt fenomen.* Kulturvitere som Claude Lévi-Strauss, Mary 
Douglas og Roland Barthes brukte for eksempel mat som utgangspunkt 


6 Dette er for så vidt et poeng også i det historikeren Thomas P. Hughes omtalte som store tekno- 
logiske system. Se: Hughes 1987. 

7 Nestlé 2003. 

8 For en oversikt over feltet matstudier, se f.eks.: Counihan & Esterik 2013; Murcott, Belasco & 
Jackson 2013. 


11 


KAPITTEL 1 


i sine analyser av samfunnsmessige sammenhenger, mens sosiologen 
Pierre Bourdieu var opptatt av hva forbruk av mat kan fortelle om smak, 
identitet og klasse.” Historikere som Peter Scholliers, Warren Belasco og 
Roger Horowitz har i en årrekke vist hvordan matvaner og smak endrer 
seg med teknologiske og kunnskapsmessige forhold.” 

Også i Norge har samfunnsvitere interessert seg for mat. Her er det 
verdt å nevne sosialantropologen Runar Døvings bok Rype med lettol, 
som i 2003 tok hull på mange myter om norsk matkultur." Boken ble 
fulgt opp av andre, blant annet av Virginie Amilien og Erling Krogh, 
som i 2007 redigerte antologien Den kultiverte maten.” I 2006 publiserte 
sosiologen Annechen Bahr Bugge boken Å spise middag. En matsosiolo- 
gisk analyse, hvor hun tok for seg de mange sosiale kodene og reglene som 
omkranser vårt middagsmønster.” Hennes siste bok, Fattigmenn, tilslørte 
bondepiker og rike riddere, fra 2019, fortsetter undersøkelsene av norsk 
matkultur." 

I boken Matmakt fra 2002, redigert av Hilmar Rommetvedt, viser for- 
fatterne hvordan maktforholdene i landbruket og matsystemet arter seg.» 
Et annet sksempel er boken Den politiserte maten, hvor Eivind Jacobsen, 
Reidar Almås og Jahn Petter Johnsen synliggjør matsystemet som en 
verdikjede fra jord til bord.'* Dette er også tema for boken The Politics of 
Food fra 2004, som ble redigert av Marianne Elisabeth Lien og Brigitte 
Nerlich. Også her er makt et sentralt tema, men samtidig legger bøkene 
vekt på kunnskapens rolle i styringen av matsystemene våre.” 

Dette temaet ble i 2015 fulgt opp av Hilde Bjørkhaug, Reidar Almås 
og Jostein Vik i antologien Norsk matmakt i endring. Boken viser blant 
annet den maktkonsentrasjonen de store matkjedene representerer, og 
konkluderer med at dannelsen av et korporativt nettverksregime har 


9 Barthes 1999; Douglas 1972; Lévi-Strauss 1966. 

10 Belasco 2008; Belasco & Horowitz 2009; Horowitz 2006; Scholliers & Eeckhout 2013. 
1 Døving 2003. 

12 Amilien & Krogh 2007. 

13 Bugge 2006. 

14 Bugge 2019. 

15 —Rommetvedt 2002. 

16 Jacobsen, Almås & Johnsen 2003. 

17 Ugelvik & Neumann 2012. 

18 Bjørkhaug, Almås &Vik 2015. 


INTRODUKSJON 


gjort at staten, matprodusenter og forbrukere er blitt svekket til fordel for 
dagligvarebransjen og den globale matindustrien. Et siste eksempel vi vil 
trekke frem, er en antologi fra 2017 redigert av Gudbrand Bakken: Makt 
og styring rundt matfatet, som viser hvordan det å sikre helsemessig trygg 
mat innebærer en betydelig maktbruk fra myndighetenes side.” 

Som disse studiene viser, har matproduksjonen og -omsetningen 
endret seg i løpet av de siste tiårene. Samtidig har kontrollen av mat 
blitt betydelig omformet. I 2004 skiftet Landbruksdepartementet 
navn til Landbruks- og matdepartementet. På samme tid kom et nytt 
kontrollapparat på plass da Mattilsynet erstattet flere av de eksisterende 
institusjonene som var knyttet til kontrollen av matproduksjonen 
og -distribusjonen. I boken Grensetrafikk - nedslag i matpolitikkens og 
veterinærvesenets historie beskriver Kristin Asdal disse endringene som 
dannelsen av et nytt risikobilde.** Mat- og landbrukspolitikk var i nesten 
100 år et nasjonalt spørsmål. Nå er de også globale. Asdal gjør en inter- 
essant kobling mellom dagens frihandelsregime og gjennombruddet for 
den forrige frihandelsperioden, som kom i andre halvdel av 1800-tallet. 
Også da var smitte, dyretransport og grensereguleringer sentrale tema. 

Slik kan vi se at matstudiene spenner vidt, og at mat som analytisk 
fokus lar samfunnsvitere og humanister komme i berøring med mange 
sider ved menneskelige samfunn og kulturer. Vi forstår mat som kul- 
tur, smak og forbruk. Samtidig er våre daglige måltid bundet opp i store 
systemer som strekker seg fra kontinent til kontinent, fra jord og fjord til 
bord. Kanskje like viktig er det hvordan maten konstrueres eller stabili- 
seres som en del av større praktiske, symbolske og kognitive rammer. La 
oss se nærmere på hvordan vi vil ta for oss spørsmålet om hva, og hvem, 


som regulerer moderne matsystemer. 


Mat som teknovitenskap 


Vi henter inspirasjon fra det tverrfaglige feltet for samfunnsvitenska- 
pelige teknologi- og vitenskapsstudier (science and technology studies, 
STS). Innenfor dette feltet er det blitt utviklet ulike perspektiver for å 


19 Bakken 2017. 
20 Asdal 2005. 

analysere utviklingsprosesser som ligner på fremveksten, stabiliserin- 
gen og destabiliseringen av det moderne matsystemet. Et grunnleggende 
poeng i STS-feltet er å utfordre en deterministisk måte å forstå tekno- 
logi- og kunnskapsutvikling på. Utviklingen og implementeringen av ny 
kunnskap og teknologi skjer ikke på en naturgitt måte, men formes av 
samfunnet og aktørene som jobber med produktet eller systemet.” 

Den amerikanske historikeren Thomas P. Hughes beskrev på 
1980-tallet hvordan store teknologiske systemer ble skapt gjennom 
en sammenveving av teknologiske og ikke-teknologiske elementer. 
Elektrisitetssystemet fordrer ikke bare teknologier for produksjon, over- 
føring og bruk av elektrisitet, men også lovverk, politiske rammer og ikke 
minst sosiale praksiser for å gjøre dette til et fungerende system. Hughes' 
systembyggere måtte bedrive en ingeniørkunst som gikk langt ut over 
det rent tekniske.” En annen teoretisk retning innen STS-feltet er aktør- 
nettverksteorien (ANT). Den ble utviklet som en praksisorientert inn- 
gang til å studere hvordan det materielle, natur og kultur veves sammen, 
utvikles og vedlikeholdes.” 

Hughes’ systemtilnærming og aktør-nettverksstudiene legger spesielt 
vekt på entreprenørenes og vitenskapernes rolle i konstruksjonen av tek- 
nologier, produkter og teknologiske systemer. Samtidig har STS-feltet en 
lang tradisjon for brukerorienterte studier. Med utgangspunkt i ANT har 
disse studiene vært opptatt av å undersøke praksiser knyttet til tekno- 
logi, og hvordan disse endrer både teknologien og folks hverdagsrutiner. 
Domestiseringsperspektivet søker å inkludere brukere og hverdagsliv 
i teorier om innovasjon og teknologisk utvikling. Når en ny teknologi, 
eller et nytt produkt, blir del av hverdagslivet, må det utvikles praktiske 
bruksmåter for teknologien. Man må lære seg å bruke den, samtidig som 
den gis identitet og symbolsk betydning.” 

Disse perspektivene har gitt oss redskaper for å forstå hvordan nye ele- 
menter, det være seg nye matprodukter, nye produksjonsteknikker, nye 
forståelser eller ny kunnskap om maten, vokste frem og ble integrert og 


21 Bijker & Law 1994; Lie & Sørensen 1996; MacKenzie & Wajcman 1985. 
22 Hughes 1987. 

23 Latour 2005. 

24 Sørensen 2006. 

domestisert i de moderne matsystemene. Som flere av kapitlene viser, 
skjedde ikke dette av seg selv. For at en ny produksjonsmåte skal inn- 
passes i et allerede etablert system for matproduksjon, kreves en spesiell 
type arbeid. Det nye må tilpasses det eksisterende. Samtidig må systemet 
justeres for å ta opp i seg nye elementer. 

Dette arbeidet med å tilpasse og integrere nye elementer har vi kalt 
megling. Mens studier av teknologiutvikling tradisjonelt har vært opptatt 
av innovatører, og domestiseringsstudiene har vært opptatt av brukere, er 
vi først og fremst opptatt av aktører som megler mellom det eksisterende 
og nye elementer, mellom produksjon og forbruk, mellom smak og helse, 
og mellom en rekke andre felter. 

I boken Grensetrafikk har Kristin Asdal vist at veterinærene har vært 
en oversett gruppe i etableringen av moderne matpolitikk. Vi går ikke 
spesifikt inn på denne profesjonen, men henter perspektiver og inspira- 
sjon fra Asdals bok når vi velger å følge ulike aktører og prosesser som 
arbeider for å holde matsystemene stabile, samt å endre, regulere og 
videreutvikle dem. Vi har valgt å kalle dem «matens meglere». 

Christine Myrvang har i sin studie av oppkomsten av det norske for- 
brukersamfunnet lagt vekt på at det ikke bare ble drevet frem av økt 
etterspørsel og produksjon, men også av det hun kaller «forbruksagen- 
ter». Disse aktørene opererer i feltet mellom produksjon og forbruk. Ett 
eksempel er Forbrukerrådet, som både skal sikre at produktene forbruk- 
erne kjøper holder en viss kvalitet, og samtidig bidra til å oppdra den 
moderne forbrukeren.» 

Lignende perspektiver er blitt utviklet av Johan Schot, Adri Albert de 
la Bruhéze og Ruth Oldenziel i deres studier av hvordan amerikanske 
produkter og teknologier ble tilpasset og integrert i Europa. For å kaste 
lys over dette forhandlings- og integreringsarbeidet, har de lansert begre- 
pet mediation junctions. De er spesielt opptatt av aktører, organisasjoner 
eller institusjoner som arbeider i skjæringspunktet mellom produksjons- 
og forbrukssfæren. I disse forhandlingssonene blir forbrukernes og pro- 
dusentenes interesser artikulert, forhandlet og forsøkt forent i en gitt 
teknologi, eller i et teknologisk system. Slike forhandlingssoner kan også 


25 Myrvang 2009. 

forstås som arenaer der staten, forbrukerne og markedet møtes, og som 
en empirisk innfallsvinkel til å forstå dynamikken i teknologisk og sosial 
utvikling.” 

Bruno Latours begrep mediators (meglere) og intermediaries (mellom- 
ledd) er i denne sammenhengen nærliggende begrep til Schot, Oldenziel 
og Bruhézes fokus på megling som inngang til å forstå konstruksjonen av 
forbrukersamfunn, men han tar det et steg videre. Mens meglerne endrer 
og omformer, oversetter og av og til avviker fra avsenderens intensjon, 
funger mellomleddene som rene overføringsmekanismer. Dersom nett- 
verk skal bli stabile, må meglere bli mellomledd. Latour viser hvordan 
også ikke-menneskelige aktører, som han benevner som aktanter, kan 
tjene som meglere og mellomledd. Innenfor STS-studiene har man lenge 
vært opptatt av hvordan konstruksjon av ny teknologi ofte handler om 
å omforme mye arbeid til mindre, å redusere mulige konflikter og å for- 
enkle daglige valg.” Akkurat hvordan dette meglingsarbeidet skjer, må 
studeres empirisk og i kontekst.” 

På samme måte som begrepet megling, er begrepet delegering sentralt 
i vårt industrialiserte matsystem og vår matkultur. Det å ta på, lukte på 
og se på fisken på markedet for å finne ut om den er fersk nok, er i dag 
erstattet av en datomerking. Utbredelsen av denne merkingen har bidratt 
til å gi oss et stort og økende avfallsproblem. Vi kaster spisbar mat bare 
fordi merkingen sier oss at den er utgått på dato. Slik har deler av arbeidet 
med å vurdere en vares kvalitet blitt delegert til en teknologi. Det viser at 
også materielle ting kan operere som meglere som overbringer beskjeder 
mellom produksjons- og forbrukssfæren, som oversetter fra politikk til 
hverdagsliv og tilbake igjen. Ja, også lover eller standarder som mulig- 
gjør, endrer eller påvirker forvaltningsmessige tiltak, eller politisk styring 
i bred forstand, kan forstås som en form for megling.” 

Vi bruker meglerbegrepet i en utvidet form for å fange hendelser eller 
prosesser innenfor matfeltet. Vi ser på forskjellige typer ekspertise, men 
også på teknologier som kokebøker, datomerking og lovverk som meglere. 


26 Oldenziel & Bruhéze 2009; Schot & Bruhéze 2005. 
27 Johnson [Latour] 1988. 

28 Åm 2013. 

29 Miller & Rose 2008; Sørensen 2004; Østby 1995. 

I så måte er vårt meglerbegrep inspirert av Schot, Bruhéze og Oldenziels 
vektlegging av det viktige arbeidet som foregår i skjæringspunktet mellom 
produksjonen og forbruket. Samtidig følger vi opp Latours vektlegging av 
at også ikke-menneskelige aktører kan være meglere eller mellomledd. 
Heller enn å komme opp med én definisjon av hva en matens megler kan 
være, søker vi å se på noe av det mangfoldige meglingsarbeidet som fore- 


går i norske matsystemer. 


Kontroll og kompetanse 


Selv om kapitlene i denne boken har litt ulik infallsvinkel til mat, har de 
det felles at de ser på mat som tett sammenvevd med kunnskap, kvalitet 
og kultur, og folkene som styrer dette. For å ordne bokens kapitler, har vi 
plassert dem i tre hovedbolker. Under den første bolken finner vi kapitler 
som handler om arbeidet myndighetene, den statlige ekspertisen og 
forbrukerne la ned for å etablere et lovverk, reguleringer og institusjoner 
for å sikre at maten var trygg. Dette var sentrale elementer i oppbyggingen 
av det nye industrialiserte matsystemet i løpet av 1800- og 1900-tallet. 

I kapittel 2, Matens reguleringsregimer, beskriver Per Østby noen 
sider ved lovverket og det norske matkontrollsystemet fra 1600 og 
frem til i dag. I disse årene har matkontrollen gjennomgått tre tyde- 
lige endringer. Ved overgangen fra det førindustrielle til det industri- 
elle reguleringsregimet fikk kunnskap og teknologi større betydning. 
Videre ble de administrative og organisatoriske rutinene som rammer 
inn matsystemet styrket. Fra 1980-tallet er det industrielle regulerings- 
regimet satt under press. Nye premissleverandører, som f.eks. influen- 
sere, påvirker menings- og holdningsdannelsen. Videre delegeres mer 
av beslutningene til internasjonale organer og styringssystemer. Sist, 
men ikke minst, har den store mengden kontrolloppgaver gjort det 
nødvendig å gå fra direkte til indirekte kontroll med innføringen av 
ulike typer styringsteknologier. 

For å forholde seg til de kontinuerlige endringene i matproduksjonen, 
er det imidlertid ikke tilstrekkelig med lovverk og institusjoner som sik- 
rer trygg mat. En ny matkultur ble bygd opp parallelt med det vi i dag 
kjenner som det industrialiserte matsystemet. Denne matkulturen var i 

høy grad preget av den teknovitenskapelige utviklingen som startet midt 
på 1800-tallet, og som også fikk betydning for utviklingen av matproduk- 
sjonen. I kapittel 3, Fra kvantitet til kvalitet. Kokeboken som opplysnings- 
skrift og styringsteknologi, viser Stig Kvaal hvordan ernæringskunnskap 
ble fortolket og formidlet gjennom kokebøker for å bli virksom utenfor 
ekspertenes rekker. Kvaal undersøker hvordan kokebøker ikke bare har 
vært en kanal for å formidle praktiske oppskrifter og tradisjoner, men 
også har fungert som talerør for å fremme nye ernæringsforståelser. 
I kapittelet viser han hvordan en ny naturvitenskapelig tilnærming til 
ernæring etter hvert sivet inn i kokebøkene og førte til et ernæringsmes- 
sig paradigmeskifte, hvor det ikke lenger bare dreide seg om å skaffe rike- 
lig mat, men også om å lage riktig mat. 

Kvaal følger opp temaet i kapittel 4, «ud for at lære husholdnings- 
fag». Om etableringen av husstellundervisning i Norge. I løpet av 
den siste halvdelen av 1800-tallet ble vitenskapen en stadig mer sen- 
tral kunnskapsleverandør og autoritet i kostholdsspørsmål, og flere 
begynte å stille krav om at det måtte etableres husstellundervisning og 
-skoler for unge kvinner for å styrke kunnskapsgrunnlaget for det 
norske matstellet. Kvaal viser hvordan husstellspionerene argumenterte 
og arbeidet for undervisningssaken, og hvordan deres innsats resulterte 
i at det ble etablert en lærerinneskole i husholdningsfag, husmorskoler, 
og at skolekjøkkenundervisning kom inn på fagplanen for folkeskolen. 
Dette var viktige milepæler i profesjonaliseringen av husmorrollen, og 
innebar en oppvurdering av matstellet og en vitenskapeliggjøring av 
undervisningen. 


Kvalitet og kultur 


Vårt forhold til mat er i høy grad preget av den teknovitenskapelige 
utviklingen. Denne utviklingen var også helt sentral for etableringen av 
et moderne matsystem på 1900-tallet, og i del to av denne boken ser vi 
nærmere på hvordan det skjedde. For å undersøke dette har vi gjort dyp- 
dykk i konkrete saker for å komme tett på hvordan etableringen av både 
et styringssystem og en matkultur ble utviklet parallelt med systemet for 
matproduksjon. 

I kapittelet Et moderne produkt med tvilsomt rykte. Norsk margarin 
1860 til 1940 skriver Per Østby om hvordan og hvorfor margarin ble 
utviklet, og på hvilke måter den ble forsøkt tilpasset konkurerrende 
produkter og en krevende næringspolitikk. Margarinprodusentene ble 
underlagt andre regler for drift og salg enn det andre leverandører av 
matvarer tidligere hadde møtt. Gjennom lovverket og andre tiltak ble 
produktet forsøkt låst fast i en regulering som satte rammer for hva den 
skulle inneholde og koste, og hvordan den skulle se ut og reklameres 
for. Derfor måtte produktet bokstavelig talt megles inn på ny. Østby 
beskriver kontroversene rundt margarinen og hvordan produktet ble 
forhandlet mellom produsentene, myndighetene, landbruksinteressene 
og vitenskapen. 

Med industrialiseringen av vårt matsystem ble nye typer ekspertise 
etablert. Ekspertisen bidro ikke bare til å forme hvordan matproduksjo- 
nen og omsetningen ble organisert, men også hvordan folk har tenkt om 
og brukt mat.” I kapittelet Å sette maten i banken. Momenter fra fryse- 
boksanleggenes historie tar Terje Finstad for seg den statlige innsatsen for 
å opplyse det norske folket om den nye frysekonserveringsteknologien fra 
1940- til 1960-tallet. Kapittelet utforsker ekspertisens rolle i introduksjo- 
nen av fryseboksanlegg i Norge, dens maktesløshet overfor feil bruk, men 
også dens sentrale rolle i anleggenes forsvinning. Ved å utforske hvordan 
ekspertene ved Statens forsøksvirksomhet i husstell etablerte grunnregler 
for bruk av fryseboksanlegg, hvordan de arbeidet for å stabilisere rela- 
sjonen mellom teknologien, norske matvarer og deres brukere, forteller 
kapittelet historien om hvordan fryseteknologien og dens ekspertise pre- 
ger hvordan vi spiser. 

Infrastrukturene som holder matsystemet sammen og bidrar til at 
det fungerer, ble videreutviklet gjennom 1900-tallet. Nye standarder for 
hva som skulle regnes som god, sunn og trygg mat, samt regler for hold- 
barhet og innhold, ble utviklet i takt med at nye produkter og teknolo- 
gier for produksjon, salg og oppbevaring av mat kom til. I kapittelet Fra 
mattrygghet til miljøproblem. Datomerkingens historie i Norge i Norge 
tar Tanja Plasil, Håkon B. Stokland og Per Østby for seg det omfattende 


30 Finstad 2013; Zachmann & Østby 2011. 

arbeidet bak lovarbeid og implementering av datomerkingen av mat i 
Norge. Datomerkingen var en løsning på problemer som oppsto i kjøl- 
vannet av at industrien utviklet en ny og mer hygienisk matemballasje. 
Dette ga matvarene lengre holdbarhet, men gjorde det også vanskeligere 
for forbrukerne å vurdere kvaliteten ved hjelp av syns- og luktesansen. 
Datomerking var ment å bøte på dette ved at produsentene fastsatte en 
dato for siste forbruksdag (best før) som forbrukerne kunne forholde 
seg til. I de senere årene har imidlertid datomerkingen blitt koblet til 
miljøproblematikken og knyttet til unødvendig matkasting. Mot slutten 
av 1900-tallet og frem mot i dag, ser vi at flere av teknologiene som ble 
utviklet for å sikre oss trygg, god og sunn mat har kommet under press. 
Dette ser vi nærmere på i den neste delen av boken. 


Kunnskap og kontroverser 


De senere årene har vi sett at det i økende grad er blitt stilt spørsmål 
ved og rettet kritikk mot konsekvensene av det industrialiserte matsys- 
temet. Problematiske sider ved industrialiseringen, som miljøødeleggel- 
ser, manglende dyrevelferd og kostholdsrelaterte helseutfordringer, har 
blitt løftet frem. Lenge var det en relativt begrenset gruppe vitenskapelige 
rådgivere, forvaltningen og politikere som etablerte regler og lover som 
sikret kvaliteten på maten, og som kunne påvirke matkulturen gjennom 
formidling i massemedia. Frem mot våre dager har forbrukerne og for- 
brukerorganisasjonene fått større innflytelse og blir stadig viktigere i 
nasjonale debatter om mat.” 

I kapittelet Ny mat på alle fat. NRKs rolle som megler av nye tanker om 
mat, retter Sara Brinch oppmerksomheten mot hvordan fjernsynet har 
fungert som mellomledd og mekler for å skape en mer bevisst forbru- 
ker gjennom de siste tiårene. Her har matvarer, oppskrifter og retter blitt 
satt i større meningsskapende sammenhenger, som deler av en matkultur, 
som uttrykk for kokkekunst, som kilde til en sunn livsstil — eller også 
som del av et dobbelt samfunnsproblem: overproduksjon av matvarer og 
matsvinn. Brinch bruker NRK-programmene Fjernsynskjøkkenet, Live 


31 Asdal & Moser 2008; Bjørkhaug et al. 2015. 

redder verden. Litt, FBI redder høna og Matsjokket for å diskutere all- 
mennkringkasterens evne og makt som megler gjennom henholdsvis en 
dialogisk, aksjonsbasert og relasjonell journalistisk metode. 

Nye og mer kritiske forståelser av industrielt produsert mat har i den 
senere tid fått innvirkning på styringssystemene innen matfeltet. I kapit- 
telet Ekte eller falsk? Kampen om vaniljesmaken og merking av industrielt 
produsert mat viser Håkon B. Stokland hvordan kritikk fra ulike aktø- 
rer utenfor det etablerte matsystemet førte til at kontrollen av merking 
på matprodukter ble strammet inn. I løpet av 2000-tallet fikk mange 
nordmenn et endret forhold til vanilje. Den vaniljesmaken vi kjenner fra 
vaniljesukker, vaniljeis og vaniljesaus, ble «avkledd» som industrielt pro- 
dusert vanillin, og ble med det forstått som falsk vanilje. Samtidig ble 
vaniljesmak fra vaniljebønner og -frø etablert som ekte vanilje. Stokland 
undersøker hvordan den nye forståelsen av vaniljesmak oppsto, og 
hvordan vaniljesausen ble en representant for «falsk» industrimat i en 
offentlig diskusjon om merking av mat. Han argumenterer for at den nye 
kulturelle konstruksjonen av vanilje var avgjørende for at reguleringen 
og håndteringen av merking av mat har blitt strengere. 

I det siste kapittelet, Laks i medvind og motvind, ser Heidrun Åm på 
det komplekse nettverketsarbeidet som må til før laksen havner på mid- 
dagsbordet. Hun viser hvordan ny teknologi muliggjør den nye masse- 
produserte oppdrettslaksen, samtidig som den nye teknologien og det 
kunnskapsbaserte, globaliserte oppdrettet truer med å destabilisere 
laksens særegenhet. Derfor innføres det konstant ny teknologi og kunn- 
skap for å opprettholde laksens lakseaktige karakter. Politisk styring og 
meglere, som Vitenskapskomiteen for mat og miljø (VKM), er viktige 
aktører i dette stabiliseringsarbeidet, på lik linje med vitenskapelig kunn- 
skap om næringsinnhold og teknovitenskap som bioteknologi. Kapittelet 
viser et samspill, hvor laks, teknologi og politikk er tett sammenvevd. 

Abstract: This chapter examines the development and changes of food control regu- 
latory measures in Norway from 1860 to 2020 with a focus on four laws: The Health 
Act (1860), The Law for Food Control (1933), The Coordination Act (1978) and The 
Food Law (2004). These laws have been a vital and necessary part of our food safety 
management systems during this time period. In many ways legislation is a nation’s 
ultimate tool for ensuring food security. The outline of these laws, their intentions 
and consequences have changed over time. These changes tell us something about 
legal acts and their ability to regulate societal activities. Furthermore, they are a lens 
into societal changes and tell us something about the evolution of the control system 
for food products, shifting needs, and the effects of the laws over time. The authority 
of the control system has changed from local to national and international con- 
trol decisions and institutions. Furthermore, control has shifted from direct, often 
hands-on operations to more automated systems. Recently, food control has been 
marked by two vital trends. The first is an increasing use of steering mechanisms 
and political technologies to keep the system working. Secondly, the knowledge 
base of the system, which has been the domain of certified experts, is now under the 
growing influence of a variety of public experts. 


Keywords: food laws, food control, political technologies, history of technology, 
food history 


Samfunnet har alltid utøvd former for kontroll for å sikre at maten er 
trygg. Helt fra middelalderen av fantes det lover som skulle beskytte folk 
mot dårlig mat. Ofte besto imidlertid kontrollen av lokale påbud knyttet 
til religion, sedvane og tradisjon. På 1800-tallet ble det endringer både i 


Sitering: Østby, P. (2022). Matens reguleringsregimer. I T. Finstad, S. Kvaal, H. B. Stokland & P. Østby 
(Red.), Matens meglere: Kontroll, kvalitet og kunnskap i den industrielle matens tid (Kap. 2, s. 25-58). 

produksjon og omsetning av mat. Lengre avstand mellom matprodusenter 
og kunder rokket ved det lokale og direkte. Matproduksjonens industri- 
alisering fant en parallell i oppbyggingen av nye systemer for overvåking 
og kontroll. Nye kontrollmåter var basert på den raske utviklingen innen 
vitenskap og teknologi, men også nye måter å administrere og organisere 
samfunnet på. Konsekvensen ble nye lover og institusjoner som skulle 
sikre maten. Fra 1980 ser vi omrisset av nok et skifte, som vi ennå ikke helt 
ser rekkevidden av. Kontroll og regulering er i mye sterkere grad standar- 
disert og automatisert. I dette kapitlet undersøker vi hvordan systemer for 
kontroll og regulering av maten er blitt etablert, vedlikeholdt og endret. 
Disse hendelsene spenner over et langt tidsrom, og kan også leses som et 
rammekapittel som bygger kontekst for de påfølgende kapitlene. 


Tillit, kontroll og regulering 


Det blir hevdet at tillit er en grunnleggende forutsetning for menneske- 
lig eksistens. Tillit innebærer samtidig at vi må akseptere å leve med en 
viss risiko. Det finnes en bred litteratur som har behandlet spørsmål om 
sikkerhet, tillit og risiko i moderne samfunn. Anthony Giddens beskri- 
ver tillit som en av konsekvensene av moderniteten, og at opplevelsen av 
sikkerhet hviler pa en balanse mellom tillit og akseptabel fare/risiko.' 
Hvordan tillit blir skapt og hvordan vi til enhver tid vurderer farer, har 
imidlertid endret seg mye over tid. Ulrich Bech og andre samfunnsteore- 
tikere diskuterer overgangen fra moderne samfunn til risikosamfunn.* 

I risikosamfunnet er vi lite opptatt av individuell fare, men vi må i 
større grad forholde oss til ekspertbaserte, kalkulerbare og institusjonelle 
farer, det vi kaller risiko. Det samme kan vi si om forholdet vårt til mat. 
I tidligere tider ble tillit skapt gjennom nærhet til produsent og leveran- 
dør, ved skikker, religion og kulturell tilhørighet. Farer kunne vurderes 
ved selvsyn, lukt og smak. I moderne tid har avstanden mellom produsent 
og forbruker blitt erstattet av mange omsetningsledd. Derfor er personlig 
vurdering blitt erstattet av ulike former for ekspertbaserte evalueringer 
og institusjonelle kontroll- og reguleringssystemer. Hva betyr det? 


1 Giddens 1990. 
2 Bech 1992. 

Unni Kjærnes et al. skriver i Trust in Food - A Comparative and Insti- 
tutional Analysis om det de kaller reguleringsregimer. Regulerings- 
regimer er måten institusjonelle aktører organiserer kontroll av mat. 
Ifølge forfatterne er de viktigste aktørgruppene i utformingen av disse 
regimene matprodusenter (leverandører), det offentlige og forbrukerne. 

I tillegg til disse aktørgruppene, vil vi i denne boken også vise til en 
fjerde gruppe, det vi i bokens innledning har beskrevet som meglere. Dette 
er aktører som besitter nye former for kunnskap om mat - kunnskap om 
hvordan man best kan kontrollere at mat er trygg, og ikke minst hvordan 
dette kan kommuniseres til de andre aktørgruppene. Dette betyr samtidig 
at både kunnskap (vitenskap) og teknologi er sentrale elementer i hvordan 
de ulike reguleringsregimene blir etablert og fungerer. 

Inspirert av begrepet reguleringsregime, ser vi for oss omrisset av tre 
ulike regimer over tid: det førindustrielle (førmoderne), det industrielle 
(moderne) og det senindustrielle (sen-moderne). Mens det første løp fram 
til andre halvdel av 1800-tallet, gikk det neste fra rundt 1880 til 1980. Vi 
har valgt å betegne matkontrollen etter 1980 for et senindustrielt regu- 
leringsregime. En rask beskrivelse av disse regimene ville være at i det 
førindustrielle Norge var regulering av maten knyttet til religion, lokale 
forordninger og tradisjon. I tiden etter 1800 gjennomgikk kontroll- 
systemene for mat betydelige endringer. Den første handlet om at kunn- 
skap og teknologi fikk større betydning. Videre ble de administrative og 
organisatoriske rutinene som regulerte matsystemene styrket. Etter 1980- 
tallet kom både kunnskapsstrukturene og institusjonene under press, og 
lovverk og administrasjon ble forsøkt forenklet, automatisert og delegert.* 
Det som skjedde i denne perioden kan knyttes til diskusjonen om poli- 
tiske teknologier eller styringsteknologier, som vi kaller det 5 

I boken Governing the Present viser Nikolas Rose og Peter Miller hvor- 
dan offentlig styring over sektorer som skole eller helsevesen blir regulert 
med såkalte styringsteknologier. Politiske strategier eller direkte lovpålegg 
utøves gjennom mer eller mindre autonome mekanismer. På denne måten 


3 Belasco & Horowitz 2009; Bjørkhaug, Almås & Vik 2015; Bugge 2019; Horowitz 2006; Petrick 
2011; Zachmann & Østby 2011: 1-10. 

4 Røskaft 2017. 

5 Miller & Rose 2008; Stokland 2015, 2020. 

utøves regulering og politikk på avstand. Eksempler på styringsteknologier 
kan være standarder, normer eller lover, men de kan også være mekanis- 
mer og teknologier konstruert for å utføre utvalgte reguleringsoppgaver. 
Datomerking av matvarer er et eksempel på en styringsteknologi.° Slik mer- 
king på melkekartongen forteller om melken er «lovlig» å drikke, men også 
om det kan anbefales å gjøre det. Et annet eksempel er at leveranser av norsk 
drikkevann styres av 58 EØS-bestemte parametere som spenner fra vannets 
bakterieinnhold til dets hardhet og farge. Det kan synes som en generell 
tendens at regulering har beveget seg fra en «hard og direkte» styring, til 
en mer «myk makt» med bruk av ulike former for slike styringsteknologier. 

I det følgende vil vi beskrive og diskutere etablering og endring av de 
tre reguleringsregimene vi viste til over. Med det vil vi besvare følgende 
spørsmål: Hvordan var de ulike regimene bygd opp? Hvilke utfordrin- 
ger og samfunnsmessige oppgaver knyttet til mat skulle de løse? Dette 
kan også gi oss en oversikt over hvordan reguleringsregimene ble endret, 
og hvilke konsekvenser det fikk. For å besvare disse spørsmålene har vi 
satt søkelyset på fire sentrale «matlover»: sunnhetsloven (1860), nærings- 
middelkontroll-loven (1933), samordningsloven (1978) og matloven (2004). 


Fra førindustrielt til industrielt reguleringsregime 


Det førindustrielle reguleringsregimet kan beskrives som et kontrollsystem 
basert på lokal tillit. Det var kort avstand mellom de som solgte og de som 
kjøpte maten. Maten kunne observeres og smakes. Sanksjoner kunne utøves 
kjapt og direkte. Lokale skikker og tradisjoner var viktig for å kontrollen. 
Dette bildet på den førindustrielle matkontrollen er imidlertid ikke entydig. 

Helt fra gammelt av fantes det lover som skulle beskytte folk mot dår- 
lig mat. Blod eller kjøtt fra selvdøde dyr ble sett på som noe som ikke 
skulle røres. Gulatingsloven, Frostatingsloven og Bjarkøyretten inne- 
holder alle ganske spesifikke forordninger for hvordan en skulle sikre til- 
gangen til trygg mat. Et eksempel er en retterbot fra 1330 utformet under 
Magnus Eriksson og rettet til Bergens innbyggere, der det ble klaget på 
at ris, gryn, mandler og krydder var blandet med fremmede og verdiløse 


6 Miller & Rose 2008; Plasil 2020; Stokland 2015, 2020. 

stoffer. Under dronning Margrethe ble det på 1400-tallet lagt ned forbud 
mot å selge bedervet fisk.” I Frostatingsloven finner en følgende: 


Det bjørn slår i hel og det som fell utfor berg, kan etas. Og om naut stangar naut 
i hel, da kan det etas. Ei kvinne skal avlive fe heller enn å lata det liggja og daude 
av seg sjølv, og det som ho avlivar om det ikkje er karfolk til stades, kan etas. Og 


om et naut kverkjest på båsen, kan det etas.* 


Slik fortsetter teksten og gir inngående innblikk i hvordan man for- 
holdt seg til dyr som ble drept ved uhell, eller som døde av sykdom. 
Gulatingsloven var ikke så positiv til å spise selvdøde dyr. Bjarkøyretten 
hadde nesten samme ordlyd som Frostatingsloven. Lovene behandler 
mye av den samme tematikken, men har lokal variasjon i konklusjonene.” 


Figur 2.1. Slakting var blodig, men ga god kontroll på kvaliteten. (Bilde fra Maggie Black's 
The Medieval Cookbook, kunstner ukjent. Offentlig eiendom, hentet fra Wikimedia Commons.) 


7 Røskaft 2017: 2. 
8 Hagland & Sandnes 1994. 
9  Hagland & Sandnes 1997, kap. 19-20; Hagland & Sandnes 1994, kap. 2, 42-43; Robberstad 1981, kap. 31. 

Utover 1600- og 1700-tallet gjorde økende tettsted- og byvekst at måten 
mat ble brakt til byene og omsatt på måtte reorganiseres. Laugene fikk 
i den sammenhengen en viktig rolle for å regulere både produksjon og 
omsetning. Laugsartikler for slakterne ble gitt av 5. mai 1683. De første 
lovene var en blanding av helselover og næringspolitiske lover som i tillegg 
til å sikre innbyggernes helse, også skulle ordne forholdene på markedet. 
Det fantes både lokale og nasjonale lover. Byene etablerte sunnhets- og 
karanteneinstitusjoner i stiftsbyene og sjøfartsstedene. Fra 1800 vandret 
koleraen over Europa, noe som satte nye krav til myndighetsforordnin- 
ger. Koleraen var en viktig grunn til sunnhetslovene som ble vedtatt over 
hele Europa fra midten av 1800-tallet. 

Etter 1800 endret de demografiske forholdene seg. Folk fikk flere barn, 
flere barn vokste opp, næringslivet skjøt fart og byene vokste. Jordbruket 
ga mat til flere, og mer av maten ble solgt på markeder i tettsteder eller 
byene.” Den store omveltningen fant sted med de politiske revolusjo- 
ner, og vitenskapens og teknologiens gjennombrudd i den vestlige ver- 
den. England var først ute med industrialiseringen, og i løpet av 1700- og 
1800-tallet spredte den seg videre på kontinentet. I Norge startet indus- 
trialiseringen rundt 1850 med etablering av tekstilfabrikker og mekaniske 
verksteder i de største byene. Mølledrift, slakterier, bakerier og bryggerier 
hadde vært i drift en stund. Med økende innbyggertall fikk også nærings- 
middelindustrien større omfang. 

Nye virksomheter, som hermetikkindustrien, margarin- og sjokolade- 
fabrikker, bidro til at landet etter hvert fikk en betydelig sektor for tilvirking 
av mat i stor skala. Urbanisering og sentralisering betydde at store mengder 
mat måtte forflyttes over stadig større avstander. Dette endret sektorens 
karakter og måten produktene ble kontrollert på. Produsent og kjøper møt- 
tes ikke lenger, men ble representert av et voksende antall mellomledd som 
grossister, transportører og forhandlere. Det var ikke uvanlig med såkalte 
matskandaler, det vil si juks med vekt, innhold eller innblanding av mer 
eller mindre farlige stoffer. Pepper ble iblandet alle mulige substanser som 
lignet, te ble spedd ut med løv fra tresorten ask, sand ble blandet i sukker, 
vann i melken og vitriol i ølet. Agurkene ble holdt grønne av tilsetting av 
kopper, og ost ble blandet med bly for å holde fargen. 


10 M. Jensen 2017: 19-22; Røskaft 2017. 

Kunnskapens betydning 


To vitenskaper ble viktige for utviklingen av et lovverk for matkontrol- 
len: kjemi og medisin. I 1820 publiserte kjemikeren Frederick Accum A 
Treatise on Adulteration of Food and Culinary Poisons. Tidsskriftet Lancet 
bidro til avsløringer av forfalskninger ved at det opprettet en Analytical 
and Sanitary Commission som skulle kontrollere matbutikkene i London. 
Kjemikeren Arthur Hill Hassall og kostholdseksperten Henry Lethaby 
gjennomførte i årene 1851 til 1854 en rekke undersøkelser og påviste mange 
eksempler på svindel med matprodukter. Disse to eksemplene på frivillig 
og privat matkontroll fikk avisene til å skrive om saken. Med det ble poli- 
tikerne påvirket, og parlamentet så seg nødt til å ta affære. Den britiske 
Food and Drug Act ble vedtatt i 1860, og skjerpet i 1872." 

Kunnskap innen organisk kjemi synes å ha gitt viktige redskaper for 
å bekjempe matforgiftning og -svindel. Bakteriologien ble sannsynligvis 
like viktig. I denne sammenheng nevnes ofte John Snow, som oppdaget at 
drikkevannet var det primære da London ble rammet av et kolerautbrudd 
i 1854. Snow kartla smittevegene, og fant ut at de ledet til en offentlig 
vannkilde i Soho. Da myndighetene fjernet håndtaket på en vannpumpe 
avtok antallet sykdomstilfeller i nabolaget. Dette eksemplet er beskrevet 
av flere, og viser overgangen fra en miasmatisk til en bakteriologisk og 
epidemiologisk sykdomsforståelse.” Miasma-teoriene handlet om at syk- 
dommer var forårsaket av en form for damp eller dårlig luft som ofte 
skyldtes råtnende organisk materiale.” Utover 1800-tallet ble disse teori- 
ene tvunget på retrett av bakteriologien. 

Det var flere sammenfallende grunner til bakteriologiens gjennom- 
brudd. På 1880-tallet identifiserte den tyske legen og bakteriologen Robert 
Koch kolerabakterien, og slo med det fast at miasme-teoriene var feilaktige." 
Andre har vist til den store betydningen av mikroskopet og økt bruk 
av statistikk som det som drev gjennom bakteriologien.” Vi kan også se 
det som en gradvis overgang fra en medisinsk teori til en annen. I løpet 


11 Tannahill 1973: 294. 

12 Schiøtz 2003: 38-40. 

13 Magner 2007: 13-14. 

14 Black & Fawcett 2008: 19; Moseng 2003: 309. 
15 Grande 2004. 

av denne prosessen mistet ulike elementer kraft, mens andre tok over. Jan 
Groven Grande viser at det var et stort tidsspenn mellom oppdagelser av 
«noe i kroppen» og til etableringen av bakterier som medisinske fakta og 
årsak til sykdom. 

At man hadde muligheten til å kunne se bakterier, betydde ikke at man 
visste hva man så. Det viktigste var at sentrale institusjoner sluttet seg til 
bakteriologien.” Bruno Latour beskriver nettopp dette - hvordan kunn- 
skap og vitenskap, og med det fakta, etableres som aktørnettverk. Latour 
bruker Pasteur som eksempel. Han lyktes i å finne en kobling mellom en 
bakterie, miltbrannsykdommen hos kyr, bøndenes behov for et botemid- 
del mot sykdommen og den franske statens ønske om å støtte landbruket. 
At det ble etablert en forbindelse (aktørnettverk) mellom vitenskapelige 
fakta, aktører med spesifikke behov og statsmaktens interesser, gjorde 
bakteriologien holdbar og dermed «sann». Latour viser at etablering av 
fakta er en form for arbeid, og mange oppgaver og oversettinger (transla- 
sjoner) må utføres før kunnskap etableres. 

Overgangen fra det førindustrielle til det industrielle regimet fikk betyd- 
ning for matleveransene, men også for kontrollen av mat. De nære og lokale 
båndene mellom leverandør og kunde, forsvant. Maten måtte transporteres 
over større strekninger, og leveransene fikk flere mellomledd. Lettbedervet 
mat kunne bli ødelagt, og noen forhandlere jukset med ingredienser og vekt. 
Samtidig skjedde det et kunnskapsmessig gjennombrudd som ga styres- 
maktene muligheter for å påvise smitte og avsløre juks med matvarene. Basert 
på de nye mulighetene, men også for å møte utfordringene, så statsmakten 
behovet for et bedre lovverk og mer spesialiserte institusjoner. Slik kunne 
landets innbyggere sikres en mer effektiv matkontroll. 


Industrisamfunnets lover 


Sunnhetsloven fra 1860 var en indikasjon på at det førindustrielle regu- 
leringsregimet ble erstattet av industrisamfunnets måte å kontrollere på. 
Den vitenskapelige og teknologiske utviklingen, industrialiseringen og 


16 Grande 2004. 
17 Okun 1986: 15-17. 
18 Latour 1988. 

urbaniseringen, var alle elementer i framveksten av nye kontrollmåter. I 
1837 vedtok Stortinget formannskapslovene, som forflyttet mer makt og 
ansvar til kommunene. Samtidig skjedde det en allmenn oppgradering 
av offentlige aktiviteter, og kommunene fikk lov til å ta opp lån og kunne 
investere i offentlige tiltak. Dette nedfelte seg blant annet i etablering av 
bedre brannsikring og vannverk, samt sanitære anlegg som kloakk osv. 
Stadsfysikus (bylegen) og stadsingeniørene ble pådrivere for bedre helse 
og utbygging av infrastruktur som også støttet denne utviklingen. 

1 1831 ble det opprettet provisoriske sunnhetskommisjoner som i første 
rekke var et svar på koleraens utfordringer. Noen steder var det tilgang til 
rent drikkevann og sanitære forhold som var de mest presserende opp- 
gavene. Andre var opptatt av å sikre den maten som kunne gjøre folk 
syke. Bedervet mat ga mye smitte og sykdommer. Disse utfordringene, 
samt den konstante trusselen fra koleraen, gjorde at et lovarbeid som 
skulle sikre byenes vann- og matforsyninger kom i gang i 1858. «Lov om 
Sundhedscommisjoner og om Foranstaltninger i Anledning af epidemisk 
smittsomme Sykdomme» ble vedtatt i 1860. 

Sunnhetsloven var et vannskille på mange måter. Loven var ikke bare 
et løft for å bedre levekårene for folk; loven og dens organisering betydde 
at statsmakten tok større ansvar og mer kontroll over landets innbyg- 
gere enn før. Loven var en fullmaktslov, som ga kommunene myndighet 
til å vedta passende «sundhedsforskrifter». Utøvelsen ble derfor lokal og 
direkte, og overtredelser fikk umiddelbart konsekvenser. Kommisjonene 
ble ledet av en lege, stadsfysikus eller stadsingeniøren. I tillegg skulle 
det være fire andre med ikke spesifiserte yrker, og minst en kvinne. 
Sunnhetsloven gjaldt ikke bare byene, men også landkommuner med for- 
mannskap.” I Trondheim ble for eksempel kontakten mellom ordfører, 
politimester, stadsingeniør og stadsfysikus en virksom kombinasjon som 
gjorde at helsearbeidet i byen skjøt fart.” 

Koblingen mellom medisinsk og teknisk ekspertise sier noe om disse 
profesjonenes betydning i statens håndtering av industrialiseringens kon- 
sekvenser. Loven la grunnlaget for kontroll med nær sagt alle forhold som 


19 Røskaft 2017: 2-3. 
20 Røskaft & Østby 2021. 

kunne påvirke helsetilstanden på en negativ måte, og mat var intet unntak 
i så måte. Sunnhetsloven var en helselov, rettet mot helheten og systemet, 
men i årene mellom 1860 og 1900 ble det også vedtatt en rekke «tillegg» — 
spesifikke lover knyttet opp mot bestemte virksomheter som meierier 
og slakterier, eller mot utvalgte matprodukter. Et eksempel på det var 
margarinloven, som ble vedtatt i 1886, og lov om salg av melk i 1898. 


Figur 2.2. Oslo slaktehus. De store mengdene ferdig kjøtt som strømmet gjennom slaktehuset 
krevde helt andre kontrollmåter enn før. (Ukjent fotograf, Oslo Museum OB.Z18342, via 
digitaltmuseum.no. CC BY-SA 4.0) 


En annen særlov som utfordret rammene for matkontrollen, var loven om 
kommunale slaktehus som ble vedtatt i 1892. Loven var todelt: den skulle 
forebygge helsefare ved å unngå at folk spiste kjøtt som var bedervet. Videre 
skulle man forhindre smittsomme dyresykdommer. Allerede da visste man 
at enkelte dyresykdommer også kan angripe mennesker, så denne forbin- 
delsen var klart formulert i loven.” Loven fra 1892 trekkes ofte fram siden 


den åpnet for en ny profesjon ved siden av juristene, legene og ingeniørene. 


21 —Røskaft 2017: 5. 

Veterinærforeningen ble stiftet i 1888, og Veterinærvesenet etablert i 1890. 
Veterinærene fikk ansvaret for kontrollen av slaktehusene, og siden ble 
mandatet for denne profesjonen utvidet. Som juristene, ingeniørene og 
medisinerne fikk veterinærene en betydelig posisjon i statsapparatet, da 
særlig knyttet til landbruket.” Kari Tove Elvbakk og Annette Lykknes 
beskriver loven som en brekkstang for å utvide og styrke landbrukets posi- 
sjon i statsapparatet. En konsekvens av dette var at lover og regler om mat 
etter hvert ikke bare skulle handle om helse, men også produktkvaliteten.* 


Fra helse til landbruk 


Både sunnhetsloven og næringsmiddelloven må ses på som en del av det 
industrielle reguleringsregimets tidlige fase. Gjennom skrittvise endringer 
i synet på mat, ny kunnskap og administrative forandringer, endret regi- 
met karakter. Kontroll og regulering av mat handlet ikke lenger bare om 
å distribuere nok mat og trygg mat, men maten handlet i økende grad om 
varebyttet mellom nasjonene, import og eksport. Ikke minst ga lovene 
muligheter for kontroll og sanksjoner. 

I 1909 ble det arrangert en kongress om mattrygghet i Paris, hvor uni- 
versitetsansatte, industriledere og myndighetsrepresentanter møtte. De 
diskuterte hvordan handelen mellom landene kunne lettes og hvordan 
mattryggheten kunne sikres. Leder for den norske delegasjonen var inge- 
niøren og kjemikeren Sigval Schmidt-Nielsen, som tidlig ble en profilert 
fagperson i det offentlige arbeidet med mattrygghet, noe vi skal komme 
tilbake senere i boken. Etter konferansen tok Schmidt-Nielsen kontakt 
med medisinaldirektør Michael Holmboe. Holmboe var ansvarlig for 
mattrygghet i den unge norske statsadministrasjonen, og la saken fram 
for Stortinget. I 1911 oppnevnte Justisdepartementet en kommisjon for 
å utforme en lov mot leverandører som leverte smittefarlig eller forfal- 
sket mat, og i 1915 ble forslaget overlevert Sosialdepartementet. Timingen 
kunne knapt vært verre. I krigsårene var landet preget av den interna- 
sjonale blokaden, og myndighetene var mest opptatt av å sikre landets 


22 Haugdahl 2013: 318-319. 
23 Elvbakken & Lykknes 2016: 257; Elvbakken, Lægereid & Rykkja 2008: 125-128. 

forsyninger.” Først i 1919 ble arbeidet tatt opp igjen, men arbeidene med 
den tok tid. Loven ble vedtatt i 1933. 

Parallelt med dette, arbeidet Handels- og landbruksdepartemen- 
tet med en lov som hadde til hensikt å heve kvaliteten på norske varer. 
Handelen med utlandet ble av økonomene beskrevet som viktig, men var 
samtidig en utfordring. Helst skulle man eksportere mer enn man impor- 
terte. Importen kunne justeres med toll eller andre regulatoriske tiltak. 
Tollsatsene måtte være så høye at de skjermet landets eget næringsliv, 
men ikke verre enn at landene man handlet med ikke utferdiget mottil- 
tak. Når det gjaldt eksporten, var det kvaliteten som gjaldt. Skulle norske 
produsenter lykkes i utlandet handlet det ikke bare om pris, men også 
om at varen var god nok. Det kom klager, både på det norske kornet og 
på kjøttvarene. Ikke minst var eksporten av kylling utsatt på grunn av 
den dårlige kvaliteten. Regjeringen tok disse utfordringene på alvor - 
eksporten måtte ikke rammes. Det var såpass alvorlig at de aktuelle 
departementene vurderte mulighetene for å ta i bruk standardisering 
eller varemerking for å høyne nivået på landbruksproduktene. Isteden 
ble det etablert en felles statlig kornhandel. Gjennom ulike innkjøps- 
ordninger ønsket myndighetene å bedre forholdene.” Behovet for mer 
langsiktige tiltak generelt ble etter hvert påtagelig. Dette behovet ledet 
videre til ønsket om en ny lov for norske varer, som resulterte i at lov om 
kvalitetskontroll for landbruksvarer ble godkjent av Stortinget i 1924.” 
Mens sunnhetsloven hadde handlet om helse, dreide denne loven seg helt 
om matproduksjon og kvalitet. 

De økonomiske kriseårene på 1920- og 1930-tallet utfordret nærings- 
livet og fikk stor betydning for sysselsettingen. Tidligere ble presset i 
landbruksnæringen løst gjennom flytting til byene og utvandring til 
USA. I kriseårene ble det overproduksjon og fallende priser i jordbruket, 
og derfor dårlig lønnsomhet. Krisetiden gjorde også at mange arbeids- 
ledige søkte hjem til landsbygda. De marginale brukene måtte holde liv 


24 Elvbakken & Lykknes 2016: 257; Elvbakken et al. 2008: 125-128. 

25 Lov av 22.6.1934 om midlertidig innførselsforbud m.v. baserte seg på en lov om det samme fra 
1918. 

26 Roskaft 2017: 6. 

27 T. Jensen 1994: kap. 7; Lov om kvalitetskontroll med landbruksvarer 1932; Næringskomiteen 
2003: 1; Rykkja & Elvbakken 2006; Røskaft 2017: 5. 

i mange.” Arbeiderpartiet var i krisetidene på stigende kurs, det samme 
var Bondepartiet. Etter at Johan Ludwig Mowinckel fra Venstre gikk på 
grunn av en omstridt avtale med Unilever, fikk nye allianser sjansen.” 
Mens Arbeiderpartiet hadde forlatt sin revolusjonære linje, hadde bøn- 
dene funnet en måte å organisere landbruket bedre på gjennom ulike 
former for samarbeid. 

Fra 1930 fikk melkekooperasjonene statsstøtte. Bondepartiet og Arbeider- 
partiet ble styringspartnere, og kunne også enes om ny politikk og endringer 
i lovverket. I juni 1932 ble den nye landbrukskvalitetsloven vedtatt, etter- 
fulgt av næringsmiddelloven i 19332° Med disse lovene fikk helseråd og 
nasjonale myndighetsorgan hjemmel for å gripe mer inn i matproduk- 
sjon og -handel enn før. I 1935 inngikk Arbeiderpartiet og Bondepartiet 
det såkalte kriseforliket. Samme år konkretiserte «Alminnelige forskrifter 
om tilvirkning og omsetning av næringsmidler» de foregående lovene om 
matkvalitet og forbrukerhensyn. Mens landbruket og veterinærene var dri- 
vende bak produktkontrollen, organiserte arbeiderbevegelsens medisinske 
fagfolk nå helsetiltak og kontrollen med kroppen. Mens sunnhetslovens 
intensjon hadde vært å sikre folks helse, skulle denne «klyngen» av lover og 
forskrifter virke for folkets helse, men også bidra til en kvalitetsheving av 
landbrukets produkter. Merete Røskaft skriver at: 


Landbrukskvalitetsloven var en strek i regningen for Sosialdepartementet. De 
hadde ønsket å innlemme kvalitetsaspektet i den planlagte næringsmiddel- 
loven. Landbruksdepartementet avslo dette, og begrunnet det med at det ikke 
bare var behov for å beskytte mot «sundhedsskadelige» næringsmidler, men at 


man også ønsket å stille krav for å få «velbehandlet, god handelsvare».* 


I årene mellom 1900 og 1940 foregikk det altså en betydelig dragkamp 
mellom departementene når det gjaldt hvem som skulle ha ansvaret for 
matkontrollen. Kontroll handlet ikke lenger bare om å beskytte mot syk- 
dom, men også om kvalitet og om departemental makt. Hva kvalitet i 
denne sammenhengen innebar, kunne være mye. I forhandlingene om 
lovenes utforming og departementalt eierskap, trer nye profesjoner fram. 


28 NOU 1996: 10. 

29 Sandvik & Storli 2013: 109-131. 

30 Lov om tilsyn med næringsmidler 0.a. 1933. 
31 — Røskaft 2017. 

Maten var ikke lenger bare legenes, kjemikernes og juristenes domene. 
Veterinærer, kostholdseksperter og økonomer ble også del av statens og 
næringslivets ekspertise. 

Ser vi på de tre aktørgruppene vi nevnte i innledningen; produsen- 
tene (leverandørene), det offentlige og forbrukerne, strammet de to første 
aktørgruppene, grepet. Både industrien og landbrukets representanter 
søkte makt og innflytelse, og regjeringen spilte en meglende rolle. Det 
politiske samarbeidet mellom Arbeiderpartiet og Bondepartiet bila noen 
av motsetningene mellom næringene. Stortingets diskusjoner rundt regu- 
lering av omsetningen av hvalkjøtt synliggjør imidlertid en kontinuerlig 
dragkamp mellom disse interessene. I odelstingsproposisjon nr. 45 fra 
1932 kunne en lese at hvis omsetningen av hvalkjøtt ble mer utfordrende, 
burde omsetning av denne varen forbys i alminnelige kjottforretninger.” 
En slik regulering for å beskytte det dyre landbrukskjøttet ble ikke ved- 
tatt. Kanskje var hensynet til forbrukerne avgjørende? 


Figur 2.3. Margarinfabrikken Pellerins laboratorium. Større bedrifter etablerte egne laboratorier 
for å sjekke kvalitet og drive produktutvikling. (Foto: Anders Beer Wilse, Nasjonalbiblioteket. Falt 
i det fri.) 


32 Landbruksdepartementet 1932; Røskaft 2017: 6. 

Forbrukervendingen 


Det industrielle reguleringsregimet og matkontrollen skiftet gradvis 
karakter. Nye kunnskapsformer og måter å organisere samfunnet på 
kom sammen med at nye aktører la premisser for hvordan matkon- 
troll skulle forstås og organiseres. Innenfor det internasjonale fagfeltet 
Science and Technology studies (STS) har brukere og forbrukere fått stor 
plass som sentral aktørgruppe for å forklare sammenhengen mellom 
teknologisk og samfunnsmessig endring. Ofte opererer man med begre- 
per som forestiller eller representerer brukere.” Brukere blir tolket og 
representert av andre, det kan være organisasjoner, institusjoner eller 
politiske bevegelser. Denne typen aktører hevder å kjenne behovene til 
grupper de representerer og, kanskje like ofte, hva de ideelt sett burde 
være. I mellomkrigstiden fikk forbrukerne denne indirekte stemmen 
ved at kvinne- og arbeiderbevegelsens fagfolk og representanter tok tak 
i helse- og ernæringspolitiske spørsmål. Folks helse var avhengig av 
hvordan de levde, og hvilken klasse de tilhørte. Hvordan skulle fattige 
familier, arbeidsledige og lavtlønte grupper få den maten og de helse- 
tjenestene de trengte? Innføringen av Oslofrokosten for byens skolebarn 
er et godt eksempel på hva sosialmedisinen fikk å bety på 1920-tallet.3 
Oslofrokosten gjorde at store barnegrupper fikk mat med riktig ernæ- 
ringsinnhold. Det var samtidig et signal om at sunn og trygg mat ikke 
bare var et ansvar for den enkelte, men en kollektiv forpliktelse. Utover 
1930-tallet ble både helse- og ernæringsfeltet inspirert av fagfolk med 
evne, ideologisk overbevisning og vilje til å drive helsepolitikk. Mot Dag 
og Sosialistiske lægers Forening ble pådrivere for å bedre folks kosthold 
og helse. Karl Evang og Otto Ulrik Galtung Hansen gjennomførte i 
årene mellom 1933 til 1935 flere undersøkelser som viste at det var van- 
skelig å ha et akseptabelt kosthold med de satser for understøttelse som 
Oslo kommune brukte på denne tiden.” Satsene var samtidig en indi- 
kasjon på levekårene for de av arbeiderklassen som hadde arbeid. 
Da Statens ernæringsråd ble etablert i 1946, ble Evang den ubestridte 


33 Akrich 1992; Skjølsvold 2015: 159-162. 
34 Schiøtz 2003: 227-228. 
35 Nordby 1989: 69-76. 

lederen.‘ Evang skulle imidlertid, som vi skal se, lede et større apparat 
enn ernæringsrådet. 

Parallelt med de helsepolitiske initiativene fra venstresiden, ble 
kvinnebevegelsen en viktig drivkraft. Ledende talskvinner argumenterte 
ikke bare for økt politisk innflytelse; et annet sentralt element i kvinne- 
saken var å bedre husmødrenes vilkår og med det bedre familienes kår. 
Et eksempel på koblingen mellom kvinnesak, familie og ernæring, var 
Bergliot Qviller Werenskiolds innsats som husstellsekspert. Hun utdan- 
net seg som kjemiker i Norge, men fikk spesialkompetanse innen ernæ- 
ring ved å studere home economics ved Cornell University i USA. Med 
Qviller som forbilde ble stadig flere utdannet som husstellærere. I likhet 
med Qviller tok noen videreutdanning i utlandet, og da særlig i USA.” 
Den profesjonelle oppbyggingen av mat- og forbruksfeltet resulterte i eta- 
bleringen av Statens opplysningskontor for husstell i 1940. Fortsettelsen 
av opplysningskontoret ble et offentlig finansiert, frittstående forbruker- 
råd i 1953.” I tillegg ble det igangsatt flere offentlige utvalg som skulle 
arbeide med spørsmål knyttet til varedeklarasjoner og -merking. Lov om 
datomerking av matvarer og en generell innføring av varedeklarasjoner 
på alle slags produkter ble vedtatt i 1968, men iverksatt først i 1975. Lov 
om forbruksvarer kom i 1981.** Med det var mat og helse også blitt en 
forbrukersak. 


36 Haavet 2015. 

37 Statens forsøksvirksomhet i husstell gjennom 25 år 1941. 

38 —https://www.nsd.no/polsys/data/forvaltning/enhet/7824/endringshistorie. 
39 _ https://www.nsd.no/polsys/data/forvaltning/enhet/7824/endringshistorie. 
40 Roskaft 2017: 9. 

Figur 2.4. Bildet viser en plakat med helseråd. Dette var tidligere en vanlig måte å 
formidle helseinformasjon på. (Foto: Wolday/Mekonnen - Kommandør Chr. Christensens 
Hvalfangstmuseum, Sandefjord, via digitaltmuseum.no CC BY-SA 4.0) 

Fagstyret og maten 


Årene mellom 1945 og 1970-tallet omtales ofte med henvisning til 
Arbeiderpartiets politiske dominans. Berge Furre skriver om «den sosial- 
demokratiske orden»," Francis Sejersted viser til sosialdemokratiets tids- 
alder, mens Ola Svein Stugu skriver om stordomstida.* I denne perioden 
fikk ikke bare arbeiderklassen, men brede lag av folk del av de gode som 
før hadde vært tilgodesett de bemidlede. Folk kom i arbeid, mange flere 
fikk gode boliger og tilgang til et helsevesen som ikke skulle differensi- 
ere mellom grupper.* I tillegg skulle velferden styres på nye måter. Aina 
Schiøtz vektlegger dette aspektet og kaller det for fagstyret, et begrep 
som er mye brukt av historikere. I denne perioden ble landets ressur- 
ser og produksjon forsøkt samordnet og styrt gjennom planlegging og 
pålegg. Selv om planøkonomiens idealer bleknet fort, var det et stramt 
organisert styresett som søkte å tilrettelegge landets produksjon, så vel 
som offentlige tilbud.” Mens kjemikere, jurister, ingeniører og medisi- 
nere hadde vært den viktigste ekspertisen før okkupasjonen, fikk økono- 
mene og planleggere med forskjellig fagbakgrunn, betydelig innflytelse 
på statsutøvelsen. 

I sin bok om det norske helsevesenet skriver Aina Schiøtz om «Systemet 
Evang», og viser hvordan helsedirektør Evang og hans jevnt økende stab 
av leger ble en maktbastion i Sosialdepartementet. Hun skriver: 


I den tidlige fasen sto kampen først og fremst mellom de regelstyrte juristene 
og de fagorienterte medisinerne. I den siste fasen, fra 1960-årene, var det poli- 
tikere, andre helseprofesjoner og «grasrotorganisasjoner» som stilte seg kritiske 
til de mange ekspertene som opererte på siden av det politiske system, og som 


grov grunnen under de legestyrte institusjonene.* 


41 Furre 1993. 

42  Sejersted 2005; Stugu 2018. 
43 Schiøtz 2003; Stugu 2018. 
44 Schiøtz 2003: 316ff. 

45 Nordby 1993; Slagstad 2001. 
46 Schiøtz 2007. 

Trond Nordby kaller Helsevesenet fagstyrets høyborg.” Fagstyret var 
inspirert av sovjetisk planlegging, men fikk også viktig inspirasjon fra 
det som skjedde i USA. Under krigen reiste Evang dit, og der fikk han 
og andre leger grundig opplæring i hvordan medisinsk kunnskap kunne 
fremmes politisk og administrativt. I Arbeiderpartiets arbeidsprogram 
for 1949 het det: Alle skal ha samme rett til arbeid og hvile, til et godt 
hjem og et fullverdig kosthold og til rik utfoldelse i fritiden.»** Ut av det 
kan vi trekke at dette var en del av den planmessige ernæringspolitik- 
ken som staten skulle utforme og lede.” Det lykkes over all forventning. 
Legene hadde i sine glansdager over halvparten av Sosialdepartementets 
faste stillinger.” 

Fagstyre handler ikke bare om planleggingens betydning, og at eksper- 
tisen fikk en viktig rolle, det viser også til hvordan innflytelse og makt 
nå skulle fordeles mellom ulike grupper og partsinteresser. Innflytelse 
og påvirkning kom nærmere de reelle brukerne. I statens ernæringsråd 
satt representanter fra husmorforbundene, organisasjonene i landbruket 
og fagfolkene fra Helsedirektoratet. Mens husmødrenes talspersoner 
arbeidet for medlemmenes opplæring og posisjon, argumenterte land- 
bruksinteressene for sjølberging, distriktspolitikk og norske produkter. 
Helsedirektoratet tok seg av den helsemessige siden, og fremmet saker 
som god ernæring og trygge matforsyninger.” Denne fordelingen sikret 
tilslutning og demokratisering, men krevde stadig mer samordning og 
administrasjon. 

Ekspertise og planlegging fikk betydning over alt. Vi kan også se på 
det som skjedde fra en mer prosaisk vinkling. Samfunnet, og også mat- 
feltet, ble stilt overfor nye og mer sammensatte utfordringer. Landbruket 
ble ytterligere mekanisert, og bruken av sprøytemidler ble vanligere. 
Mange matvarer ble produsert eller tilberedt i fabrikker hvor ulike til- 
setningsstoffer gjorde varene mer attraktive eller holdbare. USA, som 
nå var den nye ledestjerne hadde allerede tatt fatt på arbeidet med å få 


47 Nordby 1993. 

48 —https://www.arbeiderpartiet.no/om/historien-om-arbeiderpartiet/historiske-partiprogrammer/. 
49 Finstad 2011: 103. 

50 Schiøtz 2007. 

51 Haavet 2015. 

kontroll over disse utfordringene. Betydde det at forbrukerne gikk fra å 
være «representerte», til å bli aktører med reell innflytelse over det indus- 
trielle reguleringsregimet? 


Fagstyrets fragmentering 


Det offentliges økende profesjonalisering og nye lover og institusjoner 
som skulle kontrollere og regulere næringsmidlene kom omtrent samtidig 
med framveksten av nye levemåter og forbruksmønstre. Perioden mellom 
1950 og 1970 omtales ofte med begreper som henviser til et forbruker- 
samfunn. Det finnes en rekke bøker som definerer og beskriver hva det 
innebærer. Den spenner fra Torstein Vablens conspicuous consumption 
(«prangende forbruk»), som viser til ting og varer som identitetsmarkører 
for sosial status, til tekster som vektlegger høyt og overdrevent forbruk 
og den betydning det har for eksempel for miljøet > Forbrukersamfunnet 
kan assosieres med det vi nettopp beskrev, informasjon og varekontroll, 
men også med tilgangen til et bredere varespekter og økt import. 

Utover 1950-tallet hadde landet overvunnet etterkrigstidens begrensin- 
ger og vareknapphet. Goder som før hadde vært utenkelige, ble nå tilgjenge- 
lige for brede lag av befolkningen. De heldige hadde egen bil og kunne kjøre 
hvor de ville og når de ville. Et stadig mer bredspektret vareutvalg kom sam- 
tidig med at produsentene tok i bruk bedre og mer hygienisk emballering. 
Dette ga matvarene lengre holdbarhet, men for kundene ble det vanske- 
lig å bedømme produktene med hjelp av syns- og luktesansen. Emballasje 
handlet imidlertid ikke bare om å verne om produktet. Oppsiktsvekkende, 
fargerike pakninger, opplyste montre og kjøledisker fremmet salget.” Ikke 
bare utsalgsstedene og produktene, men også folks spisevaner endret seg. 
Folk spiste oftere andre steder enn hjemme. Folk gikk oftere ut, spiste i kan- 
tiner, på cafeer og i kiosker. Noen snakket om det som ble kalt «hurtigmat», 
dvs. halvfabrikata eller mat fra kiosker og lignende. 


52 Myrvang 2009. 
53 Finstad 2013: 22-45. 

Se opp for rå skinker! 


Duket for sommerens spekeskinker. 


- Å fya meg! Disse skinkene er 
nærmest rå og langt fra ferdig 
speket. I beste fall kan dette 
brukes i ertesuppe, sier prøve- 
smakerne om de to skinkene 
fra Goman og Stabburet. De 
synes det er svært skuffende 
at to store produsenter sender 
så dårlige skinker på markedet. 


FR: Bjørt Samuelsen 
Foto: Morten Holm/NTB-foto og 
Opplysningskontoret for kjøtt 


kal jeg være helt ærlig, vil jeg 
- helst slippe å smake denne, 


sier Bent Karlsrud, f onsulent 
ved Opplysningskontoret for kjøtt. 
Sammen med forgjenger i jobben, 
pensjonist Karsten Ytterdal, skal 
han smake på fem skinker som 
har testet. Smaksdommerne vet ikke 


20 


hvilke 
eller hvem som har produsert de 
enkelte skinkene. Den de holder på med 
nå, er en røkt skinke fra Stabburet 
gen er så blass at man nest: 
kunne mistenke skinken for å ha I 
vann, sier Karlsrud, og demonstrerer 
hvor vanskelig det er å skjære av den 
altfor myke skinken. 

-Ftøjj! sier Karlsrud, og spytter ut 
restene. 

—Det korner seg i munnen — kjen- 
nes nesten som ishavskaviar! 

-Ellers har kjøttet en meget 
fin fettmarmorering (fett-parti- 
jøttet). Den sma- 


en 


sikkert blitt 
bare produsenten hadde latt 
den speke ferdig, sier Ytterdal, 
som er rørende enig med sin kol 
om at dette produktet er altfor dårlig og 
ikke burde vært på markedet før om 
mange uker. 


produsenter som er med i testen, 


Verre, verst 
Skinken fra storprodusenten Goman får 
heller ingen blid medfart. 

—Den ser skummel ut! sier Ytterdal. 

—Den lukter gammelt — nesten surt. 
Ikke av spekeskinke i hvert fall, supple- 
rer Karlsrud. 

— Uha! Ja den var rå, sier Ytterdal og 
smatter ivrig. Det samme gjør Karls- 
rud, og samstemt rynker de på 
nesen over den forstemmende 
smaksopplevelsen. C den- 
ken får dommen «kan i 
beste fall brukes i ertesuppe». 
Dommerne es i tillegg at 
skinken er altfor gul i fargen 
på grunn av for kraftig røyking. 


Bedre, best 

—Nydelig farge, denne gleder 
jeg meg til å smake på, sier 
Ytterdal om skinken fra Fins- 
bråten. 


FORBRUKER-RAPPORTEN NR. 6/97 


Figur 2.5. Å lage god og holdbar skinke var noe folk før i tiden gjorde selv. Da denne typen produkter 
ble butikkvare, krevdes det mer kontroll. Som Forbrukerrapporten viser var ikke alle produsentene like 
påpasselig. (Nasjonalbiblioteket, Forbrukerrapporten 1997, nr. 6. Offentlig eiendom.) 


I etterkrigstiden var det blitt vedtatt flere nye produktlover. Samtidig var 


det etablert nye kontrollorganer med laboratorier. Større bedrifter og 


enkelte bransjer hadde noen ganger egne laboratorier. Direkte kontroll var 

den viktigste måten matkontrollen ble utført på. Kontrollører tok prøver 
hos produsenter, importører og grossister. I tillegg ble det ofte gjennom- 
ført stikkontroller i utsalgene. Matvarer kunne inspiseres på stedet, men 
like ofte ble prøvene tatt med og sjekket i laboratoriene. Lederne for de 
kommunale laboratoriene rapporterte at produktene ble mer komplekse, 
og oppgavene derfor vanskeligere. En annen utfordring var at mens 
norske fabrikker og utsalgssteder lot seg besøke regelmessig, var kontroll 
av spisesteder mer vanskelig og ressurskrevende. 

I tillegg til nye og mer sammensatte kontrolloppgaver, møtte 
kontrollstasjonene økt offentlig interesse. Forbrukerrådet og lignende 
organisasjoner utførte opplysningsarbeid gjennom egne publikasjoner, 
programmer på TV og oppslag i avisene. Kundene ble stadig mer infor- 
merte og interesserte. De som jobbet innen matkontrollen følte seg noen 
ganger ganske overveldet. De måtte ikke bare forholde seg til oppgaver 
som forutsatte høy faglig kompetanse, men også håndtere et økende 
antall henvendelser fra privatpersoner og media. Dette betyr at for- 
brukerne ikke bare var representerte, men også deltagende og kritiske. 
Kommunikasjon med forbrukerne ble enda en oppgave for det allerede 
overbelastede kontrollapparatet. 

Mat ble i prinsippet kontrollert ved direkte besiktigelse og prøve- 
taking. I 1970 fantes det 15 forskjellige kontrollorganer for mat: Meieri- 
laboratoriet, Statens kvalitetskontroll for vegetabilske konserver, Statens 
planteinspeksjon, Markedskontoret for poteter, Importutvalget for ost, 
Margarinkontrollen, Statens egg-kontrollører, Hermetikkindustriens 
kontrollinstitutt, Statens institutt for folkehelse, Helsedirektoratet, 
Fiskeridirektoratet, Veterinærdirektøren, Sosial- og helsedepartemen- 
tet, Landbruksdepartementet og Fiskeridepartementet. De tre depar- 
tementene hadde hvert sitt ansvarsområde, men beveget seg ofte over 
i andres.» 

I boka Makt og styring rundt matfatet gir forfatterne, som er tidligere 
ansatt i byråkratiet, følgende tilstandsrapport: 


54 NOU 1974: 29: 6-7. 
55 Paulsen 2013: 22. 

I etterkrigstiden, fram mot midten av 1970-tallet, utviklet det seg en flora av 
nye lover, nye forskrifter og tilsynsorganer. Departementene konkurrerte om 
makten i matområdet. Hvem som hadde det endelige ansvaret, var uklart. 
Tilsynsapparatet ute, det vil si de kommunale næringsmiddelkontrollene, fun- 


gerte hver for seg, ofte lite rasjonelt og var dyre a drive.” 


Matkontrollen hadde med andre ord for mange oppgaver og var ikke til- 
passet de raske endringene innen produksjon, distribusjon og omsetning 
som preget årene fram mot årtusenskiftet. At oversikt og kontrollansvar 
ble sagt å være fragmentert og uoversiktlig må være en underdrivelse. 
Direkte kontroll og kommunale kontorer ga nærhet til kontrollobjektet. 
Samtidig var det nødvendig med mange prøvetakinger og mye analyse- 
arbeid. At flere institusjoner jobbet med det samme, skapte byråkrati 
og gjorde sektoren ressurskrevende. Manglende koordinering mellom 
instansene ble sett på som et problem. Behovet for mer ekspertkunnskap, 
nye instrumenter og mer administrasjon gjorde det direkte kontroll- 
regimet ineffektivt og dyrt. Enda en utfordring var at lovverket ble mer 
innfløkt, og at lovene noen ganger var innbyrdes selvmotsigende. Det 
industrielle reguleringsregimet ble satt under press. I tråd med forbruker- 
samfunnet og fagstyrets rasjonale var svaret, bedre organisering. 


Statens næringsmiddeltilsyn 


I 1972 nedsatte Sosialdepartementet et utvalg som skulle vurdere mat- 
kontrollen. I utvalgetssluttrapport, NOU 1974:29 Næringsmiddelkontrollen 
i Norge, diskuteres mange av de nevnte utfordringene. Samordningsloven 
ble vedtatt i 1978. Lovens intensjon var, som vi kan lese av navnet, å sam- 
ordne regler, lovverk og organisering av matkontrollen. I 1988 fant det 
sted en annen institusjonell samordning gjennom etableringen av Statens 
næringsmiddeltilsyn (SNT). På 1990-tallet ble det nedsatt et nytt utvalg 
med samme hensikt. Det viser at ambisjonene om bedre samordning 
ikke var oppfylt. 


56 Bakken 2017: 231. 

Lenge var det en dragkamp mellom departementene. På slutten av 
1970-tallet og ut over 1980-tallet foregikk det en offentlig debatt om 
forskningens autonomi som var særlig rettet mot sektorforskningen. 
Fag og politikk måtte holdes atskilt. En annen samtidig diskusjon 
handlet om hvorvidt matkontrollen skulle være styrt fra sentralt hold 
eller være lokal. Begge diskusjoner nedfelte seg i utformingen av det 
nye styringsorganet. SNT skulle være et kollegialt myndighetsorgan og 
kun gjøre forvaltningsmessige vedtak. Den faglige ekspertisen skulle 
ligge i 80 interkommunale kontrolletater (KNT), en videreføring av 
det kommunale kontrollapparatet. De seks lovene som nå styrte mat- 
kontrollen, var forankret i tre departementer og ble nå underlagt dette 
kollegiet. 

Det er viktig å merke seg at kontrollen over fisk til eksport ikke 
var en del av SNTs ansvar, men hadde fiskeridirektøren som øverste 
myndighet. Oppdrettsnæringen var blitt så viktig for landets eksport 
at kontrollen over denne næringen ikke skulle tukles med. Selv om 
SNT ble lagt under Landbruksdepartementet, var det bare regjeringen 
i statsråd som kunne instruere etaten. Til støtte for SNT ble det eta- 
blert et råd med 25 medlemmer. Faglige spørsmål skulle rådføres med 
ekspertorganer i det ytre apparatet. Etableringen var nok en midlerti- 
dig løsning. 

I 1995 ble SNT omdannet til direktorat” På dette tidspunktet var 
Norge innlemmet i Det europeiske økonomiske samarbeidsområde 
(EØS). Det skapte et helt nytt sett med spilleregler og måter å kontrollere 
på. Uten å forenkle for mye, kan en si at medlemskapet flyttet noe av 
beslutningsgrunnlaget fra nasjonale til internasjonale konvensjoner og 
vedtak. Et annet forhold som preget denne overgangen var at styring og 
kontroll i mye større grad ble indirekte. På mange måter henger disse to 
endringene sammen. Det som kom til å prege EØS-samarbeidet, var en 
utstrakt bruk av ulike former for normering, standarder og direktiver — 
typiske styringsteknologier. 


57 Bakken 2017: 240-255. 

Globalisering og teknifisering 


Gjennom hele 1900-tallet økte verdenshandelen. Lenge var ulike bilaterale 
avtaler måten myndighetene håndterte handelen på. Etter 1945 var ikke 
denne typen ordning hverken funksjonell eller politisk ønsket. Gjennom 
aktivitetene til Verdens handelsorganisasjon (World Trade Organization, 
WTO) og Generalavtalen om toll og handel (General Agreement on 
Tariffs and Trade, GATT) ble det lagt opp til økt frihandel. Fra 1990 
var varehandelen per definisjon global. Både Verdens helseorganisasjon 
(World Health Organization, WHO) og FNs øverste organ for matsikker- 
het og mattrygghet, FNs ernærings- og landbruksorganisasjon (Food and 
Agriculture Organization, FAO), arbeidet for å utvikle kontrollsystemer 
som kunne overvåke og styre handelen med mat. Frihandel som en del av 
globaliseringen virket for industrilandenes handel, men kom med tyde- 
lige konsekvenser. 

På 1990-tallet fant eieren av en bondegård i Sussex ei ku med snedig 
atferd. Den var avmagret og hadde dårlig koordinasjonsevne. Kua døde, 
og det fulgte flere dødsfall i dyreflokken. Sykdommen ble identifisert som 
bovine spongiform encephalopathy (BSE) eller kugalskap.” En rekke tiltak 
ble satt i verk. Til tross for det, døde det i England i 1994 over 100 000 
storfe. I fabrikkene som produserte för forflyttet smittestoffet seg fra 
høns- og griseför, som ikke var underlagt restriksjoner, til storfeföret. I 
fjøset beveget smitten seg mellom de ulike besetningene. Frykten gikk 
over i en redsel for at sykdommen ville kunne overføres til mennesker. I 
1995 døde en gutt av den menneskelige formen for kugalskap, Creutzfeldt- 
Jakobs sykdom (CJD).° Mens eksport og import av kveg var underlagt 
streng kontroll, var ikke föret det. 

Kugalskap og CJD er eksempel på bare en av de mange konsekvensene 
av det industrielle dyreholdet og den globale handelen. Et annet eksempel 
er oppdrettsnæringen. Norske selskaper er globale aktører som ekspor- 
terer laks til alle verdensdeler. I 2013 anklaget russiske myndigheter 
norske oppdrettere for å levere fisk med for stort innehold av tungme- 
taller. Her skal vi ikke ta stilling til om det faktisk var tilfelle, men det vi 


58 Bakken 2017. 
59 Den menneskelige formen av kugalskap kalles Creutzfeldt-Jakob sykdom. Treimo 2002: 50-54. 

kan merke oss, er at konflikten utløste heftige forhandlinger og uenighet 
om kontrollmetoder. Mens det russiske kontrollsystemet var basert på 
direkte kontroll, opererte norske oppdrettere i større grad med et intern- 
kontrollbasert system. Leverandørene utfører kontrollen selv, og følger 
normer og standarder satt av norske myndigheter i samarbeid med EU. 
Kontroversene med Russland ble løst, men er et eksempel på utviklingen 
av nye kontrollmåter for mat. La oss se hva det innebar. 


Fra romfart til hverdagslige styringssystemer 


Over beskrev vi hvordan det norske kontrollsystemet på 1970-tallet ble 
overveldet av mangel på koordinering og antallet kontrolloppgaver. På 
lengre sikt var det en utvikling som ledet til det industrielle regulerings- 
systemets forvitring og transformasjon. Norge var ikke alene om disse 
utfordringene. Hvordan ble de forsøkt løst? 

På 1960-tallet inngikk NASA, Pillsbury Company og U.S. Army 
Nantick Laboratory et forskningssamarbeid for å skaffe sikker mat til 
astronautene i det amerikanske romfartsprogrammet.® Samtidig slet 
den amerikanske føderale matkontrollen (FDA) med store utfordringer. 
FDA var ansvarlig for kontrollen av all produksjon og omsetning av ame- 
rikanske matvarer. Som i Norge skjedde den i form av stikkontroller i 
produksjonsanlegg eller på utsalgsstedene. Tidlig på 1970-tallet hadde 85 
kontrollører ansvaret for hele USA. Antallet produksjons- og salgssteder 
økte drastisk, det samme gjorde mangfoldet og varianter av varer. Fatale 
hendelser, med tilfeller av botulisme og dødsfall, gjorde at FDA måtte 
finne nye løsninger.” NASA og matvareprodusenten Pillsbury hadde 
utviklet mattrygghetssystemet Hazard Analysis and Critical Control 
Point (HACCP). Dette kontrollsystemet handlet om å kontrollere, evalu- 
ere og forutsi mulige risikoer gjennom en sju-stegs prosedyre.” Her var 
det kontrollprosedyrene, og ikke produktene, som ble kontrollert. FAD 
så ganske snart at denne typen metodikk var egnet til å løse også deres 
utfordringer, og innførte HACCP fra 1973. 


60 Safe Food Alliance 2019. 
61 —Ross-Nazzal 2006. 
62 M. Jensen 2017: 27-29. 

HACCP er en styringsteknologi basert på internkontroll. I Norge ble 
vi først kjent med denne typen kontrollmåte da operatørselskapene i 
Nordsjøen innførte såkalt internkontroll på 1980-tallet.” På samme måte 
som HACCP innebærer internkontroll at myndighetene utfører såkalt 
revisjon av bedriftenes kontrollsystemer. Internkontroll som styrings- 
teknologi ble etter hvert introdusert i andre norske sektorer, i den 
landbaserte industrien og transportsektoren. Fra 1990-tallet ble styrings- 
teknologien HACCP gjeldende for produksjon og distribusjon av norske 
matvarer og av serveringssteder. I Norge ble internkontrollsystemer inn- 
ført av SNT fra 1994.64 

HACCP var bare ett eksempel på en form for styringsteknologi, et annet 
er Codex Alimentarius (CODEX). Den internasjonale handelen var avhen- 
gig av gode mattrygghetssystemer — som ikke minst forutsatte at alle par- 
ter var informert om hva varene besto av. Direkte kontroll av den store 
mengden varer som passerte grensene ble etter hvert umulig. CODEX var 
en manual med internasjonalt anerkjente standarder, etiske praksiser, ret- 
ningslinjer og anbefalinger om mat, matproduksjon og mattrygghet. 

Systemet ble et globalt oppslagsverk og referansepunkt for å løse tvister 
mellom leverandører og mottager, men også for kontroll av matvarene. 
Siden det var WTO, FAO og WHO som sto bak CODEX, ble EUs organer 
for mattrygghet gradvis tilpasset og koblet opp mot kontrollsystemet. Da 
Norge i 1994 ble medlem av EØS, ble styresmaktenes håndtering av mat- 
trygghet tilpasset EU-reglene; noe som også innebar CODEX og HACCP. 
Da EU i 2003 fullt ut implementerte CODEX, betydde det at også Norge 
ble inkludert i avtalen. Arbeidet med ny organisering av matkontroll og 
en ny matlov rundt årtusenskiftet tok derfor helt fra starten opp i seg de 
viktigste elementene fra EUs Food Law.® 

I 2004 trådte en ny norsk matlov i kraft. Samme år ble Mattilsynet det 
overordnede kontrollorganet. Med denne loven og tilsynet som ble eta- 
blert i kjølvannet av vedtaket, ble det norske matkontrollsystemet sam- 
let. Konsentrasjonen av fag og myndighet er blitt beskrevet på litt ulike 
måter. Noen har festet seg med den departementale maktfordelingen. 


63 Thomassen 1993. 
64 Lien & Nerlich 2004; NOU 1996: 10: kap. 4. 
65 Helse- og omsorgsdepartementet 2003. 

Lise Hellebø Rykkja og Kari Tove Elvbakken konkluderer med at loven 
ga Landbruksdepartementet den kontrollen over matfeltet som sektoren 
lenge hadde jobbet for å få.” Også Hans Peder Hvide Bang påpeker dette 
særnorske forholdet. Mens de andre EU-landene har lagt mattrygghet 
inn under sine helse- og sosialdepartement, sorterer det i Norge under 
Landbruksdepartementet.” 

Vi vil derimot hevde at den departementale presiseringen kun var en av 
flere tunge, strukturelle endringsprosesser som omskapte matkontrollen. 
Lovverket tok opp i seg 13 tidligere lover. En del lover ble ikke videreført, 
men omgjort til hjemler og forskrifter. EUs forordning nr. 178/2002 Food 
Law og andre EU-lover ble automatisk innlemmet i den norske arbeidet 
med å lage systemer for kontroll av matvarer. EØS-medlemskapet knyttet 
oss til det nyopprettede European Food Safety Authority (EFSA). EFSA 
var det øverste tilsynsorgan for matkontroll i EU, nå også for Norge. Med 
denne typen kobling til overnasjonale organer ble arbeidet med mat- 
trygghet noen ganger løftet ut av landet, men også ytterligere profesjona- 
lisert og strømlinjeformet. Mye av kontrollen er fortsatt lokal, men ofte 
delegert til normer, standarder og retningslinjer gitt av de europeiske 
fellesskapet. Nye begrepet som brukes er miljøtilpasset produksjon, spor- 
barhet, dyrevelferd og etikk.5* 


Fra hard til myk kontroll? 


Sunnhetsloven av 1860 representerer overgangen fra et førindustrielt til 
et industrielt reguleringsregime for matkontroll. Noen vil si at matloven 
fra 2004 markerer overgangen fra et industrielt til et senindustrielt regu- 
leringsregime. Sunnhetsloven, næringsmiddelloven, samordningsloven 
og matloven representerer midlertid ulike aspekter ved det industrielle 
reguleringsregimet. De forskjellige regimene ble preget av ulike aktør- 
grupper, kunnskapstyper og måter å administrere matkontrollen på. Ved 
å følge disse lovene så vi også hvordan det industrielle reguleringssystemet 


66 Rykkja & Elvbakken 2006. 
67 Bang 2011. 

utviklet seg, hvilke utfordringer som måtte løses og hva endringene 
førte til. 

Gjennom sunnhetsloven tok statsmakten et tydeligere grep om folks 
helse. Selv om loven var nasjonal, forflyttet den ansvar fra Stockholm og 
Christiania til byene og tettstedene i Norge. Lokale sunnhetskomiteer 
ble satt til å håndheve dens påbud. Loven rettet seg mot et bredt spekter 
av oppgaver, hvorav maten kun utgjorde en del. De lokale sunnhets- 
komiteene lyktes godt med arbeidet og bidro til å bedre helseforholdene. 
Næringsmiddelloven som kom i 1933 var et nytt skifte. Kontroll av mat 
handlet ikke lenger kun om helse, men også om situasjonen for landets 
viktigste næring, landbruket. 

I det industrielle Norge økte både produktmengde og omsetnings- 
hastighet. Maten passerte flere ledd, og kundenes direkte kontroll med 
maten forsvant. Nye produksjons- og omsettingsformer og økende kvan- 
tum gjorde at vareflyt ble like viktig som helse og kvalitet. Statens mat- 
kontrollører tok etter hvert over de oppgaver kundene tidligere hadde 
hatt. Forbrukersamfunnets varestrøm nødvendiggjorde mer effektiv 
kontroll. I årene mellom 1950 og 1970 ble det vedtatt en rekke nye lover, 
samt at den direkte matkontrollen ble betraktelig styrket. 

Faglighet, planlegging og organisering skulle løse forbrukersamfunnets 
behov, også når det gjaldt kontroll av mat. Samordningsloven fra 1978 var 
det første signalet om at det ikke stemte. Fra da av ble direkte matkontroll 
stadig oftere supplert med andre kontrollmetoder. Det betydde ikke at lov- 
verket mistet sin betydning - omorganiseringen av institusjonene mellom 
1980 og 1995 viser det — men det innebar at mange sider ved kontrollen ble 
automatisert og delegert til forskjellige former for styringsteknologier.5* 

Staten har på noen måter vært drivende gjennom hele denne perioden. 
Leverandørene har hatt skiftende roller. I perioder kunne de øve en bety- 
delig påvirkning på statens representanter, andre ganger var de prisgitt 
den rådende politikken. Etter 1994 fikk både stat og næringsliv oppleve 
påvirkningen fra de globale styringsaktører, og da særlig EU via EØS og 
kontrollorganet ESA. Forbrukerne var først usynlige, siden «represen- 
terte». Fra 1970 fikk denne aktørgruppen mer informasjon, innflytelse og 

betydning. Kundene fikk stadig mer informasjon, og ble med det offen- 
sive og kritiske forbrukere. 

Kunnskap har vært et dominerende element i de skiftende regimer. 
Da sunnhetsloven ble vedtatt i 1860, var legestanden fortsatt tilhenger av 
den miasmatiske sykdomsforståelsen. Da næringsloven trådte i kraft var 
bakteriologen for lengst vedtatt som den riktige lære. Fra århundreskiftet 
ble juristene og legene utfordret av veterinærer og økonomene. Siden 
bidro fag som statistikk, biologi og samfunnsplanlegging til å forme 
matkontrollen. 

I dag utfordres disse kunnskapsleverandørene av nye grupper. Ikke- 
sertifiserte eksperter som tidligere mediefolk, journalister og influensere 
har ofte stor betydning for forbrukernes holdninger til mat. Forholdet 
mellom å være forbruker og påvirker er noen ganger flytende. Noen vil 
også hevde at det er problematisk at ikke-sertifiserte eksperter som jour- 
nalister og influensere blir sett på som legitime leverandører av råd og 
kunnskap om mat. 

Sett opp mot de reguleringsregimer vi introduserte i starten av kapit- 
let, kan vi si at forholdet mellom gruppene i matkontrollen har endret 
seg betydelig i den perioden vi har tatt for oss. Der eksperter av ulike slag 
hadde mye makt i det moderne industrielle matsystemet, har forbrukerne 
i det senindustrielle matsystemet ofte selv blitt eksperter. Kanskje er dette 
bare tilsynelatende? 

Selv om ekspertene ikke driver direkte opplysning og kontroll, slik 
de pleide, er de til stede i styringsteknologiene og automatiseringen av 
dagens matkontroll. Ekspertene har blitt mindre synlige, men er så å si 
bygget inn i styringsteknologienes design. Slik blir kanskje ikke de vik- 
tigste aktørgruppene i dagens matkontroll produsentene, det offentlige 
og forbrukerne, men styringsteknologier og automatisering som så å si er 
designet med visse forståelser av forholdet mellom produsenter (leveran- 
dører), det offentlige og forbrukerne innebygd i seg. 

Abstract: Nutrition information must be disseminated and integrated into every- 
day practice to be of any use. This chapter shows how cookbooks have not only 
been a channel for communicating practical recipes and traditions but have also 
served as a voice to promote new nutritional understandings. The chapter shows 
how cookbooks became important media to promote a new nutritional paradigm. 
The so-called "porridge feud” in the mid-1860s helped lift nutrition and housing 
issues into the public debate. In short, the porridge feud was about the knowledge 
base for nutrition, and how a new science-based understanding of nutrition should 
be made effective. The battle became a mediation arena where different nutritional 
paradigms were set against each other. The chapter shows how a new scientific 
approach to nutrition gradually made its way into cookbooks and led to a nutri- 
tional paradigm shift where the focus was no longer just on amounts of food, but 
also on what constitutes proper food. Cookbooks came to play an important role 
in translating new scientific research results into practical knowledge and making 
it accessible to the general population. In this way, cookbooks have come to act as 
mediators between science and the public, thus helping to make new nutritional 
knowledge effective. 


Keywords: cookbooks, nutrition, porridge feud, mediators 

I forordet til sin berømte kokebok fra 1845, Lærebog i de forskjellige Grene 
af Huusholdningen, skrev Hanna Winsnes følgende: 


I min ungdom, da alle skriftlige Hjelpekilder i denne Retning vare indskræn- 
kede til et Par ufuldstændige og uforstaaelige Kogebøger, har jeg ofte følt Savnet 
af en simpel og tydelig Underviisningsbog i Huusholdningen, og undret mig 
over, at der ingen fandtes i Quindernes eneste Lærefag, medens Herrerne vare 


saa vel forsynede i alle sine.’ 


Var dette hjertesukket bare en måte å markedsføre sin egen kokebok 
på, eller kan vi lese noe mer ut av det? Hennes premiss er at det var et 
stort behov for mer kunnskap i de norske husholdningene. For henne 
var svaret å formidle kunnskapen gjennom en kokebok. Så kan vi spørre: 
Hvilken kunnskap er det som blir formidlet gjennom slike bøker? Er det 
noe nøytralt, noe som objektivt og uforanderlig kan overføres gjennom 
en tekst, eller skal vi også spørre hvilken kunnskap som formidles, hvor- 
dan, og hvem den henvender seg til? 

Winsnes lar oss få et lite blikk inn i en større sammenheng når hun 
beskriver urettferdigheten i at kvinnene ikke hadde bøker i sitt eneste 
lærefag, mens mennene hadde det i alle sine. Selv om hun neppe kan 
karakteriseres som en «rødstrømpe», gir hun oss en påminnelse om at 
kokebøker ikke bare handler om hvordan råvarer kan forvandles til spi- 
selige retter, men også kan dreie seg om for eksempel kvinnesak. 

1800-tallet skulle bli det århundret da kokebøker fikk gjennomslag 
som et utbredt fenomen i Norge, men det var ikke den samme typen 
kokebøker som ble utgitt tidlig i århundret som de som ble skrevet på 
tampen av det. Det dreide seg i det ytre om en overgang fra gotiske til 
latinske bokstaver, men først og fremst handlet det om hvilket innhold 
de formidlet. 

Mitt utgangspunkt er at en kokebok er noe langt mer enn en sam- 
ling av oppskrifter mellom to permer. I tråd med dette vil jeg diskutere 
hva kokebøker og andre skrifter knyttet til matstellet og kjøkkenet kan 


1 Winsnes 1845: 1. 

fortelle oss om den norske matkulturen og det kunnskapsgrunnlaget 
den er bygd på. Hvordan har kokebokforfattere og andre søkt å gjøre 
nye vitenskapelige erkjennelser om mat og kosthold virksomme gjen- 
nom å bruke kokebøker som katalysator, eller endringsmedium? Jeg vil i 
hovedsak belyse dette gjennom et utvalg av kokebøker: Hanna Winsnes’ 
tre kokebøker fra midten av 1800-tallet, Peter Chr. Asbjørnsens koke- 
bok og hans forord til den norske utgaven av Klenckes kokebok fra 
omkring 1860, samt Marie Bloms og Olaug Løkens kokebøker fra slut- 
ten av århundret. Hvordan ble ernæringskunnskap formidlet og frem- 
met i de norske kokebøkene fra slutten av 1700-tallet til begynnelsen 
av det tjuende århundre?” Først vil jeg imidlertid si litt om hvordan jeg 
forstår «en kokebok». 


Hva er en kokebok? 


Kokebøkene er på ingen måte «rene» eller nøytrale, i den forstand at 
de ikke refererer til noe utenfor seg selv. De er ikke bare enkeltstående 
samlinger av anvisninger på hvordan råvarer kan gjøres til mat, skrevet 
av en mer eller mindre erfaren kokk. De er mer komplekse enn som så. 
Kokebøker inngår i nettverk av kunnskaper og praksiser, og må forstås i 
lys av den samtiden de er skrevet i. Gjennom språket, utvalget av råvarer 
og retter, ernæringsråd og referanser til kunnskapsfelt, bruk av redskaper, 
anbefalinger om tilberedningsmåter og serveringen av rettene, og alt det 
andre som omgir maten, forteller de ikke bare om hvordan den kan gjø- 
res velsmakende, sunn og trygg, men også om matkulturen og det kunn- 
skapsgrunnlaget den er basert på. Kokebøkene inngår på den måten i en 
sosial, kulturell og intellektuell kontekst. 

Da Arne Garborg kritiserte Hanna Winsnes" kokebok i Samtiden i 
1890, var det ikke på grunn av hennes gastronomiske kvaliteter. Hans 
angrep gjaldt den sosiale praksisen, hvor «herskapet» levde svært godt, 


2 Ifølge Henry Notakers bibliografi over norske kokebøker ble det utgitt 131 kokeboktitler i Norge 
på 1800-tallet. Flere av dem kom i flere opplag. Notaker 2001. 
å Takats 2011. 

mens «folkene» måtte nøye seg med det som ble til overs, og hvor det 
ikke ble stilt spørsmål ved tilgangen på råvarer: «Der vades i eg, sukker 
og smør; lader og kjeldere er fulde; man tager … tager ... tager ... og 
plages ikke af spørgsmaalet om, hvor man skal tage det fra. Thi verden 
er i orden.»* 

Gjennom å speile matkulturen i den samtiden de er skapt i, blir koke- 
bøkene tidsvitner og kilder til historiske prosesser. Carol Gold omtaler 
dem som «markers of social change» og «flags», som forteller om det 
samfunnet de er skrevet i, og som gir oss kunnskap om for eksempel 
endringer i vitenskapelig erkjennelse, kvinnesyn og teknologiutvikling.> 

Kokebøkene peker imidlertid ikke bare bakover på innarbeidet 
praksis og gamle tradisjoner. De framstår gjerne også som opplys- 
ningslitteratur, eller som en styringsteknologi eksperter av ulike slag 
bruker for å formidle matkunnskap og påvirke kostholdsvanene til 
et bredere publikum. På den måten plasserer de seg i sin samtid, og 
kan både framstå som tradisjonsbærere og reformskrifter. I tråd med 
Claflin og Gold forstår jeg dem som kulturelle speil og sosiale agenter, 
som både markerer og gjenspeiler sosial endring, og er katalysatorer 
for slike endringer.* 

Cormack og Mazzio deler denne oppfatningen, og hevder at koke- 
og husholdningsbøker ikke bare legemliggjør og gjenspeiler kulturelle 
oppfatninger, men at de også påvirker dem. De blir på den måten repre- 
sentasjoner av praksiser, faktiske eller tenkte, og sosiale og kulturelle 
forståelser av mat. På enkleste vis kan kokebøkene påvirke matkulturen 
ved at noen tar dem i bruk og lager de rettene det gis oppskrifter på. På 
et mer grunnleggende og omformende vis kan det skje ved at kokebok- 
forfatterne bruker dem til å argumentere for et bestemt kosthold, eller 
for bestemte praksiser knyttet til matlagingen, og derigjennom påvirker 
matkulturen. 


Garborg 1890: 215. 

Gold 2007: 13. 

Claflin 2016: 109-127; Gold 2007: 25. 
Cormack & Mazzio 2005: 83-84. 

Like lite som kokebøker kan løsrives fra den historiske eller sosiale 
konteksten de er oppstått i, kan de isoleres fra det kunnskapsgrunn- 
laget de bygger på — om det så er tradisjoner og taus kunnskap som er 
utgangspunktet, eller om de er basert på vitenskapelige undersøkelser. 
Ernæringskunnskap må imidlertid formidles og innpasses i hverdags- 
praksiser for å bli virksom. 

Som Gold skriver, handler kokebøker om hva forfatterne forventer av 
sine lesere nar det gjelder mat og kosthold.” Sara Pennell omtaler dem 
som «sources for idealized procedures», hvor leseren må «forhandle» 
mellom det foreskrevne og det man har eller kan få tilgang til? Arjun 
Appadurai er inne på mye av det samme når han karakteriserer koke- 
bøkene som «the humble literature of complex civilizations», og ser 
på dem som et uttrykk for eksperters ønske om å standardisere «the 
regime of the kitchen, to transmit culinary lore, and to publicize par- 
ticular traditions guiding the journey of food from marketplace to kit- 
chen to table». 

Det er selvfølgelig ikke noe en-til-en-forhold mellom det som står i 
kokebøkene og det folk faktisk spiser. Endringer i folks kosthold skjer 
ikke over natta, men over tid." Det er derfor vanskelig å si helt presist 
hvilken effekt kokebøker har og har hatt, og i hvor stor grad de har hatt 
innflytelse på utviklingen av det norske kostholdet. Barbara Sicherman 
omtaler imidlertid lesing som en potent teknologi for spredning av kunn- 
skap, også utenfor utdanningsinstitusjonene, og en av de mest grunnleg- 
gende måter kulturelle verdier blir overført på.” I trad med det betrakter 
Jack Goody kokebøker som sosialt normative, hvor oppskriftene gir 
leserne mulighet til å tilegne seg kunnskap om mat og matlaging uten å 
måtte få direkte veiledning.” 


8 Gold 2007: 12. 

9 Pennell 1998: 211. 

10 Appadurai 1988: 3. 

11 Bugge 2019; Grøn 1942. 
12 Sicherman 2007. 

13 Goody 2008: 78-90. 

Figur 3.1. Norske kokebøker fra 1800-tallet. (Foto: Stig Kvaal) 


I motsetning til den «harde» statlige reguleringen gjennom lover og for- 
skrifter, kan man si at kokebøkene søker å påvirke folks holdninger og 
praksiser gjennom en «myk» samfunnsstyring ved å vise fram forbilder 
og forventninger. På 1800-tallet involverte ikke myndighetene seg nevne- 
verdig i ernæringsspørsmål. En viss form for regulering av mattryggheten 
kom likevel i 1860, gjennom loven om sunnhetskommisjoner, som regu- 
lerte produksjonen og omsetningen av enkelte næringsmidler for å unngå 
helsefare og smitte av sykdommer. Med Iselin Theiens ord kan man si 
at loven representerte en regulering av forbruket gjennom en slags stat- 
lig paternalisme. Kokebokforfatterne, derimot, kan best plasseres i grup- 
pen hun omtaler som «1800-tallsmoralistene».” Det innebar en form for 
moralisering av forbruket, hvor vi ser at legitimiteten i økende grad ble for- 
ankret i faglig ekspertise, som foreskrev hva som var fornuftig ernæring. 
Mens Stortinget vedtar lover som regulerer maten vår, viser kokebøkene 
oss hva vi kan gjøre, men ikke bare det. Mange av dem forteller oss også 


14 Indredepartementet 1860. Mer om dette i Per Østbys kapittel i denne boken. 
15. Theien 2011. 

hva vi bør gjøre. Gjennom å formidle og argumentere for nye matpraksi- 
ser, framstår mange av dem som meglere; som formidlere av ny kunnskap 
oversatt til oppskrifter vi kan bruke til å lage den maten vi spiser. 

Hvordan framstår så de norske 1800-talls-kokebøkene i dette perspek- 
tivet? La oss starte med et lite preludium på 1700-tallet, og de første spi- 
rene til en norske kokeboklitteratur. 


Fra oppskriftssamling til kokebok 


Karin-Helene R. Hognestad har omtalt justisråd Christopher Hammer 
som nestoren i 1700-tallets norske husholdningslitteratur.'* Gjennom sine 
mange skrifter om mat, vin og brennevin kom han til å framstå som et 
ektefødt barn av opplysningstiden.” Hans største innsats for hushold- 
ningskunnskapen er Norsk Huusholdnings-Kalender, som kom i to bind, 
henholdsvis i 1772 og 1773.* Verket var en lærebok i gårdsdrift, og synlig- 
gjør opplysningstidens ideer om å forankre all virksomhet i vitenskapelig 
kunnskap. 

Selv om de strengt tatt ikke er kokebøker, inneholder de også oppskrif- 
ter. Hammer var encyklopedisk opptatt av å systematisere og redegjøre for 
alle de matslagene han kjente til, men var også en ivrig talsmann for å ta i 
bruk nye planter og vekster, og redegjorde for måter å utnytte dem på for å 
bedre folkets levekår og øke nasjonens velstand. Det var «kampen for den 
daglige føden» det dreide seg om, og med knapp tilgang på ressurser, gjaldt 
det å få mest mulig ut av det som allerede fantes, i tillegg til å ta i bruk nye 
råvarer. Det kom blant annet til uttrykk i hans Afhandling om Patatos med 
endeel Tanker i Landhuusholdningen fra 1766." Denne og andre bøker om 
den nye råvaren fra 1760- og 1770-tallet er blant de tidligste forsøkene på å 
oppdra nordmenn til bedre ernæring og til å utvide tilgangen på råvarer. 

I sin husholdningskalender etterlyste Hammer «en god Norsk Koge- 
Bog». Både tilgangen på råvarer og folks smak tilsa at det var behov for 


16 Hognestad 2003. 

17 Dege 1994. 

18 Hammer 1772, 1773. 
19 Hammer 1766. 

20 Hammer 1773: 187. 

en norsk kokebok framfor de utenlandske som allerede var i omløp. Dette 
er så vidt man vet den første offentlige etterlysningen av en egen norsk 
kokebok.” Henriette Wenche Nissen omtaler Hammers Huusholdnings- 
Kalender som de senere kokebøkers «grunnsten», og har nok både hans 
oppfordring og spirene til en oppskriftssamling i tankene når hun gjør 
det.” Det skulle imidlertid gå en drøy generasjon før Hammer ble bønn- 
hørt i sitt ønske om en norsk kokebok. Mens 1700-tallets norske matskri- 
benter utelukkende var menn, var det kvinner som kom til å dominere 
den kjøkkenlitteraturen som ble skrevet i det neste århundret. 

Den første trykte norske kokeboken kom først i 1831. Den het Huus- 
holdnings-Bog indrettet efter den almindelige Brugi norske Huusholdninger, 
og var utgitt av «en Forening av Huusmødre».” Det skulle senere vise seg 
at det var Maren Elisabet Bang som gjemte seg bak dette pseudonymet. 
Først i en utvidet utgave fra 1842 sto hun fram med eget navn. Neste bok, 
Fuldstændig norsk kogebog, kom på markedet i 1835, og var forfattet av 
nok en Bang, denne gangen Karen Dorothea.” Åtte år senere publiserte 
Elisabet Truchs en Huusholdnings- og Koge-Bok.» 

Dermed fantes det tre norske grunnkokebøker som dekket de viktig- 
ste sidene av husstellet. Ifølge Henry Notakers bibliografi over norske 
kokebøker ble det utgitt sytten kokebøker i Norge før 1845.” De andre 
var enten oversettelser, bearbeidede versjoner av utenlandske bøker, eller 
dekket smalere områder av husholdningen. De fleste av 1800-tallets koke- 
bokforfattere er så godt som helt glemt. Det er imidlertid ett navn som 
har festet seg i mange nordmenns bevissthet: Hanna Winsnes. Hun var 
den store norske kokebokforfatteren på 1800-tallet. 


21 Nissen 1929: 67. 

22 Nissen 1929: 67. Christopher Hammer gjorde også selv et forsøk på å skrive en norsk kokebok. 
I Det Kongelige Norske Videnskabers Selskabs arkiver i Trondheim ligger et manuskript datert 
1793, men dette ble aldri publisert i Hammers levetid. I 1994 ga kokken og forfatteren Hroar 
Dege ut skriftet i sin helhet sammen med sine egne vurderinger av oppskriftene og beretninger 
om Hammer og hans samtid. Dege 1994. 

23 M. Bang 1831. 

24 K. Bang 1835. 

25. Truchs 1843. 

26 Notaker 2001: 275. 

Hanna Winsnes 


Med sine tre kokebøker blir Hanna Winsnes overgått av mange i antall 
titler. Likevel ble hun uten sammenligning den mest kjente og suksess- 
rike av 1800-tallets norske kokebokforfattere. Det var hun som mer enn 
noen annen skulle bli den som tok tak i Hammers utfordring, og videre- 
førte opplysningsprosjektet inn i de norske kjøkken. Winsnes hadde gode 
forutsetninger for å lykkes. Hun hadde mye praktisk erfaring, både som 
husjomfru og senere prostinne på en stor prestegård med flere tjeneste- 
folk og ansvar for store selskaper. I tillegg hadde hun en skjønnlitterær 
karriere bak seg under pseudonymet Hugo Schwartz.” 


Figur 3.2. Hanna Winsnes (1789-1872). 1800-tallets store norske kokebokforfatter. 
(Ukjent fotograf, Nasjonalbiblioteket, CC BY 2.0). 


27 Diesen 2000; Notaker 1990. 


67 


KAPITTEL 3 


I 1845 debuterte hun som kokebokforfatter ved å utgi det som skulle bli 
hennes magnum opus: Lærebog i de forskjellige Grene af Huusholdningen. 
Hammer hadde hatt en encyklopedisk ambisjon om å samle all tilgjenge- 
lig kunnskap om landbruket og publisere dette i et slags oppslagsverk for 
«landmennene». Winsnes” kongstanke var å gjøre det samme for kvin- 
nene. Hammer skrev om å bestyre et gårdsbruk, Winsnes om å bestyre 
et kjøkken. 

Biografen Hilde Diesen hevder at Winsnes gjennom sin Lærebog opp- 
høyde kvinnenes husarbeid til å bli et fag som måtte leres.** Hun var pa 
ingen måte noen rødstrømpe som argumenterte for likestilling i heimen, 
og var tydelig på at «det er enhver ung Kones og forlovet Piges Forsæt at 
bestyre deres Huusholdning til deres Mands Fordeel og Tilfredshed». 
I pakt med dette synet på kvinnens plass i familien, hadde hun et sterkt 
ønske om å gi dem et bedre fundament for sin husgjerning, eller «en liden 
Støttestav i Haanden paa den besværlige Vei», som hun formulerte det 
selv. 

Winsnes gjorde ikke dette bare ved å samle en rekke oppskrifter og gi 
ut en oppskriftssamling, som hennes forgjengere hadde gjort. Hun skrev 
en bredt anlagt lærebok. Mens de tidligere kokebokforfatterne synes å ha 
tatt det for gitt at deres lesere hadde en bred og grunnleggende kunnskap 
om matlaging, satte Winsnes ord på den tause kunnskapen. Der forgjen- 
gerne ramset opp resepter, vevde hun oppskriftene inn i personlige litte- 
rære fortellinger. Forfatteren Arne Garborg karakteriserte den mange år 
senere som «et stykke roman», med en «kjøkkenduft over» 

Hvis vi f.eks. sammenligner Winsnes’ oppskrift på butterdeig med den 
som sto i Bangs Huusholdnings-Bog, ser vi en himmelvid forskjell. Bang 
nøyde seg med å fortelle hvilke ingredienser man trengte, og at man kan 
tilsette «saa meget fed Fløde, som man ønsker». Det hele var unnagjort på 
fire linjer og ett ord Winsnes, derimot, brukte hele tre sider på å forklare 
hvordan den samme deigen skulle lages.” Det er nesten så man kan føle 


28 Diesen 2000: 241. 

29 Winsnes 1845: 2. 

30 Winsnes 1845: 2. 

31 Garborg 1890: 215. 

32 Bang 1831: 68. 

33 Winsnes 1845: 305-307. 

hennes tilstedeværelse i kjøkkenet, der hun deler raust av sine erfaringer 
som en kunnskapsrik og velmenende lærer og veileder i matlagingen. 

Winsnes var opptatt av å gi kvinnene en lærebok i deres «eneste 
Lærefag», og det var ikke minst viktig i en tid hvor, som hun skrev, 
den «nyere Opdragelses Methode fjerner de fleste unge Damer fra 
Huussysler».4 I så måte var det ikke bare et opplysningsprosjekt, men 
også et dannelsesprosjekt hun hadde gitt seg i kast med, og det omfat- 
tet mer enn matlaging. I det første kapittelet om «Huusholdningens 
Indretning» er det en liten bedrift hun beskriver, med en rekke oppgaver 
og tjenestefolk som husfruen må håndtere i tillegg til å lage mat.” 

Prestefruen var bredt orientert, og tok for seg de fleste områder innen 
husholdningen og matlagingen. Hun skrev likevel lite om ernæring, 
sunnhet og helse. I den grad det ble omtalt, handlet det om hvorvidt ret- 
tene var lette eller tunge å fordøye. Når hun anbefalte mindre saus og 
fløte, var det ikke fordi store mengder animalsk fett er uheldig for helsen, 
men fordi kostbare råvarer tærer pa økonomien. I så måte var hun i tråd 
med samtidens ernæringsparadigme, hvor det først og fremst dreide seg 
om kvantitet, altså om å få tilstrekkelig mat. Dermed var det også viktig 
at maten var lett fordøyelig og billig. 

Hanna Winsnes kom til å dominere kokebokmarkedet i Norge på siste 
halvdel av 1800-tallet. Lærebog i de forskjellige Grene af Huusholdningen 
kom i tretten utgaver, den siste så sent som i 1921, et halvt århundre etter 
forfatterens død i 1872.” En slik stor kokebok var neppe noe alle hadde 
behov for, eller råd til. Winsnes hadde imidlertid noe for de mindre vel- 
stående også. 


Winsnes, Sundt og de fattige husmødrene 


En av dem som flere ganger var gjest på Vang prestegård, hvor Winsnes 
residerte, var teologen og samfunnsforskeren Eilert Sundt? Sundt var 


34 Winsnes 1845: 2. 

35 — Winsnes 1845: 3-4. 

36 Notaker 1989: 21. 

37 Notaker 1989: 8, 261-263. 

38 Diesen 2000. Se ogsa Ring 1924: 138. 

en av stifterne av det nylig opprettede Selskabet for Folkeoplysningens 
Fremme, hvis formål var å «virke til folkets oplysning med særligt hensyn 
til folkeandens vækkelse, udvikling og forædling». Han var formann fra 
1856 til 1866, og redaktør for foreningens tidsskrift Folkevennen i peri- 
oden 1858-1866.** Gjennom sine reiser rundt om i landet for å studere 
folks levekår, ble det klart for ham hvilken betydning kvinnene hadde for 
familiens kår, ikke minst blant de aller fattigste, og at opplysning var den 
eneste veien ut av den elendigheten mange levde under. En av de sakene 
de to diskuterte, var husstellet.” 

Som Winsnes var også Sundt opptatt av at når det var snakk om 
bøker og biblioteker, så var det stort sett bare mennene det ble tenkt på, 
og at «Kvindenes Kald og Syssel» ikke hadde vært gjenstand for særlig 
oppmerksomhet. Deres felles bekymring resulterte i at han oppfordret 
Winsnes til å skrive et lite opplysningsskrift om husstellet for husmødre 
av «den ringe og fattige Del af Almuen».* 

Winsnes hadde en sterk religiøs overbevisning, og som Sundt trodde 
hun at mennesket kunne forbedre sine kår gjennom opplysning og hardt 
arbeid. Dette preget også den teksten hun skrev for Folkevennen. Stykket 
bar tittelen «For fattige Husmødre», og kom på trykk i 1857. Det ble i til- 
legg utgitt som særtrykk i et eget hefte.* 

Forskjellen på dette skriftet og hennes Lærebog i de forskjellige Grene 
af Huusholdningen er enorm, både i omfang og innhold. Her er det ikke 
mye egg, smør og fløte, eller dyre råvarer og annen overflod, som preget 
mange av de oppskriftene hun delte med leserne i sin første, store bok. 
Selv om heftet kan kalles en lærebok i husholdning, er det meste skåret 
inn til beinet. 

Winsnes, med Eilert Sundt som aktiv medspiller, hadde en sterk, opp- 
dragende ambisjon, hvor maten og husstellet inngikk i et opplysnings- 
prosjekt for å løfte de fattige ut av elendigheten. I så måte framstår boken 
nærmest som et manifest for noe som er større enn selve ernæringen og 


39 Folkevennen 1899: 1. Se også Berggreen: 1989. 
40 —Cristophersen 1979. 

smaken. Den blir et redskap for å skape et bedre samfunn. Winsnes var 
imidlertid ingen revolusjonær, men ønsket å bidra til endring innenfor 
det eksisterende. I bøkene framstår Norge som et standssamfunn hvor 
folk skal kjenne sin plass både i samfunnet og i familien, og hvor Gud 
er alle tings målestokk. Hennes kvinnesyn kan virke fremmedartet sett 
med dagens øyne. Her er det mannen som er familiens ubestridte over- 
hode, og som husholdningen skal tilpasses etter. 

I 1862 ga Winsnes ut nok en kokebok: Husholdningsbog for tarvelige 
Familier i By og Bygd. Boken var bygd over samme lest som den store 
kokeboken, men var en forkortet og omarbeidet versjon med vesentlig 
færre oppskrifter. Tarvelige betød den gang «enkel», og i så måte kan 
denne kokeboken ut fra målgruppen plasseres mellom de to tidligere 
utgivelsene. De tarvelige familiene hun skrev for, var imidlertid ikke 
verre stelt enn at husfruen var hjemmeværende, og dessuten gjerne hadde 
en pike til å hjelpe seg med husarbeidet. 

Det norske kjøkkenet fra midten av 1800-tallet framstår som temmelig 
ugjenkjennelig sett med dagens øyne. Utstyret er enkelt, og det er heller 
ikke mye av det. Winsnes skryter imidlertid sterkt av flere nyvinninger 
som kunne bidra til å spare både tid og penger, deriblant kjøttkvernen og 
«de smaa Komfurer og Kogeovne», som ble beskrevet som et stort fram- 
skritt fra den åpne gruen.* 

Vi ser at en ny tid var i ferd med å vinne innpass også på det Winsneske 
kjøkken, ikke bare gjennom ny kjøkkenteknologi, men også gjennom at 
bylivet og pengehusholdningen begynte å gjøre seg gjeldende i sterkere 
grad. I læreboken fra 1845 skrev hun åtte sider om ølbrygging. I boken fra 
1862 var omfanget redusert til to, siden øl da var «at faa kjøbt overalt», og 
det i alle fall i byene ikke lenger var snakk om å brygge hjemme.” 

I alle sine kokebøker, og også i den opplæringen hun ga unge piker 
hjemme på prestegården, var Winsnes opptatt av å opplyse sine elever 
og lesere, innprente dem dyd og flid og gi dem kunnskap om alle sider 


44 Winsnes 1862. 

45 Omfanget på de tre bøkene var henholdsvis 422 (Lærebog), 26 (For fattige husmødre) og 136 sider 
(For tarvelige familier). 

46 Winsnes 1862: 2. 

av husholdningen. I så måte kan man si at hun var tro mot sin program- 
erklæring fra sin første kokebok, nemlig å gi kvinnene skriftlige 
«Hjelpekilder» i sitt «eneste Lærefag». Hennes kokebøker kan plasseres 
innenfor den kategorien Karin-Helene R. Hognestad omtaler som pastorale 
kokeboker.** Hun var den fromme og kloke prestekonen som, besjelet av 
troen og inspirert av opplysningstidens ideer, ønsket å gi landets kvinner 
et bedre liv gjennom undervisning og dannelse. Hun var således hele tiden 
opptatt av at dem hun skrev for fikk så vel kulinarisk som åndelig føde. 

De nye tidene som hadde begynt å sive inn i hennes siste kokebok, kom 
ikke bare med nye teknologier og en annen økonomi, men innebar også 
at nye kunnskapsformer og andre tanker om husstellet var på frammarsj. 
Omkring 1860 begynte nye røster å gjøre seg gjeldende, og blant disse var 
det også dem som hevdet at ikke alt som sto i Winsnes' kokebøker lenger 
var like gangbar valuta. Mye av det hun skrev om, spesielt i de to siste 
bøkene, dreide seg om «kampen for den daglige føden»; om kvantitet og 
om å få i seg mest mulig nærende mat. 

Som prestekone var Winsnes trygt plantet i embedsmannsstanden. 
Historikeren Jens Arup Seip har kalt sitt verk om embedsmennene og 
endringene i Norge mot slutten av 1800-tallet for Et regime foran under- 
gangen.” Kunne det samme gjelde for det ernæringsregimet Winsnes var 
den fremste talskvinnen for? Var tiden moden for et regimeskifte? 


Kjemiens inntog: Liebig og Klencke 
Et par år etter at Hanna Winsnes Husholdningsbog for tarvelige Familier 
i By og Bygd utkom, meldte en ny kokebokforfatter seg for det norske 
folk. Mens Winsnes var forankret i erfaring og praktisk virksomhet, var 
han inspirert av ny vitenskapelig kunnskap. Hans navn var Peter Chr. 
Asbjørnsen. 

Som Winsnes så også den kjente eventyrsamleren og matmonsen et 
stort behov for å få mer kunnskap inn i kjøkkenstellet, men det var en 
annen type kunnskap enn den Winsnes hadde servert han etterlyste.°° 


48 Diesen 2000: 239; Hognestad 2003. 
49 Seip 1945. 
50 Se f.eks. P. Chr. Asbjørnsens forord til Klencke 1859: V-XXIII. 

Asbjørnsen var sterkt inspirert av impulser fra et lengre opphold i Tyskland 
fra 1856 til 1858, hvor han blant annet hadde gjort seg kjent med ernærings- 
forskningen til den kjente kjemikeren Justus von Liebig. 

Forholdet mellom vitenskap og ernæring var gjenstand for stor 
interesse blant tyske vitenskapsmenn og skribenter. En av disse var 
dr.med. Hermann Klencke, som ga ut en «chemisk» kokebok basert på 
vitenskapelige prinsipper i 1857." Ifølge denne var kjokkenets egentlige 
oppgave å «erstatte de Stoffer, som Mennesket ved Livsprocessen har 
mistet eller opbrugt». Budskapet var basert på Liebigs inndeling i ånde- 
drettsmidler og bloddannende næringsmidler. Næringsmidlenes «materi- 
elle Betydning er Hovedsagen, og Smagens Tilfredsstillelse blot en 
underordnet Bisag», påsto han.” Klenckes diagnose var at kjøkkenstel- 
let hadde utviklet seg i feil retning.* Mye skyldtes kvinnenes manglende 
kunnskaper, som gjorde at de tilberedte maten feil. Som i industrien var 
det mye å lære av kjemien og de kjemiske laboratoriene, og husmødrene 
burde derfor ta inn over seg kjøkkenets avhengighet av kjemien, slik at 
det kunne bli deres «chemiske Værksted». 

Klenckes budskap gikk rett hjem hos Asbjørnsen. Året etter at han 
returnerte til Norge, ga han ut en bearbeidet versjon av den kjemiske 
kokeboken på norsk med et vel 20 sider langt selvskrevet forord” Her 
uttrykte han bekymring for kunnskapsnivået rundt omkring i de norske 
kjøkken. Asbjørnsen var ikke alene om å tenke i slike baner. Han støt- 
tet seg særlig på Ove Guldberg Dinesen Høegh, som var landets første 
overlege for spedalske, og hadde sitt virke ved Reitgjerdet pleiestiftelse for 
spedalske i Trondheim. 


51 Klencke 1857. 

Høegh og Folkets Helse 


I likhet med Sundt hadde også Høegh reist rundt i landet for å kartlegge folks 
levekår, og var spesielt opptatt av kystbefolkningen. Han hadde et klart opp- 
lysningsforsett, og ga ut skriftet Folkets Helse, et Tidsskrift for Menigmand 
på Kysten for å formidle sine funn og refleksjoner til et bredere publikum. 

I det første nummeret av tidsskriftet fra 1858 skrev Høegh et eget kapit- 
tel om fødemidlene.” Det enkelttemaet han brukte mest plass på var grøt- 
kokingen, og han var svært kritisk til skikken med å «udrøre en Mængde 
Mel i Grøden, efter at Gryden er tagen av Ilden». Menneskets fordøyelse 
hadde ikke evne til å fordøye melet og nyttiggjøre seg dets næringsstoffer 
med mindre det var kokt i en væske, hevdet han. Det betydde at det irørte 
melet ville være «fuldstændig tabt».* Ifølge hans beregninger gjorde denne 
måten å koke grøt på at en sjettedel av melet som ble brukt gikk til spille. Det 
var ikke bare et stort tap for den enkelte familie, men også for hele nasjonen. 
Ordtaket om at «alt som fylder, tillige føder» avfeide han som tøv, og tok et 
oppgjør med et syn som tilsa at kvantitet var viktigere enn kvalitet:” 


I det daglige Liv hører man ofte, at det eller det gjør Maden drøjere, ja det hæn- 
der vel endog, at de, der optræder som Folkets Vejledere i slige Ting, kan tale 
om Madens Drøjde uden Hensyn til dens Indhold af Næring. Slig Tale er natur- 
ligvis uforstandig* 


Her ble alle elementene i den senere «grøtstriden» presentert, men Høeghs 
skrift var ikke nok til å vekke en opinion til en bred debatt. Ingrediensene 
til kontroversen var altså allerede lagt i gryten, men det var først med 
utgivelsen av en ny kokebok de begynte å putre for alvor. 


Asbjørnsen: Fornuftigt Madstel 


I 1864 ga Peter Chr. Asbjørnsen ut kokeboken Fornuftigt Madstel. En 
tidsmæssig Koge- og Husholdningsbog under pseudonymet Clemens 
Bonifacius.” Som mange av de kvinnelige kokebokforfatterne valgte han 

å ikke utgi boken i sitt eget navn. Han hadde også opptrådt anonymt i for- 
ordet til Klenckes bok. Vi kan bare spekulere i hans motiv for dette, men 
det er påfallende at ikke bare han, men mange andre også valgte å gjøre 
det på denne måten. Skyldtes det at husholdningsspørsmål ikke ble ansett 
som høyverdig nok for en mannlig naturviter? For de kvinnelige koke- 
bokforfatterne er det mer nærliggende å tenke at det kunne ha noe med 
stand eller klasse å gjøre. Kanskje det ikke passet seg for embetsstandens 
kvinner å framstå som forfattere, og i alle fall ikke kokebokforfattere? 

Kokeboken kom på en tid hvor vitenskapen var kommet til som et nytt 
moment i motiveringen for folkeopplysningsarbeidet i Norge. Fram til da 
hadde det stort sett vært vist til hevdvunne normer og erfaringer, men 
nye oppdagelser innen kjemi og fysiologi ble et stadig viktigere funda- 
ment for opplysningsarbeidet.* Asbjørnsen ville ikke bare gi folk opp- 
skrifter på ulike matretter, han ville reformere det norske matstellet, og 
etterlyste et vitenskapelig begrunnet kosthold. I så måte kan hans pseudo- 
nym, Clemens Bonifacius («den milde velgjører»), leses som et program 
for hans arbeid. 

Fornuftigt Madstel føyer seg pent inn i Asbjørnsens praktisk- 
økonomiske forfatterskap, på linje med en rekke bøker og mange 
artikler om skogsak og myrdyrking, om surhøy og brunhøy og om 
treskjæring og husflid. Det var derfor ikke ernæringen, eller smaken, 
han grep tak i først, men nasjonaløkonomien, eller det store «Nærings- 
og Skillingstab» som det tradisjonelle kostholdet medførte.” For 
Asbjørnsen dreide matstellet seg om næring, penger og helse — i nevnte 
rekkefølge. I kokeboken uttrykte han i så måte bekymring over «de 
umaadelige Nationaltab, der voldes ved taabelige Bygdeskikke og urik- 
tige Opskrifter, som gaa over til almindeligst Brug blant Folket».” 

Dommen over de norske kokebøkene var ikke nådig: De var ikke på 
høyde med utviklingen innenfor ernæringsvitenskapen, og var preget av 
«liden Kundskab til Lægemets Krav og Næringsmidlernes Indhold».* 


64 Se f.eks. Ropeid 1971: 84. 

Oppskriftene var derfor «ikke sjelden uvise, uhensiktsmeessige, ødsle eller 
næringsspildende», hevdet han.* Det hadde ikke bare konsekvenser for 
den enkelte husholdning, men var et problem av nasjonale dimensjoner.” 

Slik Asbjørnsen så det, var det norske husstellet kjennetegnet av «en 
naturlig Drift eller et Instinkt».” Fornuftigt Madstel var et kampskrift for 
å løfte husstellets anseelse og for å styrke undervisningen for å bøte på de 
problemene han pekte på. Asbjørnsen var redd den innarbeidede tradi- 
sjonen ville bli en tung bøyg å komme forbi. Han fryktet at 


mange af de nye Lærdomme ville finde en haardnakket Modstand hos borne- 
rede, halvcultiverede og ucultiverede Husmødre; thi de ville rimeligvis anse det 
for en ligesaa stor som ufortjent Krænkelse, at Videnskaben og dens Resultater 
skulle faa noget at sige i Husholdningen, og at den skal fortrænge gammel 


Slendrian fra Kjøkkenslevens og Kaalgrydens hevdede Territorium.” 


Han var sannelig ikke nådig med husmødrene, kokebokforfatterne og 
den norske matkulturen, den godeste eventyrsamleren. Etter en slik tirade 
skulle man kanskje kunne forvente at oppskriftene i Fornuftigt Madstel var 
nyskapende og revolusjonerende. Det var de imidlertid ikke. Henry Notaker 
har omtalt kokeboken som en «antologi av europeiske kokebøker», og har 
påvist hvordan Asbjørnsen har klippet og limt fra andre kokebøker, og viser 
nært slektskap til, for ikke å si avskrift fra, Winsnes' Lærebog i de forskjellige 
Grene af Huusholdningen?3 Det var først og fremst i den innledende avde- 
lingen om «Fornuftigt Madstel og Husbrug, eller om hensigtsmessig Valg og 
Lagning av Næringsmidlerne» han skilte seg ut. Her tok han, i tråd med sine 
tyske forbilder, til orde for at det måtte tas et nasjonalt løft for å forbedre og 
styrke husstellet ved hjelp av vitenskap og undervisning. 

Fornuftigt Madstel brakte mange nye elementer inn i diskusjonen om 
det nasjonale husstellet. Det som uten sammenligning vakte størst opp- 
merksomhet, var kritikken av den tradisjonelle måten å koke grøt på; 
altså ved å «stampe» grøten med litt rått mel når den var ferdig. Som 
Høegh hevdet Asbjørnsen at det råe melet ville passere ufordøyd gjennom 

kroppen, og at en sjettedel dermed gikk til spille. Ifølge hans beregninger 
utgjorde det i landsmalestokk en årlig sum på en halv million daler.” 
Interessen for å bedre husstellet oppsto ikke med Asbjørnsens koke- 
bok. Reformtanken hadde allerede begynt å spire omkring i landet. Det 
var imidlertid Fornuftigt Madstel som skulle bidra til å løfte fram saken 
i en bredere offentlig debatt, og Asbjørnsens påstand om kvinnenes 
næringssløsende grøtkoking skulle ikke bli stående uimotsagt. 


Sundt og grøtstriden 


Siden 1850 hadde Eilert Sundt publisert flere bøker og en rekke artikler i 
opplysningsskriftet Folkevennen om ulike sider ved det norske samfun- 
net, deriblant to artikler om «Kvindens Stilling»”> Som Rune Slagstad 
skriver i De nasjonale strateger, representerte Sundt en ny tidsånd, 
utviklingsoptimismen, med en sterk tiltro til den vitenskapelige rasjo- 
naliteten, og vitenskapens potensial som styringsredskap og reform- 
kraftf Etter sine mange studiereiser omkring i landet ble han imidlertid 
etter hvert mer forbeholden overfor den vitenskapelige paternalismen, 
og så en større verdi i den erfaringsbaserte kunnskapen. Sundt vendte 
seg ikke mot vitenskapen, men når den stred mot «Slægters ophobede 
Erfaring», måtte man heller lytte til tradisjonene. Ingen kunne være «en 
Andens Veileder, med mindre han befinder sig i samme Stilling i enhver 
Henseende», proklamerte han.” 

1865 skrev han artikkelen «Om det kvindelige Stel», hvor han i omtalen 
av Fornuftigt Madstel tok kraftig til motmæle mot Asbjørnsen og kriti- 
serte ham for å ikke ha vitenskapelig belegg for sine påstander. Sundt tok 
allmuekvinnene i forsvar, og hevdet at den erfaringen som var opparbei- 
det gjennom generasjoner neppe kunne være så uheldig som Asbjørnsen 
påsto Det var denne artikkelen som utløste det som i ettertid er blitt 
kjent som grøtstriden. 

Gradfampen i Folfeophysningsjelftabet 


mellem de bolde Riddere Hr, Clemens og Hr. Eilert. 


Figur 3.3. Grøtstriden slik den ble karikert i vittighetsbladet Vikingen 4. mars 1865. 
(Vikingen, nr. 9, 1865: 36. Nasjonalbiblioteket. Falt i det fri.) 


Selv om debatten i sak dreide seg om grøt, var det dypere sett en 
kamp mellom to ulike syn på nasjonale kostholdstradisjoner og nye 
ernæringsteorier. Samtidig var det også en kamp mellom ulike opp- 
fatninger av hvilken rolle og status kvinner skulle ha i samfunnet, 
og hvilken utdanning de burde få for å være best mulig rustet for sin 
oppgave? 

Både Asbjørnsen og Sundt, og flere med dem, var enige om at det var 
behov for opplysning og endring for å bedre matstellet hos allmuen. De 
var imidlertid delt i synet på hvordan denne endringen burde skje. Mens 
Asbjørnsen skrev om manglende kunnskap og slendrian som årsaker til 
«elendigheten», forklarte Sundt den med samfunnsstrukturen som satte 
strenge begrensninger for en underpriviligert gruppe. Der Asbjørnsen og 
andre ønsket seg en reform ovenfra, var Sundt klar på at initiativet først 

og fremst måtte komme nedenfra.* I så måte kan det også sies å ha vært 
en by-land-dimensjon i striden. 

Sundt måtte tåle hard kritikk både i pressen og gjennom faglige 
artikler og fora. Leger og vitenskapsmenn beskyldte ham for å uttale seg 
i strid med vitenskapelige fakta og skrive om ting han ikke hadde noen 
forutsetning for å uttale seg om.” 


Faye og vitenskapen 


De to hovedantagonistene, Asbjørnsen og Sundt, var langt fra de eneste 
som hadde sterke meninger om ernæringen og hvordan grøten skulle 
tilberedes. I april 1866 holdt professor Frans Christian Faye et foredrag 
i Videnskabs-Selskabet i Christiania, hvor han presenterte sine resulta- 
ter fra «Undersøgelser angaaende Brug og Nytte af vore stivelsesholdige 
Næringsmidler».” Her slo han fast at den tradisjonelle måten å koke grøt 
på ikke bare ga en like god utnyttelse av næringsstoffene i melet, men 
også bidro til en langsommere fordøyelse, og dermed var bedre tilpasset 
kroppsarbeid. Slik ble den også den mest økonomiske måten å koke grøt 
på. Det Sundt hadde anbefalt var sunt både ut fra ernæringsvitenskape- 
lige og nasjonaløkonomiske kriterier. Bondekonenes grøtkoking måtte 
derfor anses som rasjonell. 

Asbjørnsens kokebøker viser en ambisjon om å reformere matstellet 
i Norge. Fornuftigt Madstel og grøtstriden innvarslet en ny, vitenskaps- 
basert måte å tenke om mat på som kan karakteriseres som et paradigme- 
skift fra et kvantitetsregime til et kvalitetsregime. Denne forståelsen 
hadde Asbjørnsen formulert tydelig allerede i forordet til Klenckes kje- 
miske kokebok: 


Det er noget, som man vel må lægge Mærke til, at det ikke er Madens Mængde, 
som nærer, men det er det rette Forhold og de rette Egenkaber ved dens 


Bestanddele. Det er ikke gammel Skik og Brug, ikke Tilfældighed og Nød, som 


80 Sundt 1864: 639. 
81 Ropeid 1971: 80-83. 
82 Faye 1866. 

bør være det ledende ved Næringsmidlernes Valg, men alene videnskabelig 


Indsigt og Kyndighed.” 


Grøtstriden, som dreide seg om hvorvidt det norske matstellet var «for- 
nuftigt» eller ikke, ble først bilagt da vitenskapelige undersøkelser ble 
mobilisert. Striden avspeilte vitenskapens gjennombrudd i opplysnings- 
arbeidet, og føyde seg inn i en folkeopplysningstradisjon med den «dan- 
nede klasse» som drivkraft. Både Asbjørnsen og Sundt var medlemmer av 
Selskabet for Folkeoplysningens Fremme.” Det kan i så måte synes som 
et paradoks at det til slutt skulle bli Sundt, som forsvarte den erfarings- 
baserte tradisjonskosten, og ikke Asbjørnsen, som baserte sine påstander 
på ny naturvitenskapelig kunnskap, som fikk rett. Debatten om det nor- 
ske husstellet stilnet imidlertid ikke med Fayes konklusjon. 

Selv om Sundt kan sies å ha gått seirende ut av debatten om bonde- 
konenes grøtkoking, skulle det synet Asbjørnsen sto for få større 
betydning og innflytelse på lengre sikt. Det nye vitenskapsbaserte kva- 
litetsregimet kom til å få gjennomgripende gjennomslag etter hvert, om 
enn ikke så raskt som Asbjørnsen nok hadde ønsket. Det var fremdeles 
Winsnes som regjerte i landets kokebokhyller.* 

I 1865 kom Fornuftigt Madstel ut i et nytt opplag uten det polemiske 
forordet, og med innspill fra «Mænd, der ved sine Kundskaber, Studier 
og Forhold til Landets største Læreanstalter, høre til de fagkyndigste i 
naturvidenskabelig Retning og særligt i physiologisk-chemisk».* Da 
mente forleggeren at det fikk være nok. 

Fornuftigt Madstel ble ingen kioskvelter, men mye av det Asbjørnsen 
gjorde seg til talsmann for ble snart sentralt i tenkningen om ernæring 
og matlaging i Norge. Innflytelse måles som kjent ikke bare i opplags- 
tall. Hans grunnleggende prinsipper ble etter hvert en del av den gjengse 
ernæringskunnskapen. Til tross for «nederlaget» i grøtstriden, ble han en 
pioner for en vitenskapelig fundert ernæringslære i Norge. Hans måte å 
tenke omkring ernæring på begynte å sive inn i landets kokebøker mot 


83 Klencke 1859: X. 

84 Folkevennen 1857: 189. Navneliste over selskapets medlemmer. 
85 Notaker 1993: 45-48. 

86 Bonifacius 1865: VII. 

slutten av århundret, og ble ytterligere styrket i tiden etter første verdens- 
krig på grunn av oppdagelsen av vitaminene. 


Samfunnsendringer: Huus og Blom 


Grøtstriden utspilte seg i en tid hvor store endringer i det norske samfun- 
net var i emning. I løpet av de kommende tiårene gjennomgikk det norske 
landbruket det som er kalt «det store hamskiftet». Det innebar en gradvis 
overgang fra selvforsyning til et salgsjordbruk. Samtidig fant det sted en 
industrialisering, som blant annet førte til en urbanisering med en vok- 
sende bybefolkning. Det fikk også konsekvenser for matstellet. Fornuftigt 
Madstel og grøtstriden var barn av sin tid, og en frukt av interessen for 
samfunnsøkonomien og arbeidet for nasjonens materielle framgang. 

Grøtstriden handlet om mye mer enn grøt. Den ble en katalysator som 
bidro til å løfte ernærings- og husstellspørsmål inn i den offentlige debat- 
ten. I bunn og grunn handlet den om hva som skulle være kunnskaps- 
grunnlaget for ernæringen, og i forlengelsen av det om hvordan den nye 
vitenskapsbaserte ernæringskunnskapen skulle gjøres virksom. Dette 
kom tydelig fram i læreren K. L. Huus bok Om Kvinden fra 1872. Her 
gikk han i rette med manglende kunnskap og oppfatningen om at riktig 
ernæring bare dreide seg om kvantitet, ikke kvalitet: 


Det høres meget almindelig udtalt, som en fast Tro hos Kvinder, og vel endogsaa 
af Mænd, at det kun er Mængden - Omfanget — af Næringsmidlerne, som gjør 
Udslaget til Legemets tilstrækkelige Ernæring, og ifølge denne Mening laves 
Maaltiderne i Husholdningen, uden at Næringsstoffet tages i nogen væsentlig 


Betragtning.” 


Kravet om kunnskapsspredning og undervisning var for alvor satt på 
dagsorden. Winsnes, og senere Sundt, hadde lagt vekt på tradisjoner og 
kunnskap som gikk i arv fra mor til datter. Asbjørnsen etterlyste skole- 
ring basert på naturvitenskapelige prinsipper. 

Fra denne diskusjonen på midten av 1860-tallet var det spesielt tre 
tema som ble løftet fram og diskutert, og som etter hvert skulle slå inn i 


87 Huus 1872: 18-19. 

husstellet med full tyngde i løpet av de gjenværende årene av det nittende 
århundret: det nasjonale kostholdet, ernæringsspørsmålet og kvinners 
utdanning i husstell. Det innebar at det nasjonale kostholdet ble etablert 
som norm, at ernæringen ble basert på vitenskapelige undersøkelser, samt 
at betydningen av en styrket utdanning ble løftet fram. Det blir grundi- 
gere behandlet i et annet kapittel. 

Andreas Ropeid skriver at grøtstriden ble utgangspunkt for en pro- 
sess hvor det nasjonale kostholdet ble gjenstand for det han betegner 
som en «normeringsprosess».* Skillet mellom by og land gjenspeiles i 
flere av kokebøkene som kom mot slutten av århundret. Mens Hanna 
Winsnes hadde differensiert sine målgrupper etter sosial status, hvor den 
store husholdningsboken var skrevet for de bemidlede og middelstanden, 
og mindre skrifter var rettet mot de «fattige» eller de «tarvelige», kom 
det etter hvert flere som hadde «for by og land» (Blom), «i By og Bygd» 
(Wetlesen), eller tilsvarende i tittelen.” Det reflekterte nok vurderinger 
av kjøpekraft og målgrupper, men sier også noe om hvordan det ble tenkt 
om maten og kostholdet på denne tiden. 

Winsnes Lærebog i de forskjellige Grene af Huusholdningen var et 
stort, generelt verk som ikke bare dreide seg om matlaging og oppskrif- 
ter, men som også ga rad om andre oppgaver i husholdningen.” Etter 
hvert ble disse temaene nedtonet, og forsvant snart ut av kokebøkene. 
Til gjengjeld kom flere bøker med lange innledninger om ernæring. 
Betegnelsene «husholdning» og «husstell» ble stadig sjeldnere i tit- 
lene. De ble etter hvert erstattet av titler som «Kogebog», «Opskrifter i 
Madlavning», «Madlavningslære» og lignende, som fortalte at bøkene var 
rene kokebøker.” 

Innholdet i kokebøkene reflekterte en viktig endring i det norske sam- 
funnet. Urbanisering og en voksende bybefolkning, samt overgangen til 
pengehusholdning, innebar at en stadig mindre andel av husholdningene 


88 Ropeid 1971: 104-109. 

89 Blom 1888; Notaker 2001; Wetlesen 1890. 
90 Winsnes 1845. 

holdt dyr, eller dyrket sin egen mat. Dermed ble ikke egne kapitler eller 
avsnitt om for eksempel slakting, brygging og sylting lenger like aktuelt, 
og de forsvant da også ut av de mer generelle kokebøkene mot slutten 
av 1800-tallet. Det ble stadig flere som ikke lagde all maten fra grun- 
nen av, men som kjøpte den fra slaktere, fiskehandlere, bakere eller i 
kolonialbutikker. 


298 SKH5-, Svedjfte: og Bading-Budding. Mandel-Vudding. 299 


Portion er altfor ftor for en Form; er heller ikke faa god 


det tørres i Donen. Sættes paa Gerveringsfadet o 
i Torhola til. band der er i. am bane Poges og Reges, i paint FDG 


fylbeg med færdiglavet Ragout af Vilt, Fit, Cham- 


S-Budbding. AF hatet Nyretalg eller Marv, Fonn, Olivers, Compot, Créme, 33 eller lignende, 


Si 
Sutter, en god Del Rofiner eller Korinther, Kanel, Mel 
og lidt Band eller Melt gjøres en Deig, fom maa arbeides 
godt og toges enten i vel oe ee melet Serviet eller 
fmurt og firøet > W/o å 3 Ti 

Svedjte-Budding. Af hatet 3 Myretalg eller Marv, 
Mel og Vand eller rett gjøres en Déig, fom udfjevles 
tynd. Lægges i vaad, melet Servict i dybt Fad, fyldes 
med Gvedjfer, firøes med Sutfer, Kanel og lidt frødt 
Brød. Deigen lægges over, fnyttes faft fom ved Plump- 
Budding og Éoges JEG denne. 

Bading-Budding. (Amerifanff). 4 Wg, 2 Sfeer 
Gutter, 94 Gr. (11/2 93 Kle Buer, 4s Liter 
Melt, røres med 4 toppede Theffeer Bading-Pulver o 
1/4 Rilgr. Hvedemel, Kanel og Mandler. Koges 21/2 


Lime. Forrejten advares nu i Aviferne mod det ,ameri- - 


fanjte Pulver”, da det! har vift fig at være forjalffet. 


Timbale, ` 


Timbalen er en finere Sort Budding eller rettere 
Poftei, fom fun anvendes ved ftørre Middage. — Je; 
- beffriver derfor blot faa nogenlunde, hvorledes den til- 
lave, for at man fan faa en liden Fde om, hvad det 
ae er, og hvad Forffjellen er mellem den og Bud- 


Formen fmøres førft, derpaa udpyntes den i Bunden 
og rundt med en Blomft eller Bladbord, udffaaren af en 
god Sutferdeig; henjættes derpaa Foldt ‘eller paa 38; faa 

dæffes Bunden og Siderne med en Mør- eller Smørbeig, 
fom ubkjevles og udffjæres efter Formens Bund og Side; 
Figurerne penfles førft med lidt Vand, hvorpaa Dei en 
tryffes forfigtig til Formen ved Hjælp af en Citron eller 
andet mygt. Gt alen Papir SEG nedi å SEG om 
tring Deigen, hvorpaa den fyldes med el eller 
Grter og Dettes med et Laag af Deigen, poet friffes et 
Hul. Jndjættes i iffe for varm Ovn. Laaget fljæres for- 
fiati fra 1 Finger fra Kanten, hvorpaa Melet eller Erterne 
apiret fjernes; det øvrige hvelves forfigtig af Formen 
a overfiryges ud- og indvendig med vispet 2Eg, hvorpaa 


worefter Laag paalægges, og Timbalen ev færdig at fer- 
veres, Sftedetfor Butterdeig fan benyttes otete- eller 
Rismasfe. 


Kolde Buddinge. 


Ale Forme, Fade og Vajer til folde Buddinge 
væbdes med foldt Vand og tildels ftrøes med Sutter, før 
Masjen heldes i. 


Beftemors Mandel-Budding. 


Stød af Mandler 7 Lod føde, 
Tag af Melt halvanden Pot, 
Tre Lod bitre ffal Du ftøde, 
Mit med Melfen blande godt. 


Ni Lod FIRAS ree er 
Samt af SER lommer 

Og lidt Melk, fom dertil Bats 
QHovilfet Helbes nu beri. 


Har mu det et Dptog fondi; 

Kom deri de Hvider; dog 

Naar de førft til Gtum er flaaet, 
Saa det bringes alt i Rog. 


Suffer man og Kardemommen 
Blander efter egen Smag; 
Gr det alt i Deigen fommen, 
Rør det om, og Formen tag. 


Deri Helder man nu Røren, 

Hvorpaa alt henfettes fan 

an at blive foldt ved Døren 
et Spand med i8foldt Vand. 


Mandel-Budding, Foruden de to varme Mandel- 
Buddinge (fe Side 290), der tan bruges fom kolde, og er 
finere og foftbarere end denne, bejfrived her en Gelatin- 


Figur 3.4. Selv om nye tanker om kostholdet var i ferd med å sive inn i kokebøkene, var formen 
på oppskriftene lenge uforandret. | Marie Bloms Husholdningsbog for By og Land (1888) var 

det både prosa (Timbale) og poesi (Bestemors Mandel-Budding). (Nasjonalbiblioteket. 

Falt i det fri.) 


Vitenskapeliggjøringen av matstellet begyntesmåttomsennå sivein ikoke- 
boklitteraturen. Først ute var Marie Blom, som ga ut en Husholdningsbog 
for By og Land i 1888. Her får vitenskapen komme til orde allerede i 
et tillegg til forordet, som var skrevet av direktøren for Den høiere 


92 Blom 1888. Se også Notaker 2001: 21. 


83 


KAPITTEL 3 


Landbrugsskole på Aas, Th. Koller. Han beskrev Bloms kokebok som en 
tidsmessig kokebok beregnet på en «fornuftig gjennemført Økonomi ved 
Husholdningsstørrelsen, idet Fødemidlernes Næringsværdier er taget i 
Betragtning ved Fødens sammensetning.»® Dette var en klar resonans av 
Asbjørnsen credo: Fornuftigt matstell. 

Blom innledet det første kapittelet «Om Kjøkkenet, dets Betydning og 
Virksomhed» med å trekke fram følgende: 


Kjøkkenet har i vor Tid faaet en mer vidstrakt og høiere Betydning end kun at 
være et Kogested, hvor der, enten paa en ofte meningsløs og uforstandig Maade, 
sammensættes og laves en Slags Føde kun for at stille Hungeren, eller hvor 
Retter skal laves, der paa en behagelig, men ofte usund Maade blot tilfredsstil- 
ler Smagen. Kjøkkenets Hensigtsmæssighed og Godhed bestaar ikke i blot at 
kunne skaffe tilveie en Mængde gode Retter og kunstige Tillavninger, men i et 
rigtigt Valg og Sammensæting af de Stoffe, som er uundgaaelig nødvendige for 


at underholde Legemets Livsfunktioner.”* 
Det er ikke et spesielt oppløftende bilde hun ga av det norske kostholdet: 


Det norske Kjøkken er almindelig anseet for at være det tungeste og usundeste 
af alle Nationers ... Dette tilskrives for en Del den altfor store Brug af Fløde 


saavel i raa Tilstand som i Sauce og Tillavninger.* 


Det er lett å se at det hadde skjedd noe siden Hanna Winsnes skrev sin 
Lærebog i de forskjellige Grene af Huusholdningen i 1845. Da hun anbefalte 
husmødrene å redusere bruken av fløte, var det fordi dyre råvarer var ska- 
delig for økonomien. Da Blom gjorde det, var det fordi det ikke var sunt. 

I 1901, 56 år etter at Hanna Winsnes etterlyste en «Underviisningsbog 
i Husholdningen», ga kokebokforfatteren Olaug Løken ut den andre 
utgaven av sin kokebok Madstel og Husstel for almindelige husholdninger 
I den anledning hadde hun også forfattet et nytt forord siden første- 
utgaven fra 1897. Her skrev hun blant annet: 


93 Blom 1888. 
94 Blom 1888: 1. 
95 Blom 1888: 3. 
96 Løken 1901. 

Som enhver ved, gaar ogsaa Kogekunsten (som al anden Videnskab) hurtig 
fremad, og i vort Land har den virkelig taget Syvmilsskridt i de sidste Aar. Naar 
vi tænker tilbage 10 - eller bare 5 Aar, hvilken uhyre Forskjel! Med hvilken gan- 
ske anden Interesse omfattes den ikke nu af de allerfleste. Og hvor langt større 


er ikke Forbedringerne!” 


Det er knapt to generasjoner som skiller Winsnes' og Løkens kokebøker. I 
løpet av dette drøyt halve hundreåret hadde det skjedd mye. Mens preste- 
kona Winsnes var en representant for den gamle embetsmannsstaten i et 
førindustrielt bonde- og fiskersamfunn, var Løken en talskvinne for en 
ny tid preget av urbanisering, en framvoksende arbeiderklasse, gryende 
kvinnefrigjøring og nye vitenskapelige oppdagelser. Dette kom også til 
uttrykk i kokebøkene, både i hvordan de speilet samfunnet de var sprun- 
get ut av, men også gjennom hvilke råd de ga sine lesere for å fremme et 
sunnere og mer økonomisk kosthold. 


Vitenskapeliggjøring av kokebøkene 


Winsnes og de tidligste kokebokforfatterne hadde skrevet sine kokebøker 
i prosa, med mer eller mindre presise mål og tidsangivelser, og uten noen 
oversikt over hvilke råvarer som skulle benyttes. Da Løken skrev sitt for- 
ord, hadde mye endret seg. I 1875 ble det metriske system innført i Norge, 
og i løpet av 1890-årene ble det også innført i kokebøkene. I tillegg var mål, 
vekt og tidsangivelser begynt å bli angitt mer presist. Samtidig begynte flere 
kokebokforfattere å ta med tabeller over råvarenes næringsverdi, daglig 
kaloribehov og hvor mye av næringsstoffene man fikk fra ulike råvarer for 
en bestemt pris.” Dette var ikke noe særnorsk fenomen, men en del av en 
internasjonal trend.” Husmødrene skulle ikke bare oppdras til å bli økono- 
miske husmødre. De skulle også opplæres til å lage sunn mat. 


97 Løken 1901: 6. 
98 Se f.eks. Christensen & Helgesen 1899: 116-125. 
99 Se f.eks. Gold 2007: 16-17. 

Tabel I. Nærings-midlerne, 
grafisk fremstilling afieres sammensætning. 

Figur 3.5. | Fru dr. [Dorothea] Christensen og Frk. H. [Helga] Helgesens Kogebok for folkeskolen 
og hjemmet (1899) var det trykt oversikter over næringsmidlenes sammensetning og hvor mye 
man kunne få av de enkelte næringsmidler for 10 øre. (Nasjonalbiblioteket. Falt i det fri.) 

I de påfølgende årene skulle Henriette Schønberg Erken bli den som 
framfor noen kom til å bidra til det, og overta den posisjonen Hanna 
Winsnes hadde hatt i kokebokhyllene gjennom store deler av 1800-tallet. 
Hun ga ut sin første kokebok like før århundreskiftet, men det var særlig 
hennes bredt anlagte Stor kokebok fra 1914 som skulle komme til å få den 
posisjonen Winsnes' Lærebog i de forskjellige Grene af Huusholdningen 
hadde hatt som «kjøkkenbibel».'** 

Årene omkring århundreskiftet var en blomstringsperiode for natur- 
vitenskapene, hvor kunnskapen om det «usynlige» mikrokosmos ble 
stadig større. Det bidro til et forsterket fokus på matens bestanddeler og 
kvalitet, samt til en vitenskapeliggjøring av ernæringen. Tidligere hadde 
kostholdsspørsmålet først og fremst dreid seg om tilstrekkelig tilførsel 
av kalorier. I tråd med den franske vitenskapsmannen Antoine Laurent 
Lavoisiers studier av mennesket som en maskin som trengte tilførsel av 
energi for å kunne arbeide, var den rådende oppfatningen forankret i 
et energisynspunkt på ernæringen. Etter hvert ble det i tillegg også et 
spørsmål om kostens sammensetning av forskjellige næringsstoffer. Det 
åpnet opp for en økende interesse for matvarenes kvalitative egenskaper. 
I så måte kan vi snakke om et paradigmeskift fra et kvantitetsregime til 
et kvalitetsregime. 

Kokebøkene representerer en form for myk styring gjennom opplys- 
ning og veiledning. De vokste ut av opplysningsfilosofien, og hadde så 
vel en moralsk som en økonomisk begrunnelse for de ernæringsrådene 
som ble gitt. Med koke- og husstellbøkene fra omkring 1860 ble ernærings- 
spørsmålet gjenstand for en bredere debatt. Det resulterte i at koke- 
bokforfatterne i økende grad forankret sine kostholdsråd i faglig, 
vitenskapelig kunnskap. I så måte skjedde det en vektforskyvning fra 
erfaringsbasert til vitenskapbasert kunnskap. Selv om kokebøkene i det 
ytre hele tiden har handlet om gastronomi, har de også vært en arena for 
å spre kunnskap om forhold som går langt ut over det som fryder ganen. 

Kokebøkene kom til å spille en viktig rolle i å omsette nye vitenskape- 
lige forskningsresultater til praktisk kunnskap, og gjøre dem tilgjengelige 


100 Erken 1914; Reinertsen 2013. 
101 Se f.eks. Holmes 1987. 

for det jevne lag av befolkningen. Kokebokforfatterne oversatte kjemiske 
formler og vanskelige naturvitenskapelige begrep og resonnementer til 
oppskrifter og kostholdsråd med kjente størrelser som gram og grader, 
og ga råd om sunn og velsmakende ernæring. På den måten kom de til å 
fungere som meglere mellom vitenskapen og folket, og bidro dermed til å 
gjøre den nye kunnskapen virksom. 

Det er vanskelig å måle hvor stor effekt dette meglingsarbeidet hadde, 
men om man måler den i fettflekker, er det i alle fall langt flere slike, og 
andre bruksspor, i de gamle kokebøkene jeg har i mine bokhyller, enn 
i de vitenskapelige artiklene og rapportene om ernæringsspørsmål fra 
1800-tallet jeg har lånt på biblioteket. 

Abstract: The chapter shows how a new ideal of the housewife emerged during the 
nineteenth century, and how many actors worked to strengthen the knowledge base 
for the Norwegian food scene. During the second half of the nineteenth century, 
science became an increasingly more central provider of knowledge and authority 
in dietary matters, and this led to claims that housekeeping education and schools 
should be established for young Norwegian women. The authorities also had to 
be persuaded to include housekeeping education in the primary school curricula. 
Pioneers used several channels to mission for the cause and mediated it in vari- 
ous ways: as a nutritional issue and question regarding the national economy, as 
womens liberation, and as modernization and scientification. The establishment of 
schools for housewives-to-be, a teacher-training school in household science, and 
the emergence of school kitchens in primary schools in 1908 were milestones in the 
professionalization of the housewife's role and led to improvements in household 
cooking and the scientification of teaching. 


Keywords: education, cooking, nutrition, mediators 


I juli 1887 kom det første nummeret Husmoderen ut. Målsettingen var at 
det nye månedlige tillegget til Norsk Landmandsblad skulle belyse forhol- 
dene innen husstellet i Norge og bli en pådriver for å bedre det.' Flere 


1 Husmoderen 1887: 1. Bladet ble redigert av K. K. Heje og G. Wankel. Sistnevnte var gift med 
Hanna Winsnes' barnebarn Sigrid Ring, så her er det ikke bare et saklig, men også et familiært 
bånd til den store kokebokforfatterens ønske om å forbedre det norske husstellet. 


Sitering: Kvaal, S. (2022). «ud for at lære husholdningsfag». Om etableringen av husstellundervisning 
i Norge. I T. Finstad, S. Kvaal, H. B. Stokland & P. Østby (Red.), Matens meglere: Kontroll, kvalitet og 
kunnskap i den industrielle matens tid (Kap. 4, s. 93-126). Cappelen Damm Akademisk. https://doi. 
org/10.23865/noasp.155.ch4 

Lisens: CC BY-ND 4.0 

virkemidler ble tatt i bruk: opplysende artikler, debatter og polemiske 
innlegg, matoppskrifter, råd og fortellinger. 

«Den unge husmoder», som sto på trykk høsten 1890, kan tjene som 
eksempel på hvordan disse fortellingene gjerne var.” Den handler om en 
atten år gammel datter som skulle stelle i huset for sin far mens husets 
frue var på kuropphold i fem uker. Klara, som jenta het, går til oppgaven 
med liv og lyst, og ser fram til å regjere på kjøkkenet i sin mors fravær. Da 
moren dro, følte hun seg «pludselig som en værdig husmoder». Det lig- 
ger i kortene at regjeringstiden på kjøkkenet ikke skulle forløpe helt uten 
viderverdigheter. Historien utspilles da også som en vandring gjennom et 
dantesk inferno i husholdningens mange utfordringer og problemer, og 
via en slags skjærsild ender den opp i en situasjon av renselse og klarsyn, 
hvor de involverte til slutt står tilbake med en ny erkjennelse. 

Det hele starter med at Klara koker teen «rigtig grundig», og serverer 
den smilende og tilfreds til sin far. Reaksjonen blir som man kan forvente, 
og slik fortsetter det gjennom de neste måltidene og dagene. Kjøttet sma- 
ker surt, fiskebollene blir harde og smakløse og suppen er brent. I det hele 
tatt er det ikke mye å skryte av, det som kommer fra kjøkkenet. 

Etter hvert går det likevel bedre. Klara lærer av sine feil, og maten blir smått 
om senn mer velsmakende. Det er imidlertid ikke bare den unge datteren i 
huset som har fått seg en lærepenge, også hennes far har fått seg en vekker. 
Han, som tidligere hadde ment at omtrent alle kvinner kunne lage mat, nær- 
mest i egenskap av sitt kjønn, forstår på slutten av de fem koneløse ukene at det 
ikke er så enkelt likevel. Etter å ha sett hva datterens ukyndighet hadde kostet 
henne, er han fast bestemt på at hun skal «ud for at lære husholdningsfag»> 

Slike fortellinger var det flere av i Husmoderen, og budskapet var ikke til 
å ta feil av: Foreldre måtte sørge for at deres døtre fikk undervisning i hus- 
holdning. Problemet var at det var smått med tilbud for unge kvinner på 
slutten av 1800-tallet. Tiden var preget av store og gjennomgripende sam- 
funnsendringer, hvor industrialisering, urbanisering og ny vitenskapelig 
kunnskap bidro til å endre folks hverdagsliv og utfordre innarbeidede tra- 
disjoner og tankesett. Det gjaldt også synet på kvinners plass i samfunnet 
og husholdningen, og deres behov for og rett til utdanning og kunnskap. 


2 Mal 1890. 
3 Mal 1890: 163. 

Litt forenklet sagt var skolesaken preget av to typer forslag og argu- 
menter. På den ene siden sto de som ønsket praktiske husholdningsskoler 
for å bremse «forfallet» og sørge for at unge jenter tilegnet seg den kunn- 
skapen tidligere generasjoner hadde fått gjennom oppdragelsen i heimen. 
Blant dem som forfektet slike ideer, var det også en viss bekymring for at 
kvinnefrigjøringen ville skade familien og det norske kostholdet. På den 
andre siden fant man dem som ønsket teoretiske skoler. For dem fram- 
sto skolene som en mulighet til å fremme framskrittet, styrke kvinners 
rettigheter og innføre vitenskapelige prinsipper i landets husholdninger. 
I dette lå det et ønske om å oppvurdere husstellet som et kunnskapsfag. 
Den første posisjonen kan betegnes som tradisjonsbasert og konservativ, 
mens den andre var mer vitenskapsorientert og progressiv. 

I dette kapittelet vil jeg vise hvordan husstellutdanningssaken ble en 
del av den offentlige debatten i Norge, og hvordan det til slutt også ble eta- 
blert en utdanning. Saken hadde en forsiktig start på 1860-tallet, og fikk 
et høydepunkt med opprettelsen av husmorskoler og Statens lærerinne- 
skole på Stabekk i 1910. Jeg vil legge vekt på hvordan kunnskapskravet 
ikke bare dreide seg om å etablere et husstellutdanningstilbud for kvin- 
ner, men også hvordan dette ble begrunnet og forankret, samt hvilket 
grunnlag ernæringen og husstellundervisningen skulle tuftes på. 

Jeg har fulgt den samtidige debatten slik den ytret seg i tidsskriftet Hus- 
moderen,* og har i tillegg brukt samtidige tidsskrift- og avisartikler, beret- 
ninger og andre publikasjoner som tok opp husstellsaken, for å følge sakens 
utvikling og undersøke hvilke argumenter som ble brukt og av hvem. I til- 
legg har jeg gjennomgått materialet som er publisert i forbindelse med den 
parlamentariske behandlingen av husstellundervisning i statlig regi. Dette 
omfatter dokumentene knyttet til det aktuelle sakskomplekset som ble 
behandlet i regjeringen, Landbruksdepartementet, stortingskomiteene og 
Stortinget. I tillegg inneholder det bred dokumentasjon av tidligere prak- 
sis, utredninger og ulike innspill til behandlingen av saken. Med utgangs- 
punkt i dette materialet har jeg undersøkt hvordan synet på husstellet og 
undervisingssaken kom til uttrykk i samtidens kokebøker, først og fremst 


4 Bladet ble etablert i 1887. Det hadde både redaksjonelle artikler og innsendte bidrag. I 1919 gikk 
det inn i tidsskriftet Hjemmenes Vel, som ble til Husmorbladet i 1927. I dag utgis det som Kvinner 
& Familie, og er Norges Kvinne- og Familieforbunds medlemsblad. 

gjennom forfatternes forord. Sakskomplekset inngår også i ulike typer his- 
torisk litteratur, og jeg har i første rekke forholdt meg til kvinnehistorie® 
og skolehistorie, både om norsk utdanning generelt, og om ulike skoleslag 
og skoler spesielt.* I tillegg har jeg trukket veksler på de biografiene som er 
skrevet om noen av de kvinnene som var pionerer for husstellsaken. 


Et nytt husmorideal 


Behovet for undervisning i husstell ble grundig omtalt allerede i det første 
nummeret av Husmoderen i 1887. Der klager signaturen M. W. over at det 
lenge hadde vært snakket om å gi jentene bedre undervisning, men at det 
ennå ikke var gjort noe. Nå var det på tide! Det var 50 år siden mennene 
hadde fått sine landbruksskoler. Tiden var moden for å opprette skoler 
for kvinner også.* Det er som å høre et ekko av Hanna Winsnes' rop en 
drøy generasjon tidligere om at kvinnene måtte få sine lærebøker, siden 
mennene var så vel forspente med slike i sine fag” 

Mathilde Langslet var en av dem som skrev i Husmoderen om sine 
bekymringer for hvordan tidene hadde endret seg. Hun var opptatt av å 
få unge jenter til å ta husarbeidet mer på alvor, siden «kvindens høieste og 
bedste bestemmelse er at være husmor».'* Det var langt fra noe radikalt 
kvinnesyn som lå bak det Langslet forfektet. Hun skriver blant annet at 
man ikke måtte tro at «den sande kvindelighed består i tilgjort koketteri, 
påtaget finhed, forvænte begreber om saker af almindelig interesse, som 
kvinder ikke forstar»." Kort sagt var budskapet: Kvinne, skaff deg kunn- 
skap, men bli ved din kjøkkenbenk! 

Langslets formaning må forstås i lys av det Evy Karin Myrmel 
Gjengedal omtaler som et nytt husmorideal, som vokste fram gjennom 
de siste tiårene av 1800-tallet.” Det hadde rot i bedrestilte bymiljø, og 


Blom & Sogner 2010; Gjengedal 1995, 2002; Melby 1995. 

Bjerknes 1959; Bjørndal 2005; Dokka 1988; Fuglerud 1980; Grankvist 2000; Hasund & Nesheim 
1926; Jensen 2008; Nissen 1965; NN 1940; Olsen 1983; Tenfjord 1959. 

7 Diesen 2000; Jensen 2013; Reinertsen 2013; Ring 1924; Skjulestad 2000; Wærhaug 2021. 

8 M. W. 1887: 4. 

9 Winsnes 1845: 1. 

10 Langslet 1887: 5. 

11 Langslet 1887: 5. 

12 Gjengedal 2002: 27-39. 

kom etter hvert også til å prege embedsmannsstanden på landsbygda. Det 
nye idealet innebar at det praktiske husarbeidet tapte tidligere prestisje, 
og at husmødrene begynte å bruke sin tid til andre aktiviteter utenfor 
hjemmet. For å kompensere for dette ble det gjerne ansatt husjomfruer 
som overtok mange av husmoras oppgaver. Som en konsekvens ble heller 
ikke døtre lenger brukt som hjelp i huset i samme grad som før, og opp- 
læring i matlaging og husstell ble nedprioritert.” 

Kritikken mot den endrede husmorrollen var tidligere blitt framført 
i flere av de norske husholdningsbøkene, hvor kvinnens ansvar for hus- 
holdningen ble omtalt som et kall forankret i Gud og troen. Det ser vi 
særlig hos Hanna Winsnes og Minna Wetlesen, som gikk langt i å legiti- 
mere husmorrollen på en slik måte." 

I forordet til Klenckes kjemiske kokebok påpekte Peter Chr. Asbjørnsen 
kraftfullt at en utdannet kvinne kunne bli ei interessant selskapsdame og 
ei elskverdig kone, men aldri noen god husholder. Jentenes bestemmelse 
var a bli husmødre, og derfor måtte de også oppdras til det.” Selv om 
også Asbjørnsen ville holde kvinnene ved kjøkkenbenken, markerte han 
et skifte, hvor den religiøse legitimeringen ble utfordret av en biologisk 
og medisinsk forklaringsmodell. Husmoridealet var i bunn og grunn det 
samme, men et nytt legitimeringsgrunnlag var i ferd med å vinne inn- 
pass. Det innebar at husmorrollen framsto som naturgitt ut ifra kvinners 
fysiologi og psyke, og ikke som et gudegitt kall. 

Koke- og husholdningsbøkene fra 1800-tallet framviser en bemerkelses- 
verdig stabilitet i kjønnsrolleideologien med det Gjengedal karakteriserer 
som et komplementært kjønnsrolleideal.'* Selv om dette idealet begynte 
å slå sprekker mot århundreskiftet, var samtlige kokebokforfattere på 
1800-tallet enige om at kvinners bestemmelse var å bli husmor, og at det av 
gude- eller naturgitte grunner måtte være en arbeidsdeling mellom kjøn- 
nene med klart definerte maskuline og feminine oppgaver. Kokebøkene 
framsto i så måte som klart kjønnsrolle- og samfunnsbevarende, og søkte 
først og fremst å tilpasse gamle verdier til en ny tid. 


13 Gjengedal 2002: 32. 

14 Se f.eks. Winsnes 1877; Wetlesen 1980/1902: 180. 
15 —Klencke 1859: XIX. 

16 Gjengedal 1995: 164—165. 

Behov for et kunnskapsløft på kjøkkenet 


Kokebokforfatterne var imidlertid ikke bare opptatt å bevare det eksis- 
terende. De agiterte også for endringer, men var mer opptatt av å fornye 
enn å revolusjonere. I så måte kan de forstås som en type moderniserings- 
agenter som søkte å bygge bro mellom kunnskap og praksis og mellom 
vitenskapen og husmødrene. 

Kokebøkene speilet samfunnsutviklingen med urbanisering og indus- 
trialisering, og prøvde i så måte å konstruere en husmorrolle i tråd med 
nye materielle forutsetninger. Det kom blant annet til uttrykk gjennom at 
nye tekniske hjelpemidler etter hvert begynte å få innpass i kokebøkene. 
Det samme gjorde ny kunnskap om hygiene og renhold. Matlagingen 
endret seg fra Winsnes” store gårdshusholdning, med utstrakt grad av 
sjølhushold og egenproduksjon, til byhusholdningene mot slutten av 
århundret, hvor husmora i langt større grad ble en forbruker som kunne 
kjøpe matvarer over disk.” 


på, om det bic ger til ta 
udbredelse, dan å ce 
ndblade udgives for 
1 sig for vort jordbrug og 
n i almindelighed, er det 
dog nærmest beregnet på mænd, som de, der 
kal bære stillingen frem. Men da mand og 
le i jordbrugsveien må stå side om side 
pe 4 troen at tillægs 
kvindens virksomhed. vilde 


Indholdet vil søges afpasset 
alle de gjøremål, som går ind 
ns dont, og er beregnet på tilslut- 


hvormed det blir modtaget, om 


ing og om det vil vinde me. Sle, anvendelige opskrifter for 


allerede fåt løfte om bistand beaten som Tilde Der 
gige avinder (mad) eie ea MERNE ME oe ER 
læserne, som kan yde noget, at | Et. stykke skjært lårkjød eller 
have bladet i velvillig erindring. Man må gå | derpå spædes me 
ud fra, at vi alle er arbeidere, at vi alle trænger | Melk, som an lente ak 
til hverandre, og at den sten, som vi løfter 
alene, føles tungest, medens samarbeide jævner 
veien. 

Det tillægsblad, som »Norsk Landmands- 7 
blade altså nu får, uden at abonnementsprisen 

blir forhoiet, vil i begyndelsen bli ganske lidet | PSN den] HE 
og i regelen kun udgå én gang om måneden. | rulles hårdt sammen, binde 
Om det efterhånden kan udvides, vil bero dels | des i mel m 


be ee 


er 
ei 


Figur 4.1. Det første nummeret av Husmoderen fra juli 1887. I lederartikkelen «Til Læserne!», 
skrev utgiverne at : «Innholdet vil søges afpasset vekselvis for alle de gjøremål, som går ind under 
kvindens dont, og er beregnet på tilslutning fra enhver, der kan bidrage til at belyse forholdene og 
forbedre dem.» (Nasjonalbiblioteket. Falt i det fri.) 


17 Blom & Sogner 2010: 185; Myrvang 2009: 19. 

Ordskiftet i Husmoderens spalter dreide seg ikke bare om at unge jen- 
ter måtte få skolering, men også om hvilken skolering som skulle tilbys. 
Mange skrev om et tidsskifte som følge av den nye naturvitenskapelige 
kunnskapen som hadde begynt å gjøre seg gjeldende i husholdnings- 
debatten. Husmora måtte, som en av forfatterne skrev, «vide, hvad som 
foregår i kjøkkenet, hvorfor hun koger».* Kjøkkenet ble i den sammen- 
heng omtalt som «husmoderens kemiske verksted», og hennes dannelses- 
grad ble ansett som økende jo mer kunnskapen om naturlovene gjorde 
seg gjeldende i den daglige gjerningen i kjøkkenet og husholdningen.” 

Praktisk, erfaringsbasert kunnskap var viktig og nødvendig, men ikke 
nok. Høsten 1889 tok signaturen V. H. til orde for å anvende vitenskapens 
resultater i kjøkkenet. I artikkelen «Kemien i kjøkkenet» omtalte hun den 
som «løsenet» for et godt kjøkkenstell: 


Og de kemiske processer der foregår rundt omkring os i hus og kjøkken, dem 
burde vi give vore døtre leilighed til at sætte sig ind i, således at de — når den 
praktiske indøvelse da ikke forsømmes — ikke blot tilegner sig den dygtighed, vi 
ældre er i besiddelse af, men bedre end vi forstår, hvad der er for kræfter, som 


de hersker over og anvender til daglig brug.” 


Cristopher Hammer, Hanna Winsnes og andre hadde tidlig understre- 
ket behovet for lærebøker.” Disse var det etter hvert kommet mange av. 
Fra siste halvdel av 1800-tallet dreide utfordringene seg først og fremst 
om å forene teori med praksis, og da var det også behov for skoler og 
utdanning. Asbjørnsen hadde etterlyst skolekjøkkenundervisning i sin 
kokebok allerede i 1864.” For å gjennomføre de reformene han etterlyste, 
trengtes mer enn nye kokebøker. Hans svar på problemet var opplæring, 
og den burde starte allerede i skolen.” Ifølge Henriette Wenche Nissen 
var dette første gang tanken om husstellundervisning i skolen ble frem- 
met offentlig.** Behovet hadde ikke blitt mindre siden den gang. Det var 


18 Husmoderen 1889: 157. 

19 Husmoderen 1889: 158. 

20 V.H. 1889: 171. 

21 Hammer 1773: 187; Winsnes 1845: 1. 
22 Bonifacius 1864/1993: VIII. 

23 Bonifacius 1864/1993: 87-93. 

24 Nissen 1965: 168. 

mange som så et behov for undervisning i faste former, og noen hadde 
også gjort noe med det. 


De første husholdningsskolene 


I 1865 etablerte Minna Wetlesen den første husholdningsskolen i Norge 
på gården Abildsø i Østre Aker. Fredrik og Niels Wetlesen, henholdsvis 
hennes mann og hennes svoger, hadde tidligere drevet en landbruksskole 
på gården, og her hadde hun hjulpet til med driften. Hun innså snart at 
det ikke bare var mennene som hadde behov for utdanning, men at også 
kvinnene som skulle ha ansvaret for husholdningen trengte opplæring. 
Om ikke også kvinnene fikk skolering, ville utviklingen av landbruket 
bli skadelidende. Da landbruksskolen for menn ble overtatt av amtet og 
flyttet til Ullensaker i 1864, var det kvinnes tur på Abildsø gård.” 

Her fikk elevene, som hovedsakelig var unge piker fra bondestanden, 
undervisning i «Almindeligt Kjøkenstel» med baking, slakting og «alt 
hvad dertil hører», fjøsstell, noe hagedyrking, søm, enkel husholdnings- 
regning og veiledning i å uttrykke sine tanker «nogenlunde korrekt ved 
Skrivning».** Elevene bodde på skolen, og undervisningen var organisert 
som et hjem, hvor elevene deltok i alt det praktiske arbeidet i huset, fjø- 
set og hagen. Kurset var i utgangspunktet toårig, men undervisnings- 
tiden ble etter hvert redusert til ett år med mulighet til å bygge på med et 
halvår.” Skolen var en privatskole, uten offentlig støtte, og den var sterkt 
avhengig av initiativtakeren. Den ble da også nedlagt da Minna Wetlesen 
trakk seg tilbake på grunn av høy alder i 1881. Fram til da hadde 147 unge 
piker vært elever ved skolen.” 


25 Bjerknes 1959; Wærhaug 2021. 

26 Formål og undervisningsplan for husholdningsskolen på Abildsø. Gjengitt i Fuglerud 1980: 
16-17. 

27  Skjulestad 2000: 22-26; Wærhaug 2021: 75-91. 

28 Landbruksdepartementet 1908a: 1. 

Figur 4.2. Annette Wilhelmine «Minna» Wetlesen (1821-1891), grunnleggeren av norges første 
husholdningsskole. Portrett gjengitt i hennes Husholdningsbog for unge Husmødre i By og Bygd, 
Kristiania: Alb. Cammermeyers Forlag, 1902 (fjerde opplag). (Falt i det fri.) 


I løpet av siste halvdel av 1870-årene ble det opprettet flere lignende hus- 
holdningsskoler i Norge. Disse kom som et resultat av et regionalt arbeid, 
som først og fremst hadde som formål å bedre hygienen og styrke folks 
levekår på Vestlandet. Bakgrunnen var et initiativ i Søndre Bergenhus” 
amtsting i 1864 for å utrede «paa hvilken maate og ved hvilke midler 
kvinden antoges at kunne bibringes en større indsigt og dyktighet for sit 
kald»? I den forbindelse ble det utlyst en prisoppgave for å undersøke 
forholdene og vurdere hva som måtte gjøres. En av de innsendte besva- 
relsene var K. L. Huus rapport Om Kvinden” 

Huus var kritisk til mye av det som tidligere var gjort for å heve kunn- 
skapsnivået blant kvinner, og hadde liten tro på at det ville hjelpe noe 


29 Senere Hordaland. I dag en del av Vestland fylke. 

30 —Landbruksdepartementet 1908a: 2. 

31 Huus 1872. Forordet er datert 18. desember 1868, men det gikk fire år fra manuskriptet ble skrevet 
til boken ble trykt. 

særlig å utgi skrifter for å «hæve Kvinden til et for hendes Kald passende 
Dannelsestrin». Etter hans erfaring ville de kvinnene som helst trengte 
det, sjelden ty til bøker for å hente «Lærdom og Dannelse for Livet» Han 
hadde større tro på å utdanne «Lærerinder». 

Hans foreslåtte «Lærerindeskole» måtte tilby både praktisk og teo- 
retisk undervisning og gi veiledning i «Landbokvindens mangehaande 
Sysler». De som ble utdannet skulle imidlertid ikke undervise i noen 
skole. Huus hadde mer tro på at de ferdigutdannede lærerinnene oppret- 
tet «Kvindeforeninger» og samlet sine jevnbyrdige i bygda omkring seg 
for å «meddele dem af sit eget gode Kundskabsforraad om de Anliggender, 
som vedkommer alle Kvinder og navnlig Husmødre» Han gikk altså 
ikke inn for daglig skolegang, men jevnlige møter. 

Huus, som var sterkt forankret i troen og folkeopplysningstanken, 
hadde en klar standsforståelse, og anbefalte derfor at lærerinnene ikke 
måtte være av «høyere Stand» enn elevene. Det ville skape en stands- 
forskjell som ville motvirke den «ligefremme Fortrolighed og Tilslutning» 
mellom lærerinnene og dem de skulle danne og påvirke. Derfor måtte de 
hentes fra «Folkets Midte og være Kvindernes Jævnlige»3* De «taabelige 
Kvinder», som han skrev, måtte bringes til fornuft, fortrinnsvis ved at en 
utdannet kvinne fra vedkommendes bygd hjalp dem opp fra sitt «nærvæ- 
rende standpunkt til en bedre Oplysning». 

Selv om amtsmyndighetene viste stor interesse for Huug forslag, var 
det stor motvilje mot nye utgifter, og planene ble derfor lagt i skuffen. En 
stortingsbevilgning til amtsskoler i 1875 skulle imidlertid gi nytt liv til 
skoleideene, men da var det etter en annen modell enn den Huus hadde 
foreslått 3* I både Søndre og Nordre Bergenhus ble det satt ned komiteer 
for å vurdere saken.” 

Det var nordfylket som kom først i gang. 1. mai 1877 startet et nytt 
undervisningstilbud på gården Eidsviken i Holmedal. Nordre Bergenhus 
Amtsskole for jenter var ingen ren husholdningsskole, men skulle 


32 Huus 1872: 123. 

33 Huus 1872: 135. 

34 Huus 1872: 127. 

35 Huus 1872: 130. 

36 Fuglerud 1980: 32. 

37 Senere Hordaland og Sogn og Fjordane. I dag Vestland fylke. 

utdanne «praktiske og oplyste husmødre» gjennom å undervise i «Et 
saavidt mulig fuldstandig, efter befolkingens tarv avpasset tarvelig hus- 
stell». I tillegg ble det gitt noe undervisning i teoretiske fag som regning, 
morsmål, historie og geografi. 

Senere ble det opprettet flere slike vestlandsskoler etter noenlunde 
samme mal. Det innebar at undervisningen strakk seg over ni måneder 
og at jentene bodde på gården hvor skolen holdt hus. Som regel var eieren 
bestyrer og kona lærerinne. Jo Tenfjord karakteriserer disse praktiske 
jenteskolene som et mellomledd mellom gamle dagers husstellopplæring i 
eget eller andres hjem, og den nye tidens krav til mer teoretisk opplæring.» 

Amtsskolen i Nordre Bergenhus ble ikke særlig gammel, og ble nedlagt 
allerede i 1888. På samme vis gikk det med de andre vestlandsskolene. 
Ingen av dem lyktes med å opprettholde driften særlig lenge. Disse jente- 
skolene forble i hovedsak et vestlandsfenomen, og hadde sin blomstrings- 
tid fra slutten av 1870-årene til et stykke inn på 1890-tallet. Bakgrunnen 
for etableringen hadde vært bekymring for husstellet og levekårene i fat- 
tige kystdistrikter, men tilbudet synes ikke å ha svart til forventningene. 
De fleste skolene ble nedlagt i løpet av 1880-arene.*° 

I slutten av september 1889 opprettet Selskapet for Norges Vel to hus- 
holdningsskoler for piker. Selskapets eksperter hadde vært delt i synet 
på om skolene burde være rent praktiske, kun teoretiske, eller begge 
deler? Det bestemte seg derfor for å prøve ut to skoletyper: én som bare 
tilbød praktisk undervisning, og én hvor det også skulle undervises i 
teoretiske fag.” 

Den teoretisk-praktiske skolen fikk flere avleggere, først i Kristians 
amt” i 1891, og senere i Lister og Mandals amt” i 1892, Hedemarkens 
amt**i1893, Jarlsberg og Larviks amt* i 1896 og Søndre Trondhjems amt** 


38 Undervisningsplan for Nordre Bergenhus amtsskole for jenter. Gjengitt i Landbruksdeparte- 
mentet 1908a: 2. 

39 Tenfjord 1959: 23. 

40 Landbruksdepartementet 1908a: 18. 

41 Landbruksdepartementet 1908a: 5. 

42 Senere Oppland. I dag en del av Innlandet fylke. 

43 Senere Vest-Agder. I dag en del av Agder fylke. 

44 Senere Hedmark. I dag en del av Innlandet fylke. 

45 Senere Vestfold. I dag en del av Vestfold og Telemark fylke. 

46 Senere Sør-Trøndelag. I dag en del av Trøndelag fylke. 

i 1893 og 1896.” Skolene ble drevet etter noenlunde samme plan, og ble 
delvis finansiert av Selskapet for Norges Vel. Det framgikk av statuttene 
at skolenes formål skulle være å «Utdanne dyktige husmødre eller hus- 
holdersker for landbostanden».* 


Dorothea Christensen og skolekjøkkenet 


Det undervisningstilbudet som så langt var etablert, besto av fagskoler i 
husstell for jenter som hadde gjennomført folkeskolen, og hadde et begren- 
set antall plasser. På slutten av 1880-tallet tok Dorothea Christensen fra 
Sandefjord til orde for å etablere skolekjøkkenundervisning i folkeskolen, 
slik at alle jenter kunne få husstellundervisning. 

I 1889 vedtok Stortinget å innføre pliktig folkeskole for alle norske 
barn. Denne skolereformen var et viktig element i nasjonsbyggingen, og 
innebar at en allmenndannende felles enhetsskole erstattet den gamle 
skolen, som først og fremst var innrettet med tanke på å forberede elevene 
på konfirmasjonen. Det kom derfor en hel rekke nye fag på timeplanen. I 
tillegg til lesing, skriving, regning og kristendom, skulle det også under- 
vises i historie, geografi og naturfag samt praktiske fag som gymnastikk, 
sløyd eller tegning.* Selv om undervisningsplanen ikke omfattet husstell, 
åpnet den for å undervise i ernæringskunnskap. 

Husstellutdanning var allerede kommet inn i grunnskoleundervisnin- 
gen i nabolandene, og flere kvinnelige, norske pionerer på området hadde 
vært ute og blitt inspirert > Behovet for mer og bedre kunnskap om hus- 
stellet dreide seg ikke bare om unge jenter og den enkelte familie, men ble 
betraktet som en sak av stor nasjonaløkonomisk betydning.” Det hang 
tett sammen med store og gjennomgripende endringer i samfunnet. 

Ved århundreskiftet bodde knapt 10 prosent av befolkningen i tett- 
bygde strøk. Da Asbjørnsen ga ut sin kokebok, hadde andelen krøpet 


47 Hasund 1941: 547-551; Landbruksdepartementet 1908a: 5. 

48 Plan for den teoretisk-praktiske husholdningsskole paa Berger. Gjengitt i Landbruksdeparte- 
mentet 1908a: 5. 

49 Grankvist 2000: 91-103. 

50 Se f.eks.: Helgesen 1891a, 1891b. 

51 Helgesen sitert i: NN 1940: 5. Se også: Kirke- og undervisningsdepartementet ved Statens skole- 
kjøkkenkonsulent 1941: 5-8. 

oppover til like under 20 prosent. I 1890 bodde nesten en tredjedel av 
befolkningen i urbane strok.* Denne endringen i befolkningsstrukturen 
var et resultat av industrialiseringen og hamskiftet i jordbruket, og dreide 
seg ikke bare om hvor folk bodde, men også om boforhold, økonomi og 
levevis. Blant annet innebar det for mange en overgang fra et kosthold 
som i stor grad var basert på naturalhushold på landet, til en pengeøko- 
nomi i byene. Med det ble husmødrene, ifølge Kari Melby, i stadig større 
grad forbrukere.” Forkjemperne for skolekjøkkenundervisning i folke- 
skolen fryktet at denne utviklingen kunne bli skjebnesvanger. 

I 1890 startet den første skolekjøkkenundervisningen opp i Sandefjord 
med ti jenter fra folkeskolens sjuendeklasse. Undervisningen hadde kom- 
met i gang på Christensens initiativ, og ble finansiert med private midler 
fra blant annet brennevinssamlaget.3* Det var ingen enkel oppgave lan- 
dets første skolekjøkkenlærer, Margrethe Ebbesen, tok fatt på. Dette var 
nybrottsarbeid. Det fantes ingen konkrete undervisningsplaner, ingen 
mal for hvordan et skolekjøkken skulle innredes, og heller ingen lærebok 
eller kokebok som var egnet for formålet. 

Det var ikke bare snakk om få inn et nytt fag i skolen. I praksis innebar 
den nye skolekjøkkenundervisningen også innføring av nye læreformer. 
Den norske folkeskolen anno 1890 var en utpreget bokskole, og den prak- 
tiske øvingen som skolekjøkkenet la opp til, representerte et brudd med 
den dominerende pedagogiske tradisjonen.» 


Christensens Kogebok for folkeskolen 


Til tross for en nokså trang start, kom skolekjøkkenet i Sandefjord til 
å danne mønster for den senere utviklingen. Mens Ebbesen underviste, 
skrev Dorothea Christensen på en liten kokebok som skulle bli et grunn- 
lag som senere lærebøker i skolekjøkkenundervisningen kom til å bygge 


52 Statistisk sentralbyrå 1995: 63. 
53 Melby 1995: 71. 

54 Sitert etter NN 1940: 6. 

55 Dokka 1988: 108. 

på. Kogebog for folkeskolen og hjemmet ble utgitt allerede sommeren 1891, 
bare et halvt år etter at skolekjøkkenundervisningen startet opp. 

Ved siden av oppskriftene ga boken også enkle råd om hvordan jentene 
skulle forberede seg på en kommende husgjerning. Christensen presiserte 
hvor viktig der er å variere kostholdet slik at man ikke får for mye eller for lite 
av en type næring, siden ingen matvarer inneholder alle de næringsstoffene 
man trenger. Oppskriftene var valgt ut med tanke på at rettene skulle ha 
størst mulig næringsverdi i forhold til utgiftene, og ikke behøvde for lang til- 
beredningstid. De måltidene det ble gitt oppskrifter på, var det som enkelte 
steder beskrives som «tarvelig». Her var det ikke mye luksus. Det dreide seg 
først og fremst om ernæring, deretter om smak. En rett som «Senekager» 
vitner om sparsommelighet, og at hun la stor vekt på å ikke la noe gå til spille.” 
Det er lite av den Winsneske overflod som Arne Garborg kritiserte i en 
samtidig artikkel i Samtiden 3 Kontrasten mellom prestegården på Vang og 
arbeideklassehjemmet, som Christensen først og fremst skrev for, var stor. 


Figur 4.3. Forsøkskjøkkenet på Kampen skole, 1891. Bildet sto på trykk i Dorothea Christensens 
Kogebog for folkeskolen og hjemmet (1891). (Nasjonalbiblioteket. Falt i det fri.) 


56 Christensen 1891. 
57 Christensen 1891: 23. 
58 Garborg 1890: 216. 

Formålet med boken var ikke bare å lære piker fra arbeiderklassen å koke 
mat til en billig penge. Christensen hadde også et mål om at den skulle 
bidra til å spre kunnskap inn i arbeiderhjemmene, hvor det ifølge henne 
sjelden fantes husholdningsbøker. Derfor tok hun med tema som strengt 
tatt ikke hørte hjemme i en kokebok for skolekjøkkenet, men som hun 
antok kunne komme til nytte i barnets hjem.” Ernæring var opplagt 
hovedanliggendet, men med råd om boligen, kjøkkenet, brensel, belys- 
ning, vask, klær og skotøy, framstår kokeboken som et ledd i en bredere 
innsats for å bedre det norske folks levekår. Inger Lise Fevang Jensen 
omtaler boken som en del av folkeopplysningsarbeidet for å få folk til å 
endre sin renholds- og hygienepraksis.%* Sånn sett var den en del av en 
større dannelsesprosess. Tittelen er i så måte litt beskjeden i forhold til 
innholdet. Det hadde kanskje vært mer dekkende å kalle den Lærebok i 
hus- og matstell. 

Det er ingen tilfeldighet at det står anført på tittelbladet at boken 
var «gjennemseet af» kjemiker L. Schmelck. Det er et tydelig signal 
om at kjemien hadde begynt å vinne innpass i kokeboklitteraturen, og 
at vitenskapen var i ferd med å bli en sentral kunnskapsleverandør og 
autoritet i kostholdsspørsmål. Selv om det var viktig for Christensen 
at boken var i tråd med ernæringsforskningens anbefalinger, dreide 
det seg også om å låne autoritet fra vitenskapen. Det var ingen ulempe 
å ha vitenskapen med på laget når det skulle lanseres en ny kokebok 
for et nytt fag, kanskje spesielt når det skulle skje på et område som 
etter tradisjonen var kvinnenes domene, og som dessuten hadde lav 
status. 

I 1894 kom kokeboken i ny og sterkt utvidet utgave, og var skre- 
vet i samarbeid med Christensens nære samarbeidspartner Helga 
Helgesen. I tillegg var fysiologiprofessor Sophus Torup fra Universitetet 
i Kristiania involvert som vitenskapelig ekspert i ernæringslæren. Senere 
kom flere opplag og revisjoner. Etter forfatternes død ble rettighetene 


59 Christensen 1891: 3. 
60 Jensen 2008: 49-66. 

overført til Oslo skolekjøkkenlærerinners lag og senere til Skolekjøk- 
kenlærerinnenes Landsforening. De sørget for at boka ble jevnlig opp- 
datert. Det fjortende og siste opplaget ble utgitt i 1967.“ Med tanke pa 
hvor mange som har lest og brukt denne lille kokeboken, er det nær- 
liggende å omtale den som en av kjempene i den norske oppdragelses- 
og opplysningslitteraturen. 


Skolekjøkkenforkjemperen Helga Helgesen 


For Helga Helgesen ble den nye folkeskoleloven en åpning som ga en 
mulighet til å begynne å iverksette praktiske tiltak i folkeskolen.” I juni 
1891 startet hun opp en forsøksordning med skolekjøkken på Kampen 
skole i hovedstaden. Helgesen var en sterk forkjemper for et vitenskaps- 
basert husstell, og i mangel på norske bøker hadde hun bestemt seg for å 
ordne saken selv. Her gjorde hun som Asbjørnsen hadde gjort en gene- 
rasjon tidligere, og bearbeidet og oversatte en tyskspråklig husholdnigs- 
lære: Marie Climas bok Haushaltungskunde, som på norsk fikk tittelen 
Husstel og madstel.* 

Helgesen ble en svært viktig forkjemper for skolekjøkkensaken. 
Ved siden av det konkrete arbeidet for å etablere et tilbud og under- 
vise ved hovedstadens skolekjøkken, brukte hun flere kanaler for å 
fremme saken, og var en aktiv foredragsholder, skribent og forfatter. 
Hun ville at husstellet skulle drives på vitenskapelig grunnlag, og i 
1892-93 foretok hun derfor en studiereise til Tyskland for å hente 
inspirasjon og kunnskap fra de ledende miljøene innen ernærings- 
forskningen.™ 


61 Christensen & Helgesen 1967. Se også Jensen 2013. 
62 Helgesen 1891a: 92. 

63 Clima 1870; Helgesen 1890. 

64 Helgesen 1893: 62. 

Figur 4.4. Helga Helgesen (1863-1936) var en av pionerene for norsk hustellutdanning. Bildet er 
tatt ca. 1925. (Ukjent fotograf, Oslo museum, CC BY 3.0 NO) 


I et foredrag hun holdt i Selskapet for Norges Vel i 1897, presiserte hun at 
hun ikke ønsket å snakke om «Pigernes Oplærelse i Hus- og Madstel», 
men om «huslig Økonomi». Dermed flyttet hun perspektivet over fra 
den enkelte jentes utdannelse til å bli et spørsmål om nasjonens framgang 
og velstand. Huslig økonomi måtte forstås i lys av nasjonaløkonomien, og 
betraktes som et sosialpolitisk anliggende. Siden det var så viktig for folkets 
helse, arbeidsevne og økonomiske trivsel, måtte det gjøres til et lovbestemt 
fag for folkeskolens jenter, og et valgfritt fag for middelskolens elever.*° 
Med begrepet «huslig økonomi», ser vi et klart slektskap med den home 
economics-bevegelsen som var i ferd med å vokse fram i USA på denne 
tiden, selv om Helgesen ikke nevnte den i sitt foredrag. The American 
Home Economic Association ble ikke etablert før i 1908, men pionerer 


65 Helgesen 1897: 193. 
66 Helgesen 1897: 193. 

som Catharine Beecher, Ellen Swallow Richards og andre hadde gjen- 
nom flere år agitert for reformer som lignet mye på dem som Helgesen 
og de norske pionerene kjempet for. Også de plasserte kjøkkenet i et bre- 
dere samfunnsperspektiv og knyttet det opp mot nasjonaløkonomien. 
Richards, som selv var utdannet kjemiker, var en ivrig talskvinne for en 
vitenskapeliggjøring av husstellet og for å anvende kjemien som kunn- 
skapsgrunnlag i ernæringen. Som i Norge var utgangspunktet de sam- 
funnsendringene som hadde funnet sted, og som blant annet gjorde at 
kvinners rolle skiftet fra produksjon i hjemmet til forbruk i markedet. 
Derfor måtte jentene få de samme mulighetene til utdanning som gut- 
tene allerede hadde.” 

Heller ikke for Helgesen var saken bare av nasjonaløkonomisk interesse. 
Hun hadde et tydelig kvinnepolitisk perspektiv. Selv om kvinner etter 
hvert hadde fått stadig flere muligheter på arbeidsmarkedet, var det like- 
vel arbeid i eget eller andres hus og hjem som lå nærmest for de aller fleste 
kvinner.” Hun var derfor bestyrtet over at jenter ikke fikk noen oppdra- 
gelse eller opplæring i sitt viktigste arbeid, mens guttene hadde så mange 
muligheter og tilbud. 

Også klasseperspektivet og en sosialpolitisk tankegang var framtre- 
dende i hennes argumentasjon for skolekjøkkenet. Industrialiseringen og 
urbaniseringen endret folks kår, og ifølge Helgesen var det særlig «den 
arbeidende Klasse, hvis eneste Rigdom jo er Arbeidsevnen», som trengte 
kunnskap om huslig økonomi.* Spesielt i hjem med små inntekter var 
«konens Stel» avgjørende for «Husets økonomiske Trivsel». I slike hjem 
hadde man ikke råd til å prøve og feile og gjøre seg egne, dyrekjøpte erfa- 
ringer. Derfor måtte faget inn i folkeskolen. Som lærer ved Kampen skole, 
i en av hovedstadens fattigslige arbeiderbydeler på østkanten, hadde hun 
solid erfaring bak sine meninger. Det er ikke vanskelig å se for seg at hen- 
nes lærergjerning og besøk i elevenes hjem har inspirert og preget hennes 
reformiver og kamp for skolekjøkkensaken, som skulle bli hennes store 
livsoppgave. 


67 Paris 2019; Stage & Vincenti 2018. 
68 Helgesen 1897: 194. 
69 Helgesen 1897: 195. 

Det var ikke bare et kunnskapsfag, men like mye et dannelsesfag hun 
argumenterte for. De unge jentene skulle få opplæring i hvordan de skulle 
styre en husholdning, men like viktig var det å gi dem gode holdninger 
og aktelse for husarbeidet. 


Et ekko av grøtstriden 


Helgesen var ikke alene om å snakke om husstellutdanningen i et 
nasjonaløkonomisk perspektiv. I 1896 publiserte den kontroversielle 
geologen og kulturgeografen professor Amund Helland en norsk 
ernæringsstatistikk, hvor han sammenlignet kostholdet i Norge og Paris. 

Etter Hellands oppfatning var ikke ernæringssituasjonen i Norge så 
ille som mange ville ha det til. Problemet var at «tillagningen ofte staar 
meget tilbage». Dette skyldtes, påsto han, at kvinnene ofte hadde lært 
lite om hvordan «fødemidlerne paa bedste maade skal behandles, og ofte 
intet om, hvorledes da paa en tiltalende maade skal serveres og hvorle- 
des der paa bedste maade skal tages vare paa levningerne, så at de kan 
benyttes»/* Dette skyldtes, hevdet han, mangel på undervisning og vei- 
ledning. Ut fra hans beregninger gikk 5 prosent av næringsmidlene tapt i 
husholdningene på grunn av «daarligt stel, daarlig udnyttelse af affald og 
levninger, mangel paa kjendskab til kogekunsten samt ogsaa paa grund 
af slurveri»”* Han konkluderte med at 9,4 millioner kroner gikk tapt pa 
grunn av at norske kvinner ikke hadde lært husstell i sin ungdom. På top- 
pen av dette kom et økt brennevinsforbruk, siden menn som fikk dårlig 
mat servert på en uappetittelig måte følte sterkere trang til brennevin enn 
menn som fikk ordentlig stell, påsto han. 

Selv om ikke grøtstriden ble nevnt, verken av Helgesen eller Helland, 
var deres argumenter et ekko av den heftige debatten som hadde rast 
knapt 30 år tidligere. Da hadde bondekvinnenes tradisjonelle matstell 
vært det sentrale stridsspørsmålet. Nasjonaløkonomien var imidlertid et 
sentralt premiss også den gang. Peter Chr. Asbjørnsen hadde beregnet at 
den tradisjonelle måten å koke grøt på medførte et årlig tap på en halv 


70 Helland 1896: 73. 

million speciedaler. Etter myntreformen i 1875 tilsvarte dette to millio- 
ner kroner.” Hellands tapstall var langt høyere, men omfattet også langt 
mer enn bare grøten. 

Grøtstriden hadde i stor grad dreid seg om husstellet og kjøkken- 
tradisjonene, og behovet for en mer vitenskapsbasert praksis. På slutten 
av 1800-tallet var det først og fremst opplæringen som ble satt under 
debatt, altså hvordan den nye kunnskapen skulle gjøres virksom i de 
norske hjem. Det gjaldt ikke bare å lage velsmakende, mettende og sunn 
mat. Sommeren 1896 holdt Klaus Hansen, som var overlege ved Bergen 
kommunale sykehus, et foredrag om folkehelse på ungdomsstevnet i 
Norheimsund, og her understreket han at kvinnens perspektiv måtte 
strekke seg ut over spisebordet: «Og tro ikke, Jenter, naar I lager Maden, 
at det her bare gjælder at gjøre Manden i Huset og Børnene tillags med 
Mad, de liker; nei, det gjælder at spare Millioner for Landet», formante 
han.” 

Allerede under grøtstriden hadde flere omtalt kjøkkenet som kvinnens 
nye kjemiske laboratorium. De nasjonaløkonomiske argumentene, som 
både Helgesen og Hanssen framførte, var på ingen måte nye, men de ble 
svært framtredende under debatten om husstellundervisningen. Disse 
to «kjøkkendebattene» bidro til en vitenskapeliggjøring av diskusjonen 
om husstellet og kjøkkenet. Metaforisk framsto kjøkkenet som både et 
kjemisk laboratorium og en økonomisk velstandsmaskin. Matlaging var 
ikke bare gastronomi, men også kjemi og økonomi. 

For Helgesen var løsningen klar. Når det fantes en statsøkonomisk 
vitenskap, burde det også eksistere et undervisningsfag i huslig økonomi. 
Først når kvinnene lærte grunnreglene for ernæringen, og når de forsto å 
omsette disse i praksis, kunne det bli snakk om et «virkelig sparsommeligt, 
fornuftigt og forstandigt Hus- og Madstel»7> Med denne formuleringen 


72 Bonifacius 1864/1993: V. 

73 11873 gikk Sverige og Danmark over fra speciedaler til kroner og øre. Norge sluttet seg til 
den skandinaviske myntunionen i 1875. Ved overgangen ble verdien av 1 speciedaler satt til 4 
kroner. I omregningen er det ikke tatt hensyn til prisstigningen. Ifølge SSBs konsumprisindeks 
falt kroneverdien med 17 prosent fra innføringen myntreformen i 1875 til Helland publiserte sin 
artikkel i 1896. 

74 Hansen 1896. Foredraget ble først trykt i Christianssands Tidende, 18 og 21. august 1896. 

75 Helgesen 1897: 198. 

viste hun et tydelig slektskap med Asbjørnsen og hans bok Fornuftigt 
Madstel, selv om hun brukte noen flere ord på å beskrive sitt credo. «At 
spare uden at undvære, det er den Kunst, som skal læres — ikke det at 
lave fin Mad», påpekte hun‘ Også her plasserte hun seg tydelig inn i den 
vitenskapsorienterte ernæringsdiskursen. 

Christensen og Helgesen var ikke bare skolekjøkkenpionerer og koke- 
bokforfattere. De var også ivrige pådrivere for statsstøtte til husmorskoler, 
og for at staten skulle opprette en høyskole for å utdanne husstellærere. I 
tiden omkring århundreskiftet var det stadig flere som sluttet seg til dette 
kravet. Også utenfor landets grenser hadde det skjedd mye på utdan- 
ningsfronten opp mot århundreskiftet. 

England hadde vært tidlig ute. The National Training School of 
Cookery ble etablert i London allerede i 1874, og deretter ble det i de påføl- 
gende årene opprettet lignende skoler i de fleste større byer.” I USA hadde 
det også skjedd mye siden det første skolekjøkkenet ble opprettet i Boston 
i 1885, og det første lærerinnekurs i huslig økonomi i 1889.7 I Tyskland var 
det blitt opprettet et stort antall skoler for undervisning i husholdning, 
bare i Preussen fantes det 53.7? Også andre land, som Frankrike, Belgia og 
Finland, hadde kommet i gang.” 

Hvordan sto det så til i nabolandene? Sverige hadde kommet i gang 
med Ellenö praktiske husholdningsskole i Vånersborg i 1884, og i 1895 
ble det opprettet en privat fagskole for huslig økonomi i Uppsala. Det 
fantes også praktisk orienterte undervisningsanstalter hvor husholdning 
var tatt opp som fag.” I Danmark startet det med Sorø husholdningsskole 
i 1895, og deretter utviklet skolesaken seg raskt også der.” 

Om man tar utgangspunkt i Wetlesens husholdningsskole fra 1865 
og de initiativene som kom i etterkant av den, var altså Norge tidlig ute. 
Disse skolen hadde imidlertid forholdsvis kort levetid. Når det gjaldt å 


76 Helgesen 1897: 198. 

77 Akiyama 2008: 23-25; Landbruksdepartementet 1917: 21-22. 
78 Landbruksdepartementet 1917: 22-23. 

79 Landbruksdepartementet 1908a: 55-57. 

80 Helgesen 1897: 199. 

81 Landbruksdepartementet 1908a: 53-55. 

etablere mer faste institusjoner og en utdanning for skolekjøkkenlærerin- 
ner, så det dårligere ut. 


Figur 4.5. Elever ved Fru Rachlews Husholdningsskole (1905). Skolen lå like ved Slottsparken i 
Oslo i Wergelandsveien 19. Den ble etablert som Norsk Kvindesagsforenings (N.K.F.s) Fagskole 
i huslig økonomi i 1900 med enkefru Angelique Rachlew (1866-1952) som første bestyrerinne. 
(Foto: Anders Beer Wilse, Oslo museum, CC BY 3.0 NO) 


Husmorskoler 


I 1901 tok Landbruksdepartementet til orde for at Staten burde ta 
ansvar for husstellundervisningen på lik linje med landbruksskolene.” 
I en stortingsproposisjon om den lavere landbruksundervisningen 
ble det foreslått å opprette «landbrugsskoler for kvinder», samt en 
utdanning for lærerinner til disse skolene. Siden proposisjonen gjaldt 
landbruksutdanningen, inneholdt den ingen bindende forslag om hus- 
stellskolene. Den synliggjorde likevel en ny innstilling til husstellsaken, 
hvor myndighetene signaliserte villighet til å ta et offentlig ansvar for 
husstellundervisningen. 


83 Landbruksdepartementet 1901. 

I mars 1908 la departementet fram en stortingsproposisjon Angående 
ordningen av husmorskoler og statens lærerindeskole i husstel, og her var 
husstellundervisningen hovedsaken.” Da var flere ting blitt endret fra 
tidligere forslag og planer. Det kom til syne allerede i tittelen på propo- 
sisjonen. Fram til da hadde skolene blitt omtalt som husholdningsskoler, 
eller praktiske jenteskoler. Her ble de kalt «husmorskoler» for å markere 
at målsettingen var å utdanne kvinner som var skikket til «som hus- 
mødre at forestaa det samlede husvæsen».” 

Etter departementets oppfatning pekte de eldre betegnelsene altfor 
sterkt i retning av praktiske ferdigheter som lå innenfor husholdningens 
og gårdsbrukets område. Den nye skoletypen skulle sikte bredere. Det 
innebar et brudd med tidligere tenkning om husstellundervisningen. I 
den forbindelse ble også tidligere krav om at skolene måtte legges til et 
gårdsbruk forlatt. Det hadde lenge vært snakk om husstell. Nå lå opp- 
merksomheten på husmora. Fokuset var flyttet fra objektet til subjektet; 
fra arbeidsoppgavene til henne som skulle utføre dem. 

Denne dreiningen gjorde også at husmoras arbeidsoppgaver ble sett 
på som mer likeartet, uavhengig av hvilken husholdning hun var en 
del av. Om det var et gårdsbruk, en byhusholdning, en produksjons- 
husholdning eller en konsumhusholdning, spilte mindre rolle for hen- 
nes oppgaver. Oppbyggingen av et undervisningstilbud i husstell hadde 
sin opprinnelse i spesielle behov i landdistriktene. Med Landbruks- 
departementets forslag skjedde det en dreining mot en mer allmenn- 
dannende husmorskole. 

Departementet erkjente et sterkt og voksende behov for både flere og 
større skoler, men la ikke fram planer for noen storstilt utbygging. Denne 
begrensningen dreide seg dels om statsbudsjettet, dels om målgruppen. 
Departementet anså at de fleste unge kvinner fra landet neppe ville ha 
mulighet til å ta omfattende og langvarige kurs. I stedet for å etablere en 
avsluttende og fullstendig utdanning, ble ambisjonene redusert til å få i 
gang kortere kurs på minst fem måneder. Husmorskolenes oppgave måtte 
begrenses til å gi elevene et solid grunnlag for deres senere «opøvelse i 

husveesenets mangeartede gjøremaal i det praktiske liv». Det ble fore- 
slått at skolene ikke først og fremst skulle tilby praktisk øving, men at 
de heller burde gi et hensiktsmessig grunnlag av kunnskaper for elev- 
enes utvikling. Denne kunnskapsorienteringen speilet dels et ønske om 
en langt mer teoretisk innrettet skole. Samtidig innebar den en betydelig 
reduksjon sammenlignet med de ettårige kursene ved de skolene som ble 
drevet av Selskapet for Norges Vel. 

Stortingets socialkomité sluttet seg til departementet forslag, men 
trakk fram et poeng fra diskusjonen om jentenes husstellutdanning som 
hadde vært fraværende i departementets forslag. Flere hadde uttrykt 
bekymring for at unge jenter var i ferd med å forlate kjøkkenet, eller i 
det minste miste interessen for husarbeid. Derfor ønsket komiteen at 
det skulle gis «vækkende foredrag om almene emner» for å utvide de 
unge jentenes «aandelige synskreds».” Det dreide seg altså ikke bare 
om ernæringskunnskap, men også om moral og kvinners stilling i 
samfunnet: 


Og kan husholdningsskolerne hjælpe de unge kvinder til at se skjønheden i 
det huslige stræv og paa de grundlag meddele praktiske, nyttige kundskaber og 
ferdigheder, samtidig med at de vækker og nærer den ideelle trang, saa løser de 


en samfundsopgave af den største betydning.* 


Skolene skulle ikke bare utdanne, men også oppdra jentene til å skjøtte det 
kvinnelige kall som husmor og mor. Gerd Fuglerud hevder at skolesaken 
ikke bare dreide seg om et ønske om bedre og mer økonomisk ernæring. 
Kvinnenes kamp for likestilling og den økte etterspørselen etter kvinne- 
lig arbeidskraft i byene, som trakk mange kvinner bort fra hjemmet, var 
også en vesentlig drivkraft for husmorskolesakens framgang.” 


86 Landbruksdepartementet 1908a: 23. 

- og en statlig lærerindeskole i husstel 


Departementet nøyde seg ikke bare med husmorskoler. Det innså i til- 
legg at om disse skulle fungere etter hensikten, var de avhengige av gode 
lærekrefter.** Derfor ble det også foreslått å opprette en «lærerindeskole i 
husstel». Dette var på ingen måte noen ny tanke. Allerede på 1860-tallet 
hadde Huus foreslått at det burde opprettes en slik skole. Det han så for 
seg var imidlertid ikke en lærerinneskole som utdannet lærere for sko- 
len, men kvinner som kunne virke i sitt nærmiljø gjennom kvinnefore- 
ninger.” Kvinneforeningene hadde imidlertid et annet syn. 

I 1904 ble Norske Kvinders Nationalråd opprettet som et samarbeids- 
organ for norske kvinneforeninger. Husmødrenes sak og kampen for nye 
utdanningsinstitusjoner var ikke lenger bare en sak for enkelte ildsjeler. 
Nå sto en hel organisasjon bak kravene. Kvinnesak og kampen for hus- 
morskoler var blitt to sider av samme sak.” I sin programtale på rådets 
første landsmøte i Trondheim sommeren 1907 uttalte «formanden», Gina 
Krogh: 


Der har altfor længe gjort sig gjældende den opfatning at husligt arbeide var 
«kvindens kald» saa man ikke behøved at lære det. ... Det erkjendes mer og mer 
som et fag der maa læres. Men da gjælder det at faa første rangs undervisning, 


saa faget kommer i værdighet. Bort med diletanteriet”? 


Randi Blehr var en av dem som tok ordet i den påfølgende diskusjonen 
og krevde et kunnskapsløft og bedre kunnskap om næringsmidlene, 
næringsstoffene og økonomien. Det var på høy tid at vitenskap og øko- 
nomi ble tatt i bruk i kjokkenets tjeneste. Det kunne ikke lenger være slik 
at kvinnene lagde mat «for at faa vomfyld og føle sig mætte», og kokte 
maten slik at «de stoffe som bragtes vore medmennesker til føde er udtør- 
ret og ødelagt».** Husmødrene trengte kunnskap, og for at kunnskapen 

skulle nå ut til dem som trengte den, måtte staten etablere og finansiere 
skoler for å utdanne lærerinner i huslig økonomi. 

For noen ble det for lenge å vente på statlige tiltak. I oktober 1907 opp- 
rettet Selskapet for Norges Vel en skole for å utdanne lærerinner for land- 
husholdningsskoler. Utdanningen var delt i to avdelinger på til sammen 
ti og en halv måned, med et teoretisk kurs ved Uranienborg skole i 
Kristiania og et praktisk kurs på Berby. Finansieringen ble ordnet gjen- 
nom en ekstraordinær statsbevilgning som dekket omtrent to tredjedeler 
av kostnadene. Kurset ble imidlertid bare et engangsfenomen, og mar- 
kerte slutten på Selskapets utdanningsvirksomhet på husstellfronten.* 

Ikke lenge etter, i november 1907, nedsatte Landbruksdepartementet 
en komite for å utarbeide et forslag til en utdanning av lærerinner ved 
husholdningsskoler og skolekjøkken. Den besto av skoledirektør O. A. 
Eftestøl (formann), skolebestyrer K. Fosse og professor Sophus Torup, 
samt husstellutdanningspionerene Dorothea Christensen og Inga 
Høst. De arbeidet raskt, og la fram en innstilling allerede i januar året 
eter” 

Departementskomiteen anbefalte at staten skulle opprette en felles 
skole for lærerinner ved by- og landhusholdningsskoler med en egen 
avdeling for skolekjøkkenlærerinner. Utdanningen for husholdnings- 
skolelærerinner burde strekke seg over halvannet år, og for skolekjøkken- 
lærerinner over ett, men av økonomiske grunner nøyde komiteen seg med 
å foreslå en varighet på henholdsvis ett år og et halvt år. Videre la den 
vekt på at den teoretiske og praktiske undervisningen måtte gå hånd i 
hånd.” 

Med dette pekte komiteen ut en ny retning. På andre områder bygde 
den videre på tankegods som hadde vært trukket fram tidligere. Selv 
om komitemedlemmene ikke ønsket to separate utdanningsløp, var 
de bekymret for forskjellene mellom by og land, og klasseforskjellene. 
Innstillingen presiserte derfor at 

husholdningsskolerne først og fremst skal ta sigte paa de brede lag av folket, 
bonde- og arbeiderklassen. De unge kvinder skal lære at lede hjem med smaa 
indtægter paa en sparsommelig og dygtig maate. Og de, som skal bli lærerinder 
ved disse skoler, bør i størst mulig utstrækning selv kjende livet under de jevne, 
smaa kaar. Men skal arbeidernes og smaabrukernes døtre kunne søke en saa- 
dan skole, maa kurset være saa kort og billig som det av hensyn til en forsvarlig 


utdannelse gaar an.” 


I mars 1908 la Landbruksdepartementet fram en stortingsproposisjon 
om saken. Den mest synlige endringen var at navnet ble endret fra 
«Lærerindehøiskolen i husstel» til «Statens lærerindeskole i husstel».* 
Slik planene var i ferd med å falle på plass, var nok både tillegget av 
«Statens» og bortfallet av «høiskole» mer en refleks av realitetene enn 
et uttrykk for et ønske om retningsendring. Mens den første endringen 
bare markerte det innlysende — at staten hadde tatt et ansvar, innebar 
den siste en iøynefallende nedjustering av ambisjonene for skolen. Det 
var i så måte symptomatisk at landbruksdirektøren foreslo å få inn sang, 
som han beskrev som et fag «av den største betydning», på timeplanen.’ 
Høyskoleambisjonene ser ut til å ha blitt redusert til et ønske om å eta- 
blere en bredt anlagt dannelsesskole for å utdanne lærerinner som skulle 
å oppdra vordende norske husmødre. 


En ny giv 

Da saken ble tatt opp til behandling i Stortinget 21. juli 1908, var det 
bred enighet om å opprette både husmorskoler og en Statens lærerinde- 
skole i husstell på Stabekk.'* Det innebar at staten tok pa seg å dekke 
inntil % av driftsutgiftene til husmorskoler som ga både praktisk og 
teoretisk undervisning i husstell etter en plan som var godkjent av 
Landbruksdepartementet, og bevilget penger til innkjøp av en skolebyg- 
ning og til drift av lærerinneskolen. 


98 Landbruksdepartementet 1908b: 4. 
99 Landbruksdepartementet 1908a: 35. 
100 Landbruksdepartementet 1908c: 60. 
101 Stortinget 1908: 2977-2990. 

De første husmorskolene ble etablert samme år, og antallet skoler vok- 
ste fra 14 i 1908 til 58 i 1921. Husmorskoleutbyggingen ble en høyt pri- 
oritert sak, og bevilgningene til formålet økte stadig.” Den ordningen 
som ble vedtatt sommeren 1908 kom til å danne grunnlaget for husmor- 
skolene helt fram til de ble lagt under Kirke- og undervisningsdeparte- 
mentet i 1959.'* I og med lov om videregående opplæring fra 1974 forsvant 
husmorskolene og husstellundervisningen inn i de videregående skolene 
som egen studieretning.” 

Høsten 1909 ble Dina Larsen ansatt som bestyrerinne på lærerinne- 
skolen. Like over nyttår møtte 54 unge kvinner til opptaksprøve til de 
16 plassene på kurset for husholdningslærerinner. Undervisningen star- 
tet 17. januar 1910. På timeplanen var kjemi det faget med flest under- 
visningstimer. Det sier sitt om det gjennomslaget kjemien hadde fått 
innenfor husstellet.'** 

En knapp uke før julen ble ringt inn i 1910 kunne Statens lærerinde- 
skole i husstell dele ut vitnemålene til sitt første kull. Dette var bare 
begynnelsen, men med uteksamineringen av de første husstell-lærerin- 
nene kan man si at et langvarig nybrottsarbeid var ført til ende. I 1959 
forsvant det kjønnsspesifikke navnet da skolen endret navn til Statens 
lærerskole i husstell, og ble, som husmorskolene, lagt under Kirke- og 
undervisningsdepartementet.'” I 1980 ble den endelig en høgskole under 
navnet Stabekk husstellærerhøgskole. I dag eksisterer den ikke lenger 
som egen enhet. 

I 1908 ble også skolekjøkkenundervisningen styrket ved at «huslig 
økonomi» kom inn som fag gjennom en revisjon av folkeskoleloven. Det 
ble riktignok ikke et obligatorisk fag, og bare et fåtall kommuner tok det 


102 Bjørndal 2005: 88. 

103 En oversikt over de enkelte skolers historie fram til 1925 finnes i Hasund & Nesheim 1926: 
435-510. 

104 Kyrkje- og undervisningsdepartementet 1957. 

105 Kirke- og undervisningsdepartementet 1975. 

106 Det ble undervist etter følgende undervisningsplan: kjemi (110 timer), praktisk matlaging og 
rengjøring (80 leksjoner å fire timer), brød- og flatbrødbaking, vask og stryking (80 leksjoner å 
fire timer), kostlære (60 timer), husholdningsregnskap (60 timer), fysiologi (57 timer), hagestell 
(50 timer), fysikk (43 timer), anatomi (40 timer), håndarbeid (40 timer), husdyrstell (30 timer), 
botanikk (20 timer), matlagingsdemonstrasjoner (18 leksjoner å fire timer) samt bakteriologi og 
gjæringslære (14 timer). Tenfjord 1959: 70-72. Se også Jørgensen 2002. 

107 Kyrkje- og undervisningsdepartementet 1957. 

økonomiske løftet lovendringen innebar, men endringen signaliserte 
i det minste et ønske om forsterket offentlig innsats.'* Nå fantes både 
en statlig lærerinneskole på Stabekk, husmorskoler rundt om i landet og 
skolekjøkken ved en rekke av landets folkeskoler. 


I Winsnes' fotspor 


Etableringen av et utdanningstilbud både for kommende husmødre 
og husstell-lærerinner innebar en profesjonalisering av husmorrollen. 
Tanken om at husarbeid var kvinnens kall, og at den nødvendige kunn- 
skapen så å si kunne gå i arv gjennom generasjonene, var på vikende front. 
Det ble mer og mer vanlig å se på oppgaven som et yrke som måtte læres, 
og fra slutten av 1800-tallet tok Staten i økende grad ansvar for dette. 
Husarbeid var ikke lenger noe som bare angikk den enkelte familie, men 
en sak av stor betydning for hele nasjonen. Denne oppvurderingen av 
husarbeidet dreide seg dels om ernæring, men også om kvinnekamp, og 
må sees i lys av kampen for kvinners rettigheter generelt og kvinners rett 
til utdanning spesielt.'** 

Etableringen av et undervisningstilbud og et kunnskapsløft i det 
norske husstellet var et langt lerret å bleke. Siden saken først ble reist med 
en viss tyngde i siste halvdel av 1800-tallet, hadde mange aktører fra ulike 
posisjoner bidratt til å løfte saken fram og inn i maktens korridorer på 
Stortinget. En stor andel av disse var kvinner, og framsto på mange måter 
som det Rune Slagstad har kalt «nasjonale strateger»."* 

Disse pionerene bidro til å fremme saken på ulike måter, og jobbet 
på bred front. Det gjorde de ved å etablere undervisningstilbud, ved å 
skrive kokebøker og artikler, gjennom å være aktive i foreninger og lag, 
ved å holde foredrag, delta i offentlige debatter, og på andre måter. Deres 
innsats var avgjørende for at det ble en gradvis oppbygging av undervis- 
ningen, og at saken vant fram, til den til slutt ble et statlig ansvarsområde. 


108 Kyrkje- og undervisningsdepartementet 1957: 5. Se også Kirke- og undervisningsdepartementet 
ved Statens skolekjøkkenkonsulent 1941: 14-15. 

109 Hagemann 2010: 187-192, 223-226. 

110 Slagstad 1998. 

De lyktes ved å skape allianser med andre aktører og andre saker. 
Dermed kunne husstellundervisningssaken både framstå som en kon- 
servativ kamp for å stoppe forfallet i kvinners husstellkompetanse, og, 
i et kvinnepolitisk mer radikalt perspektiv, som en faglig oppgradering 
og oppvurdering av kvinners virksomhet i huset. Det kom blant annet til 
uttrykk gjennom understrekningen av at det ikke lenger var tilstrekkelig 
med praktisk opplæring, men at det også var nødvendig å gi de kom- 
mende husmødrene teoretisk utdanning. Slik ble saken også en kamp for 
framskritt og modernisering gjennom en vitenskapeliggjøring av hus- 
stellet. Med vektleggingen av det økonomiske perspektivet ble den også 
fremmet som et sosialpolitisk tiltak for å skape bedre vilkår for fattige 
familier, og som et løft for å bedre nasjonaløkonomien. Saken framsto 
dermed både som et privat og et nasjonalt anliggende, og samtidig som en 
fanesak i pågående saker som gjaldt kvinnekamp og klassespørsmål. Ved 
å spille på ulike argumenter lyktes utdanningspionerene å vinne tilstrek- 
kelig støtte til at Norge fikk et statlig utdanningstilbud i husstell i 1908. 

Etableringen av husmorskolene og Statens lærerindeskole ble en viktig 
milepæl, ikke bare for det konkrete arbeidet for et nytt undervisnings- 
tilbud, men også for to kampsaker som hadde blitt ført med varierende 
intensitet gjennom et halvt århundre. Den ene gjaldt kvinners rett til 
utdanning, den andre dreide seg om hvilket grunnlag kostholdet skulle 
bygges på. Begge dreide seg om kunnskap. 

Når det gjelder det sistnevnte, viste fagplanene med tydelighet at 
naturvitenskapen, og i særlig grad kjemien, hadde gjort sitt inntog på 
kjøkkenet. Husstellet skulle ikke lenger bare bygges på tradisjon og sed- 
vane, men baseres på ny vitenskapelig kunnskap, og fremmes og forvaltes 
av statlig utdannede husmødre og lærerinner. Det var ikke tilstrekkelig å 
få nok mat, man måtte spise riktig mat også. Dermed kan man også si at 
oppmerksomheten var blitt forflyttet fra kvantitet til kvalitet. 

Kampen for kvinners rett til utdanning, og spesielt i det som ble omtalt 
som deres viktigste oppgaver, husstellet, hadde en enda lengre forhisto- 
rie. Her var det også en fysisk forbindelse til fortiden. Øvre Stabæk gård, 
hvor lærerinneskolen holdt hus, hadde tidligere vært både klostergods og 
krongods, og hadde gjennom tidene hatt en rekke eiere. Blant dem var 
Jens Ring og hans hustru Barbara. Barbara var født Winsnes, og var datter 

av kokebokforfatteren Hanna Winsnes.” Hanna, som gjerne besøkte sin 
datter på Stabæk, hadde vært blant de første til å etterlyse undervisning 
i husholdningen - «Quindernes eneste Lerefag»."* Hun hadde nøyd seg 
med å etterlyse lærebøker. Mye hadde skjedd i løpet av de vel 60 årene 
som hadde gått siden hun reiste kravet om flere husholdningsbøker i 1845. 
Ikke bare hadde det vokst fram en forholdsvis rikholdig kokeboklittera- 
tur. Nå var det også blitt opprettet både husmorskoler og en lærerinne- 
skole i husstellfag, samt at skolekjøkken var blitt et fag i folkeskolen. Det 
er en av historiens små tilfeldigheter at de nye lærerinneskoleelevene på 
Stabæk bokstavelig talt skulle komme til å gå i fotsporene til den store 
Hanna Winsnes, hun som kan sies å ha startet den kampen de endelig 
kunne nyte fruktene av. 

Abstract: This chapter describes and analyzes the invention of a product - 
margarine - and its introduction in Norway. The cheap, artificial butter became an 
immediate success with customers. Farmers and dairies, on the other hand, saw 
margarine as a challenging competitor that had to be countered and restricted. 
Through legislation and regulations, serious obstacles were put in the way of both 
production and sales. Producers had to tailor the presence and promotion of marga- 
rine to the political system, its commercial surroundings and product range. During 
the 1920s and 1930s the situation changed. First, margarine become an object of 
taxation; later it became a container for increasing amounts of butter. The price of 
margarine rose, and the agricultural sector was supported in a way that benefitted 
the whole sector. The chapter describes margarine's transformation from a problem 
and a political challenge to a common good and everyday commodity. Furthermore, 
it discusses the societal negotiations that these changes caused. 


Keywords: margarine, food history, innovation, food laws, history of technology, 
material culture 


Innledning 


I 1886 vedtok Stortinget en lov som skulle regulere et nytt matvare- 
produkt. Margarinen, eller kunstsmøret som det ofte ble kalt, var en 
fransk oppfinnelse som på 1880-tallet ble solgt av fabrikker med ekso- 
tiske navn som Pellerin, Agra og Vera. Produktet lignet på smør, og 


Sitering: Østby, P. (2022). Et moderne produkt med et tvilsomt rykte. Norsk margarin 1860 til 1940. 
I T. Finstad, S. Kvaal, H. B. Stokland & P. Østby (Red.), Matens meglere: Kontroll, kvalitet og kunnskap 
i den industrielle matens tid (Kap. 5, s. 127-159). Cappelen Damm Akademisk. https://doi.org/10.23865/ 

ble ofte forsøkt solgt som det også. Siden smør var dyrt og margarin 
billig, ble produktet et velkomment kjøp for det brede lag av befolknin- 
gen, og salget gikk over all forventning. De som produserte og solgte 
margarin brukte smøret som forbilde, og omtalte ofte produktet for 
margarin-smør og produksjonsstedene for smørfabrikker. I Segelfoss by 
skriver Knut Hamsun «Man kjærnet ikke Smør mer, man gikk på Bua 
og kjøpte Pellerin».' 

Både meieriene og bøndenes representanter så tidlig at margarin ville 
bli en farlig konkurrent til smøret, og fikk myndighetene med på tiltak 
som kunne beskytte meieriproduktene. Mellom 1886 og 1950 ble det 
vedtatt en rekke lover som skulle begrense og regulere margarinsalget. 
Argumentasjonen som ble brukt varierte. En stund var det å beskytte 
forbrukerne mot det mindreverdige og usunne matfettet, siden var det 
de hygieniske forholdene ved produksjonsstedene. I perioder kunne 
ikke margarin produseres i samme bygning som man kjernet smør. 
Margarinpakkene i butikken skulle være kvadratiske og ha en rød stripe 
rundt det hele. Som vi ser, ble produktet forsøkt skilt ut og utstøtt. I 
ettertid vet man at disse reguleringene bare delvis virket. Forbrukerne 
fortsatte å kjøpe og bruke varen. Selv om lovverket ikke var det eneste 
virkemiddelet som ble brukt for å motarbeide margarinsalget, var det 
kanskje det mest synlige.” 

Margarinens synes ellers å ha gjennomgått mange transformasjoner i 
årene fra den ble lansert på slutten av 1800-tallet og frem til i dag. Disse 
endringene handlet noen ganger om å forbedre de fysiske egenskapene 
ved produktet, som holdbarhet, smak, lukt og utseende. Ulike råvarer ble 
prøvd ut med varierende suksess. Først på 1920-tallet lyktes fabrikantene 
å finne en god måte å produsere margarin på med hvalolje, et rikholdig 
råstoff som kunne kjøpes for en billig penge. Mye skjedde imidlertid med 
måten margarinen ble markedsført, regulert og omtalt på. I tillegg til 
salgsprisen ble reklamen en av de måtene margarinprodusentene kunne 
svare på meierienes forsøk på å begrense salget. Margarinreklamen var i 


1 Hamsun 1916: 30. 
2 Hovland 1979: 312-325. 

perioder godt synlig, både i aviser og tidsskrifter, men også på plakater 
og vegger. 

Margarinen var ikke bare industriarbeidernes rimelige smør, men 
markerte matbransjens og jordbrukets økende industrialisering. Jeg vil 
derfor hevde at det som skjedde med margarinen er tett vevet inn i his- 
torien om hvordan folk levde og hva de levde av. Produksjon, omset- 
ning og forbruk av mat - inkludert produktet margarin — beveget seg 
noen ganger inn til selve hjertet av sentrale endringsprosesser. Også den 
samfunnsmessige innrammingen endret seg i denne perioden. Hva som 
skjedde og hva disse endringene var et uttrykk for, er hovedspørsmålet 
for dette kapitlet. Selv om hovedvekten vil ligge på det som ofte omta- 
les som innovasjons- og produksjonssiden, vil diskusjonen også belyse 
hvordan margarinen og mat inngikk i de samfunnsmessige endringene 
vi ser i denne perioden. Kapitlet er derfor både en teknologihistorisk 
innovasjonshistorie, og en transformasjonsanalyse, som forteller om 
hvordan dette produktet ble konstruert, etablert og endret og hva det 
innebar. 

Produksjon, omsetning og forbruk av mat har ikke hatt en fremskutt 
plass i norske historiebøker. Det er imidlertid unntak. Når de mer sam- 
menfattende historiebøkene skrives, får både landbruk og folks levesett 
mye plass, men gjerne hver for seg. Satt på spissen blir landbruket knyttet 
til politikk og økonomi, mens folks levesett diskuteres i forhold til sosiale 
forhold og kultur. De mer spesialiserte historiebøkene forteller f.eks. om 
landbrukets og matens betingelser og de endringer som skjer med disse 
faktorene.* 

Det finnes innsiktsfulle bøker om landbruket, om produksjon av 
melkeprodukter, landbruket og meierienes samfunnsmessige betyd- 
ning og utvikling. Av nyere historiefaglige arbeider er Trond Bergh, 
Harald Espeli og Asle Rønnings Om melkens pris et viktig bidrag for 
å forstå meierisamvirkenes betydning som aktør i forhandlinger rundt 
margarinomsetningens utvikling. Hilde Bjørkhaug, Reidar Almås og 
Jostein Vik viser i Norsk matmakt i endring hvordan maten inngår i 


3 Bergh, Espeli & Rønning 2006. 
4 Bjørkhaug, Almås & Vik 2016; Gjerdåker 2002. 

en svært verdiladet og konfliktfylt samfunnssektor. Unni Kjærnes har 
i artikkelen «Experience with the Norwegian nutrition policy» gitt en 
god oversikt over norsk næringspolitikk. Disse bøkene gir viktige inn- 
spill til dette kapitlet. I tillegg til disse vil jeg særlig trekke frem Edgar 
Hovlands artikkel «Smør og margarin blir ett fett». Artikkelen som er 
publisert i Historisk tidsskrift gir en innsiktsfull analyse av de politiske 
og økonomiske forholdene som gjorde at innblanding av smør i mar- 
garinen ble så viktig i norsk politikk.* Hovlands artikkel ble en viktig 
inspirasjon for deler av dette kapitlet. 

Mitt metodiske fokus har vært å følge produktet bredt over tid. Mens 
Hovland diskuterer en periode og en spesiell sak knyttet til omsetningen 
av margarinen, har jeg på mange måter fulgt margarinens historie fra inn- 
føring til vanliggjøring. Det har konsekvenser for innsamling av kilder og 
i hvilken grad jeg har fordypet meg i kapitlets enkelte knutepunkter. Jeg 
har ikke fulgt aktøren, men produktet. Selv om det å følge «ting» ikke er 
så vanlig for historiefaget i Norge, finnes det internasjonalt både fagfelt og 
eksempler på hvordan det kan gjøres. I boken, Barbed Wire: An Ecology of 
Modernity, følger Reviel Netz’ utviklingen av piggtråd fra de store ame- 
rikanske farmene til tyske konsentrasjonsleire. Det litt banale poenget er 
at når ting, produkter eller teknologier gjennomgår endringer, skjer det 
i samspill med det samfunnet som rommer endringene. Man kan derfor 
følge teknologier og produkter på samme måte som man følger aktører. 
Dette er, som vi skriver om i innledningen til denne antologien, et viktig 
poeng innen STS-feltet. Ikke bare der, men også innenfor fagfeltet mate- 
rial culture finnes det gode arbeider som følger teknologier og produkter 
og analyserer samfunnets endringer i samme periode. Et eksempel på 
en studie som ser på «ting» mer generelt, er Frank Trentmanns Empire 
of Things: How We Became a World of Consumers.* Når det gjelder mat 
og nytelsesmidler er Sweetness and Power: The Place of Sugar in Modern 
History av Sidney W. Mintz et godt eksempel.’ 


Kjærnes 2003. 
Hovland 1979: 312-325. 
Netz 2004. 

Trentmann 2016. 


io ON Qu 


Mintz 1985. 

Kanskje viktigere for dette kapitlet er den internasjonale teknologi- 
historiske litteraturen. I Roger Horowitzs Putting Meat on the 
American Table kobles smak, teknologi og samfunnsendring.” I Susan 
Schrepfer og Philip Scrantons Industrializing Organisms: Introducing 
Evolutionary History synliggjøres hvordan matens industrialisering 
nødvendiggjorde utviklingen av nye teknologier for produktutvikling 
og tilpassing til markedet. Dette er kun to av flere mulige eksempler." 
Nyere norske studier har foretatt en kobling mellom teknologihistorie 
og science and technology studies (STS). Her bør særlig doktorgrads- 
arbeidene til Terje Finstad, Håkon Stokland og Tanja Plasil nevnes. I 
disse diskuteres henholdsvis den kulturelle integreringen av frysetek- 
nologi i Norge, styringsteknologier i bruk for å regulere bestanden av 
ville dyr og innføringen av slike teknologier for å lage matmerking av 
norske matvarer.” 

Metodisk har jeg basert denne analysen på både sekundærlitteratur og 
datamateriale og kilder som er lite undersøkt før. Margarinproduksjonen 
utgjorde til tider et viktig økonomisk bidrag ved at den ga mange arbeids- 
plasser. Industrien ble også et satsingsområde for mange fremtredende 
og ofte fargerike griindere. Det finnes derfor en ikke ubetydelig bedrifts- 
historisk litteratur om disse personene og deres virksomheter. Disse 
bøkene er ofte rike på informasjon, men er skrevet med tidligere tiders 
fokus. Få av disse er av nyere dato, og fremstår derfor i nylesning som 
viktige kilder for dette kapitlet. Flere handler om innovasjon og produk- 
tutvikling før denne tematikken fikk dagens mer teoretiske innpakning. 
Aksjeselskapet Oslo Margarinfabrikk Aug. Pellerin Fils & Co. 1876-1951 og 
Claes-Henrik Jægers Agra Margarinfabrikk: Oslo 1885-1960 er gode eksem- 
pler på dette.” Av nye kilder har jeg basert meg på tradisjonelle historiske 
kilder som stortingsdokumenter, statistikk, aviser og tidsskriftsartikler. 
I noen grad har jeg også undersøkt avisenes annonser. Professor Sigval 
Schmidt-Nielsens arkiv i Trondheim (1910-1940) rommer mye materiale 


10 Horowitz 2006. 

11 Se også Belasco 2008; Belasco & Scranton 2002; Lien & Nerlich 2004; Tannahill 1988. 
12 Finstad 2011; Stokland 2015; Plasil 2020. 

13 Bugge 1985; Johansen 1951; Jæger 1960. 

om eksperimenter med margarin laget av hvalolje og bruken av margi- 
nale fettkilder som avfall. 

Dette kapitlet starter med å undersøke margarinens opprinnelse. 
Deretter følges margarinindustrien inn den tidlige norske industriali- 
seringen. Videre beskrives dragkampene om margarinens regulering. 
Margarinprodusentene gjorde motstand, men etter hvert falt de inn i 
folden og bare mindre justeringer ble nødvendig. Da hvalfangsten åpnet 
for de multinasjonale selskapenes gjennombrudd, ble margarinen en 
del av det større nasjonale og internasjonale spillet om handel og pro- 
teksjonisme. Sist, men ikke minst, ble margarinen vevet inn i fornufts- 
ekteskapet mellom bondeparti og arbeiderbevegelse. Med det fant også 
margarinen den posisjon som var mulig i kampen mellom disse to bety- 
delige samfunnskreftene. 


Napoleons kunstige smør 


Oppfinnelsen margarin ble lansert i 1869, da den franske kjemikeren og 
oppfinneren Hippolyte Mége-Mouriés tok ut fransk patent på produkt og 
produksjonsprosess. Bakgrunnen for oppfinnelsen var grunnleggende 
samfunnsmessige behov på denne tiden. Etter Napoleonskrigene økte 
folketallet i hele Europa sterkt, og Frankrike var intet unntak. Krigene og 
den begynnende industrialiseringen hadde imidlertid svekket jordbruket. 
Landets industri var lokalisert i byene, hvor stadig mer av befolkningen var 
konsentrert. Mye av maten ble produsert utenfor byene og måtte fraktes 
inn. Holdbarheten var en utfordring, siden mange matvarer tapte seg 
over tid. I mangel på avkjøling ble mange matvarer kraftig forringet fra 
produsent til kunde." Særlig fisk, kjøtt og melkeprodukter ble rammet, 
og matfettet var en spesiell utfordring. I 1833 hadde Napoleon 3. utlovd en 
belønning til den som klarte å produsere et kunstig fettstoff som kunne 
erstatte det dyre og lite holdbare smøret. Det var denne utfordringen 
Mége-Mourieés hevdet han kunne løse med sitt patent.” 


14 Dagbladet 1984; Teutenberg 2007: 15. 
15 Alphen 1969: 7. 

Oppfinnerens eksperimenter føyer seg inn i rekken av kjemiske oppda- 
gelser som ikke resulterte i nye produkter før mange år senere. Kjemien 
gikk i disse årene fra å være en grunnleggende utforskende vitenskap 
til å bli en del av statens og det privates industriutvikling.'* Det som 
skjedde, kan samtidig knyttes til den tilstand av entreprenørskap og vilje 
til nyskapning som preget årene etter 1850. Noen viser til denne typen 
prosesser som modernisering og industrialisering. Med utgangspunkt i 
den amerikanske historien har historikerne Thomas P. Hughes og Carroll 
Pursell beskrevet tiden fra 1850 til 1900 som nyskapningen og innovasjo- 
nenes århundre. Personer med innsatsvilje og kunnskap utviklet nye pro- 
dukter og produksjonsmåter som la grunnlaget for den andre industrielle 
bølge i USA og Europa.” 

Det kan virke som næringsmiddelindustrien var en bransje hvor 
personer med teknisk kunnskap og skolering kunne realisere sine 
ambisjoner. Hermetikk- og sjokoladeproduksjon var næringer hvor 
entreprenørpersonligheter la grunnlaget for levedyktige bedrifter og 
arbeidsplasser for mange. Disse var ikke nødvendigvis ingeniører eller 
tekniske skolerte; den handelsutdannende Johan Throne Holst, som 
kjøpte og videreutviklet Freia sjokoladefabrikk, er et norsk eksempel 
på det. Dette skjedde også i Norge, der mange av de store industrialis- 
tene bygde sine formuer og samfunnsmessige posisjoner innen disse 
bransjene. I 1873 startet Mége-Mouriés en begrenset produksjon av 
det såkalte beurre économique, men myndighetene i Paris forbød ham 
å bruke navnet ‘smor’ på produktet, og det fikk navnet Margarine 
Mouriès. Margarinen ble altså helt fra starten lansert som billig smør. 
Salget tok seg opp og gikk over all forventning. Produktet var et svar på 
arbeiderbefolkningens behov for billige matvarer. Selv om behovet for 
matfett var stort i befolkningen, ble det nye produktet møtt med skepsis 
og motstand av myndighetene. 


16 Alphen 1967: 27-28. 
17 Hughes 1989; Pursell 1994. 
18 Kvaal & Østby 2011. 

Margarinen kommer til Norge 


Norge ble det første skandinaviske landet som startet margarinproduksjon, 
og det var forretningsmannen Eilert Sundt fra Kristiania som var grunn- 
leggeren.” Da Sundt i 1876 var på forretningsreise i Paris, traff han Edmond 
Auguste Pellerin. Sundt var på utkikk etter forretningsideer som kunne 
omsettes til virksomhet. Pellerin var ansatt ved en margarinfabrikk i byen, 
og Sundt og Pellerin oppdaget fort at de hadde felles interesser. De tok ut det 
første patentet for margarinproduksjon i den svensk-norske unionen. Med 
enerett i Norge og Sverige etablerte brødrene Eilert, Lauritz og Oluf Sundt 
og Pellerin en raskt voksende produksjon av margarin i Kristiania. Pellerin 
Fils & Co visste å utnytte monopolsituasjonen, og etter to års drift var salget 
fordoblet.” Etter hvert var det ikke produksjon og salg som var utfordringen, 
men å få kjøpt inn nok råstoff. Brødrene startet derfor en råvarefabrikk i 
Stockholm, og ble siden medeier i «Kjøbenhavns Talgsmelteri».” 


we 
NÅS 


Rarlerin Smorfabrik 


Figur 5.1. Det ble etter hvert utviklet avanserte maskiner for å produsere margarin. Bildet er fra 
Pellerin margarinfabrikk i 1921. (Foto: Anders Beer Wilse, Nasjonalbiblioteket. Falt i det fri.) 


19 —Forretningsmannen Sundt må ikke forveksles med folkeminnegranskeren Eilert Sundt. 
20 _ https://no.wikipedia.org/wiki/Margarin. 
21 Johansen 1951: 12; Nilsen 1993: 7. 

Pellerin, Brovfadnk 


Figur 5.2. Margarinfabrikkene hadde behov for mange arbeidere og var også en viktig 
kvinnearbeidsplass. Her fra kantina på Pellerin Margarinfabrikk i 1921. (Foto: Anders Beer Wilse, 
Norsk Folkemuseum via digitaltmuseum.no. Falt i det fri.) 


Dyretalg var den viktigste ingrediensen i margarin, og fabrikkene trengte 
stoffet i store mengder. Da Pellerin og Sundts patent løp ut i 1884, utløste 
det produktets potensiale, og mange nye produsenter gjorde margarin- 
fabrikasjon til en lovende næringsgren. I 1885 startet blant annet Agra 
Margarinsmørfabrikk A/S en storstilt produksjon av den nye matva- 
ren. I en periode het denne bedriften Skandinaviske Meieri, men eieren 
følte seg tvunget til å skifte navn. Melange margarin ble etter hvert et 
anerkjent varemerke som blant annet ble den første til å lage margarin 
av hvalolje. I Trondheim ble margarinfabrikken Arild etablert samtidig 
med Agra. Også fiskeutstyrsprodusenten Mustad så de markedsmessige 
mulighetene, og startet en margarinfabrikk. Margarinen ble et av flere 
industriprodukter som passet for byens voksende arbeidsstyrke. Mustad 
var lenge en av de større margarinprodusentene i landet, og den første 
som tilsatte vitaminer i margarinen. 

To andre må også nevnes. Fra 1914 fikk AS Vera Fedtraffineri en avtale 
med staten om at all oljen fra det statseide hvalselskapet, som jaktet langs 
norskekysten, skulle leveres dit. Det andre var De Nordiske Fabrikker 

A/S (Denofa), som hadde startet på samme tid. Mens Vera var knyttet 
til norske myndigheter gjennom «smørhvalfangsten», hadde Denofa 
både tysk og norsk kapital i ryggen. Som vi skal se ble det en utfordring i 
krigsårene og siden i mellomkrigstiden, med de store konfliktene rundt 
«trustlovene».” 

I april 1899 beskrev det norske Folkebladet fremgangen i Nordland som 
«Den 17. mai». Blant det som nevnes er «margarinsmørfabrikken Nora», 
som produserte 1 000 kilo «smør» om dagen. Ti arbeidere var ansatt på 
fabrikken.” I Militært Tidsskrift kunne en lese: «Her skal kun bemerkes 
at margarinsmør i næringsverdi står ved siden av natursmør, hvorfor det 
fortjener anvendelse». I 1900 var det 22 margarinfabrikker i Norge. Til 
sammen leverte disse produsentene 15 millioner kilo margarin. Med det 
var margarinproduksjonen 3-4 ganger så stor som av smør.” 

Etter hvert som produsentene klarte å fremstille margarin av bedre 
kvalitet, ble varen en stor suksess. Mange steder var kostholdet dårlig. 
Melkeprodukter var kostbare og lettbedervelige. Det var et skille mellom 
land og by. På landet kunne de fleste holde en ku eller fø opp noen gri- 
ser. Den voksende gruppen av eiendomsløse bønder som søkte til byene 
hadde sjelden slike muligheter. Vanlig smør og melk var ukjent for arbei- 
derne. Nå kom det et produkt som kunne tilføre kroppen det fettet den 
trengte.” Øyvind Bjørnsen skriver, med henvisning til «Marit»: 


Kostholdet vårt var sparsomt - gammelt brød, sirup og skumma melk var 
vanlig (hadde ikke råd til nysilt) sammen med havrevelling og havregraut. 
Smapoteter og skumma melk fikk vi til kvelds. Poteteten pleide vi å dyppe i salt. 


På søndagene fikk vi geitost.” 


Kostholdet var for mange heller magert, og det var sjelden snakk om å 
kjøpe smør. Den billige margarinen må ha vært et velkomment tilskudd 
til folk i byene.’ 


22 Ringstad 2016. 

23 Folkebladet 1899. 

24 Militært Tidsskrift 1898. 
25 Bugge 1985: 11. 

26 Nilsen 1993: 9-11. 

27 Bjørnson 1990: 113-114. 
28 Bjørnson 1990: 113-114. 

Produksjon og forbruk av smør og margarin i tonn 

Figur 5.3. Denne fremstillingen viser produksjon og forbruk av smør og margarin. Margarinen 
utkonkurrerte det dyrere smøret. Innblanding av økende mengder smør i margarinen fra rundt 
1930, påvirket produksjonen av både margarin og smør. (Kilder: Statistisk sentralbyrå og 
Stortingsdokumenter.) 


Som denne grafiske fremstillingen viser, fikk margarinproduksjonen helt 
fra starten en eventyrlig vekst. I perioder før de andre landene satte opp 
tollen, eksporterte f.eks. Pellerin betydelige mengder margarin til andre 
land. Fra rundt 1900 er produksjon og forbruk nesten det samme. Smøret 
har en mer variert utviklingskurve. Den grafiske fremstillingen viser 
et oppsving på 1930-tallet, og det samme skjedde etter frigjøringen.” 
Uansett hvilken fortolkning man velger å legge til grunn, ble smøret 
grundig akterutseilt. Det grafen viser, er det samme bildet som landbru- 
kets representanter og meieriledere så. Den industrielle margarinproduk- 
sjonen truet meierienes salg av smør. 


Produksjon med problemer 


Margarinfabrikkene måtte kjempe mot meieriene og lovverket. Det var 
imidlertid ikke den eneste kampen. Margarinens domestisering dreide 
seg også om det materielle og om bearbeidelsen av naturen. Før 1900 
var råstoffet for margarinproduksjonen fett og talg fra storfe eller andre 


29 Jæger 1960: 11-13. 

dyr. Det beste fettet var lokalisert rundt storfeets nyrer. Også andre 
typer råvarer, som kujur, ble prøvd ut og forkastet. En stund så produ- 
sentene for seg at talg til produksjonen skulle hentes mens slaktet ennå 
var varmt. Slike eksotiske metoder ble raskt eliminert. Margarin inn- 
gikk i fabrikkproduksjon, og da måtte produksjonsprosessene forenkles 
og standardiseres. Talgfettet ble knust under trykk, og presset med stor 
kraft ut gjennom dyser. Da fikk man to produkter: stearin og oleomar- 
garin. Stearinen kunne videreforedles til stearinlys. Den myke delen, 
oleomargarinen, ble spedd ut med melk, og resultatet var et perlende, 
smørlikt stoff? 

I utgangspunktet var det mange likhetstrekk mellom margarin og 
smør. Margarinen var imidlertid lenge av skiftende kvalitet — den luktet 
dårlig og smakte ofte ganske ille. Produsentene la mye inn på å forbedre 
produksjonsteknologien, og etter hvert ble kvaliteten bedre. Å produsere 
margarin av akseptabel standard var en utfordring, en annen var å få til- 
strekkelige råvarer til å produsere i større mengder. Etter hvert som pro- 
duksjonen i Europa tok seg opp, ble det mangel på råvarer. Store mengder 
talg ble derfor importert fra de store slakteriene i USA. 

William Cronon beskriver slakteriene i Chicago. Her ble store meng- 
der storfe slaktet og partert. Etter det ble kjøttet transport i frysevogner 
til et stadig voksende og umettelig marked. Slakteriene frembrakte ikke 
bare store mengder kjøtt, men innvoller, ben og fett hopet seg opp og 
skapte søppelberg av dimensjoner. Avfallet og biproduktene resulterte 
etter hvert i en blomstrende industri som gikk fra parfyme til spreng- 
stoff. Talg og fett kunne lenge sendes til Europa til margarinfabrikkene 
der. Da den amerikanske margarinproduksjonen tok seg opp, ble mindre 
av disse stoffene tilgjengelig for eksport. De europeiske margarinprodu- 
sentene kunne ikke basere seg på denne leveransen.” 

Tyske produsenter begynte derfor å eksperimentere med vegetabilske 
oljer som råstoff. Kokos, soya, peanøtter og bomullsfrøolje var typiske 
råvarer i den tidlige fasen. Linfrø, som ble produsert i store mengder 
blant annet i Egypt, var en annen kilde. Først ble planteoljen brukt som et 


30 Elliott: 379-396; Jæger 1960: 9-11. 
31 Jæger 1960: 9-11. 

supplement til de animalske råvarene, siden ble det produsert margarin 
kun med vegetabilsk olje. Oljen kunne midlertidig ikke brukes slik den 
var, den måtte omdannes til fast stoff. Bare slik kunne den brukes til å 
fremstille produkter som margarin eller såpe. Noen vil hevde at hydroge- 
nisering, eller herding, kanskje var like viktig som selve oppfinnelsen av 
margarinen.” Med det ble en rekke nye råvarer tilgjengelig for margarin- 
fabrikkene. Bruken av planteolje kunne få alvorlige konsekvenser. I 1910 
leverte Tysklands største margarinfabrikk margarin tilsatt planteoljen 
Marattifett, med sykdom og dødsfall som konsekvens. 

Herding innebærer at umettede fettsyrer blir omdannet til mettede 
fettsyrer ved tilføring av hydrogengass under høyt trykk og høy tempe- 
ratur. Det trengs i tillegg en katalysator, som i margarinproduksjonen 
først var nikkel, noen ganger platina eller palladium. Mange reagerte på 
tilsetting av nikkel. Produsentene gikk da ut i avisene og skrev at folk 
allikevel fikk i seg like mye av metallet gjennom de nikkelbelagte kjelene 
som ble brukt til matlaging.” Mange av innovasjonene rundt århundre- 
skiftet handlet om denne viktige delen av produksjonsprosessen. 


Kamp mellom primærnæring og industri 


For landbruket var ikke margarinsalget gode nyheter. Mange drev mar- 
ginale bruk, og følte seg presset av synkende priser og økende kvalitets- 
krav. Rundt århundreskiftet skjedde det en betydelig profesjonalisering og 
organisering av norske bønder. Rundt 1920 var de fleste melkebøndene 
innlemmet i ulike samvirker3* Meieriene var ofte eid av disse samvirkene, 
som også ivaretok bøndenes interesser. Margarinbransjens representanter 
kommenterte situasjonen etter 1880 slik: «Men så gikk det politikk i saken. 
Margarinen var begynt å bli en generende konkurrent for natursmøret — 
og dermed også for bondenæringen som krevet beskyttelse.» 


32 Hunt 1969: 764-766. 

33 Erlandsen, Fridericia & Elgstrøm 1918: 109. 
34 Erlandsen et al. 1918: 110-111. 

35 Erlandsen et al. 1918: 110-111. 

36 Bjørkhaug et al. 2015: 270-273. 

37 Johansen 1951: 12. 

I 1885 vedtok både Sverige og Danmark en margarinlov for å begrense 
margarinsalget. Den norske innstillingen ble lagt frem for Odelstinget i 
april 1886. Lovens intensjon var, som den svenske og danske, å begrense 
konkurransen fra industrimargarinen. Intensjonen var imidlertid pakket 


inn i ulike argumenter: 


Det kan - for å betegne saken i sin alminnelighet — antas, at handelen med 
kunstig smør ikke sjelden foregår på den måte, at kjøperen i god tro tar den for- 
henværende vare i den forutsetning, at det er smør, han kjøper, mens selgeren, 
uaktet vitende om, at her handles med margarinsmør, stilltiende lar kjøperen 


forbli uvitende om beskaffenheten av den vare, som frembydes.** 


Det som ble påpekt her var til en viss grad riktig. I de første årene og frem 
til rundt 1900 ble margarinen ofte presentert som smør eller noe som 
lignet. Margarinsmør ble etter hvert et innarbeidet begrep. Som oftest 
beveget produsenter og detaljister seg i grenseland mellom det lovlige og 
rent lureri. Det var en utstrakt og fantasifull bruk av begreper og navn. 
Margarinprodusenter omtalte seg som smørprodusenter, og detaljistene 
manipulerte noen ganger produktenes innpakning og utstillinger i butik- 
kene. Det er hevet over tvil at margarinen ble forsøkt meglet inn og solgt 
som en variant av smøret. 

For meieriene som solgte smøret, var det om å gjøre å tydeliggjøre for- 
skjellen. Margarinen ble omtalt som mindre sunn, med lavere innhold av 
næringsstoffer. Derfor ble kvalitet og helse brukt som argument i debat- 
ten om loven: «om end de bedre margarinsorter ikke i alminnelighet 
indeholdt stoffer, som var egentlig skadelige for sundheten ... var der dog 
grund til at anta, at for ernæringen kunde slike kunstige blandinger ikke 
fuldt ut erstatte det naturlige smør.»” Lov om handel med kunstig smør 
ble vedtatt den 22. juni 1886. Den ble ikke så streng som meieriene ønsket, 
men fastsatte regler for riktig bruk av merking på beholdere og embal- 
lasje.** I Stortingets behandling av saken var det vedlagt eksempler på 
merking som ville gjøre det vanskeligere å forveksle produktene. 


38 Departementet for det Indre 1886: 1-3. 
39 Departementet for det Indre 1886: 1-3. 
40 Departementet for det Indre 1886: 1-3. 

Hva skal produktet hete? 


Pellerin startet virksomheten i 1876, og annonsene viser med all mulig 
tydelighet hvilket produkt man ønsket å selge. Det var margarinsmør, 
et produkt som var nesten likt det naturlige smøret og av samme kva- 
litet. Det samme mente tydeligvis professor Lochmann og stadsfysikus 
Bidenknap. Produktet inneholdt, som vi kan se, den samme næringen 
og var like sunt å spise. I desember 1876 kunne man lese i Morgenbladet: 
«Fabrikkens produkt fortjener at bli mottat uten fordomme, og man tør 
anta, at den heldig har løst den opgave at skaffe et nødvendig næringsstof 
av god beskaffenhet til billig pris.» 

Nasjonalbibliotekets søkemotor viser at begrepet «margarinsmør» ble 
mye brukt frem til rundt 1900. Fra da slutter folk å bruke dette ordet. 
Figur 2 er laget på samme måte. Den viser hvordan ordet margarin erstat- 
ter margarinsmør. Det sier sannsynligvis noe om hvordan margarin både 
som produkt og som begrep blir innarbeidet og alminneliggjøres. 


Treffi Nasjonalbibliotekets søkemotor for ordet margarinsmør i aviser 1875-1940 

1939 


— Margarinsmør 


Figur 5.4. Antallet ganger ordet margarinsmør er brukt i norske aviser. (Kilde: Nasjonal- 
bibliotekets søkemotor for aviser.) 


41  Sitert i Aftenposten 1929. 

Treff i Nasjonalbibliotekets søkemotor for ordene margarin og margarinsmør i aviser 1875-1940 

Figur 5.5. Antallet ganger ordene margarinsmør og margarin finnes i norske aviser. Som grafen 
over viser, blir henvisningen til smør borte etter 1905, produktet blir nå hetende margarin. 
(Kilder: Tallene er hentet ved søk på Nasjonalbibliotekets søkemotor.) 


Figur 5.6. Denne avisannonsen fra 1878 viser hvordan margarin ble markedsført. (Faksimilie fra 
Dagbladet 15.02.1978, Nasjonalbiblioteket. Falt i det fri.) 

Annonsen over er fra slutten av 1870-tallet. Det var tydelig at Pellerin 
så for seg fiskere og rederier som viktige kundegrupper. Å bruke 
margarinens lange holdbarhet var ikke bare et argument som kunne 
rettes mot husmødrene; også for båter som var lenge til sjøs av gan- 
gen, var margarinens holdbarhet et uslåelig argument. Ifølge annon- 
sen tok det et år før produktet ble harskt. Selv om det var Christiania 
Smørfabrik som solgte produktet, ble det ikke produsert mye smør i 
dette fabrikklokalet. 


REA KR AE KD AAN 


Roald Amundsen uttaler sig om 


ADDO NE 


Agra Margarinfabrik % 
Oslo. 
»Melange« blev anvendt paa hele 
den sidste færd og den bedste 
anbefaling jeg kan gi Deres pro= 
dukt er at samtlige medlemmer 
trodde de spiste meierismør. 
27. juli 1925. 


Ærbødigst 
Roald Amundsen. 


ADDO KA AD VAA KAADA DEAD EAA EAA AEA 


ay 


KAKE NILLE 


Figur 5.7. Denne annonsen viser landets store oppdager Roald Amundsen som reklamerer for 
margarin. (Ukjent designer, Mills AS. Gjengitt med tillatelse.) 

Nye hindre for margarinprodusentene 


Margarinloven som ble vedtatt i 1886 hadde vært et forsøk på å begrense 
produksjonen mest mulig. Loven påla margarinfabrikkene å føre streng 
kontroll med kvaliteten på tilvirkningen. Det var noe ingen produsent 
kunne argumentere imot. I tillegg kom det opp forslag om standardi- 
sering av pakningene, slik at smør og margarin ikke skulle kunne blan- 
des. Sammenlignet med mange andre land, var ikke loven spesielt streng 
sett fra melkeprodusentenes side. De som hadde arbeidet for loven følte 
seg snytt, men først i 1897 kom et nytt forslag til et strammere lovverk. 
Også denne gangen handlet det om produksjonskontroll, emballasje og 
markedsføring. 

Ideen om fargetilsetting i margarinen kom fra USA. Siden det ferdige 
produktet er ganske lyst, ønsket margarinprodusentene å tilsette gul farge. 
Det ville gjøre produktet mer likt smør. Søknadene ble avslått, og meieri- 
ene svarte på tiltale. Etter ønske fra dem gikk flere delstatsmyndigheter 
med på å innføre handelshindrende fargetilsetting. I 1902 var det farging 
av margarinen i 32 delstater. I noen stater ble margarinfabrikken pålagt 
å bruke rosa, mens i andre måtte forbrukerne kjøpe margarin som var 
rød, brun eller svart. Da saken kom opp i den amerikanske høyesteretten, 
stoppet denne praksisen.” I Norge syntes stortingsflertallet, tross distrikts- 
interessenes representanter, at det å selge rosa margarin ble for drøyt, og 
et lovforslag om en slik tilsetning falt. Forslag ble fremmet både i 1899 og 
1901, men også nå uten flertall. Presset fra landbruksnæring og meierier 
om ytterligere salgshindringer fortsatte. Et nytt lovforslag til strengere 
regulering av margarinsalget ble lagt frem i 1902. Forhandlingene pågikk 
over flere dager, og fyller hele 473 spalter i Stortingstidende.* 

Den nye loven førte til ytterligere innstramminger av reglene. Et nytt 
tiltak i regelverket var obligatorisk kontroll av alle margarinfabrikker, 
der produsentene selv måtte dekke kostnadene. Nytt var også pålegget 
om at margarinen ikke kunne tilvirkes i samme lokaler som smør. Det 
siste hadde som formål å få bransjen til å slutte rekker. Man ønsket ikke 


42 Rupp 2014. 
43 Johansen 1951: 13; Landbruksdepartementet 1909. 

at mindre meierier eller de utenfor meierisamvirkene skulle falle for fris- 
telsen til å produsere margarin i tillegg til melkeproduktene.* 


= 


Glad og fornøid — 


er enhver ps enhver kokk og 
kokke når de ser det fine resultat de É 
kan opnå med , Melange" margarin. 

Melange" margarin fremstilles av de 

fineste delikatesser som forekommer 

i ethvert velforsynt kjøkken. 


Like seg til bordbruk, Stekning og 


Figur 5.8. Agra fabrikker produserte det kjente margarinmerket Melange. (Ukjent designer, Mills 
AS. Gjengitt med tillatelse.) 


I ettertid synes ikke disse lovene å begrense omsetningen slik noen hadde 
håpet på, og margarinen forble en populær vare. I 1909 fikk loven et ytter- 
ligere tillegg. Denne gangen dreide det seg om emballasjen. Justeringen 
innebar at emballert margarin skulle utformes slik at det ble helt umulig 
å forveksle margarin og smør. Pakkene på en og en halv kilo skulle være 
kubiske. Videre skulle de ha en rød stripe som gikk rundt hele paknin- 
gen. «Båndtvangen», som margarinindustrien kalte merkingen, ble opp- 
rettholdt frem til 1976.5 I perioden 1909 til 1925 ble lovverket uendret. 
Det kan synes som om andre forhold tok oppmerksomheten. Her kan 


44 Johansen 1951: 13; Landbruksdepartementet 1901. 
45 Landbruksdepartementet 1909; Bugge 1985: 11-12. 

både unionsoppløsning, sterke landbruksorganisasjoner og en generell 
alminneliggjøring av margarinen ha funnet sted. Ikke minst nøytrali- 
serte verdenskrigen mange konflikter. Nå ble det en overordnet oppgave 
å skaffe landets befolkning nok mat. 


Figur 5.9. Meieriku ble til margarinhjort med palmehorn. På denne måten kunne ikke margarin 
forveksles med smør. (Ukjent designer, Mills AS. Gjengitt med tillatelse.) 


Margarinens råstoff blir betinget kontrabande 


Som vi har sett kan margarinen på mange måter betraktes som et «barn» 
av den anvendte vitenskapen og moderne teknologi. Den ble motarbei- 
det, men «hittebarnet» fikk imidlertid omsorg og voksehjelp av mange. I 
den tidlige fasen foregikk det et kappløp mellom de ulike produsentene 
om utviklingen av bedre metoder og dertil egnet teknologi for å frem- 
bringe et produkt som ikke smakte eller luktet for ille, til lavest mulig 
pris. Mangel på tilstrekkelige mengder råstoff var lenge en utfordring. 
Etter 1900 ble den mørke og illeluktende hvaloljen et viktig råstoff for 

produksjon av både margarin og såpe. Utfordringen var å redusere smak 
og lukt slik at produktet kunne brukes i mat. 

Lenge var det hvalfangsten langs kysten som var leveringen. Med land- 
stasjonene og hvalkokeriene i Antarktis ble det leverte kvantumet et helt 
annet. Nå ble store mengder olje tilført verdensmarkedet. Hvaloljen ble et 
internasjonalt produkt, egnet for masseproduksjon av varer som såpe og 
margarin. Som vi så over hadde eksperimentene med Marattifett ført til 
dødsfall, og produsentene var ikke helt sikre på om hvaloljen, som luktet 
og smakte så fælt, kunne ha negative effekter for folks helse. Både interna- 
sjonalt og nasjonalt ble det lenge utført forsøk med hvaloljeholdig mat på 
prøvepersoner: «Forsøgerne udførtes paa 3 raske mænd (en laboratorie- 
tjener og to medicinske studenter) der tildels var vante til stofskifteforsøg, 
og som fuldsteændig underkastede sig intitutets kontrol.»* 

Ved å holde menneskelige prøvekaniner på hvaloljeholdig kost i peri- 
oder, ville man teste oljen slik at man unngikk forgiftning eller helseska- 
der. Forsøkene viste at hvalolje kunne fortæres trygt. Vi har i et annet 
kapittel beskrevet kjemiprofessor ved NTH, Sigval Schmidt-Nielsen. 
Schmidt-Nielsen drev under første verdenskrig systematiske forsøk med 
hvalolje. Dette kom også studentene til gode. Det ble sagt at NTHs sultne 
studenter mer enn gjerne prøvde produkter laget med professorens hval- 
margarin.” Schmidt-Nielsen utførte også andre lignende forsøk. Det for- 
telles at han konstruerte apparater som kunne fange opp overflødig fett 
fra utslagsvasken eller husholdningsavfallet. Hensikten var å finne ut om 
avfall kunne resirkuleres som dyrefor.** 


Fettdirektoratet 


Under påtrykk av forsyningsvanskene skiftet myndighetenes fokus fra 
mattrygghet til matsikkerhet, å skaffe landets innbyggere nok mat ble 
viktigere enn at maten var trygg, uten at dette aspektet forsvant helt.” 


46 Erlandsen et al. 1918: 114. 

47 Erlandsen et al. 1918: 110-114. 

48 Elvbakken & Lykknes 2017: 270-272; Sigval Schmidt-Nielsen. Schmidt-Nielsens arkiv, 
Trondheim Byarkiv. 

49 Elvbakken & Lykknes 2017: 268-270. 


147 


KAPITTEL 5 


Nå ble Schmidt-Nielsen en viktig aktør for å sikre landets forsyninger av 
mat. I tillegg videreførte han også sine egne eksperimenter med fett, og 
da særlig de som handlet om hvalolje. Det var ikke NTH-professoren, 
men produsenten Agra (senere Mills) som til slutt fikk en tysk lisens som 
gjorde at margarin kunne lages av hvalolje med minimal lukt og smak. 

Da første verdenskrig brøt ut i 1914, forholdt Norge seg nøytralt. 
Det forhindret likevel ikke at det ble store utfordringer for forsynings- 
situasjonen i landet. Myndighetene ble med god grunn bekymret for at 
det kunne bli for lite av enkelte matvarer, for eksempel matfett. Selv om 
mye av forsyningene kom fra landets egne kilder, var Norge til en viss 
grad avhengig av tilførsel av planteolje og hvaloljen som ble fraktet fra 
Antarktis. Siden begge sider i krigen var interessert i å begrense mot- 
partens tilførsel av viktige varer, kom norske myndigheter som nøytral 
stat under press fra begge sider. De allierte satte betegnelsen «betinget 
kontrabande» på hvaloljen, noe som gjorde at både import og eksport 
ble utfordrende. Samtidig angrep tyske ubåter skip som fraktet hvalolje 
til norske havner.°° 

For å møte utfordringene og sikre befolkningens tilførsel av mat og 
andre leveranser, etablerte regjeringen Forsynings- og provianterings- 
departementet. Departementet fikk en egen avdeling for fett som fikk 
ansvaret for å kjøpe inn fisk, fiskeolje, tran og hvalolje. Oppgaven omfat- 
tet også import av de råstoffer som margarinfabrikkene trengte. I 1917 ble 
det oppnevnt en fettkomite, og statsmonopol på omsetningen av fett ble 
vedtatt. Margarin- og såpeprodusenten Denofa, som var eid av engelske 
og norske interesser i fellesskap, ble nektet tilgang til hvalolje og ekspro- 
priert. Etter det fikk Vera fabrikker enerett på produksjon av margarin 
basert på hvalolje. I februar 1918 ble fettkomiteene utskilt som eget direk- 
torat, og styrte innkjøp og salg av alt brennstoff og fett > Etter at krigen 
var over avtok forsyningsproblemene, og Statens fettdirektorat ble lagt 
ned i 1921. Så viktig var fettet - og med det, margarinen - at egne institu- 
sjoner ble satt til å vokte det. 


50 Larsen 2012. 
51 Larsen 2012: 27. 

En vanlig matvare? 


I katalogen for Amtsudstillingen i Arendal i 1900 ble utstillingens mange 
nærings-, håndverks- og industriprodukter listet opp. Her ble det frem- 
vist vin, såper, maskiner og musikkinstrumenter. Nå kunne Sørlandets 
detaljister finne det de skulle selge fra butikkene sine. Blant produktene 
var margarinsmør fra Aug. Pellerin fils & Co. Interessant nok gjorde kata- 
logen helt eksplisitt oppmerksom på at disse produktene, i motsetning 
til de andre, deltok «Udenfor Konkurrance». Dette sier noe om hvordan 
produktet ved inngangen til de nye hundreåret fortsatt var litt på siden av 
de andre ekte og skikkelige produktene.» 

Krigsårene hadde vist hvor sårbart landet var ved kriser. Mat forflyttet 
seg over landegrensene i store kvanta, og de fleste land var avhengige av 
både import og eksport. Årene mellom første og andre verdenskrig ble 
turbulente, men på en annen måte før. Mange samtidige forhold virket 
nå inn på margarinen. De politiske diskusjonene rundt konsesjonslovene 
ble etterfulgt av en langvarig politisk tautrekking om kartellvirksomhet 
og truster. Handelen innenlands og mellom landene økte. Store interna- 
sjonale selskaper ønsket seg inn i det norske markedet. Mens importen 
av produkter kunne reguleres med tollsatsene, kunne kapital forflyttes 
tollfritt, og omfanget av utenlandske investeringene i Norge økte. Bade i 
Norge og utenlands ble det etablert sammenslutninger og store konsern. 

Mange var svært skeptiske til slike konsentrasjoner av økonomi og 
makt, og særlig hvis det var utenlandske firma involvert” Disse utfor- 
dringene nedfelte seg i priskontroll og trustlovgiving. Mellom 1926 og 
1940 ledet Wilhelm Lauritz Thagaard den norske trustkontrollen> Slik 
Thagaard så det, hadde fremveksten av store økonomiske sammen- 
slutninger og organisasjoner som LO og NAF sprengt rammene for 
det klassiske liberale økonomiske systemet. Nå var det ikke mulig med 
samme grad av fri konkurranse og næringsfrihet. Thagaards løsning var 
å regulere næringslivet ved hjelp av fullmaktslover og større innslag av 
demokratisk kontroll over økonomien. Gjennom politiske vedtak kunne 


52 Katalog for Amtsutstillingen i Arendal (1900). Arendal, Agderposten Bogtrykkeri. 
53 Sandvik & Storli 2011: 232-249. 
54 Knoph 1926. 

staten balansere motsetningene i samfunnet, og ikke minst organisere 
næringslivet mest mulig rasjonelt. En moderert form for priskontroll ble 
gjennomført for å sikre norsk næringsliv og norske arbeidsplasser.” Einar 
Lie har beskrevet situasjonen i de økonomiske kriseårene, og hvordan 
Thagaards løsninger med rasjonelle og vitenskapelige metoder for sam- 
funnskontroll ble et forbilde både for venstre- og høyrekreftene3 

Et annet forhold var landbrukets utvikling etter 1920. Fra da av ble 
det etablert nasjonale meierisamvirkeorganisasjoner. Samtidig fikk land- 
brukssektoren viktig drahjelp av Bondepartiets økende tilslutning. Det 
kunne trenges. De økonomiske krisene som landet gikk gjennom etter 
1920, gjorde at industriarbeidsplassene i byene forsvant, og mange måtte 
flytte tilbake til hjemstedet. De som ville ut, hadde ikke lenger noe sted å 
dra for å få arbeid. Bøndene prøvde å møte de fallende prisene ved å pro- 
dusere mer. Reidar Almås og Jostein Vik skriver at da krakket rammet 
New York-børsen, falt prisene på melk til en tredjedel av 1920-nivået. 

Fra 1930 sørget imidlertid sterke entreprenører innen landbruket for 
institusjonelle nyskapninger. Det ble etablert regionale melkesentraler 
som kjøpte melk av bøndene til fast pris. Melken ble videresolgt til mei- 
eriene etter et toprissystem avhengig av om den skulle brukes til kon- 
sum eller produksjon” Denne ordningen skapte et fellesskap og bremset 
overproduksjonen. En felles markedsføringspris ble brukt for å utjevne 
kostnadene. I juni 1930 vedtok Stortinget omsetningsloven, som regulerte 
dette prisutjevningssystemet. To år senere var alle melkebønder tilsluttet 
systemet. Gjennom kriseforliket mellom Arbeiderpartiet og Bondepartiet 
i 1935 ble systemet sementert. Hvordan påvirket dette meieribransjen? 


Margarinen som internasjonal vare 


Fra midten av 1920-tallet møtte norske margarinprodusenter ikke bare 
motstand fra jordbruket og meieriene, de kom også under press fra uten- 
landske produsenter. Den nederlandske margarinprodusenten Van den 


55 Kili 2009. 

56 Lie 2012: 60-65. 

57 Bjørkhaug et al. 2015: 270-273. 

Bergh fant at Norge og Sverige kunne bli interessante markeder. Ved 
kampanjer og prisnedsettelser startet de en kampanje for å få innpass. 
De svenske og norske produsentene prøvde ut litt ulike strategier for å 
møte konkurransen. Gjennom intens lobbyvirksomhet klarte de norske 
produsentene å overtale regjeringen til å øke tollavgiftene på margarin. 
Dette viser at myndighetene ikke bare støttet bøndene, men også kunne 
støtte margarinprodusentene. Denne situasjonen sier samtidig noe om 
at margarinen måtte beskyttes hvis konkurransen kom fra meierier som 
ikke var norske. 

De svenske produsentene valgte en annen strategi. De sju største fabrikk- 
antene gikk i 1926 sammen i salgsselskapet Margarinbolaget AS. Målet 
var å etablere en enhet med dimensjoner til å håndtere konkurransen fra 
de store internasjonale selskapene. Margarinprodusentene så samtidig 
at bolaget kunne effektivisere andre fellesoppgaver, som f.eks. markeds- 
føring. Mange så vel også at en fellesorganisasjon av denne typen ville 
være et internt virkemiddel for å rasjonalisere driften av selskapene. Et av 
medlemmene i Margarinbolaget var det svenske datterselskapet til norske 
Agra Margarinfabrikk. Da den norske ledelsen så hva de fikk til i Sverige, 
tok den kontakt med andre norske produsenter for å gjøre det samme 
i Norge. 

I 1930 var planene kommet så langt at det ble sendt ut invitasjon til de 
aktuelle fabrikkene. Regjeringen satte imidlertid foten ned, og begrunnet 
forbudet med at en slik organisering ville bryte med regjeringens poli- 
tikk. De viste til at de norske trustlovene åpnet for forbud mot prissam- 
arbeid og monopoler. Etter langvarige diskusjoner og forhandlinger med 
trustkontrollen fikk margarinprodusentene til slutt presset gjennom for- 
slaget, og i 1935 ble Margarinsentralen A/S etablert. I Sverige hadde det 
vært de sju største margarinprodusentene som slo seg sammen. I Norge 
ble det slik at det kun var produsenter med en årlig omsetning på mer 
enn 200 tonn margarin i året som kunne bli medlem. Sammenslutningen 
ble et viktig instrument i møte med utenlandsk konkurranse, men også i 
forhandlinger med myndighetene.» 

Margarinen velter regjeringen 


Forhandlingene rundt Margarinsentralen viser at markedet for matvarer 
ikke var lokalt og nasjonalt, men at utenlandske selskaper så Norge som 
et mulig marked. Noe av oppmerksomheten må utvilsomt knyttes til den 
råvaren som margarinprodusentenes gradvis ble mer og mer avhengige 
av. Hvaloljen var en råvare som passet industrialismens og margarin- 
produksjonens logikk mye bedre enn de varierende leveransene av annet 
fett og talg. Det var margarin og såpe som var de viktigste sluttproduk- 
tene. Vi ser koblingen mellom store volum av råvarer og industriell pro- 
duksjon som krevde massemarkeder. Landegrenser og tollbarrierer brøt 
med den fordistiske produksjonsmåtens logikk. Norge var imidlertid 
ikke bare et potensielt marked for produktene, men også et av de landene 
hvor den ettertraktede råvaren ble brakt i land. 

Under første verdenskrig ble det tysk-norske selskapet Denofa tvunget 
til å selge de tyske aksjene til sin britiske konkurrent, Lever Brothers. 
Det var blokadepolitikken som tvang frem denne løsningen. Mens den 
helnorske margarinprodusenten Vera kunne kjøpe statsregulert hvalolje, 
måtte Denofa, som nå var deleid av Lever Brothers, produsere ved tilfør- 
sel av britisk olje, som var strengt rasjonert. Denofa klarte seg med nød 
og neppe, og etter blokadens opphør ved krigsslutt ble dette et vellykket 
og betydelig norsk selskap.°° 

I 1929 slo Lever Brothers seg sammen med det nederlandske selska- 
pet Margarine Unie, som hadde produsert margarin siden 1870-tallet. 
Det nye sammenslåtte selskapet, Unilever AS, ble en global gigant innen 
matvare- og toalettartikkelproduksjon. På grunn av sin størrelse fikk sel- 
skapet stor påvirkning på bevegelser i råvaremarkedet for såpe og mar- 
garin. En måte for produsenten Lilleborg A/S å sikre råvareleveransene 
var at selskapet fikk kjøpe Denofas oljemølle i Fredrikstad. Handelen var 
avhengig av at Denofa fikk overta halvparten av Lilleborgs aksjekapital. 
Ved denne transaksjonen ville Unilever, som eide 50 prosent av Denofa, 
også få kontroll over Lilleborg, og med det store deler av norsk margarin- 
og sapeproduksjon.” 


60 Ringstad 2016. 

Oppkjøpene skapte politisk uro i Norge. «Unilever får makten over 
norsk margarinindustri», meldte venstreavisen Dagbladet i februar 
1930.” «Oljetrustens erhvervelse av Lilleborg fabrikker bør forelegges 
Stortinget», skrev Arbeiderbladet i april.” I juli parerte Dagbladet med 
«Margarintrustens angrep på Norge». Siden Unilevers oppkjøp falt 
innenfor trustlovenes regelverk, måtte selskapet søke om konsesjon. 
Regjeringen krevde da at Unilever aksepterte den nasjonale kvoteforde- 
ling som regulerte produksjon og omsetning mellom norske margarin- 
fabrikkene. Dette kravet ble ikke godtatt. Venstreregjeringen, ledet av 
statsminister Johan Ludwig Mowinckel, ønsket et fremtidig samarbeid 
mellom Unilever og Lilleborg i det norske markedet for produksjon av 
såpe, og foreslo at Unilever skulle få lisens til tross for dette. Da saken ble 
behandlet i Odelstinget, fikk regjeringen flertallet mot seg, og regjerin- 
gen søkte avskjed i 1931. Like etter tok Bondepartiet over, og gikk nesten 
omgående i gang med å tilrettelegge forholdene for landbrukssektoren. 


Et fornuftsekteskap 


I 1925 hadde Stortinget vedtatt at margarin og margarinost skulle påleg- 
ges en avgift på 10 øre per 100 kilo. Avgiften skulle i utgangspunktet 
dekke statens kostnader til kontroll av margarinen. Dette året var det 
over 32 margarinfabrikker med til sammen nesten 900 ansatte her i lan- 
det. Avgiftene ga til sammen 25 000 kroner.” Loven var i utgangspunktet 
rimelig nok; å drive kontroll med margarin, et produkt som ble ekspor- 
tert og importert, dessuten omsatt og konsumert i store kvanta. Etter 
hvert ble kontrollavgiften en ren fiskalskatt som i krisetidene bare økte. 
Til tross for de omsetningsendringer som jordbruket gjennomgikk, avtok 
ikke alle landbrukets utfordringer. I 1931 vedtok Stortinget at margarinen 
skulle tilsettes en viss prosent smor.°° 

I en artikkel i Historisk Tidsskrift fra 1979 diskuterer Hovland både 
forarbeider og årsaker til denne loven. Han viser til at da Mowinckels 
venstreregjering ble kastet, var Arbeiderpartiet og Bondepartiet kommet 
hverandre svært nære. Landbruksorganisasjonene og meieriene hadde, 
som vi har sett, lenge forsøkt å begrense margarinproduksjonen. Det 
ble foreslått kvantumsregulering av margarinen, noe det ikke var støtte 
for i Stortinget. Da valgte Bondepartiets representanter en annen stra- 
tegi, og utformet en innstilling med to prosent innblanding av smør i 
margarinen.” 

Tollbarrierer og avtaler sikret konsummelka; det var produsentmelka 
som var utfordringen. Dette var melk som gikk til ost eller smor. Alt 
kunne ikke bli ost, og så mye som mulig matte produseres som smør. 
Smøret var for dyrt til at folk ville kjøpe det i tilstrekkelige kvanta. Nå 
ble altså løsningen å blande overskuddet i margarinen. Denne ordningen 
betydde at margarinen ble dyrere, og den ekstra prisen måtte betales av 
forbrukerne. Produksjonen av smør basert på produsentmelk kunne nå 
økes kraftig, og det meste gikk til innblanding i margarin. 

Hovland skriver at dette var overføring av store verdier fra kundene til 
bøndene. I de kommende årene økte prosentmengden, for i 1940 å være 
hele 30 prosent av den ferdige margarinen.* Ser man på oversikten over 
produsert smør, finner man en betydelig økning etter 1931.°° Gar man inn 
på margarinprodusentenes syn på dette, finner man at de støttet forslaget. 
Løsningen gjorde at de til gjengjeld fikk politisk støtte for høy importtoll 
på margarin. Tilsettingen var ikke bare en økonomisk sak. På litt lengre 
sikt utfordret den en av margarinens fordeler i forhold til smør, nemlig 
holdbarheten. 

Det var ikke vanskelig å slå politisk mynt på politiske kompromisser 
som nedfelte seg i margarinen. Høyres talerør, Aftenposten, skrev: «Skal 
ukontrollert gårds- og fjellsmør blandes med videnskapelig kontrollert 
margarin — Og fordyre margarinen.»” Venstreavisen Dagbladet fortsatte 

på noenlunde samme måte: «Skal den billige margarinen forbys? ... Gjør 
margarinen dyrere og den hygieniske kontroll umulig.» I juli samme 
år ser vi at industrien bruker samme argumentasjon. Da er overskrif- 
ten i Dagbladet: «En katastrofe for margarinfabrikkene», og videre vises 
det også til «Ukjent bakterieflora som kan frembringe harskning.»? En 
må merke seg hvilken partitilhørighet Dagbladet hadde; dette var også 
Venstres takk for sist. 

1 1886 var det margarinen som ble påstått å være av mindreverdig kva- 
litet, men nå hadde avisenes uttalelser skiftet karakter. Smøret er av veks- 
lende kvalitet, det tilfører bakterier og forringer margarinens kvalitet. 
Det vi ser er at margarinens posisjon hadde endret seg fra å være atskilt 
og forskjellig fra til å være en blanding med smør. Landbrukets behov 
og Bondepartiets krav bidro til å øke graden av likestilling mellom det 
kunstige og det ekte smøret. I 1946 ble blandingsloven avskaffet ”* Lovene 
etter 1925 handlet kanskje mer om en alminneliggjøring og likestilling 
av margarinen enn segregering og diskriminering. Ytterligere tilpasnin- 
ger av margarinloven fulgte i 1941, 1942 og 1948 og 1976 (oppheving av 
«båndtvangen»), før margarinloven ble avskaffet i 19913 


Margarinens danning og omdanning 


Dette kapitlet har gitt oss et innblikk i margarinens tilblivelse og dens 
integrering i det norske samfunnet. Ideen og patentet var delvis fransk, 
og margarinen måtte finne sin plass blant andre matvarer, bruksmåter, 
nasjoner og kulturer. Klassereisen falt sammen med store endringer i norsk 
politikk, økonomi og samfunnsliv. Da produktet margarin ble lansert, var 
den en vitenskapelig idé og et litt obskurt stoff i Hippolyte Mége-Mouriés 
laboratorium i Paris. Med betydelige produktforbedringer ble margarinen 
en etterspurt vare i alle land på grunn av den lave prisen. Produktet ble 
underklassenes og arbeiderklassens rimelige fett-tilskudd, og for andre, 
en rimelig erstatning for det dyre smøret. På samme måte som de første 

plastproduktene som skulle ligne tre eller marmor, kalte margarinfabrik- 
kene seg smørfabrikker og prøvde med alle slags knep å selge «kunstsmør». 

Margarin var lenge et produkt «in the making». Stoffet, matvaren og 
industriproduktet gjennomgikk omfattende fysiske transformasjoner 
med hensyn til råstoff, teknologi og produksjonsprosesser. Det samme 
skjedde med identitet, politikk og regelverk. Margarinen gjennomgikk 
et betydelig og mangesidig konstruksjonsarbeid. Ulike aktører forsøkte å 
endre rammene for hva margarinen betydde og hvordan den skulle regu- 
leres. Noe ble endret, mens sentrale aspekter ved produktet og regulerin- 
gene besto. Med de store mengdene råvare fra hvalfangsten og Unilevers 
inntreden ble margarinen innlemmet i et annet tyngre økonomisk og 
fortolkningsmessig rasjonale enn før. Mens smøret ofte forble lokalt og 
nasjonalt, utfordret hvalolje og margarin både eierskapsformer og lande- 
grenser. Med den industrielle produksjonens logikk, brøt produktet med 
både etablerte forståelsesrammer og bruksmåter. 

Denne innrammingen ble imidlertid satt på flere prøver. Det politiske 
ekteskapet mellom arbeiderklasse og jordbruksinteresser utover 1930- 
tallet rokket på nytt ved margarinen. I 1931 fikk Bondepartiet vedtatt 
en lov som tvang margarinfabrikkene til å blande smør i margarinen. I 
1940 besto noen margarinsorter av nesten 40 prosent smør, og margarin- 
fabrikkene var med det blitt bøndenes beste og mest trofaste kunder og 
venner. Smørinnblandingen rokket ved mange av margarinens egenska- 
per, som pris og holdbarhet, men gjorde den også til et produkt land- 
bruket og meieriene kunne akseptere. Selv om lillebror ble storebror og 
margarinsalget utkonkurrerte smøret, ble begge vinnere siden meieriene 
fikk avsetning for stadig større mengder av smøret. Smørinnblandingen 
forsvant etter frigjøringen; da hadde det moderne produktet med det tvil- 
somme ryktet blitt alles venn. 

Abstract: This chapter explores the role of expertise in the introduction and sub- 
sequent discontinuation of public freezer storage facilities (food banks) for house- 
hold use in Norway in the 1940s, 50s and 60s. The aim of the chapter is to shed 
light on how food systems are transformed or maintained or destabilized. It does 
so through an investigation into how deep-freezing experts at the state institute 
for household research established criteria for evaluating the use of freezing tech- 
nology, how they worked to stabilize the relationship between technology, users, 
and foods, and how these experts were vital in promoting such facilities, but also 
in de-stabilizing them through promoting a new technology: the in-home freezer. 
As such, the chapter tells a story about one attempt to shape the development of a 
part of the Norwegian food system. 


Keywords: household freezer facilities, expertise, history, mediation of technology 
and use 


I 1948 fortalte Verdens Gang at det var blitt mulig «å sette maten i 
banken!».* Artikkelen hevdet at amerikanerne hadde bygd ut et 


1 Verdens Gang 1948: 4. 

2 Dette kapittelet bygger på, og videreutvikler, deler av Phd-avhandlingen: Terje Finstad (2011). 
Varme visjoner og frosne fremskritt. Om fryseteknologi i Norge, ca. 1920-1965. Trondheim: 
NTNU, Phd-avhandling. 


Sitering: Finstad, T. (2022). «Å sette maten i banken.» Momenter fra fryseboksanleggenes historie. 
I T. Finstad, S. Kvaal, H. B. Stokland & P. Østby (Red.), Matens meglere: Kontroll, kvalitet og kunnskap 
i den industrielle matens tid (Kap. 6, s. 161-189). Cappelen Damm Akademisk. https://doi.org/10.23865/ 
noasp.155.ch6 

helt nett av såkalte food banks. Det kan oversettes med frysebanker, for det er 
store kjølerom eller fryseanlegg med bokser eller skuffer, som en kan leie som 
en annen bankboks for oppbevaring av matvarer. Her i Norge finnes det slike 


anlegg bl.a. på Lysaker, Hønefoss og i Lier.’ 


Fryseboksanleggene som VG omtalte, var steder hvor folk kunne fryse 
ned råvarer. Fra 1945 ble det bygget slike anlegg også i Norge, og for 
mange var anleggene den første muligheten for å fryse ned råvarer til 
eget bruk.* Fryseboksanleggene ble gjerne etablert i tilknytning til mei- 
eri, matvarebutikker eller i kjellere i boligblokkene som ble bygget etter 
krigen. De besto av små bokser av tre eller metall som var plassert i et 
nedkjølt rom. Her leide kundene bokser på opp til 100 liter for omtrent 
50 kr i aret De som leide en boks fikk egen nøkkel og kunne ta varer inn 
og ut av anleggene når de fant det for godt. Enkelte anlegg ansatte en per- 
son som skulle vokte det og yte service for leietakerne. Brukerne måtte 
selv reise til anleggene for å legge inn eller hente varer, men enkelte tilbød 
utkjøring av varer. Andre tilbød til og med å gjøre innkjøp for kundene. 

De første såkalte fryseboksanleggene ble bygget under krigen, men det 
var først etter okkupasjonen at etableringen av anlegg skjøt fart. Innen 
1951 eksisterte det mer enn 200 fryseboksanlegg på landsbasis. Antallet 
økte raskt, og i 1956 var tallet doblet. Dette innebar at det fantes ca. 
70 000 frysebokser i Norge. I 1960 var antallet fryseboksanlegg steget til 
over 1 000, noe som betød at det eksisterte mer enn 150 000 frysebokser. 
Da hadde nesten 15 prosent av alle norske husholdninger tilgang til en 
fryseboks. Selv om dette betød at teknologien ikke var tilgjengelig for 
alle, var det en teknologi som var av betydning i mange nordmenns mat- 
stell og kosthold. 


3 Verdens Gang 1948: 4. 

4 OECD 1959; Offergaard 1956; SIFO arkivet. Statens forsøksvirksomhet i husstell (SIFO. SFH). 
Div. Frysesaken; Verdens gang 1950: 10. 

5 Jacobsen 1950: 15. 

6 Norsk Fryserinæring 1952: 1. 

7 OECD 1959. 

Figur 6.1. Et enkelt fryseboksanlegg med trebokser som kundene kunne leie. (Foto: Atelier Rude 
1963, Oslobilder.no, CC BY-SA 3.0 NO) 


Annechen Bahr Bugge viser i sitt verk om mat og spisevaner i Norge at 
teknologiske nyvinninger som kjøleskap, elektriske komfyrer og en rekke 
andre teknologier medførte endringer i mat og matstell, men også i for- 
staelsen av hva god mat og riktig matstell er.” Fryseteknologien er en av 
teknologiene som bidro til modernisering av norske matsystemet. Den 
tillot lagring av fisk, kjøtt, bær og grønnsaker på en effektiv måte, men 
påvirket også mange andre aspekter ved matsystemet. I fiskeriene ble den 
helt sentral for oppbyggingen av en norsk filetindustri, i dagligvarehande- 
len gikk fryseteknologiens inntog hånd i hånd med innføringen av ferdig 
porsjonspakkede matvarer i fristende emballasje og selvbetjente butik- 
ker, mens i husholdningene gjorde den det mulig å lagre ferdig tilberedte 
retter, men også å kjøpe råvarer når de var billige og lagre til sesongen 


8 Bugge 2019. 

var over. Fryseteknologien var slik en konserveringsteknologi, men vel så 
mye en moderniseringsteknologi og utgjør i dag en viktig infrastruktur i 
norske matsystem.? 

Flere forskere, som Susanne Freidberg, har vist at fryseteknologiene 
brakte med seg nye forståelser av så vel mat som sesong.” I sin master- 
oppgave viser Bettina Breidvik at maskinell frysing var en lagrings- 
praksis tuftet på en lineær tidsforståelse, mens det å la mat fryse ute i 
kuldegradene som naturen gav bygde på landbrukets sykliske tidsforstå- 
else." Dette viser hvordan innføring av ny teknologi både er avhengig 
av og samtidig medfører endringer i hvordan vi tenker, blant annet mat. 
Andre igjen, som historikeren Jonathan Rees, er mindre opptatt av kjøle- 
og fryseteknologiens konsekvenser og mer av dens konstruksjon - dvs. 
hvordan ulike varianter av kjøle- og fryseteknologi har utviklet seg over 
tid.” Felles for disse studiene er at de først og fremst undersøker hvordan 
kjøle- og fryseteknologi ble produsert og fremstilt av produsenter og i 
reklame, og legger vekt på teknologienes konsekvenser for matsystem og 
husholdninger. 

Husholdningenes bruk av fryseteknologi er ikke et sentralt tema i de 
ovennevnte studiene. På en måte er dette naturlig, da bruk av teknologi 
kan være vanskelig å studere historisk. Dette har imidlertid vært viktig 
i samfunnsvitenskapelig orienterte studier av forbruk. Elisabeth Shove 
og Dale Southerton har vist at det ikke er nok å henvise til fryserens 
fordeler for å forstå hvordan denne teknologien fant veien inn i mange 
hjem. Snarere må man undersøke hvordan disse fordelene ble konstruert, 
samt hvordan de endret seg over tid og i samspill med andre endringer 
i kjøkken og samfunn. Ofte har eksperter av forskjellig slag vært viktige 
aktører i konstruksjonen av fryserens fordeler, og i dens promotering.” 
I en annen studie har Martin Hand og Elisabeth Shove vist at frysetekno- 
logiens normalisering i britiske hjem ble såpass vellykket fordi dens bruk 
og meningsinnhold er mangfoldig. Fryseren inngår i mange aspekter ved 


9 B.-P Finstad 2004; T. Finstad 2011. 
10 Freidberg 2009: 1848. 

11 Breidvik 2007. 

12 Rees 2013. 

13 Shove & Southerton 2000: 301-319. 

husholdets organisering. Det er altså vanskelig å studere denne tekno- 
logien som en «hvit boks» hvis mening og bruk er stabilisert en gang 
for alle.” 

De forbruksorienterte studiene av frysere viser hvordan teknologien 
fant veien inn i husholdningene. Et viktig poeng å ta med seg her, er at 
disse studiene viser hvordan integreringen av frysere i husholdninger 
foregikk på forskjellige vis i ulike land. Finstad, Kvaal og Østby viser for 
eksempel hvordan fryseteknologien kom til Norge fra USA, men at heller 
enn amerikanisering av norske matsystem, ble fryseteknologi tilpasset en 
norsk kontekst.” I sin studie av fryserens normalisering i Finland, Norge 
og Storbritannia, viser også Pantzar, Shove, Southerton og Strandbakken 
at selv om mye var likt i begrunnelsene for å eie frysere i de tre landene, så 
var det også betydelige forskjeller. I Norge spilte for eksempel den statlige 
husstellsekspertisen en viktig rolle i å utvikle fortolkninger av frysetek- 
nologien og retningslinjer for dens bruk, mens det i Storbritannia var den 
kommersielle sektoren som tok seg av dette.” 

I tråd med dette vil dette kapittelet ta for seg ekspertisens roller i inn- 
føringen av fryseboksanlegg i Norge på 1940-, 1950- og 1960-tallet. Som 
vi har påpekt i denne bokens innledning, skal vi belyse spørsmål knyttet 
til hvordan matsystem blir holdt stabile og endret. Historikere som Roger 
Horowitz og Shane Hamilton er blant dem som har vist at teknologien 
og ekspertisen spiller sentrale roller i moderne matsystem, men det er de 
store produsentene og infrastrukturene de er interessert i.” Artikkelen 
tar dermed mål av seg å utdype de samfunnsvitenskapelige forbruks- 
studienes og teknologistudienes påstand om at ekspertisen har vært 
viktig for fryserens integrasjon i husholdningene.” Kort sagt, hvordan 
oppsto og arbeidet eksperter på hjemmenes dypfrysing? Hvordan bidro 
de til å gjøre fryseboksanleggene til del av det norske matstellet? Og, var 
de også medvirkende til at disse teknologiene til slutt «tapte» i konkur- 
ranse med hjemmefryseren? 


14 Hand & Shove 2007: 79-104. 

15 T. Finstad, Kvaal & Østby 2015. 

16 Pantzar, Shove, Southerton & Strandbakken 1999. 

17 Hamilton 2009; Horowitz 2005. 

18 Oudshoorn & Pinch 2005; Schot & de la Bruheze 2005; Sørensen 2006. 


165 


KAPITTEL 6 


Fryseboksanleggene blir dermed en inngang til en historie om en 
form for styringsforsøk som preget det norske matsystemet i tiden etter 
2. verdenskrig. Studien skiller seg fra de forbruksorienterte studiene av 
frysere ved at den eksplisitt spør om ekspertisens rolle i arbeidet med å 
gjøre dette til en brukandes teknologi. Det var mange som påberopte seg 
ekspertise knyttet til fryseteknologi i Norge. Fryserprodusentene hadde 
sine ingeniører, ved NTH var Gustav Lorentzen professor i kuldeteknikk, 
og Rolf Kirkvaag var frysegeneral ved Dypfrysningskontoret.” Når det 
kommer til fryseboksanleggene og deres bruk, er det imidlertid vanskelig 
å komme utenom kvinnene som arbeidet ved Statens forsøksvirksomhet 
i husstell. La oss derfor starte kapittelet med å se nærmere på hvordan 
disse først kom i kontakt med fryseboksanleggene de ble så opptatt av i 
en periode under og etter 2. verdenskrig. 


Fryseboksanleggenes ekspertise 


Statens forsøksvirksomhet i husstells fryserrelaterte opplysningsvirk- 
somhet på 1950- og 60-tallet var omfattende. Fra begynnelsen av 1950 til 
1959 holdt de mer enn 140 foredrag i radioprogrammer som Husmorens 
fem minutter og Hus og heim. Dette var programmer som tok opp tema 
som skulle være opplysende og lærerike for husmødre. I samme periode 
holdt de også mer enn 80 foredrag i forskjellige husmorlag og foreninger 
rundt om i landet og publiserte en mengde artikler i tidsskrifter og bla- 
der, som for eksempel Tidsskrift for husstellærerinner, F-rapporten, Liv og 
helse og Husmorbladet. I tillegg til å skrive artikler og holde foredrag om 
frysing, utarbeidet Statens forsoksvirksomhet en veiledning om frysing. 
Denne ble i 1950 utvidet til et 24 siders hefte kalt Frysing av matvarer. Det 
første heftet ble trykket opp i 21 000 eksemplarer og sendt til alle landets 
husmorskoler, husstellærerinner, husmororganisasjoner og fryseboks- 
anlegg, samt at vanlige husmødre kunne kjøpe det. Heftet var populært, 
for i 1951 ble et nytt opplag på 20 000 hefter trykket opp. Innen 1962 var 


19 Bugge 2019; Finstad, 2011; T. Finstad et al. 2015. 

heftet blitt trykket i 19 opplag, og mer enn 185 000 eksemplarer var blitt 
sendt ut til offentligheten.” 

Innsatsen for å lære det norske folk å fryse mat var med andre ord 
en viktig aktivitet ved forsøksvirksomheten, selv om de også drev med 
mye annet. Om vi ser nærmere på hvordan dypfrysing kom på agendaen 
for forsoksvirksomheten, ser vi at dypfrysing av mat hadde vært del av 
den nasjonale agendaen i en tid da VG omtalte nyvinningen i 1949. I 1941 
nedsatte for eksempel Landbruksdepartementet en komite for bedøm- 
melse av frosne grønnsaker etter oppfordring fra Melkeforsyningen i 
Oslo. Sistnevnte hevdet at fryseanlegg som var bygget i forbindelse med 
meierier kunne brukes til forsøk på frysekonservering av grønnsaker. 
Komiteen besto av Bergliot Qviller Werenskiold fra Statens forsøksvirk- 
somhet i husstell, Håkon Natvig fra Oslo helseråd, professor Olav Skard 
fra Landbrukshøgskolen og Odd Sjetne fra Melkeforsyningen.” 

Bergliot Qviller Werenskiold var forsøksleder ved Statens forsøks- 
virksomhet i husstell som ble opprettet av Stortinget i 1936. Hun hadde 
ingen formell kompetanse på husstellsområdet, men hadde utdanning 
fra Universitetet i Oslo, hadde jobbet som timelærer i fysikk og kjemi 
ved Statens lærerinneskole i husstell, vært vitenskapelig assistent ved 
Universitetet i Oslo, og hatt et toårig stipend for å studere kjemi ved 
Universitetet i København. Da hun ble ansatt som leder av forsøksvirk- 
somheten benyttet hun det første året som hospitant ved Lærerinneskolen 
før hun reiste på ett års studieopphold i USA. Her oppholdt hun seg 
en tid ved Cornell University, der det ble forsket på vitamininnhold i 
mat og hvordan forskjellige konserveringsteknikker påvirket matens 
næringsinnhold.” Dette var et av kjerneuniversitetene i feltet som ble 
omtalt som home economics, hvis mål var å utvikle vitenskapelig fun- 
derte husstellpraksiser.” 


20 T. Finstad 2011: 128-129. 

21 Sjetne & Werenskiold 1945. 

22 Jørgensen 2001: 93-94; SIFO. SFH. Boks 2. Intervju med Bergliot Qviller Werenskiold. 17.01.89; 
Werenskiold 1965. 

23 Strasser 1982. 

Figur 6.2. Bilde fra laboratoriet til Statens forsøksvirksomhet i husstell. Bildet viser at 
vitenskapen var sentral i husstellsvirksomheten, ikke minst kjemien. (Foto: Esther Langberg 
av laboratium ved Statens forsøksvirksomhet i husstell, 1945-1946. Oslobilder.no, 

CC BY-SA 3.0 NO) 


Ekspertenes inntog på husstellets område hadde foregått en tid også i 
Norge. Husmorskolene oppsto allerede på 1800-tallet, men med oppret- 
telsen av Statens forsoksvirksomhet i husstell fikk man en egen institu- 
sjon som skulle produsere kunnskap som husstellsopplæringen kunne 
basere seg på. Og med forsøksvirksomheten gikk staten for alvor inn i 
feltet.** Kvinnene som arbeidet ved forsøksvirksomheten var utdannet 
som husstellærerinner eller innen kjemiteknikk og ernæring. Enkelte 
hadde også bakgrunn i økonomi eller andre fag. Mange tok videreutdan- 
ning i utlandet og deltok på kurs i USA og Europa.” 

En av teknikkene Werenskiold ble kjent med under sitt opphold ved 
Cornell, var frysing. Eksperimentene herifra viste blant annet at mange 
råvarer beholdt sitt innhold av vitamin C dersom den ble lagret kaldere 
enn -17 grader celsius. Fra sitt USA-opphold visste Werenskiold at frysing 
kunne brukes for å konservere grønnsaker, og Landbruksdepartementets 


24 Werenskiold 1965. 
25 SIFO. SFH. Årsmelding 1941-59. Årsberetning 1941 for Statens forsøksvirksomhet i husstell; 
Werenskiold 1965. 

komite hadde oversikt over den amerikanske forskningen på området. 
Hvorfor kunne de ikke bare bruke de amerikanske resultatene som 
utgangspunkt for sin vurdering? I komiteens rapport forklares dette 
med at de amerikanske resultatene var oppnådd ved bruk av «utenland- 
ske frukt- og grønnsakssorter og resultatene kan således ikke kritikkløst 
anvendes for en eventuell produksjon her hjemme».”° 

Etter krigen fortsatte arbeidet med utforskning av frysing. Bakgrunnen 
var mangelen på sentrale matvarer. Rasjonering av for eksempel egg, melk 
og ost ble opprettholdt frem til 1949, mens kjøtt og sukker ble rasjonert 
frem til 1952. I denne perioden var også bærplukking populært, samtidig 
som mange hadde små kjøkkenhager hvor de dyrket grønnsaker og bær. 
Mange byboere hadde slektninger på landet og kunne skaffe seg litt kjøtt 
uten å forholde seg til rasjoneringssystemet.” På et mote i Statens ernæ- 
ringsråds utvalg for husstell i 1951, ledet av Karl Evang, ble nettopp sukker- 
mangelen et tema. Mangelen på sukker førte til at det var vanskelig for 
folk å ta vare på bær, frukt og grønnsaker selv om det ble dyrket nok. På 
bakgrunn av dette ble det slått fast at det burde undersøkes om frysing 
kunne være en alternativ konserveringsmetode.** 

Til tross for at amerikanerne hadde publisert et rikholdig materiale 
om frysing av grønnsaker og andre råvarer, og at sentrale medlemmer av 
komiteen hadde god kjennskap til denne litteraturen, anså altså komiteen 
det som nødvendig å utføre egne forsøk. Dette handlet om forskjellen 
på amerikanske grønnsaker og norske, men vi kan legge til at det anta- 
gelig var minst like viktig å bygge opp en nasjonal kompetanse om fry- 
sing i husholdningene. Werenskiold og de senere husstellekspertene ved 
Statens forsøksvirksomhet inntok dermed rollen som meglere som skulle 
utvikle ny kunnskap om frysing av råvarer, men også oversette allerede 
eksisterende kunnskap til norsk språk og norske forhold. Som i så mye 
annen norsk teknologiutvikling kan vi altså si at komiteens virksomhet 
handlet om en form for oversettelsesvirksomhet: å hente hjem, tilpasse og 


26 Sjetne & Werenskiold 1945: 14. 

27 Haavet 1996. 

28 SIFO. SFH. Div. Frysesaken. Rapport fra møte i utvalget for husstell, Statens Ernæringsråd 19. 
oktober 1951. Boks 2: Div frysesaken. SIFO-arkivet. 


169 


KAPITTEL 6 


spre informasjon på norsk.” Matbanken fikk med dette sin egen eksper- 
tise som på den ene siden gav råd til myndighetene om frysing, men som 
også kommuniserte med en videre offentlighet. 


Tørr steik, harsk laks og brune grønnsaker 


Hvordan var så folks opplevelser med frysing av matvarer da fryseboks- 
anleggene ble tilgjengelige? Dersom vi besøker Roy Jacobsens roman 
Seierherrene kan vi lese en utveksling mellom to frysereiere om frysing 
av brød: 


— Jeg synes ikke det derre frossenbrødet er noe særlig, jeg, sier en frysebokseier — 
en bremsekloss i utviklingen, en tviler, en bakstreversk gledesdreper — til en 
annen og lykkeligere frysebokseier. — Det er fordi du ikke veit hvordan du skal 
gjora det det, sier denne da, mannen med åndslivet, mannen med ‘Gøy med 
fryser” i bokhylla?" 


Det frosne brødet falt med andre ord ikke i smak hos alle frysereiere, 
men som samtalepartneren peker på, trengte ikke nødvendigvis dette å 
handle om fryseren i seg selv. Det kunne snarere handle om manglende 
kunnskap. Nettopp dette ble et viktig poeng for Statens forsøksvirksom- 
het i husstell da fryseboksanleggene begynte å bli vanligere i bygd og by. 
I foredraget med tittelen «Nyeste nytt i frysing av matvarer» i radiopro- 
grammet Hus og heim i 1950, fortalte for eksempel Werenskiold at mange 
nordmenn var skuffet over resultatene de oppnådde med frysekonserve- 
ring. Dette var ikke til å undre seg over: 


Steken de gledet seg til i mange måneder var tørr og smakløs. Laksen ble en 
stor skuffelse, den smakte harskt. Grønnsakene smakte ikke så godt og den 


friske fargen var blitt brun. Bærene hadde kanskje pen farge, men var temmelig 


29 T. Finstad et al. 2015. 

30 Jacobsen 1991. Faktisk fikk forsoksvirksomheten et spørsmål om hvorfor skorpen løsnet på fros- 
set grovbrød. Helga Kringlebotn Emmanuelsen ved forsøksvirksomheten forsøkte å besvare 
spørsmålet. Hun hevdet at dette var en alminnelig erfaring, men kunne ikke gi noe klart svar: 
«Flere av oss her ved institusjonen praktiserer å kjøpe en del brød til frysing om gangen for å ha 
noe på lager. Når vi passer på å få brød med relativt lys skorpe bruker skorpen ikke å løsne. De 
samme erfaringene har vi ved brød og loff.» SIFO. Kjøling og frysing generelt. Brev fra Helga 
Kringlebotn Emmanuelsen til Ingeborg Grande Hårstad 16.04.1963. 

smakløse. Undersøkelser viser at samtidig som smaken og fargen taper seg, går 


også vitamininnholdet tilbake.” 


Hun fortalte i flere foredrag om folk som frøs bær uten å sukre dem først, 
og at bær, grønnsaker, fisk og kjøtt ble lagt inn i fryseboksene uten embal- 
lasje. Et annet problem var at folk bare kastet varene inn i fryseboksene, 
med det resultat at de ikke hadde oversikt over hvor lenge de hadde ligget 
der Problemet var, ifølge Werenskiold, ikke fryseteknologien, men at 
folk brukte anleggene feil. Her er imidlertid en invitasjon til å gå lenger 
enn å slå fast at folk hadde for lite kunnskap om dypfrysing. Nettopp det 
å fastslå at noen bruker en ny teknologi på feil måte, forutsetter at det 
først har blitt etablert en riktig måte å bruke den på. La oss derfor se litt 
nærmere på hvordan Werenskiold kunne hevde at folks bruk av fryse- 
boksanlegg var problematisk. 

I motsetning til vanlige folks blandede erfaring med frysekonserve- 
ring av matvarer, hadde Werenskiold og hennes kolleger ved forsøksvirk- 
somheten gått vitenskapelig til verks. Siden 1942, hadde de 


utført mange og langvarige forsøksserier, først i samarbeid med andre insti- 
tusjoner og etter hvert har vi tatt opp våre egne forsøksserier og vi har høstet 
adskillig erfaringer med frysing av de forskjelligste matvarer. ... vi har foretatt 
sammenligninger mellom forskjellige fremgangsmåter og er kommet frem til 


bestemte som vi anbefaler.” 


Fryseboksanleggene var kanskje moderne, men måten folk brukte dem 
på, var ikke i tråd med hva ekspertene anså som god dypfrysing av mat. 
Werenskiold gjorde det klart at hennes kunnskap hadde et annet grunn- 
lag enn erfaringene vanlige folk gjorde seg i sine kjøkken. Hennes kunn- 
skap var systematisk. Dette var bakgrunnen for at Werenskiold kunne 
avfeie folks bekymring for om frysing av matvarer egentlig fungerte, 


31 SIFO. SFH. NRK. etc. Nyeste nytt i frysing av matvarer. Hus og heim. NRK 4. september 1950; 
SIFO. SFH. NRK etc. Generelle regler for frysing av bær, frukt og grønnsaker. Hus og heim. 
NRK, 21. juli 1953. 

32 Dette ble tatt opp i en rekke foredrag som husstellekspertene holdt i NRK. Se f.eks.: Nyeste nytt 
i frysing av matvarer; Fryseemballasje; Er det nødvendig å skålde grønnsaker til frysing?; Om 
frukt og bær. Alle holdt i radioprogrammet Fem minutter for husmødre. SIFO. SFH. NRK etc. 

33 SIFO. SFH. NRK. etc. 

samtidig som hun videre i radioprogrammet fortalte hvordan man skulle 
gå frem for å lykkes med frysing. 

En sak som involverte Pris- og rasjoneringsinspeksjonen, som var 
myndighetenes kontrollorgan hva rasjoneringen angikk, kan tjene som 
inngang til en annen type feil bruk som ekspertene ved forsøksvirksom- 
heten påpekte. I 1948 sendte inspeksjonen en advarsel til Norske fryseri- 
og kjøleanleggs forening om at fryseboksanleggene kunne bli utsatt for 
pris- og rasjoneringskontroll. Inspeksjonen hadde mistanke om at anleg- 
gene var ansvarlige for den sviktende kjøttilførselen før jul fordi bønder 
holdt tilbake kjøtt ved å fryse det. Ellen Offergaard ved forsøksvirksom- 
heten frarådet å bruke fryseboksanleggene til denne type prisregulering, 
men oppfordret samtidig husmødre til å kjøpe inn store parti kjøtt og 
grønnsaker da prisene var lave, slik at de kunne fryses til senere bruk.” 

Det var med andre ord ikke bare å sette maten i banken, slik VG fore- 
slo. Det fantes riktige og gale måter å gjøre dette på. Dette handlet om 
riktig fryseprosedyre, slik at matens kvalitet ikke ble forringet, men også 
om at bruken av fryseboksanlegg ikke måtte være ulovlig. For noen var 
det greit å bruke anleggene til prisregulering, mens for andre var det ikke. 
Selv om disse eksemplene ikke er uttømmende, viser de ulike situasjoner 
der ekspertene ved Statens forsoksvirksomhet i husstell pekte på hva som 
var gal bruk av anleggene. Vi ser dermed at de bidro i reguleringen av 
fryseboksanleggenes bruk i etterkrigstidens Norge. Dette leder oss mot 
spørsmålet: Hvordan rett bruk av slike anlegg ble etablert? 


Matbanken og frysearkivet 


For å se nærmere på dette, må vi inn i rommet der husstellekspertene 
utførte sin fryseforskning. Den første tiden forsøksvirksomheten eksis- 
terte, hadde de ikke egne lokaler. I 1939 fikk imidlertid forsøksvirksom- 
heten egne lokaler ved Statens lærerinneskole på Stabekk. Lokalene besto 
av kontor, lager, arbeidsrom og plass i skolens kjølerom. Det var i arbeids- 
rommet husstellekspertene utførte sine forsøk. Rommet var delt inn i to 


34 Norsk Fryserinæring 1949: 1015. 
35  Offergaard 1956. 

deler. Den ene delen av rommet var innredet som et kjemisk laborato- 
rium hvor næringsmiddelundersøkelser og lignende kunne utføres. Den 
andre delen var innredet som et vanlig kjøkken der råvarer kunne tilbe- 
redes til forskjellige matretter. Selv om forsøksvirksomheten snart flyttet 
fra lærerinneskolen, kan det todelte rommet fungere som et bilde på for- 
søksvirksomhetens aktivitet ved at det forente to tilsynelatende adskilte 
verdener; husstellets og vitenskapens verden? 

Samtidig skal vi ikke overdrive hvor nytt dette var. Selv om det viten- 
skapelige laboratoriet i dag ofte fremstilles som et rom isolert fra hver- 
dagslivets forstyrrelser og rot, så har hjemmet og laboratoriet historisk 
sett stått i et nært forhold. Ideen om vitenskapelig husstell hadde lenge 
stått sterkt,” og som den britiske vitenskapshistorikeren Simon Werrett 
har vist, ble tidligmoderne vitenskapelige forsøk ofte utført i rom som for 
eksempel kjøkken: 


the kitchen, for instance, provided a ready source of fire and materials for 
chemical experiments. Investigating freezing, Boyle borrowed from kitchen 
practice when he considered the use of snow and salt to cool drinks and 
fruit. ... Investigating porosity, Boyle kept bones close to a kitchen fire to keep 
them dry” 


Nettopp nærheten mellom laboratoriet og kjøkkenet var et viktig poeng 
for husstellforskerne. Dersom vi ser litt nærmere på fryseforsøkene som 
ble utført i kjøkkenlaboratoriet, blir dette forståelig. Fryseforsøkene star- 
tet med at forskerne målte næringsinnholdet i ferske råvarer ved hjelp av 
kjemiske metoder. Det var spesielt vitamininnholdet i de ferske råvarene 
de var interesserte i. Det ble også utført smaksprøver. Ferske råvarer ble 
dermed standarden som frosne råvarer skulle måles opp mot. Etter å ha 
etablert en standard, ble råvarene forberedt for frysing, pakket i forskjel- 
lige typer emballasje, og frosset. Når varene ble tatt ut av fryseren etter 
å ha vært frosset i ulike tidsintervall, ble det gjort nye undersøkelser av 
næringsinnhold og smak. Slik kunne man sammenligne kvaliteten før og 
etter frysing, samt finne ut hvor lenge den enkelte råvare kunne holdes 


36 Werenskiold 1965. 
37 Jørgensen 2001. 
38 — Werrett 2013: 631. 

frosset før det påvirket dens kvaliteter. Noen ganger ble det også tilberedt 
hele måltider av de frosne råvarene.» 

I løpet av 1940-tallet gjennomførte husstellekspertene et stort antall 
forsøk med frysing av forskjellige råvarer, og på hver enkelt råvare ble 
det testet forskjellige prosedyrer. Alle disse forsøkene ble registrert i små 
skjema der ekspertene noterte hvilken fremgangsmåte de hadde brukt, og 
resultatet av forsøket.** Bare mengden skjema over forskjellige grønnsaker 
og andre matvarer forsøksvirksomhetens arkiv inneholder, viser at fryse- 
forsøk var en omfattende aktivitet. Da jeg besøkte arkivene etter Statens 
forsøksvirksomhet tok jeg kopier av vel 40 slike skjema som beskrev for- 
søk som kunne gå over flere år. Antallet var langt større. Skjemaene var 
typisk delt inn i tre rubrikker. I den første sto det hva som var frosset, 
fremgangsmåten og annen informasjon relatert til matvaren. I midten 
fant man en rubrikk med informasjon om vekt, antall og pris. Og rubrik- 
ken til høyre inneholdt informasjon om næringsverdi, bemerkninger, 
variasjoner, tilsetninger, resultat og konklusjon. Nederst på skjemaene 
fant man informasjon om hvem som hadde utført prøvene og når, samt 
når kontrollprøver var utført. 

Om vi går nærmere inn på ett skjema, ser vi at den 20. juli 1949 utførte 
forsøksvirksomheten et oppdrag for Statens opplysningskontor i hus- 
stell. Da frøs de et parti blomkål som «var bra, men ikke førsteklasses». 
Deretter følger en detaljert beskrivelse av hvordan blomkålen ble renset, 
vasket og skoldet, tid for skolding (2 %-3 min), nedkjøling i isvann (de 
smakte på den for å være helt sikre på at den var nedkjølt), avrenning på 
klede, pakking i cellofan og hvordan dette så ble pakket i kartong som var 
merket med innhold, mengde og dato, før det hele ble lagt inn i fryseboks 
og frosset ved —18 grader celsius.” I mars 1950 ble en del av den frosne 
blomkålen ble tatt ut av fryseren og lagt stivfrossen i saltet, kokende vann. 
Der ble den til den var mør. I rubrikken for «Resultat» kan vi lese at blom- 
kålen hadde «hvit naturlig farge, fast og fin, god naturlig blomkalssmak».* 


39 SIFO. SFH. Oppskrifter 1949-1951. Dypfrysing av aspargesbonner juli 1949; Dypfrysing av blom- 
kål juli 1949; Dypfrysing av sukkererter juli 1949; Dypfrysing av gulrøtter juli 1949. Se også: SIFO. 
SFH. NRK etc. Nytt fra Statens forsoksvirksomhet i husstell. Husmortimen NRK, 25. januar 1958. 

40 SIFO. SFH. Oppskrifter på frysevarer 1949-1951. 

41 SIFO. SFH- Oppksrifter 1949-51. Dypfrysing av blomkål juli 1949. 

42 SIFO. SFH- Oppksrifter 1949-51. Dypfrysing av blomkål juli 1949. 

Samme prøve ble utført i november 1950, og til slutt i januar 1951. Da fant 
man at blomkålen fremdeles var spiselig, men at fargen var blitt brun i 
frossen tilstand. Da den ble kokt ble fargen hvit igjen, men konsistensen 
var seig. Konklusjonen var at «Denne prøven var trods lang lagring bru- 
kelig. Det rådes allikevel til ikke å lagre frossede grønnsaker sålenge som 
1 % år, da både farge, smak og konsistens taper».* 

Av dette kan vi se at skjemaene var en form for teknologi som utgjorde 
et register over hvordan forskjellige råvarer reagerte på ulike frysepro- 
sedyrer, -tid, -emballasje osv. Når arkivet inneholdt et stort antall av 
disse skjemaene, handlet det om at forskernes fryseforsøk skulle speile 
de mange forskjellige matvarene vanlige folk brukte i sitt husstell. 
Husstellekspertene håndterte altså det organiske mangfoldet i vanlige 
husholdningers matstell ved å etablere et register, eller et arkiv, av fryse- 
skjema. Arkivet og skjemaene gjorde det mulig for husstellekspertene å 
sammenligne informasjonen om de mange råvarene og deres reaksjon på 
forskjellige fryseprosedyrer. Slik kunne de finne likheter og ulikheter i 
hvordan forskjellige råvarer burde fryses. Dermed kunne de generalisere 
på tvers av de mange forsøkene de gjorde. 

Når Werenskiold i et radioforedrag fra 1952 kunne hevde at: «En behø- 
ver bare å ta seg en tur rundt i fryseriene og titte inn i boksene gjennom 
sprinkler og netting, så får en se hvor meget det syndes mot grunnreglene 
for frysing av matvarer», handlet det om at forsøksvirksomheten allerede 
da hadde etablert generelle regler for frysing av mat med utgangspunkt 
i dette arkivet.** Disse gav klare retningslinjer om hva som var de vik- 
tigste grepene for å lykkes med frysing. Grunnreglene for frysing som 
Werenskiold henviste til, lød slik: 


1) Frys bare varer av god kvalitet. 2) Varene vaskes, renses og pakkes raskt. 
3) Pakningen (emballasjen) må passe for varesorten og være så lufttett og vann- 
damptett som mulig. 4) Varene fryses straks etter pakking. 5) Varene må lagres 


ved lav temperatur, ca. -20 °C. 6) Frys aldri opptinte varer på nytt.” 


43 SIFO. SFH- Oppksrifter 1949-51. Dypfrysing av blomkål juli 1949. 
44 SIFO. SFH. NRK. etc. Nyeste nytt i frysing av matvarer. Hus og heim. NRK 4. september 1950. 
45 Statens forsoksvirksomhet i husstell 1951. 

Figur 6.3. Heftet frysing av matvarer ble trykket i mer enn 185 000 utgaver i tiden mellom 
1950 og 1962 og var en viktig inngang til det å fryse mat. I heftet kunne man blant annet 
lese om «frysingens grunnregler». Heftet ble gitt ut for siste gang i 1981. (Utgitt av: Statens 
forsøksvirksomhet i husstell 1953. Hentet fra: Universitetsbiblioteket i Trondheim. Foto: Terje 
Finstad.) 


Uansett hva man skulle fryse, måtte denne standardprosedyren følges 
for å få et vellykket resultat, slik husstellekspertene så det. Sånn sett var 
reglene eksempler på det historikeren Susan Strasser omtaler som «stan- 
dard practice», som amerikanske husstellforskere hadde i fokus. Ifølge 
Strasser var de inspirert av Frederick W. Taylors vitenskapelige ledelse 
innenfor industrien, og hevdet at husstellet, akkurat som industrien, 
trengte skrevne regler for hvordan oppgaver skulle utføres.* Der Strasser 
legger stor vekt på hvordan denne formen for vitenskapeliggjøring pre- 
get husstellet, kan vi i tilfellet med fryseforsøkene også se hvordan mat- 
stellet så å si preget ekspertenes virksomhet ved at de måtte finne måter 
å forenkle det organiske mangfoldet i vanlige husholdningers matstell 


46 Strasser 1982. 

på. Ekspertene var med andre ord en form for meglere som forhandlet 
mellom matens materialitet og matstellet og søkte å samordne disse i en 
dypfrysingspraksis. 

Ei heller var retningslinjene som sprang ut av dette arbeidet bare rettet 
mot husholdningene, de var også til hjelp for den som skal bedømme 
utførelsen. Grunnreglene skapte et skille mellom «rett og galt», men tillot 
også forsøksvirksomhetens folk å etablere seg selv som ekspertise som 
kunne bedømme frysepraksisen til alt fra husmødre til eiere av fryseboks- 
anlegg. Kort sagt var grunnreglene for frysing og husstellforskernes rolle 
som dypfrysingsekspertise samproduserte.” Dette peker på noe sentralt 
i introduksjonen av ny teknologi og nye produkter. Ofte medfører denne 
typen arbeid ikke bare at man utvikler selve teknologien eller produktet, 
men også at man etablerer retningslinjer for bruk, samt for bedømmelse 
av riktig og gal bruk. Dette var en viktig forutsetning for å gjøre fryse- 
boksanleggene til en teknologi hvis funksjon og bruk kunne bedømmes 
og opplyses om. I så måte kan vi si at frysearkivet er like sentralt for å for- 
stå hvordan dypfrysingen ble del av folks matstell som selve «matbanken» 
VG fortalte om i kapittelets introduksjon. 


Ubehaget i fryseboksanlegget 


Man skal imidlertid ikke overdrive mulighetene forsøksvirksomheten 
hadde til å kontrollere folks dypfrysing. Selv om forsøksvirksomheten 
hadde gjennomført en stor innsats for å utvikle og spre grunnreglene for 
frysing både gjennom hefter og foredrag i radio og foreninger på 1950- 
tallet, er det mye som tyder på at folk fremdeles møtte på utfordringer. 
I arkivet etter forsøksvirksomheten finnes det en rekke brev fra forbru- 
kere, foreninger og eiere av fryseboksanlegg som stammer fra 1960-tallet. 
Spørsmålene de stilte var mangfoldige. Noen ville ha tilsendt litteratur, 
andre spurte om frysetider for ulike matvarer, noen spurte til og med om 
det var farlig for barn å leve utelukkende på frossen mat.” Denne korre- 


47 Jasanoff 2006. 

48 Til sistnevnte spørsmål svarte Werenskiold: «Med hensyn til å la barn leve bare på frossen mat, 
så skulle vel dette ikke være nødvendig for tiden. Et variert kosthold er viktig.» SIFO. Kjøling og 
frysing generelt. Brev fra Bergliot Q. Werenskiold til fru Anne Haug 13.09.1969. 

spondansen kan gi oss et inntrykk av hvor langt virksomhetens forsøk på 
styring av anleggenes bruk egentlig rakk. 

En som skrev til forsøksvirksomheten, var Astri Frisvold fra Alvdal. 
Hun forklarte at det var et fryseboksanlegg ved bygdas meieri, og at da 
anlegget var nytt «la kundene varene sine i spesielle hyller for innfrys- 
ing, og varene ble lagt i boksene etter at de var stivfrosne. P.g.a. misbruk 
fra kundenes side, har meieriet måttet stenge hyllene for forfrysing slik 
at matvarene må legges direkte i boksene». Hennes spørsmål var der- 
for hvilken temperatur fryseboksanlegget måtte holde for at varene 
i dette tilfellet ikke skulle miste kvaliteten sin. Helga Kringlebotn 
Emmanuelsen ved forsøksvirksomheten svarte at man ikke kunne 
regne med å få like god kvalitet på varer som var frosset inn ved tem- 
peraturer høyere enn minus 25 grader, samt at når romtempererte varer 
ble lagt direkte inn i anlegget, så kunne hele anleggets temperatur gå 
opp. Slik variasjon i temperatur var ikke bra for kvaliteten. Det var der- 
for viktig at frysemaskineriet tålte slike «topper» uten at temperaturen 
i rommet steg.” 

En annen, Nils Østlyng, skrev til forsøksvirksomheten og forklarte at 
han hadde lagt oksekjøtt og bær inn i fryseboksanlegg, men på grunn av 
«uhell har temperaturen siden innleggingen for 8 dg. siden svinget mel- 
lom -7 og -10 *C».> Han lurte på om disse varene fremdeles var brukbare, 
og understreket at det «er flere som er interessert i Deres vurdering, og det 
ligger i sakens natur at vi er interessert i snarlig svar». Ellen Offergaard 
fra forsøksvirksomheten svarte at varene nok var blitt litt «forringet», 
men at det ikke var noen fare for holdbarheten. Hun anbefalte imidlertid 
at varene ble brakt over i et annet fryseri frem til det andre var reparert, 
da en temperatur på -10 grader ikke var forsvarlig over tid. 


49 SIFO. Kjøling og frysing generelt. Brev fra Astri Frisvold til Statens forsoksvirksomhet i husstell 
9.10.1960. 

50 SIFO. Kjøling og frysing generelt. Brev fra Helga Kringlebotn Emmanuelsen til Astri Frisvold 
23.11.1960. 

51 SIFO. Kjøling og frysing generelt. Brev fra Nils Østlyng til Statens forsoksvirksomhet i husstell 
19.08.1963. 

52 SIFO. Kjøling og frysing generelt. Brev fra Nils Østlyng til Statens forsoksvirksomhet i husstell 
19.08.1963. 

53 SIFO. Kjøling og frysing generelt. Brev fra Ellen Offergaard til Nils Østlyng 23.08.1963. 

Mer alvorlig var forespørselen fra lærer Verner Bakke fra Tromsø. 
Han skrev egentlig til Forbrukerrådet, men brevet ble videresendt til for- 
søksvirksomheten. Eieren av fryseboksanlegget der han leide boks slo 
av kjølemaskinen om natten. Dette medførte at temperaturen i anleg- 
get varierte, at fisk ble ødelagt og at «det til og med dryppet av taket» 
Eieren hevdet, ifølge Bakke, at «det ikke er så nøye med å holde jevn 
temperatur, og at det ikke er så bra for f.eks. kjøttvarene at viftene står på 
bestandig, da dette medfører en uttørkning av varene». Bakke spurte 
derfor om det fantes retningslinjer for fryseboksanlegg. Forbrukerrådet 
videresendte brevet til forsøksvirksomheten, og Werenskiold besvarte 
henvendelsen. Hun skrev at det ikke fantes bestemmelser, men at «en 
burde kunne forlange at de som har ansvaret for fryseboksanlegg bereg- 
net for frysing og lagring av matvarer er kjent med de krav som må stil- 
les for at kvaliteten av varene skal bevares ved rimelig lagringstid» 3 Hun 
avsluttet med at dette burde slås opp av Forbrukerrådet, og at det ikke 
var til å «unngå at frysing av matvarer må komme i miskreditt om man 
er henvist til å benytte seg av fryseboksanlegg hvor fryseaggregatet slåes 
av om natten». 

Disse tre historiene synliggjør en spesiell utfordring ved fryseboks- 
anleggene. Det var ikke bare de som leide boks og som frøs maten sin 
der som hadde noe å si for frysingens resultat. Som vi ser av tilfellet 
med fryseanleggseieren som slo av anlegget om natten, kunne de rett og 
slett drive anlegget på en slik måte at kundenes varer ble ødelagt. Dette 
var antagelig et ekstremtilfelle, men det illustrerer at det ikke nødven- 
digvis holdt å «disiplinere» fryserbrukerne for å få anleggene til å fun- 
gere. Videre ser vi at det kan stilles spørsmål ved om folk egentlig fulgte 
retningslinjene som forsøksvirksomheten hadde fastsatt. At folk for 
eksempel «misbrukte» innfrysingshyllene ved Alvdal meieri kan tyde 


54 SIFO. Kjøling og frysing generelt. Brev fra Verner Bakke til Forbrukerrådet. 04.12.1965. 

55 SIFO. Kjøling og frysing generelt. Brev fra Verner Bakke til Forbrukerrådet. 04.12.1965. 

56 SIFO. Kjøling og frysing generelt. Brev fra Bergliot Qviller Werenskiold til Forbrukerrådet 
20.01.1965. 

57 SIFO. Kjøling og frysing generelt. Brev fra Bergliot Qviller Werenskiold til Forbrukerrådet 
20.01.1965. 

på at enkelte i alle fall ikke gjorde det. Og, også viktig; de enkelte kunne 
i dette tilfellet få innvirkning på situasjonen til alle de andre som leide 
boks i anlegget. Sist, men ikke minst, har vi kategorien «uhell» som 
førte til at temperaturen i anleggene ble for høy. Her kan vi tenke oss til 
at dører kunne bli stående åpne, termostaten ble flyttet på og lignende 
hendelser. 


Figur 6.4. Kvinne i fryseboksanlegg levert av Aanonsen. Sprinkler og netting, som Werenskiold 
skrev om, var byttet ut med lukkede bokser med glatt design. Selv om fryseboksanleggene 
gradvis ble byttet ut med hjemmefrysere, så utviklet også førstnevnte seg i perioden dette 
kapittelet dekker. Det var med andre ord ingen brå overgang fra fellesanlegg til individuelle 
frysere. (Foto: Atelier Rude, Oslobilder.no, CC BY-SA 3.0 NO) 


De tre eksemplene over viser med andre ord at det kollektive aspek- 
tet ved fryseboksanleggene kunne være en utfordring. Selv om den 
enkelte fulgte alle retningslinjer for frysing av mat, kunne de bli påvir- 
ket av at andre ikke gjorde det, misbrukte anleggene eller hadde uhell. 
En av utfordringene som dukket opp var dermed at fryseboksanleg- 
genes kollektivistiske design gjorde dem uforutsigbare. Her kan man 

si at uforutsigbarhet også var et aspekt ved hjemmefryseren. Den var 
f.eks. avhengig av stabil strømtilførsel, og svikt her var ikke uvan- 
lig Kompleksiteten som kom til syne i fryseboksanleggene hand- 
let imidlertid ikke først og fremst om teknologien og dens forhold til 
annen infrastruktur, men om den sosiotekniske interaksjonen mellom 
anleggseierne, leietakerne og teknologien. 

De tre eksemplene viser at fryseboksanleggene og bruken av dem 
egentlig var relativt ukontrollerbar, og brevene avslører noe av ubehaget i 
det kollektive. Kanskje var det dette hun kjente på, damen som i 1954 ble 
gjenstand for en notis i VG: 


Etter å ha oppholdt seg i et fryserom i en halv time, ble en dame i Kristiansund 
forleden reddet ved en tilfeldighet. Hun skulle benytte varer hun hadde 
stående i en fryseboks, og mannen som lukket henne inne ble opptatt med 
noe annet og glemte damen. Hun ropte om hjelp, men isheisen var i gang og 
ingen hørte ropene. Det var 20 kuldegrader i rommet, og damen var iført lett 
sommertøy. Hun fikk et alvorlig sjokk. Etter en halv time kom heldigvis en 
annen dame for å hente varer, og den innestengte ble lukket ut vettskremt og 


forkommen.” 


Fryseboksanleggenes destabilisering 


Det var med andre ord ikke helt enkelt å kontrollere bruken av fryse- 
boksanlegg. I siste halvdel av 1950-tallet slo imidlertid VG fast at 
«HJEMME-FRYSERE endelig på det norske markedet. Krever lite 
strøm - motoren nesten lydløs - avbetalingstid helt opp til tre år». 
Norske fabrikker hadde begynt å produsere hjemmefrysere. En viktig 
grunn for at den norske produksjonen av hjemmefrysere hadde startet 


58 T. Finstad 2011. 

59 Verdens Gang 08.05.1954. På facebooksiden «Husker du denne?» vises et bilde av to barn og en 
kvinne som legger mat inn i en fryseboks og spørsmålet «flere som husker fryseboksanlegg fra 
sin barndom». Enkelte forteller om gode minner fra da de skulle legge inn varer på lørdager, 
mens andre var redde for at døra skulle gå igjen mens de la inn mat. 

opp, var at importrestriksjonene som myndighetene hadde innført 
etter krigen ble opphevet.°° Dette markerte overgangen til en ny tid der 
krigstidens rasjoneringsregime gradvis slapp taket og mer individuelle 
løsninger ble fremstilt som fremtiden.” Dette er ikke minst synlig ved 
at fryseboksanleggene gradvis ble erstattet av hjemmefryseren. Dette 
var imidlertid en lang prosess. På Steinkjer var det for eksempel først 
på 1980-tallet at Mathias Strands fryseboksanlegg ble avviklet. Disse 
hadde da eksistert siden 1952.” 

Om vi ser til litteraturen om frysere og fryseteknologi, ser vi at det 
sjelden stilles spørsmål ved hvorfor hjemmefryseren tok over for fryse- 
boksanleggene. Jonathan Rees skriver for eksempel at hjemmefryseren 
logisk fulgte fryseboksanleggene fordi den gjorde det mulig å kutte 
antall reiser som anleggene krevde. En annen forklaring går på øko- 
nomi. På 1960- 0g 1970-tallet fikkfolk bedre råd. Samtidig flyttet flereinn 
i større hus, og de fikk dermed bedre plass til en hjemmefryser. Under 
slike forklaringer ligger det en antagelse om at hjemmefryseren var et 
slags naturlig steg videre fra fryseboksanleggene. Hjemmefryseren var 
en bedre, mer rasjonell teknologi. Som vist av Shove og Southerton, 
skal man imidlertid være litt forsiktig med å bruke slike forklaringer 
ukritisk. Det er ikke gitt at de fordelene 1960-tallets mennesker så i 
hjemmefryseren ville appellert til 1940-tallets mennesker.” Her er det 
også et poeng at dagens situasjon, der forbruk av energi og materialer 
er viktig tema samtidig som folk i økende grad bor i leiligheter, igjen 
gjør det mulig å stille spørsmål ved om hjemmefryseren er en rasjonell 
teknologi.” 


60 Verdens Gang 07.07.1956. 

61 T. Finstad et al. 2015. 

62 —https://www.steinkjerleksikonet.no/fryseboksanlegg. 

63 Rees 2013: 175. 

64 Shove & Southerton 2000. 

65 For en studie av mat, hverdagsliv og bærekraft, se Marshall 2016. 

Figur 6.5. Hjemmefryseren ble gjort til en mer rasjonell teknologi enn fryseboksanleggene. 
Ekspertene ved Statens forsøksvirksomhet var sentrale i dette arbeidet. Bildet viser en annen 
del av arbeidet som ble gjort for å fremme hjemmefryseren: å lage reklamer. I dette tilfellet for 
Standard dypfryser fra 1960. (Foto: Leif Ørnelund, Oslobilder.no, CC BY-SA 3.0 NO) 


Historikeren David Nye har vist at teknologiers rasjonalitet, eller ide- 
ene om hva som er den beste teknologien, er noe som må konstrueres.5 
Lignende poeng har Ruth Schwarz Cowan kommet med når hun viser 
hvordan enkelte husholdningsteknologier faktisk medførte mer arbeid 
for husmødre, selv om de ble fremstilt som mer rasjonelle og effektive 
enn tidligere måter å gjøre jobben på.” Ideen om hvilken teknologi som 
representerer det rasjonelle og effektive, er med andre ord ikke mindre 
konstruert enn fryseren selv. Og de som gjør dette konstruksjonsarbei- 
det, er del av en samfunnsmessig og historisk kontekst samtidig som de 


66 Nye 2007: kap. 8. 
67 Cowan 1983. 

er aktive i å forme denne konteksten. Det kan derfor være grunn til å 
undersøke hvordan ekspertene ved forsoksvirksomheten bidro til fryse- 
boksanleggenes langsomme død. 

La oss først finne ut når forsoksvirksomhetens folk sluttet å skrive om 
fryseboksanlegg. I informasjonsheftet Frysing av matvarer fra 1951, ser vi 
at fryseboksanleggene blir fremstilt som den mest aktuelle frysetekno- 
logien for norske husholdninger. I 1953 omtales hjemmefryseren som et 
mulig alternativ, men det hevdes fremdeles at veien «til fryseriet spares, 
men til gjengjeld tar boksen opp plass, og utgiftene blir atskillig større. 
En mister også den service med innpakking og nedfrysing som en får 
ved de større anlegg».* Dersom vi gjør et langt hopp frem til 1961, ser 
vi at dette har endret seg. Da inneholdt heftet en egen del der det ble 
diskutert om man burde kjøpe hjemmefryser eller leie boks i fryseboks- 
anlegg. Konklusjonen var nå at hjemmefryseren var en bedre teknologi 
for vanlige husholdninger enn fryseboksanleggene.* Og, når vi kommer 
til brosjyren som ble gitt ut i 1981, var fryseboksanleggene ikke nevnt som 
alternativ. Da var det varianter av hjemmefrysere som gjaldt.” 

Tidlig på 1960-tallet ble altså hjemmefryseren fremstilt som den 
mest rasjonelle teknologien for vanlige husholdninger. I en artikkel i 
Husmorbladet fra 1956, vurderte Ellen Offergaard om det ville lønne seg 
å anskaffe hjemmefryser fremfor å leie boks i et fryseboksanlegg. Hun 
konkluderte med at det ville koste ca. 300 kroner mer i året å ha hjemme- 
fryser enn å leie i et fryseboksanlegg.” Ingunn Børke fra Statens forsøks- 
virksomhet kom til samme konklusjon i en artikkel i samme blad fra 
1958.” Selv om hjemmefryseren var mer kostbar enn å leie i et fryseboks- 
anlegg, var begge enige om at hjemmefryseren var en bedre teknologi for 
norske husholdninger enn fryseboksanleggene. Hva handlet dette om? 

Dersom vi ser nærmere på Offergaard og Børkes artikler, ser vi at det 
var andre argumenter enn de rent økonomiske som gjorde fryseren til en 
bedre teknologi enn fryseboksanleggene. De hevdet at hjemmefryseren 


68 Statens forsoksvirksomhet i husstell 1953. 
69 Statens forsoksvirksomhet i husstell 1961. 
70 Statens institutt for forbruksforskning 1981. 
71 Offergaard 1956. 

72 Børke 1958. 

gjorde det mulig for husmoren å lage store porsjoner av en matrett, og 
så fryse dem ned. Siden det ikke tok mye lengre tid å lage store porsjoner 
med mat enn små, sparte hun tid i matlagingen.” Dette argumentet gikk 
også igjen i informasjonsheftet Frysing av matvarer, der det ble hevdet at 
ved «tillagning av større porsjoner ferdiglaget mat som kan fryses kan 
arbeidstid og strømutgifter reduseres» 

Hjemmefryseren kunne brukes i det hverdagslige matstellet i større 
grad enn fryseboksanleggene. Slik kan vi si at mens fryseboksanleggene 
hadde blitt fremstilt som en rasjonell teknologi fordi de gjorde det mulig 
å bevare råvarenes næringsstoffer, var hjemmefryseren en teknologi som 
også kunne gjøre dette, men samtidig frigjøre tid for husmoren:> Dette 
peker på at husstellekspertisens arbeid hadde endret seg. Ellen Offergaard 
hevdet for eksempel: 


Vår tids løsen er rasjonalisering, og vi strever alle for å få best mulig resultat 
med minst mulig arbeidsinnsats. Dette gjelder både ute og hjemme. Vi vet at 
omkring 40 pst. av husmorens arbeidstid går med til matstell. Det er derfor 
rimelig at frosne matvarer, så vel som hel- og halvfabrikata, blir mer og mer 


brukt rundt omkring i hjemmene.”* 


I siste halvdel av 1950-tallet skjedde det en forskyvning der fryseboks- 
anleggene av flere grunner ble fremstilt som mindre rasjonelle enn hjem- 
mefryseren.” Dette preget også forsøksvirksomhetens opplysningsarbeid, 
som i økende grad vendte seg mot nettopp rasjonaliseringens gevinster 
ved forskjellige teknologier. Og da handlet det ikke nødvendigvis om å 
spare penger, men om å spare tid. Dette skiftet preget forsøksvirksom- 
hetens fremstilling av hjemmefryseren og var med på å gjøre denne til 
det mest rasjonelle valget, lenge før fryseboksanleggene forsvant. Fra å 
ha vært blant fryseboksanleggenes fremste misjonærer, ble forsøksvirk- 
somheten medkonstruktør av «det rasjonelle» også når det gjaldt forbru- 
kernes valg av teknologi. Fryseboksanleggenes langsomme død handlet 


73 Børke 1958; Offergaard 1956. 

74 Statens forsoksvirksomhet i husstell 1961. 
75 T. Finstad et al. 2015. 

76 Offergaard 1956. 

77 T. Finstad et al. 2015. 

altså ikke bare om at hjemmefryseren ble tilgjengelig som en slags logisk 
etterfølger, men at den aktivt ble fremstilt som og gjort til et bedre 


alternativ. 


Fryseboksanleggene og modernitetens meglere 


Der mye av den tidligere litteraturen om fryseteknologiers introduksjon 
og bruk i husholdningene har hevdet at ekspertisen spilte en viktig rolle, 
har den i mindre grad tatt for seg hvordan den har spilt denne rollen. Dette 
kapittelet har sett nærmere på hvordan ekspertisen kan sies å ha bidratt. 
Kapittelet har vist at det først og fremst var ved å definere «det rasjonelle» 
at ekspertisens makt manifesterte seg. Når det gjaldt faktisk bruk av 
fryseboksanleggene, har vi snarere sett en litt avmektig ekspertise. Folk 
brukte ikke fryseboksanleggene slik ekspertisen mente de burde brukes. 
Dette handlet ikke nødvendigvis om at folk manglet kunnskap, men den 
daglige bruken av disse anleggene var knyttet opp mot flere faktorer enn 
riktig frysetemperatur, lagringstid og emballasje. Det var da også umulig 
for noen få eksperter ved Statens forsøksvirksomhet å kontrollere faktisk 
bruk. Dette betyr imidlertid ikke at ekspertisen var uviktig i fryserens 
integrasjon i landet og husholdningene. 

Ekspertene ved Statens forsøksvirksomhet inntok nemlig flere ulike 
meglerroller. For det første fikk de en rolle i det vi kunne omtale som en 
teknologioverføring der en «amerikansk» teknologi ble innført og tilpas- 
set en norsk kontekst. Arbeidet med frysetider, forarbeid og emballasje 
var en form for megling mellom teknologiens krav og de lokale grønn- 
sakenes «natur». Videre etablerte de regler for dypfrysing av mat. Det var 
her ekspertene konstituerte seg selv som nettopp dypfrysingseksperter. 
Her gikk meglingsarbeidet ut på å skape mer eller mindre stabile forbin- 
delser mellom brukere, mat og teknologi. Dette var antagelig den minst 
vellykkede meglerrollen de inntok. En tredje rolle var knyttet til opplys- 
ningsvirksomhet, der ekspertene kunne gå inn i enkeltsaker og gi råd 
til forbrukere og fryseboksanleggseiere. Dette arbeidet kunne arte seg 
på flere måter. De kunne megle mellom forbrukerne og eierne av fryse- 
boksanlegg, men de gav også råd om hvordan utfordringer kunne hånd- 
teres. Og sist, men kanskje viktigst, inntok de en rolle som meglere av 

fremskritt og rasjonalitet både da fryseboksanleggene kom til landet, og 
da hjemmefryserne gradvis tok over. 

Det siste punktet kan sies å peke ut over fryseboksanleggenes historie 
fordi det viser at ekspertise ikke bare er aktører som bidrar til å stabilisere 
bestående matsystem, men at den også kan spille en rolle i deres destabi- 
lisering. Dette fordi spørsmål, kunnskap og fokus endrer seg over tid. I så 
måte viser det hvordan ekspertisen, og ikke bare tilgang og etterspørsel, 
er med på å legge til rette for teknologisk utvikling i matfeltet. Sagt på en 
annen måte: at folk fikk bedre økonomi og større boliger var betingelser 
som la til rette for hjemmefryseren, men kan ikke alene forklare at nett- 
opp denne teknologien ble ansett som mer «rasjonell». Før dette kunne 
skje, måtte tross alt ideen om det rasjonelle redefineres, slik at material- 
og energiforbruk ble mindre viktig enn tidsbesparelser. Dermed kan vi 
også si at de ble en form for modernitetens meglere — fortolkere av den 
moderne frysingens fremtid, heller enn av dens faktiske bruk. 

Abstract: This chapter narrates the history behind the date label on food products 
in Norway. The date label was implemented for several reasons. On the one hand, 
it provided the necessary product information for consumers while on the other it 
solved the government's desire for streamlining and controlling products "at a dis- 
tance”. This had become necessary due to substantial changes in the “foodscape” 
of Norway after WWII that made it harder for consumers to evaluate and judge 
the freshness of products. Along with a rising awareness of the need for consumer 
information and the “empowerment of consumers’, this led to the legal regulation 
of the expiration date in the 1970s. After the establishment of the date label as a 
governmental mechanism, it was integrated and largely taken for granted by both 
producers and consumers. However, in recent years the date label has once again 
become the object of political and media attention — this time in the context of 
food waste, where it is seen as a contributing factor. The history of the date label 
shows that governmental regulations are not natural and inevitable, but the result 

of labor and negotiation between specific actors with specific interests - and they 
can have unintended consequences as the context within which they function 
changes. 


Keywords: date label, shelflife, food safety, food quality, food regulation, government 
technology 


Innledning 


Etter at datomerking ble etablert som en standard på de aller fleste mat- 
varer i andre halvdel av 1900-tallet, ble denne teknologien for å vurdere 
holdbarhet lenge tatt for gitt som en integrert del av det å produsere, dis- 
tribuere, handle og spise mat. I de siste årene har imidlertid denne til- 
synelatende nøytrale og anonyme angivelsen av forventet holdbarhet på 
maten fått mye oppmerksomhet i media, politikk og næringsliv. Dette 
fordi datomerking har blitt satt i sammenheng med problematikken 
rundt matsvinn og unødvendig kasting av mat. For eksempel fant rap- 
porten Matsvinn i Norge at det ble kastet omtrent 400 000 tonn mat i 
Norge i 2018, og at «utgått på dato» var en av hovedårsakene til matsvinn 
i alle ledd av matkjeden. I forlengelsen av denne utviklingen har vi også 
fått egne uttrykk knyttet til problematikken, som at norske forbrukere 
har «datoskrekk» og derfor kaster fullt spiselig mat.” 

Sammenhengene mellom matsvinn, unødvendig kasting av mat og 
datomerking er i liten grad beskrevet i vitenskapelig litteratur som tar for 
seg den norske konteksten. Imidlertid finnes det en voksende litteratur 
på dette temaet internasjonalt. Vi finner også gode eksempler på stu- 
dier som beskriver og analyserer reguleringen av matfeltet, forbrukere og 
varehandelen i Norge i et mer overordnet perspektiv. Både Unni Kjærnes 
og Iselin Theien diskuterer forbruk og regulering med vekt på forbruker- 
organisasjonene og myndighetenes rolle i et temahefte for Tidsskrift for 


1 Stensgard, Prestrud, Hanssen & Callewaert 2019. 

2  NTB2018. 

3 — Kapitelet bygger delvis på avhandlingen From Food Regulation to Environmental Challenge: 
The Construction, Practice and Consequences of Date Labelling in Norway (Plasil 2020). 

4  Aschemann-Witzel, De Hooge, Amani, Bech-Larsen & Oostindjer 2015; Bilchfeldt, Mikkelsen & 
Gram 2015; Tsiros & Heilman 2005. 

samfunnsforskning fra 20115 Randi Lavik og Ragnhild Brusdal skriver om 
varehandelens utvikling i sin bok fra 2003.° Det samme gjør Christine 
Myrvang, Lars Thue og Espen Ekberg i Mellommannen. Joh. Johannson 
og kampen om dagligvaremarkedet 1866-2016 om grossistvirksomheten 
som ledet frem til etableringen av Norgesgruppen. 

Vi finner imidlertid få, om noen, arbeider som beskriver de historiske 
forhandlingene og samfunnsmessige drivkreftene som ledet frem til eta- 
bleringen av datomerking i Norge på slutten av 1960-tallet. I dette kapitlet 
skal vi beskrive og analysere de samfunnsmessige endringene som ledet 
frem til etableringen av et lovverk for datomerkingen. Med det vil vi vise 
at dette er en styringsteknologi som ble laget for å løse helt andre utfor- 
dringer, i en annen kontekst, enn de vi har i dag. Dermed kan vi også se 
at forvaltningsverktøy som datomerkingen er konstruerte og politiske — i 
den forstand at de ikke er naturlige, nøytrale eller uomgjengelige, men er 
resultater av innsats og forhandlinger fra bestemte aktører med bestemte 
interesser — og at de kan få uintenderte konsekvenser etter hvert som 
konteksten de fungerer i endres.’ 

Historien bak datomerkingen i Norge som blir lagt frem i dette kapitlet 
er basert på ulike kilder. Forarbeidene og forhandlingene rundt lovverket 
og stortingsdokumenter gir gode innblikk i hvilke saker og konfliktlinjer 
som preget den politiske debatten. Videre er mediadiaklipp, innlegg og 
artikler fra samtidens publikasjoner viktige bidrag for å forstå stemnin- 
gen i ordskiftet og det mangfold av behov som skulle møtes. Vi har også 
foretatt flere intervjuer? med personer som var eller ble en del av regule- 
ringsapparatet som forvaltet disse styringsteknologiene. 

Først skal vi se litt nærmere på hva en styringsteknologi er og det teo- 
retiske rammeverket rundt dette begrepet, før vi går videre til å skissere 
den lengre og mer generelle utviklingen av matmerking. Deretter vil vi gå 
dypere inn i den norske konteksten etter andre verdenskrig og de spesi- 
fikke sosiale og politiske prosessene som førte frem til etableringen av 


Kjærnes, Harvey & Warde 2007; Theien 2011. 
Lavik & Brusdal 2003. 

Thue, Ekberg & Myrvang 2016. 

Busch 2013; Lampland & Star 2009. 

datomerking som en standard for matvarer i Norge. Til slutt trekker vi 
noen linjer frem til i dag, hvor datomerking har blitt satt i sammenheng 
med matsvinn og miljøproblematikk. 


Datomerking som en styringsteknologi 


I kapittel 2 beskrev vi en oppdeling i den harde og myke makten. Iselin 
Theien skriver om regulering i spennet mellom to dimensjoner: nødvendig- 
het og moral, og privat og offentlig regulering. Videre viser hun til at regu- 
lering kan forstås som statlige pålegg eller mer uformelle og organisatoriske 
pålegg.” I vårt tilfelle handler det om fremveksten av styringsteknologier; 
politiske mekanismer som automatiserte og effektiviserte samhandlingen 
mellom private og offentlige aktører, og plasserte seg mellom disse dimisjo- 
nene som en form for ikke-menneskelige meglere. 

Miller og Rose hevder at styring, både statlig og i andre former, ikke 
bare dreier seg om de brede politiske rammene og de konkrete politiske 
beslutningene vi kanskje vanligvis tenker på som politisk styring." Tvert 
imot argumenterer de for at dagligdagse, ofte tilsynelatende ubetydelige 
og anonyme mekanismer må forstås som minst like viktige former for 
politisk styring. Tilsvarende argumenter har blitt fremført av flere for- 
skere knyttet til fagfeltene vitenskaps- og teknologistudier og governmen- 
tality studies.” Teknologier for standardisering og merking, og nettopp 
datomerking, er gode eksempler pa det vi kan kalle styringsteknologier.” 
I bredere forstand kan vi forstå styring som en samling av styringstekno- 
logier som «oversetter» politiske ideer og planer til praktiske endringer i 
materialitet og dagligliv, og hvor «vanlige objekter og teknologier er laget 
for å tale for politikk». 

Med utgangspunkt i dette kan vi si at politisk styring involverer både 
sosiale, kulturelle, økonomiske, materielle og teknologiske aspekter. 
Gjennom styringsteknologier påvirker politiske ambisjoner og ideer 


10  Theien 2011. 

11 Miller & Rose 2008. 

12 Se for eksempel: Asdal 2011; Barry 2001; Dean 2010; Porter 1995; Stokland 2020. 
13 Miller & Rose 2008. 

14. Woolgar & Neyland 2013 [vår oversettelse]. 

livene til enkeltpersoner, grupper og organisasjoner.” Samtidig påvirker 
politiske, sosiale, kulturelle, økonomiske og teknologiske aspekter den 
bestemte utformingenavstyringen. Slik sett kan visiatstyringsteknologier 
samproduseres av politiske aktører og dem som påvirkes av styringen — 
i tillegg til andre faktorer som teknologiske og materielle muligheter og 
begrensninger, bredere økonomiske og politiske strukturer, kulturelle og 
sosiale forståelser og samhandlingsmønstre og mer.” Dermed blir også 
motstand mot styring noe som kan påvirke hvordan styringsteknologi- 
ene utformes og fungerer i praksis.” I det følgende skal vi se hvordan 
utformingen og etableringen av datomerking som en styringsteknologi 
omhandlet både politikk, økonomi, kultur, sosiale forhold og teknologi. 
Vi skal også se hvordan aktører med ulike politiske ideer og interesser 
påvirket denne prosessen på forskjellige måter, innenfor den historiske 
konteksten som utgjorde matpolitikk i norsk etterkrigstid. 


Matmerkingens aner 


Forskriften om merking av forbruksvarer fra 1975 som regulerte en all- 
menn datomerking for første gang, er basert på lov om merking av for- 
bruksvarer fra 24. mai 1968. Loven kan betraktes som resultatet av en 
lang utviklingsrekke, hvor flere av forholdene hadde sitt utspring langt 
tilbake. I andre halvdel av 1800-tallet ble hygiene og helse noe som 
statsmakten i økende grad tok ansvaret for. Den britiske hygienebevegel- 
sen fikk norske etterfølgere, og sunnhetsloven fra 1860 var et eksempel 
på det. Loven påla byer og tettsteder å opprette lokale sunnhetskommi- 
sjoner. Kommisjonene fikk vide fullmakter og skulle sørge for at den all- 
menne hygiene eller folkehelse i ansvarsområdet ble sikret.” Mortensen 
hevder at loven ble et «viktig fundament for den medisinske lovgivningen 
i Norge frem til i dag».” Loven kan videre relateres til at vitenskapen på 
1800-tallet gjennomgikk store endringer. Innen medisinen gikk en fra 


15 Miller & Rose 2008: 55. 
16 Asdal & Jacobsen 2009. 
17 Asdal 2011. 

18 Sunnhetsloven 1860: $ 3. 
19 Mortensen 1992: 10. 

miasmatiske til bakteriologiske forståelsesmåter. Undervisning i hygiene, 
nye metoder og apparater som mikroskopet, kloroform og desinfisering 
bidro til en generell heving av landets helsemessige utvikling.” 

Loven var ikke et frittstående tiltak, men inngikk i de omfattende 
samfunnsendringer det norske samfunnet gjennomgikk. Etter 1850 skjer 
det en allmenn sentralisering og urbanisering. Etter innføringen av for- 
mannskapsloven i 1837 fattet byenes administrasjoner flere tiltak som 
kunne bedre folks allmennstatus, og var også villige til å strekke seg len- 
ger for å etablere slike tiltak. Eksempler på slike var kontroll av matvarer, 
bedre drikkevanntilførsel og ytterligere forbedringer av byenes sanitære 
situasjon. Sosiale bevegelser var viktig for sunnhetsloven, men sentrale 
aktører innen landbruket og norsk industri drev frem den neste. 

Mens Sunnhetskommisjonen var opptatt av folks helse, ble nærings- 
middelloven fra 1933 en lov som var opptatt av produkter og produk- 
sjon.” Etter århundreskiftet var handelen blitt større både innenlands 
og mellom landene. Matkontroll var lite etablert og vanskelig. Mange 
produkter var hermetisert eller emballert slik det var vanskelig å kon- 
trollere innholdet. Risikoen for forfalskning, smitte og forgiftninger var 
større. Gjennom internasjonale møter ble det forsøkt å finne tiltak som 
kunne bedre kontrollen. Theien synliggjør, på samme måte som andre 
kapitler i denne boken, hvordan internasjonale forbrukerorganisasjo- 
ner og politiske tiltak som f.eks. Marshallhjelpen påvirket de nordiske 
landene.” 

I næringslovens første strofe manes det til kamp mot svindel og for- 
falskning: «uredelig eller uærlig handel med nærings- og nytelsesmidler» 
($ 1). Frem til midten av 1800-tallet hadde det vært caveat emptor (kjø- 
peren handler på egen risiko). Senere ble mer av ansvaret lagt over på 
produsentene.” Dermed var det også behov til en lovgiving som berørte 
«moral og økonomi». Denne loven fra 1933 ble ikke i det vesentlige endret 
før i 1983, og fremsto som malen for mange reguleringer av produkter i 
årene som fulgte. 


20 Grande 2004. 

21 Vedtatt i 1933 og innført juli 1935. 

22 Theien 2011. 

23 Atkins 2016; Næringsmiddelloven 1933: $ 2. 

At noen også kobler folks helse og produsentenes ansvar kan en se av 
Alminnelige forskrifter om tilvirkning og omsetning av næringsmidler fra 
1935. Denne reguleringen knyttet ideer om matens sikkerhet og hygiene 
(fra sunnhetsloven) til ideer om moral og økonomi (fra næringsmiddel- 
loven) for å «å forebygge helseskade fra næringsmidler og sikre hygi- 
eniske forhold omkring omsetning og tilvirking». Reguleringen omfattet 
instruksjoner om konserveringsmidler, produksjonssted og utstyr, men 
også om merking og hygiene.” Forskriften spesifiserte næringsmiddel- 
lovens krav til «å forebygge uriktige forestillinger om varenes opprin- 
nelse, beskaffenhet, art, mengde, sammensetning, eller andre forhold 
som har betydning for folkehelsen». 

Alminnelige forskrifter om tilvirkning og omsetning av næringsmidler 
inneholdt også regler om datomerking. Disse var ennå ikke generelle eller 
omfattende og vedrørte bare det som omtaltes som «siste forbruksdag» 
av lett bedervelige matvarer. Kvalitet påvirket av produktets alder var 
ennå ikke et juridisk tema, langt mindre et styringsredskap myndighe- 
tene kunne bruke til å føre politikken gjennom. Her skiller den norske 
utviklingen seg fra f.eks. den britiske, der lover om matkvalitet kom før 
lover om mattrygghet.” Før datomerking kunne tre frem som noe som 
var ønsket av forbrukerne og dermed bli et politisk tema måtte det utføres 
et større konstruksjonsarbeid. Det vi ser er at endringene i norske mat- 
vaner og i produksjon og omsetting av mat ble ledsaget av en forandring 
i forbrukerens innsyn, rettigheter og innflytelse. Konstruksjonsarbeidet 
handlet ikke bare om maten, men om at landet både fikk en styringsvillig 
politisk ledelse som spilte på lag med - og noen ganger tok over - 
mellomkrigstidens sterke forbrukerorganisasjoner.” Det som kanskje 
ofte glemmes, er de teknologiske og praktiske endringene matproduksjon 
og forbruk gjennomgikk. De neste to avsnittene handler om hvilke for- 
andringer som ble avgjørende for at regjeringen nå anså at informasjon 
om alder av mat var en sak som måtte løses. 


24 Alminnelige forskrifter om tilvirkning og omsetning av næringsmidler i mai 1935. 
25 Alminnelige forskrifter om tilvirkning og omsetning av næringsmidler i mai 1935. 
26 Milne 2013: 84-101. 

27 Theien 2011. 

Fremveksten av forbrukersamfunnet 


Forbrukersamfunnet er et sammensatt og mye beskrevet fenomen og 
begrep. En side ved det som behandles i dette kapitlet er denne aktørgrup- 
pens ulike roller som opplyste og mindre opplyste, forførte eller autonome 
aktører. En annen er varehandelens betydelige endringer i etterkrigs- 
tiden. I Varehandelens utvikling gir Randi Lavik og Ragnhild Brusdal 
et godt innblikk i det som skjedde. De viser den omfattende økningen 
i forbruket mellom opphevelsen av de fleste rasjoneringene etter 1952 og 
frem til slutten av 1970-tallet. Det falt sammen med endringene i måtene 
handelen var organisert på, etableringen av de store kjøpesentrene og en 
forskyving fra nødvendighet til det som tidligere ble kalt luksus.” 
I februar 1967 kunne en lese i Forbrukerrapporten: 


Industrien overtar stadig mer av arbeidet i kjøkkenet. I fryseboksene og kjøle- 
diskene hos kjøpmannen finner vi ikke bare frossenfisk og ost og smør — vi kan 
faktisk plukke med oss i små og store porsjonspakninger alle ingrediensene til 
en ferdig middag .… Vi nøler gjerne litt foran hver ny og ukjent vare, og mange 
lengter kanskje tilbake til gamle dagers kolonialbutikk, der vi daglig kunne kon- 
ferere med innehaveren om prisen på osten og smaken på pølsa ... Imidlertid 
er vi klare over at kvaliteten på disse ferdigpakkede matvarene svært ofte er 
avhengig hvor lang tid det er gått siden pakkingen fordi de ikke er hermetisert 


eller sterilisert.” 


Sitatet gir et innblikk i 1960-tallets forbrukersamfunn i kondensert form. 
Det forteller også om hvordan matvarene nå ble solgt, og at det hadde 
endret seg etter krigen. Mat ble ikke nødvendigvis delt opp og pakket 
inn i butikken. Nå var mange av produktene ferdigpakket fra fabrikken, 
og ofte ble de levert som frossenmat. Både butikker og handel var helt 
forandret fra da næringsmiddelloven ble vedtatt i 1933. Ny emballering 
og omsetningsmåter er bare en del av de transformasjonene som produk- 
sjon, distribusjon og omsetning av mat hadde gjennomgått mellom 1933 
og 1967.” I boka Mellommannen, som vi refererte i innledningen, får vi 


28 Lavik & Brusdal 2003. 
29 Loe1967:6. 
30 Gjerdåker 2002. 

ikke bare et godt innblikk i den betydelige endringen i handelen, men 
også den grossistvirksomheten som butikkene og butikksentrene etter 
hvert ble så avhengige av og bundet til.” 

Ikke bare var næringsliv og handel forandret; også staten hadde tiltatt 
seg en ny og viktig rolle. I den sosialdemokratiske æra hadde statsappara- 
tet det overordnede ansvaret og oppsynet med den sosiale og økonomiske 
utviklingen i landet. I samarbeid med industri og primærnæringer var 
det bygd opp et system som regulerte samhandlingen mellom nærings- 
liv og statsmakten. Dette systemet hadde stort fokus på industrialisering, 
økonomisk vekst og levestandard. Det betydde også en gradvis omforde- 
ling av goder, flere arbeidsplasser og økt sosial stabilitet.» Det ideologiske 
tankegodset var basert på en forståelse av at den vitenskapsbaserte rasjo- 
nelle kunnskapen skulle styre planer og politikk. En konsekvens av det 
var at både planer og politikk noen ganger hadde en teknokratisk bias. 
1960-tallet var den vitenskapsbaserte sakkunnskapens og positivismens 
gullalder.» 

Flommen av varer og nye produkter hadde ikke vært der da Norge 
ble fritt i 1945. De første etterkrigsårene var preget av stor mangel på 
mange varer, og det som fantes, var underlagt strenge reguleringer. 
Arbeiderpartiregjeringen vektla at landets begrensede valutareserver 
skulle brukes til nødvendige matvarer, råvarer og produksjonsmateriell 
til industrien. Et eksempel på det var rasjonering av forbruksprodukter, 
hvor alt som var unødvendig eller ble definert som luksus, ble rasjonert. 
Det mest dramatiske utslagene av politikken forsvant etter 195234 

Begrensninger og restriksjoner ble etter hvert avløst av tilgang på spen- 
nende og ukjente produkter. Gjennom importen kunne frukt og grønnsa- 
ker nå være tilgjengelig også utenom den korte, norske sesongen.” Siden 
flere av disse var ukjente, var de vanskelige å identifisere, bedømme og 
bruke på korrekt måte. Den økende importen hang ikke minst sammen 


31 Thue et al. 2016. 
32 Bull 1990. 
33 Myrvang et al. 2004 
Lange 1998; Theien 2011: 533. 
34 Notaker 1993; Myrvang et al. 2004. 
35 Lange 1998. 

med at Norge ble medlem i internasjonale (handels-)organisasjoner som 
OEEC (OECD siden 1960) og EFTA. 

Forskrifter som før hadde bremset den mellomstatlige handelen ble 
opphevet, for eksempel en forskrift om at bedrifter ikke fikk lov til å ope- 
rere i flere ulike markedssegmenter. Dette førte til en gryende suksess for 
supermarkeder, som noen steder erstattet de små og spesialiserte butik- 
kene. I 1952 var det bare 129 selvbetjeningsbutikker — men tallene økte 
jevnt, og i 1975 ble 90 prosent av all mathandel foretatt i supermarkeder. 
Per Ivar Olsen er blant dem som hevder at «supermarkedenes revolusjon 
med åpenbare paralleller i hele den vestlige verden har radikalt forandret 
hverdagen for både matprodusenter og forbrukere».” 


Forbrukere på villstrå 


Der hvor den lokale kjøpmannen tidligere hadde solgt lokale produkter 
som var kjent og synlige på disken, førte den pågående industrialise- 
ringen og globaliseringen av matproduksjon til en fremmedgjøring av 
produktene som forbrukerne brukte. En artikkel i Forbrukerrapporten 
fra 1971 beskrev hvordan forbrukerne ikke lenger kunne få råd fra lokale 
butikkinnehavere, men måtte finne sin egen vei langs upersonlige rader 
i supermarkedet." Norske forbrukere ble i stadig større grad møtt med 
ikke bare nye produkter fra fjerne steder, men også nye produktformer. 
Disse hadde ofte fremmed utseende, ukjent emballasje og nye metoder 
for konservering. På grunn av denne industrialiseringen, standardiserin- 
gen og globaliseringen var produktene selv blitt distanserte og «usynlige». 
Et eksempel på produktenes endringer gjelder frysing av mat: Mens pri- 
vate frysere var en sjeldenhet på 1950-tallet, hadde 37 prosent av hushold- 
ninger en fryser i 1967, og antallet økte til over 70 prosent på 70-tallet 3? På 
den ene siden førte de nye konserveringsmetodene til at livet ble enklere 
for familiene, men på den andre siden fjernet disse nye emballerings- og 
konserveringsmetodene også mulighetene til å bedømme kvaliteten og 


36 Bull 1990. 

37 Olsen 2010: 8. 
38 Hansen 1971: 18. 
39 Finstad 2013. 

ferskheten på butikkenes matvareprodukter. Avstanden mellom «jord/ 
fjord og bord» ble større.** Dette handlet ikke bare om geografisk avstand 
(globalisering, import), men også når det kom til andre aspekter (bear- 
beidede, konserverte og pakkede produkter som ble solgt i supermarke- 
der) som påvirket forbrukernes evne til å ta veloverveide beslutninger om 
sikkerheten og kvaliteten på maten. Det var, som før, en generell mistro 
til at forbrukere valgte riktig. 

Ekspertise fikk forrang fremfor erfaring, og målinger tok over for 
«subjektiv» mening og samhandling." Som sagt før er mat flyktig og for- 
gjengelig, og det betyr at matens kvalitet og spisbarhet forverres over tid. 
For å bedømme ferdigpakket mat, som innebar at man ikke kunne røre 
eller lukte på produktet før man kjøpte, ble det uttrykt behov for en stan- 
dardisert holdbarhet som kunne formidle til forbrukeren om kvaliteten 
var god. Samtidig steg det frem en ny selvbevissthet blant forbrukerne, 
og flere begynte å legge vekt på kravet om kvalitet for pengene. Dette var 
en annen faktor som ledet mot innføringen av nye lover for merking og 
regulering. 


Husmødre, forbrukerorganisasjoner 
og politikere 


Etter andre verdenskrig skjedde det ikke bare store endringer i produk- 
sjonen og salget av mat, perioden var også preget av forandringer — både 
i myndighetenes syn på forbruk og forbrukere, og forandringer i forbru- 
kernes roller og atferd. Christine Myrvang omtaler tiden rundt 1960 som 
«et vannskille i forbrukernes roller» med stadig økende forbrukerrettig- 
heter. Først og fremst økte forbruket i seg selv. I Norge, som ennå var et 
relativt fattig land, ble det private forbruket nesten tredoblet på 1950- og 
1960-tallet.” 

Dette skjedde samtidig med at husholdningene brukte prosentvis 
mindre av inntekten til mat enn før. Siden varehandelen økte, betydde 


40 Zachmann & Østby 2011. 
41 Porter 1995. 
42 Gjerdåker 2002. 

det at mat ble relativt rimeligere i innkjøp. I 1947 brukte en gjennom- 
snittlig familie to tredjedeler av husholdningsbudsjettet på mat. På 
1960-tallet sank dette til 35-40 prosent (mot litt over 10 prosent i dag).* 
Myrvang skriver at husmødrene ble drivkraften bak den nye forbruks- 
kulturen som utviklet seg: «Kvinner med hjerte og hjerne for husstell 
var viktige aktører i det å artikulere nye behov og implementere nye 
vaner i hjemmet generelt, og på kjøkkenet spesielt.» Et godt eksempel 
på hvordan husmødrenes liv og oppgaver endret seg, kan også leses ut av 
Terje Finstads avhandling om fryseteknologiens integrering i det norske 
hverdagslivet.* 

Husmødrene var en helt avgjørende aktørgruppe, men kanskje ble de 
initiativer som statlige aktører utførte på vegne av dem, vel så viktige. 
Som en tidlig indikasjon på bevegelsen mot datomerking, og ikke minst 
hvilken tiltro mange hadde til at kvinnene kunne klare dette alene, kan 
man lese ut av dette OEEC-dokumentet fra tidlig på 1950-tallet: 


Forbrukerne er stort sett amatører når det gjelder å bedømme kvaliteter, og ... 
har krav på beskyttelse og veiledning for å sikre at konkurransen mellom pro- 
dusenter og handlende resulterer i en viss sammenheng mellom pris og kvalitet, 


og at en ikke benytter seg av forbrukernes uvidenhet.* 


For å unngå at forbrukerne generelt og husmødrene spesielt ble lurt eller 
svindlet, ble det utover 1950-tallet etablert eller styrket offentlige og halv- 
offentlige institusjoner med ansvar for forbrukersaker. 

Denne typen virksomhet var alt i gang. Som et samarbeid mellom 
kvinnebevegelsen, husmororganisasjonene og Arbeiderpartiet var det 
igangsatt tiltak og etablert institusjoner som skulle lette husmødre- 
nes arbeid. Forbrukersaker ble en naturlig del og forlengelse av dette 
arbeidet. Det startet før krigen. I 1939 var Statens forsøksvirksomhet 
i husstell i etablert. Året etter ble Statens opplysningskontor for hus- 
stell igangsatt. Ambisjonene om å utdanne og skolere landets husmø- 
dre fortsatte med økt styrke etter frigjøringen. I 1952 oppnevnte 


43 Lange 1998. 

44 Myrvang 2009: 155. 

45 Finstad 2011. 

46 Jefferys, Hausberger & Lindblad 1954 [vår oversettelse]. 

Sosialdepartementet et utvalg som leverte sin innstilling året etter. 
Der ble det foreslått tre alternative organisasjonsformer: et privat 
forbrukerråd, et forbrukerråd under sentraladministrasjonen, eller et 
frittstående råd med offentlig finansiering. Etter Stortingets behand- 
ling ble resultatet et offentlig finansiert, frittstående forbrukerråd som 
skulle ledes av et sekretariat.” 

I 1953 startet Forbrukerrådet arbeidet, som innebar å gi myndighetene 
råd på vegne av forbrukerne, som det het. Målsetningen for forbruker- 
rådet var ikke bare å ta seg av forbrukerinteresser og gi råd til statlige 
aktører, men det ble også drevet et kontinuerlig arbeid med forskning, 
forbrukerinformasjon, forbedring av produktstandarder og merking av 
produkter.” For å oppnå sistnevnte ble Hovedkomiteen for varedeklara- 
sjoner og kvalitetsmerking (Varefaktakomiteen) etablert. Dette arbeidet 
var utfordrende for de som drev det, og forteller samtidig noe om kvin- 
ners posisjon på 1950-tallet. 

Rådet illustrerer hvordan husmødrene ofte opptrer som represen- 
tanter for forbrukerne, mer enn at husmødrenes stemmer kommer 
direkte til uttrykk. Myndighetenes ambisjoner om å styrke famili- 
enes posisjon og betydning ble ytterligere styrket da Departementet 
for familie- og forbrukersaker ble etablert i 1956. Parallelt med disse 
etableringene foregikk det et betydelig forsknings- og utrednings- 
arbeid som dreide seg om husstell og husholdningssaker. Både depar- 
tementet og rådet ble ofte latterliggjort og fremstilt som «foreninger 
for husmødre», og VG kalte Forbrukerdepartementet (i en periode 
Forbrukersakerdepartementet) «det mest overflødige av alle departe- 
menter».°° Samtidig var kvaliteten og kvalitetsforventninger til mange 
matprodukter fremdeles lav: «Jeg har snakket med en eldre inspektør i 
Mattilsynet, ikke sant, og hun sa at liksom i riktig gamle dager så var 
jo det et problem, for eksempel kjøtt, de solgte sure produkter, altså 
produkter som ikke burde vært solgt».”* 


47 https://www.nsd.no/polsys/data/forvaltning/enhet/7824/endringshistorie. 

48 _ https://www.forbrukerradet.no/; http://www.nsd.uib.no/polsys/data/forvaltning/enhet/15000. 
49 Intervju med Mattilsynet, oktober 2017 (Se note 8 ovenfor.); Verdens Gang 1965. 

50 Verdens Gang 1965. 

51 Intervju med Mattilsynet, juli 2016 (Se note 8 ovenfor.). 

For å endre dette, og for å skape bevissthet om forbrukernes 
behov og rettigheter, startet Forbrukerrådet et eget tidsskrift i 1958. 
Forbrukerrapporten hadde som mål å støtte, informere og «utdanne» for- 
brukerne. Bladet fikk et bredt nedslagsfelt og ble lest i svært mange hus- 
holdninger. I 1965 hadde tidsskriftet hele 145 000 abonnenter. Artiklene 
i magasinet hadde overskrifter som «Dyktige forbrukere - en vei til 
høyere levestandard» (mai 1958), «Tenk før du handler» (desember 1958) 
og «Prisbevisste forbrukere — et nødvendig ledd i priskonkurransen» 
(mai 1958). 

Forbrukerne ble rådet til å bruke pengene sine bevisst og forsiktig, og til 
å være klar over rettighetene sine. En artikkel tydeliggjorde situasjonen: 


Vi ønsker forbrukere som kjenner sine rettigheter og forpliktelser — forbrukere 
som skaffer seg oversikt over vareutvalget — forbrukere som har orden på sin 


økonomi. Kort sagt: Dyktige forbrukere som tenker for de handler.” 


Det vi ser her er et generelt skifte i holdningen til kvaliteten på produkt- 
ene i butikken og endringer i forbrukernes behov. Videre grodde det frem 
en voksende bevissthet når det gjaldt forbrukerrettigheter. Husmødrene 
var nå blitt forbrukere; departementer og organisasjoner beskyttet ret- 
tighetene deres. Selv om forbrukerne ikke «marsjerte» for å bli opplyst 
om holdbarhet og kvalitet på matprodukter, så ble politikerne stadig mer 
bevisst om forbrukernes behov og interessere i temaet.» 

På 1950-tallet var tiden moden for å begynne å jobbe med en ny lov 
som skulle informere forbrukerne om kvaliteten og sikkerheten (blant 
annet) av maten de skulle kjøpe og etterpå spise. Det var tydelig et behov 
for å få informasjon om mat forbrukerne kunne ikke bedømme selv på 
grunn av industriell produksjon, import, forpakning og upersonlig dis- 
tribusjon via supermarkeder. Det var også en institusjonell og politisk 
styrking av forbrukeres rettigheter, sammen med en voksende bevissthet 
på at forbrukerne hadde et krav på og rett til kvalitet for pengene. Etter en 
kort oversikt over aktører bak loven skal vi beskrive den lange juridiske 
veien datomerkingen trengte for å bli standardisert og regulert. 


52 Forbrukerrapporten 1958. 
53 Intervju Mattilsynet, oktober 2017 (Se note 8 ovenfor.). 

Figur 7.1. Informasjon om hvordan et friskt egg skal se ut. Fra Forbrukerrapporten 1964, før 
loven om datomerking ble vedtatt. (Forbrukerrapporten Nr. 8, 1964, Nasjonalbiblioteket. 
Offentlig eiendom.) 


Et internasjonalt initiativ 


På 1950-tallet begynte politikerne å se nødvendigheten av å informere 
forbrukerne bedre om matkvaliteten. Produktinformasjon og merking 
ble sett som nøkkelen til forbrukernes valgmuligheter og trygghet, fordi 

«merking er en mekanisme for å fremme politiske mål og/eller å adres- 
sere spesifikke forbrukerinteresser og bekymringer». Produktmerking 
gir ikke bare nødvendig kunnskap for å foreta valg, men kan også øke 
forbrukernes tillit både til produktene og til regjeringen som beskytter 
forbrukernes rettigheter.» 

Et tidlig eksempel på sammenhengen mellom forbruksendringer, 
forbrukerorganisasjonenes aktivitet og statens stadig viktigere rolle i 
sammenheng med forbrukeransvar, var arbeidet med varedeklarasjo- 
ner, eller varefakta, som noen kalte det. I 1954 ble Varefaktakomiteen 
oppnevnt med Sverige som forbilde og Bergljot W. Qviller som leder. 
Uten store ressurser, men med assistanse fra svenske kolleger som var 
betydelig bedre finansielt støttet, ble det lagt ned et betydelig arbeid for å 
utarbeide en metodikk for å lage gode deklarasjoner og målemetoder for 
varehandelens produkter. Internasjonalt foregikk det et betydelig arbeid 
med det samme gjennom Nordisk Metodikkomite og International 
Labelling Committee. Dette arbeidet med etablering av målemetoder 
og standarder peker frem mot etableringen av datomerking som kom 
senere. Disse gruppenes aktiviteter, i grenselandet mellom vitenskap og 
byråkrati, er en også en del av det «arbeidet» som måtte til for å lage 
tidens styringsteknologier.** 

Markedets behov for standardiserte produkter og internasjonale avta- 
ler for å øke forbrukernes tillit til produktene var også viktig. Over nevnte 
vi International Labelling Committee, og en kanskje like viktig og betyd- 
ningsfull pådriver for det norske arbeidet med varefakta og datomerking 
var Codex Alimentarius-kommisjonen fra 1963. I målsetningen for kom- 


misjonens virksomhet sto det: 


Internasjonale matstandarder, retningslinjer og regler for god praksis bidrar 
til sikkerhet, kvalitet og rettferdighet i den internasjonale mathandelen. 
Forbrukerne kan stole på tryggheten og kvaliteten av matvarene de kjøper, og 
importører kan stole på at maten de bestilte vil være i samsvar med forventet 


spesifikasjonene.” 


54  Einsiedel 2002: 210. 

55  Einsiedel 2002: 216; Kjaænes, Harvey & Warde 2007. 

56 Statens ernæringsråd 1970. 

57  http://www.fao.org/fao-who-codexalimentarius/about-codex/en/ [vår oversettelse]. 

Codex-kommisjonen utviklet internasjonale matstandarder som må god- 
kjennes individuelt av hver enkelt stat (før de blir lovfestet). Hensikten 
var tosidig: å beskytte forbrukerne mot helserisiko, og å harmonisere 
standarder for å lette internasjonal handel.” Med en stadig voksende 
integrasjon av den internasjonale handelen i avtaler og organisasjoner 
som Codex Alimentarius, EFTA og OECD møtte myndighetene ikke 
bare nasjonale krav om regulering av norsk mat, men også utfordringer 
fra det internasjonale markedet. 

Som beskrevet over fantes det allerede lover gjeldende mattrygghet i 
Norge som ideer omtrent hygiene og produsentens ansvar stolte på. Det 
fantes altså et juridisk grunnlag som man kunne bygge på; nå treng- 
tes det politiske aktører som ta fatt på dette arbeidet. På den ene siden 
var det Forbrukerrådet og Arbeiderpartiet (Ap) som så på seg selv som 
talsmenn for forbrukerrettigheter og ville ha vidtrekkende forskrif- 
ter for ikke bare merking, men også markedsføring osv. Ifølge Guri 
Johannessen (Ap) måtte forbrukernes interesser stå sentralt i nye lover 
og regler.” På den andre siden av det politiske spektrum fant man indus- 
tri og næringsliv med støtte av de mer borgerlige partiene. Merking av 
mat generelt og datomerking spesielt, måtte finne veien mellom disse to 
blokkene. 


Datomerkingens tunge veg 


I 1957 ble det nedsatt et utvalg som skulle arbeide med en Innstilling om 
kvalitetskontroll og bestemmelser for forbruksvarer. Utvalget ble ledet av 
Ragnar Christiansen (Ap), ogbestoavmedlemmerfraSosialdepartementet, 
Industridepartementet, Fiskeri- og landbruksdepartementet, Familie- og 
forbrukerersakerdepartementet pluss Forbrukerrådet. I løpet av kort tid 
ble gjeldende kvalitets- og merkelover gjennomgått og revidert. 


58 Stortinget godkjente enstemmig å være en del av Codex Alimentarius-avtalene og -standardene 
6. mai 1975. Norge ble vertsland for kommisjonen som arbeidet med fisk og fiskeprodukter. Bare 
seks uker senere satte regjeringen for matmerking på plass. Vi kommer til denne forskriften litt 
senere i kapitlet. 

59  Stortingsforhandlinger 1968: 308. 

I 1961 tok Husmorforbundet opp spørsmålet om varedeklarasjoner. I 
et brev til Hovedkomiteen for varedeklarasjoner pekte de på industriens 
økende ansvar for folkehelsen i takt med det økende forbruket av halv- 
og helfabrikata. I Husmorbladet, som refererte denne henvendelsen, ble 
det med den betydelige økningen av fabrikklagde matvarer avgjørende at 
forbrukerne fikk tilstrekkelig informasjon. Det positive med denne typen 
matvarer var at husmoren fikk mer fritid. Utfordringen var at produsent- 
ene ga lite eller ufullstendig informasjon om produktene. Det gjorde 
handelen uoversiktlig, og derfor utfordrende.* Dermed ble det ansett 
nødvendig med bedre merking. 

I 1963 kom utvalgets flertall frem til at det var behov for en generell lov 
for kvalitetskontroll og merking med tilhørende forskrifter: «Formålet 
med denne lov er å legge forholdene best mulig til rette for forbrukerne 
ved deres bedømmelse og valg av forbruksvarer samt å sikre at varene 
er egnet til å tilfredsstille de behov de er framstillet for å dekke.»* 
Lovforslaget skulle videre innbefatte merking, reklame, garanti og 
serviceordninger, samt legge grunnlaget for nye forskrifter om merking, 
kvalitet, produksjon, emballasje, transportteknologi osv. Et mindretall i 
komiteen ville ha mindre krevende pålegg. Årsaken til denne motstan- 
den fra mindretallet var at industrien var redd for at disse bestemmelsene 
kunne lede til diskriminering og hemme den norske produksjonens kon- 
kurranse med utlandet. 

Komiteens innstilling ble overlevert Departementet for familie- og 
forbrukssaker. Mens departementet behandlet komiteens innstilling, tok 
en borgerlig koalisjon over regjeringsmakten.” Mens den første borger- 
lige regjeringsperioden ble en kortvarig parentes, satt koalisjonen under 
Per Borten fra 1965 til 1971 og fikk i denne perioden betydelig innflytelse 
på utformingen av en rekke reformer. Den nye regjeringen ledet av Per 
Borten og støttet av Høyre, Senterpartiet, Venstre og Kristelig Folkeparti 
tok utgangspunkt i utvalgets mindretallsforslag. Dette var en langt min- 
dre streng regulering av kvalitet (kontroll) og merking. 


60 Husmorbladet 31.08.1963. 
61 Departementet for familie- og forbrukssaker 1967: 5. 
62 Lange 1998. 

Odelstingsproposisjon nr. 61 (1966-67) ble fremmet av regjeringen 
Borten i 1966, og i innledningen fastslo talsmannen følgende: 


Departementet finner for sin del at det ikke synes å være særlig behov for å 
innføre en generell plikt til merking. ... Et system av denne art må antas å være 
lite praktisk også fordi en vanskelig kan påby en merking som ikke er vanlig hos 


våre handelspartnere.” 


Regjeringen fulgte komiteens mindretall og grunnga det med hensynet 
til handelen med utlandet. 
Forbrukerhensyn ble balansert på følgende måte: 


Departementet legger ellers vekt på at forbrukerne prinsipielt har berettiget krav 
på en grunnleggende informasjon om enhver forbruksvare. Departementet er 
på denne bakgrunn kommet til at det bør foreslås en lov om merking av for- 
bruksvarer, hvor det i loven trekkes opp en ramme for de opplysninger som for- 
bruksvarer kan kreves merket med, og at det så overlates til Kongen til enhver 


tid å bestemme hvilke varer som skal merkes med." 


Det var med andre ord en fullmaktslov som ga den til enhver tid sittende 
regjering muligheten til å bestemme hvilke produkter loven skulle gjelde 
for.5 

Nå var den foreslåtte loven endret fra en kvalitetslov, inkludert kva- 
litetsstandarder, markedsføring og reklame, garanti og service til en 
ren merkelov med en mer begrenset grad av obligatorisk informasjon. 
Ytterligere tiltak måtte reguleres i separate forskrifter. Den nye loven 
ble behandlet av Stortinget 3. og 10. mai. Diskusjonen kom til å synlig- 
gjøre partienes synspunkter på industri og forbrukere. Ingen av blokkene 
kunne vise seg som ensidig industri- eller forbrukervennlig. 

Guri Johannessen (Ap) uttalte: 


Utvalget gjekk inn for ei generell merkingslov som skulle omfatte forbruksva- 


rer, ut frå det syn at ein må ha rett til å stille visse minimumskrav til dei varer 


63 Departementet for familie- og forbrukssaker 1967: 3. 

64 Departementet for familie- og forbrukssaker 1967: 13. 

65 Fullmaktslov, vanlig betegnelse på lov der den lovgivende makt, Stortinget, gir andre organer 
myndighet til å treffe nærmere bestemmelser. Gisle & Holmøyvik 2020. 

som skal omsetjast. Utvalget si innstilling omfattar ikkje berre merking, men 
og kvalitetskontroll. ... Formålet med lova er å leggje forholda best mogleg til 
rette for forbrukarane veid deira vurdering og val av forbruksvarer. ... Ei full- 
maktslov kan berre praktiserast så langt Regjeringa avgjer. ... Ei generell mer- 


kingslov er den beste garanti for forbrukarane.* 


Jo Benkow (H), som var talsmann for den borgerlige koalisjon, uttalte 
følgende: 


For å nå et så lite ærgjerrig mål er det sikkert ikke behov for å lage en egen 
lov. Men hvis en merking av forbruksvarer skal skje etter denne lovs inten- 
sjoner, må man først og fremst ta i betraktning at det rik varierte mylder av 
forskjellige forbruksartikler som frembys til salg, egner seg særlig dårlig for 
standardregler som skal gjelde for alle vareslag og alle varegrupper. ... det er 
meget tidskrevende, vanskelig og særledes fagkyndig arbeid bak utarbeidelse 
av merkingsformularer .... vil man vel neppe kunne gi disse en slik utforming 


at de vil gjøre den enkelte forbruker synderlig klokere når han står ved disk.” 


Arbeiderparti-representanten målbare komiteflertallets intensjoner og 
hensyn til forbrukeren, men Benkow var mest opptatt av at næringslivet 
ikke måtte belemres med unødvendig byråkrati eller hindre, slik at kon- 
kurransen med utlandet ble svekket. Begge deler var legitime behov - 
noen ganger forenlige, andre ganger ikke. På mange måter beveget en 
seg ned til grunnfjellet av politisk diskusjon og verdikonflikter. Her ser vi 
kimen til etableringen av en styringsteknologi. 

Kunne denne typen kontroverser unngås eller automatiseres gjen- 
nom lovverksreguleringer? Ennå var det ikke mulig. Vedtaket som ble 
fattet 24. mai 1968 ble derfor en fullmaktslov som ga den til enhver 
sittende regjering mye makt.* Til tross for at Arbeiderpartiets og lov- 
komiteens ønske om en streng rammelov ikke ble resultatet, ble denne 
fullmaktsloven den første allmenne, nasjonale lov om merking av 
forbruksvarer. 


66 Stortingsforhandlinger 1968: 309. 

67 Stortingsforhandlinger 1968: 311. 

68 Se også Rykkja & Elvbakken 2006, som skriver om spenningen mellom Helsedepartementet og 
Landbruksdepartementet og om favoriseringen av landbruket. 

Figur 7.2. Forbrukerrapporten melder at datomerking er påbudt for en rekke matvaretyper. 
(Dagmar Loe, Forbrukerrapporten Nr. 2, 1967, Nasjonalbiblioteket. Offentlig eiendom.) 


Syv år senere, den 25. juli 1975, og basert på denne loven, utstedte Forbruker- 
og administrasjonsdepartementet forskrift om merking av ferdigpakkete 
næringsmidler. Denne forskriften regulerte ikke bare siste forbruksdag 
av lett bedervelige matvarer (som delvis hadde eksistert tidligere), men 
det ble også etablert en best før-dato som gav et lovmessig rammeverk 

som skulle fremme kvalitet for pengene. Artikkel 8, «Holdbarhet», sa at: 
«Merkingen skal skje ved teksten ‘Best for’ og angivelse av dag, måned 
og år. Er næringsmiddel holdbart lengre enn 12 uker, kan angivelse av 
dag utgå».* 

Datomerking ble et svar på de behov som var artikulert av kvinne- 
saksgrupper, husmororganisasjoner, Arbeiderpartiet og internasjonale 
avtaler som Codex Alimentarius. Selv om de borgerlige partiene på 
noen måter motarbeidet vare- og datomerking, var det heller hensynet 
til næringsliv og handel som var det viktige for koalisjonen. Dette viser 
hvordan politiske ambisjoner og ideer var bygget inn i datomerkin- 
gen helt fra starten av, selv om mange i ettertid kanskje har oppfattet 
merkingen som politisk nøytral informasjonsopplysning på matvarene 
våre. Om vi derimot tenker på datomerkingen som en styringstek- 
nologi, ser vi at ulike sosiale, politiske, økonomiske og teknologiske 
ønsker og behov ble bygget inn i konstruksjonen av den.” Vi ser også 
at forbrukerorganisasjoner var med på å samprodusere utformingen av 
datomerkingen allerede i konstruksjonsfasen, en type deltagelse som 
har vært vanligere i etterkant av at produkter eller teknologier har blitt 
introdusert.” 

Det var staten som gav «reglene» og «språket», men den nødvendige 
informasjonen måtte produsentene fylle inn selv. Datomerking skulle 
være mellomleddet og informasjonsverktøyet som automatiserte for- 
holdet mellom stat, produsenter og forbrukere. De som kjøpte en vare 
skulle nå kunne foreta informerte vurderinger om matvarenes kvali- 
tet og trygghet uten å nødvendigvis direkte sanse dem. Likevel kan vi 
spørre, i hvilken grad er dette tilfellet? Selv om den juridiske teksten 
antyder at forbrukerne nå ville få den informasjonen de behøvde for 
å ta informerte valg angående holdbarhet og kvalitet på matvarer, var 
virkeligheten langt fra så enkel. På grunn av motstanden fra nærings- 
middelindustrien tok det mer enn ti år før datomerkingen var fullsten- 


dig implementert. 


69 Forskrift om merking av ferdigpakkete næringsmidler 1975: $8. 
70 Miller & Rose 2008. 
71 Asdal & Jacobsen 2009; Dean 2010. 

Den langsomme implementeringen av en 
styringsteknologi 


Vi har over sett vanskene med a fa innfort en rammelov og resultatet 
som ble en fullmaktslov. Utfordringene var ikke over med det. Selv om 
forskriften ble utstedt i juli 1975, så trådte den ikke i kraft for et år senere. 
Denne overgangsperioden var en konsesjon som departementet hadde 
gitt industrien. I tillegg til ble det gitt dispensasjon fra datomerking for 
alle varer med en holdbarhet på mer enn 12 uker.» 

I april 1977 trådde vedtaket i kraft. Motstanden var imidlertid ikke over 
med det. Ordningen ble møtt med kritikk av både produsenter, grossister 
og detaljister. En tidligere ansatt i Mattilsynet minnes: «Veldig motstand, 
veldig motstand ... jeg hadde en gammel kollega, og han hadde vært med 
lenge, og han sa han nesten kunne tro at vi skulle få sult i dette landet på 
grunn av datomerking.» Det fantes helt opplagte vansker som var av prak- 
tisk og ikke politisk karakter. De handlet om at Norge var et land med store 
avstander og ofte grisgrendt bebyggelse. I distriktet var de mange små kjøp- 
menn. Dette var butikker med relativt få kunder og lav omløpshastighet på 
varene. Dette gjaldt særlig såkalte ukurante varer og enda mer de ferske. 
Mens bybutikkene hadde kundegrunnlag til å anskaffe avkjølte varemontre 
og frysedisker, var ikke det nødvendigvis situasjonen i distriktet. 

I avisene var det oppslag med sinte detaljister. Lofotposten skrev med 
krigstyper: «Datomerking fra 1. april - Rammer nærbutikkene i Nord- 
Norge». Oppslaget beskrev hvordan de nye reglene kunne resultere 
at mat for over hundre millioner ble kastet og at de minste butikkene 
måtte legge ned. Ett år senere kunne en i Finnmarken lese at butikksjef 
Peder Davidsen hevdet at «Datomerking fører til sløsing». Her beskrev 
Davidsen at folk ofte ikke forsto forskjellen mellom den som sa at varene 
ikke kunne brukes etter en viss dato og den som het «bør brukes innen». 

Noen gikk så langt som å hevde at utløpsdatoen kanskje ville føre til 
matmangel. Avstandene i Norge er store, og på syttitallet var det en utfor- 
dring å frakte produkter med kort holdbarhet til forbrukeren «i tide»: 


72. Baklid 1976: 37. 

73 Intervju Mattilsynet, oktober 2017 (Se note 8 ovenfor.). 

74 «Datomerking fra 1. april. Rammer nærbutikker i Nord-Norge» i Lofotposten 10.03.1977; 
«Butikksjef Peder Davidsen: Datomerking fører til sløsing» i Finnmarken 17.06.1978. 

Og det blir jo nesten sånn anekdotisk da, men da var det veldige pro- 
blemer her i Trøndelagsfylkene med kaffe. Fordi de malte kaffe og så pak- 
ket de det, det var før de hadde disse pakningene de har nå, så de pakket 
det på kaffepose og før det var distribuert ut til det ytterste skjær, så var 
det jo, den kaffen gått ut av holdbarhet.” 

Det var samtidig et velstandsfenomen. I de tiårene da datomerkingen 
ble innført hadde nordmenn flest ennå ikke fått nyte godt av den vel- 
standen som kom med oljepengene. Spesielt i de mange avsidesliggende 
områdene var folk vant til at det var liten variasjon og lav kvalitet på 
maten: «Du må jo huske på at helt opp til 70 så var Norge et ganske fattig 
land. ... da hadde du kanskje ikke så mye å komme med. Og da var jo 
butikkene her ute, det var jo potetene var gamle og alt var gammelt lik- 
som.» Forbrukere var heller ikke ennå så kresne med hensyn til fersk- 
heten og kvaliteten på produktene på samme måte de er i dag — behov og 
krav for ferskhet var annerledes. 

Forbrukerne var også, til tross for Forbrukerrådet, i mindre grad orga- 
niserte, enn industri og handel, og derfor veide produsentenes og selge- 
res innvendinger tyngre når 1975 -reguleringen ble innført. På 1960- og 
1970-tallet var det grossistene, ikke så mye detaljhandel, som avgjorde 
produkter og priser.” For å holde prisene nede så bestilte de i store kvanta 
som var ofte vanskelig å distribuere og selge før produktene hadde gått 
ut på dato. Derfor ble både grossistene og detaljhandel misfornøyde med 
datomerkingen siden den forstyrret rutinene deres når det kom til kjøp 
og salg: «Grossister og kjøpmenn var redd for å bli brennende inne med 
varer som ikke var datostemplet, og som hadde liten omsetningshastig- 
het. De likte ikke systemet med datomerking.»” 

I ettertid kan man spørre seg hvorfor næringsmiddelindustrien til- 
synelatende ikke også så nye muligheter med datomerkingen i denne 
perioden. Under industrialiseringen av matsystemet vårt ble stadig flere 
matvarer mer innpakket og emballert, og det ble dermed også vanskeli- 
gere for forbrukerne å vurdere holdbarheten ved hjelp av lukt og visuell 


75 Intervju Mattilsynet, juli 2016 (Se note 8 ovenfor.). 

76 Intervju Mattilsynet, oktober 2017 (Se note 8 ovenfor.). 
77 Olsen 2010. 

78 Forbrukerrapporten 1963: 29. 

observasjon. Samtidig ble det ofte vanskeligere å opprettholde den per- 
sonlige tilliten til produsenter og mellomledd etter hvert som antall 
aktører og ledd i matsystemet økte, og utsalgsstedene ble til mer standar- 
diserte butikker. I ettertid kan det synes som at datomerkingen i alle fall 
i noen grad har bidratt til å erstatte avhengigheten av personlige tillits- 
relasjoner i det industrialiserte matsystemet vårt, og dermed til å styrke 
produktenes omsettelighet. 

Et annet hinder for en felles og generell datomerking var konkurre- 
rende departementer som hadde utstedt merking for sine «egne» pro- 
dukter før datomerkingen ble innført. Eksempler er forskrifter om melk 
og fløte fra 17. juli 1953, eller generelle forskrifter for kvalitetskontroll av 
hermetiske fiskevarer fra 14. mai 1968. Dette førte til en overlappende og 
forvirrende lovgivning som var ikke så lett å forandre. 


Landbruksdepartementet ga ut en lov om kvalitet på landbruksvarer også har 
du Fiskeridepartementet. ... Og alle disse lovene var ganske vanskelige fordi det 
var, si sennep og ketsjup da. Sennep var en vanlig vare og ketsjup var en vege- 
tabilsk konserv, dermed gikk de under to forskjellige lover. Og de produserte jo 


ganske mye på samme fabrikker da.” 


Der var også produkter som var unntatt fra 1975-forskriften for produkt- 
merking:** melk og fløte; norske grønnsaker, frukt, bær og poteter; vegeta- 
riske bokser, inkludert brus; iskrem, honning; margarin; egg; pakket fisk. 
Det fantes også en lang liste med enda flere produkter som på generell basis 
var unntatt datomerking: friske grønnsaker, røtter og knoller, frisk frukt 
og bær; maismel og potetmel; salt; sukker og karamell; kakao og sjokolade; 
drops og tyggegummi; eddik; naturlig mineralvann, brus, selters og alkohol- 
holdige essenser. Forbruker- og administrasjonsdepartementet måtte gjøre 
innrømmelser overfor næringen om gjennomføring av forskriften. 

Når man ser på disse listene over unntak og tiden det tok før forskrif- 
ten tredde i kraft, så kan man trygt hevde at dette var en begynnelse, 
men likevel langt fra en generell datomerkingsregulering. Det var ikke 
før generell forskrift for merking mv. av ferdigpakkede næringsmidler, 


79 Intervju Mattilsynet, juli 2016 (Se note 8 ovenfor.). 
80 Grunnen var at de var havnet under lovgivningen fra enten Jordbruksdepartementet eller 
Fiskeridepartementet. 

25.09.1986, nr. 1917 ble utstedt av Sosialdepartementet at forskriften fikk 
et reelt fotfeste i Norge. Denne forskriften eliminerte alle tidligere unn- 
tak og ekskluderte kun ferdigpakkede, ubearbeidede friske bær, frukt, 
grønnsaker, røtter og knoller og ferdigpakket ferskt brød og annen fersk 
gjærbakst fra kravet om datomerking. Så først på slutten av 1980-tallet 
hadde datomerkingen nådd sitt fulle, juridiske potensial.” 


Konklusjon - hvor er vi i dag? 


Historien om utviklingen av datomerkingen som en styringsteknologi 
og mellomledd mellom produsenter og forbrukere er en del av historien 
om hvordan forbrukernes rettigheter har blitt styrket gjennom de siste 
150 årene. Fra situasjonelle og lokale lover om forbrukervern og folke- 
helse, kom forbrukerne sakte inn i bildet i første delen av det 20. århun- 
dre. Da begynte ansvaret for mattrygghet å forflytte seg fra forbrukere 
over til produsenter og leverandører. Det var myndighetene som kom på 
banen med forskrifter for å sikre folkehelsen. Dette skjedde i kjølvannet 
av en stat som muliggjorde forskrifter som ikke bare handlet om mat- 
trygghet, men også ærlig handel. 

Denne trenden fortsatte etter andre verdenskrig, da rasjoneringen ble 
opphevet og man gikk fra mangel på mat til «overflod». Med økende vel- 
stand og kjøpekraft begynte folk å bli mer opptatt av kvalitet, og ikke 
bare kvantitet. Behovene endret seg. Samtidig gjorte import av nye og 
ukjente varer, ny emballasje- og produksjonsmetoder det vanskelig for 
forbrukerne å selv bedømme kvaliteten på maten. Det skapte et behov 
og krav til en bedre regulering av matmerking fra statens side. Kvalitet 
og informasjon om mat ble problematisert og transformert til en politisk 
sak. 1960-tallet var også tiden da forbrukerrettigheter og -representasjon 
kom i vinden. Det ble grunnlagt både uavhengige og statlige institusjo- 
ner som hadde forbrukerrettigheter som en viktig prioritering. Ved at de 
både utdannet forbrukere og sto opp for deres rettigheter, ble lovgivingen 
nå nødt til å ta dette på alvor. 


81 Flere produkter ble lagt til i listen over unntak i forskrift om merking mv av næringsmidler, 
nr. 1385 fra 21. desember 1993 (f.eks.: vin og andre alkoholholdige drikker, eddik, koksalt, sukker, 
tyggegummi eller is i enkelte porsjoner). 

Selv om loven om merking av forbruksvarer fra 1968 ble vannet ut 
i forhold til det som var tiltenkt, nemlig ambisjonen om vidtrekkende 
informasjon til forbrukerne, måtte likevel forbrukernes krav til informa- 
sjon og merking nå tas på alvor. På grunn av spesiell norsk geografi og 
demografi, og sterk motstand fra næringsmiddelindustrien, til og med 
fra regjering og administrasjon, så tok det ti år før forskriften førte til at 
merking av forbruksvarer fikk fullt gjennomslag i hele matkjeden og over 
alle matprodukter. Her vises hvordan sosiale, kulturelle, politiske, tekno- 
logiske og økonomiske aspekter var involvert i å forme datomerking som 
en styringsteknologi, men samtidig hvordan styringsteknologier som 
datomerkingen også ble et virkemiddel for den underliggende politikken 
som rådet da den ble utviklet og etablert. Matkultur, matpolitikk og mat- 
teknologi henger sammen, og gjennom datomerkingens historie kan vi 
se hvordan disse feltene både påvirket og ble påvirket av prosessene hvor 
datomerking gikk fra idé til hverdagspraksis langs hele matkjeden. 


Figur 7.3. Bildet viser dagens tilpassede datomerking av melkeprodukter (og andre matvarer). 
Den supplerende merknaden «ofte god etter» informerer forbrukerne om at fløten mest 
sannsynligvis er brukbar etter «best før»-datoen. (Foto: Tanja Plasil) 

Mat er forgjengelig, og egenskapene til ulike matvarer endres over tid. Til slutt 
vil så å si all mat bli uspiselig og helseskadelig. Dette var mye av utgangspunk- 
tet for at datomerking ble innført, slik at det skulle bli lettere for forbrukere 
å bedømme ferskhet, trygghet og kvalitet på maten i en mer industrialisert 
og internasjonal matverden. Etter etableringen ble datomerking innarbeidet 
som en standard både matindustrien og forbrukere forholdt seg til, og etter 
hvert ble det tatt for gitt som en naturlig del av det å produsere og spise mat. 
I dag blir imidlertid datomerking stadig oftere satt inn i en helt annen sam- 
menheng. Styringsteknologien som var laget for å sikre forbrukere trygg og 
god mat har nå blitt et sentralt miljøproblem knyttet til det økende enga- 
sjementet rundt matsvinn. For eksempel har industrien og myndighetene 
gått sammen for å prøve nå FNs mål om bærekraftig produksjon og forbruk 
av mat, og det har blitt etablert en bransjeavtale* mellom myndighetene og 
ledende produsenter i matindustrien for å redusere matsvinn i Norge til det 
halve innen 2030. Datomerkingen har i denne sammenhengen blitt utpekt 
som et av de sentrale problemene, og det har kommet flere justeringer og 
forslag til endringer av styringsteknologien. Det er også verdt å merke seg 
at næringsmiddelindustrien har tatt en aktiv rolle i denne sammenheng, og 
mye kan tyde på at de nå også ser større egeninteresse i tydelig merking enn 
da datomerkingen ble motarbeidet i siste halvdel av 1900-tallet. Et eksempel 
er initiativet for å endre datomerkingen på meieriprodukter og egg fra «best 
før» til «best før men ofte god etter». Et annet eksempel er oppfordringene til 
å bruke syns-, lukt- og smakssansen til å undersøke om matvarene kan spises 
også etter at datoen har gått ut. Med utgangspunkt i dette kan vi konkludere 
med at datomerkingen nå blir reforhandlet av aktører som setter styrings- 
teknologien inn en ganske annen kontekst enn den som var utgangspunktet 
for aktørene som var involvert da den ble etablert. 

NRKs rolle som megler av 
nye tanker om mat 


Sara Brinch 

universitet (NTNU) 


Abstract: When televised, food, recipes and dishes are put into larger, meaning- 
ful contexts, relative to the type and agenda of a given television program. Food 
can represent a culinary culture, an expression of cuisine, a source of a healthy 
lifestyle, or even a dual societal problem: overproduction of food and food waste. 
Based on analysis of a selection of shows produced by the Norwegian public service 
broadcaster NRK, this chapter addresses the communicative strategies of television 
advocating for a more conscious consumer of foods and edible goods. Drawing on 
examples of the programs’ strategies of communication, the article describes three 
ways of acting as mediator: operating in a dialogic, action-based or relational mode, 
respectively. 


Keywords: food studies, mediatization of food, television as mediator, relational 
journalism, action-based journalism, lifestyle journalism 


Innledning 


Mat og matlaging har en sentral plass i fjernsynets sendeskjemaer, både 
hos allmennkringkastere og hos de kommersielle aktørene. Fra den 
spede begynnelsen med programmet «Fjernsynskjøkkenet» i norsk fjern- 
syns barndom på 1960-tallet, har mat og matlaging blitt tema i stadig 
flere ulike program og kanaler. I mange av disse er det matretten, den 


Sitering: Brinch, S. (2022). Nye typer mat på alles fat. NRKs rolle som megler av nye tanker om mat. 
I T. Finstad, S. Kvaal, H. B. Stokland & P. Østby (Red.), Matens meglere: Kontroll, kvalitet og kunnskap 
i den industrielle matens tid (Kap. 8, s. 223-244). Cappelen Damm Akademisk. https://doi.org/10.23865/ 
noasp.155.ch8 

stegvise instruksjonen i hvordan denne retten lages, og selve den prak- 
tiske utførelsen av oppskriften, som utgjør programmets bærebjelke. 
Samtidig presenteres ingrediensene og retten selv også som elementer i 
større meningsskapende sammenhenger. Disse kan være kulturelt orien- 
terte, som del av en matkultur, som uttrykk for kokkekunst, eller som 
elementer i en konkurransesituasjon. I tillegg er det ofte slik at også deler 
av, eller hele, det teknovitenskapelige systemet som maten vår inngår i' 
utgjør programmets omdreiningspunkt. Dette gjelder for eksempel når 
det fokuseres på matens betydning for en sunn livsstil, eller på det sam- 
funnsproblemet som overproduksjon av matvarer og matsvinn er. Både 
i dedikerte matlagingsprogram og i mer forbrukerorienterte program 
står formidling av bevissthet og kunnskap om matvarer sett i forhold til 
produksjon og konsumpsjon, sentralt. Dette kapitlet skal ta for seg fjern- 
synsmediets agendasettende funksjon og dets bevissthetsskapende rolle 
i det å definere det norske matsystemets «utside» og «innside»: Hvilke 
matvarer defineres som sunne og tilhørende et godt kosthold? Hvorfor 
kastes matvarer som fint kan spises, og hva kan gjøres for å endre dette? 
Å velge en medievitenskapelig inngang til det tverrfaglige matstudie- 
feltet betyr ofte å presentere resepsjonsanalyser av spesifikke program 
(«Masterchef», «Jamie Oliver», «The Great British Bake Off») og slike 
programs betydning blant annet for kulturell identitet,* eller studier av 
stjernekokker og representasjon’ Det kan imidlertid også gjøres slik som 
i dette kapitlet: å se på fjernsynsmediets rolle og medielogikkens betyd- 
ning for å vekke et fjernsynspublikums oppmerksomhet om spørs- 
mål knyttet til mat, matvarer og til dels også til matpolitikk. Medienes 
agendasettende funksjon har alltid spilt en viktig rolle i å få brakt mat- 
politiske spørsmål ut fra kontorer, møterom og laboratorier og inn i den 
offentlige debatten, noe også Heidrun Åm er inne på i sitt kapittel når hun 
analyserer forholdet mellom stabiliserende og destabiliserende prosesser 
knyttet til oppdrettslaksens skiftende rennomé.* I dette kapitlet rettes 


Se innledningskapitlet for en forklaring på hva som inngår i dette teknovitenskapelige systemet. 
Rimoldi 2015. 
Leer 2018. 

oppmerksomheten mot hvordan fjernsynet fungerer som megler eller 
mellomledd, noen ganger til og med som pådriver, når det gjelder å skape 
en mer bevisst forbruker. Bevisstheten kan være rettet mot større kunn- 
skap om mat, det å velge et sunnere og helsefremmende kosthold, eller det 
å ta gode valg for å redusere matsvinn. Eksemplene er hentet fra NRKs 
historie, og «Fjernsynskjøkkenet» vil danne basis for en diskusjon om 
hvilken formende rolle fjernsynsmediet har hatt, hvilke virkemidler som 
tidlig ble tatt i bruk, og hvilke journalistiske grep som i dag brukes for å 
sette agenda, skape oppmerksomhet og engasjere norske seere i spørsmål 
om mat og matvarer. «Fjernsynskjøkkenet» følges opp med eksempler fra 
program vist de siste fem årene: NRKs «Live redder verden. Litt» (2016), 
«FBI redder høna» (2017) og «Matsjokket» (2019). 

Som allmennkringkaster med spesifikke samfunnsoppdrag har NRK 
siden innføringen av fjernsynet i Norge utført oppgaver knyttet til det 
å være mellomledd og megler mellom kunnskapsprodusenter og offent- 
lige regulerings- og kontrollsystemer på den ene siden, og befolkningen 
på den andre. Dette kommer særlig til uttrykk i debattprogram, men 
også i program om forbrukerrelaterte temaer, mat og helse, noe som 
har blitt tematisert og undersøkt med fokus på programinnhold i Sara 
Brinch og Gunnar Iversens Populær vitenskap. Fjernsynet i kunnskaps- 
samfunnet,’ som del av NRKs spesifikke forpliktelser som allmenn- 
kringkaster i Terje Rasmussen et al.s Forbruks- og livsstilsjournalistikk i 
NRK. En studie av Forbrukerinspektørene (FBI) og Puls sett i lys av NRKs 
allmennkringkastingsforpliktelser’ og som utøvelse av en spesifikk jour- 
nalistisk sjanger i Egil Sundvors Forbrukerjournalistikk.’ I tiårene fra 
1960-tallet fram mot årtusenskiftet formidlet NRK råd som de statlige 
opplysningskontorene ga om råvarer, kosthold og ernæring gjennom 
«Fjernsynskjøkkenet», og programmet hvilte tungt på fagekspertise, 
både innen kosthold og kokkekunst. Etter hvert har også livsstils- og for- 
brukerorienterte tv-program satt spørsmål om matvarer og matvaner på 
sine agendaer, både i forbindelse med personlig helse og i kritisk under- 
søkende sammenhenger. Siden etableringen på 1960-tallet har den norske 


5 Brinch & Iversen 2010. 
6 Rasmussen, Storm-Mathiesen, Frugård & Helle- Valle 2013. 
7 Sundvor 2008. 

allmennkringkasterens oppdrag gradvis blitt omgjort, og gradvis også 
utvidet. Dette kan knyttes både til utvikling i og rundt fjernsynet selv, 
skiftende mediepolitiske bestemmelser, nye teknologiske infrastrukturer 
og forandringer i tv-publikummets (for)bruksmønstre, slik disse blant 
annet er beskrevet av Trine Syvertsen i artikkelen «The Many Uses of the 
‘Public Service’ Concept”? Gunn Enli og Trine Syvertsen i «The End of 
Television — Again! How TV is Still Influenced by Cultural Factors in the 
Age of Digital Intermediaries», samt Enli og Syvertsen i samarbeid med 
Hallvard Moe og Ole J. Mjøs i The Media Welfare State: Nordic Media in 
the Digital Era.” Disse utviklingstrekkene har bidratt til innholdsmes- 
sige endringer av fjernsynsmediet og programtilbud. Men, hvordan har 
allmennkringkasterens oppdrag kommet til uttrykk i fjernsynsmediets 
rolle som aktør i forhold til de teknovitenskapelige systemer for produk- 
sjon, distribusjon og forbruk som mat inngår i? Megler et fjernsynspro- 
gram eller en programleder på vegne av noen, eller kan en institusjon 
som NRK like gjerne forstås som en selvstendig aktør når forestillinger 
om mat formes? 


Programmene og deres metoder 


I tillegg til å gi seerne gode råd om nye retter å prøve ut og instruksjon 
om hvordan de ble laget, var «Fjernsynskjøkkenet» et program som fra 
1960-tallet fram til årtusenskiftet utgjorde NRKs drivende kraft i det å 
definere det norske matsystemets utside og innside når det gjaldt hva 
som ble regnet for et sunt kosthold. Når NRKs tv-seere i dag får formid- 
let informasjon og kunnskap om mat, ernæring og bærekraftig forbruk, 
gjøres det ikke lenger i dedikerte matlagingsprogram, men i mer aktuali- 
tetsorienterte program slik som «Matsjokket» (2019), livsstilsprogrammet 
«Live redder verden. Litt» (2016) og det forbrukerjournalistiske program- 
met «FBI redder høna» (2017). Til tross for forskjeller som finnes program- 
mene imellom, deler de til syvende og sist ambisjonen om å skape bevissthet 
om problemer ved det moderne matsystemet, og vise måter å løse (deler av) 


8 Syvertsen 1999. 
9 Enli & Syvertsen 2016. 
10 Syvertsen, Enli, Moe & Mjøs 2014. 

problemene på. Programmet «Live redder verden. Litt» tar blant annet for 
seg bærekraft, avfall og forbruk knyttet til mat. «FBI redder høna» ble laget 
for å sette på dagsordenen systemiske problemer knyttet til regelverk og 
prosedyrer som bidrar til store mengder matsvinn — uten at råvarene noen 
gang har nådd fram til en foredler, butikk eller forbruker. I «Matsjokket», 
ledet av kjøkkensjef Christer Rødseth, kapteinen på det norske kokke- 
landslaget, rettes oppmerksomheten mot de systemiske problemene, men 
også forbruket til utvalgte personer som Rødseth først oppsøker, deret- 
ter bevisstgjør og lærer opp. Sammen med NRKs «Fjernsynskjøkkenet» 
er disse programmene valgt ut for å vise konkrete eksempler på hvordan 
fjernsynsmediet opptrer som aktør i det norske matsystemet, gjennom 
henholdsvis en aksjonsbasert, relasjonell og dialogbasert form for megling. 
Disse meglingsformene blir utdypet underveis i kapitlet, når programmene 
og programledernes særlige roller og metoder drøftes. 


Fjernsynskjøkkenet som mellomledd, 
megler og aktør 


Fram til slutten av 1990-tallet var den norske fjernsynskokken å forstå 
først og fremst som et formidlende mellomledd mellom offentlige orga- 
ner og opplysningskontorer, og fjernsyns-seerne. Programlederen Ingrid 
Espelid Hovig uttrykte dette forholdet presist når det gjaldt hennes eget 
«Fjernsynskjøkkenet». Programmets mål var å gi råd til tilskuerne om et 
sunt kosthold, alltid «i samsvar med den rettleiinga ernæringsforskarar 
frå tid til annan gir for godt kosthald»." Fra starten av var da også mat- 
laging på tv nært knyttet til ideen om fjernsynet som en public service- 
aktør: en av allmennkringkasterens tidlige sentrale oppgaver var å 
«fremme samfunnets dialog med seg selv» som medieviter Trine 
Syvertsen skrev i 1997, i en redegjørelse for public service-begrepets histo- 
risk sett ulike og skiftende betydninger. Gjennom programflater og inn- 
hold skulle allmennkringkasteren spre verdier som ble vurdert å være til 
folkets og landets beste. For «Fjernsynskjøkkenet»s del bidro de statlige 


11 Hovig 1985: 8. 
12 Syvertsen 1997: 38. 

opplysningskontorenes tankegods, sammen med blant annet Statens 
ernæringsråd, til programmenes kunnskapsmessige grunnlag, med 
Ingrid Espelid Hovig som mellomledd og målbærer i rollen som pro- 
gramleder. Ser vi imidlertid nærmere på stillingen Ingrid Espelid Hovig 
og «Fjernsynskjøkkenet» inntok mellom opplysningskontor og produ- 
senten på den ene siden, og forbrukerne på den andre, tegner det seg et 
mer detaljert bilde der megling, forhandling, ja til og med argumentering 
for et budskap, inngår. Dette gjaldt både i spørsmål relatert til mat og 
kosthold, og til introduksjon av nye matvarer for det norske folk. 

I løpet av 1970-tallet ble den stadig tiltakende bevisstheten om for- 
holdet mellom produksjon og forbruk knyttet til matsikkerhet så vel 
som kosthold, satt på dagsorden. Dette skjedde både internasjonalt, 
gjennom FNs første matvarekonferanse høsten 1974, og som en konse- 
kvens av nasjonale ernæringspolitiske retningslinjer. Landbruksminister 
Thorstein Treholt, en av hovedinnlederne på FNs konferanse, begynte i 
kjølvannet av konferansen arbeidet med å utvikle en stortingsmelding om 
ernærings- og matforsyningspolitikk, der nettopp matforsyning og norsk 
matproduksjon ble satt i direkte sammenheng med ernæringsspørsmål. 
Ifølge memoarene til professor i ernæringsvitenskap ved Universitetet 
i Oslo, Kaare Norum, inneholdt meldingen både prinsipielle politiske 
føringer for matvareproduksjonen og klare ernæringsmessige råd. I 
dette arbeidet ble Statens ernæringsråd konsultert, og i 1976 fikk Norge 
sin første stortingsmelding om ernærings- og matforsyningspolitikk,” 
med ekspertbidrag blant annet fra Kaare Norum. Stortingsmeldingen 
ble godt mottatt, og den politiske oppmerksomheten som var rettet mot 
ernæringsspørsmål begynte raskt å feste seg i folks bevissthet, blant annet 
gjennom NRK, som allerede ved FNs matkonferanse i Roma, høsten 1974, 
hadde to reportere til stede. En av disse var Ingrid Espelid Hovig." 

Ett kostholdsråd som «Fjernsynskjøkkenet» bidro til å skape stor opp- 
merksomhet om, var innføring av lettmelk. Dette produktet var knyttet 
til en diskusjon om bekjempelse av hjerte- og karsykdommer, gjennom 
tiltak som kunne bidra til å senke høye kolesterolnivåer i befolkningen. 


13 Landbruksdepartementet 1976. 
14 Norum 2014. 
15 Norum 2014. 

Ingrid Espelid Hovig og Kaare Norum var viktige aktører i denne de- 
batten. Hovig hadde hørt et foredrag av Norum under FN-konferansen 
i Roma, og fikk ifølge Ingar Sletten Kolloens biografi om henne overtalt 
ham til å være med i programmer som hadde en spesifikk innretning 
mot ernæring og kosthold.“ Ifølge Kolloens framstilling forholdt ikke 
landbruksnæringen seg til forskningen som påviste sammenheng mel- 
lom forbruk av melkefett og smør, og økning i hjerte- og karsykdommer.” 
Norge hadde riktig nok fått sin ernæringspolitikk beskrevet i stortings- 
meldingen noen år tidligere, men denne valgte ikke å røre ved en av ernæ- 
ringsvitenskapens viktige saker: forholdet mellom margarin og smør,” og 
mellom mettet og umettet fett. Grunnen var at dette med nødvendighet 
også ville berøre vesentlige sider av landbruksnæringen. Ved hjelp avtyng- 
den til Norum i programmets argumentasjon, så «Fjernsynskjøkkenet»s 
programleder muligheten til å konfrontere næringen.” Ved å ramme 
inn saken om fett-typer og fettprosent i «Fjernsynskjøkkenet»s serie av 
råd om hvordan den norske befolkningen ved inngangen til 1980-tallet 
kunne redusere kolesterolnivået, ble den med ett en del av et opplysnings- 
prosjekt i regi av allmennkringkasteren, og ikke bare et spørsmål til poli- 
tisk diskusjon. 


Den dialogbaserte meglingen av kostholdsråd 


Samtalen mellom to aktører som er forent om et felles prosjekt, men som 
kan ha ganske forskjellig utgangspunkt, er en mye brukt formidlings- 
strategi i fjernsynets faktaprogram — ikke minst i matprogram.”° 
Professor Norum hadde en vitenskapelig autoritet, mens Espelid Hovig 
bidro med retorisk spissfindighet: etter professorens mening var hun for 
eksempel helt avgjørende for innføringen av lettmelk her til lands, skri- 
ver Kolloen.” På 1980-tallet ble det politisk bestemt at sunne(re) matvarer 


16 Kolloen 2013: 213. 

17 Kolloen 2013: 218. 

18 Se også Per Østbys kapittel «Et moderne produkt med tvilsomt rykte» i denne antologien. 
19 Kolloen 2013: 218. 

20 Leer 2018. 

21 Kolloen 2013: 2018. 

Figur 8.1. Ernæringsprofessor Kaare R. Norum og Ingrid Espelid Hovig i Fjernsynskjøkkenets 
avsnitt ‘Kosthold og ernæring" sendt 23. mars 1981. (Skjermdump av Fjernsynskjøkkenet, © NRK. 
Bildet kan ikke gjenbrukes uten tillatelse.) 


skulle subsidieres, noe som blant annet førte til at margarinprodusentene 
innførte en annen fettsyresammensetning i margarinet. Forbrukerne så 
også ulike «lettprodukter» bli innført på markedet, men ikke lettmelk.» 
Årsaken til dette var ifølge Norum at på tvers av Statens ernæringsråds 
anbefalinger, mente Helsedirektoratet at lettmelk var unødvendig: folk 
kunne blande helmelk og skummet melk selv, og dermed spare markedet 
for enda et produkt. Espelid Hovig demonstrerte sin uenighet i dette ved å 
ekskludere helmelk fra «Fjernsynskjøkkenet», og at det av sunnhetsmes- 
sige årsaker konsekvent ble brukt skummet melk, samtidig som Espelid 
Hovig gjennomgående etterlyste et produkt midt imellom de to alterna- 
tivene.” Denne aksjonen, iverksatt av Espelid Hovig, var i aller høyeste 
grad vellykket, og ble som vi i dag vet fulgt opp av bransjen. Eksemplet 
viser klart hvordan NRK, ved Espelid Hovig, fungerte som moderator og 
mellomledd for et statlig utvalgs råd (Statens ernæringsråd), og gikk mot 
et annet (Helsedirektoratet). Summen ble en klar argumentasjon overfor 
norske forbrukere, der programmet ble en aktør i en offentlig debatt. En 
tilsvarende aksjon ble for øvrig også satt ut i livet da meieriene senere 


22 Norum 2014. 
23 Kolloen 2013: 219. 

begynte å tilsette A-vitamin i melken, og programlederen i sin velkjente 
stil og tilsynelatende uskyldige måte kommenterte den vonde lukten på 
melken hun nå brukte. 

Rådene som «Fjernsynskjøkkenet» ga gjennom sine program, kunne 
imidlertid også forsterkes gjennom tiltak i markedet. Dette kom til syne 
blant annet i programmets anbefaling om å ha havregryn i alle brødtyper, 
høsten 1984. Espelid Hovigs anbefaling ble fulgt opp av Møllesentralen, 
som ga 5 prosent rabatt på nettopp havregryn i måneden som fulgte: «Det 
er helt utrolig hva slags reaksjoner vi har fått. Omtrent samtlige bakere 
har satt i gang med havretilsetninger og havrebrød», kunne Rolf Thune 
på Møllesentralen ifølge Kolloen rapportere i etterkant.” Om også salget 
av brød med havregryn gikk opp som konsekvens av dette, skriver ikke 
Espelid Hovigs biograf noe om, men man må kunne tro at havregryn som 
sådan sto klarere i folks bevissthet som en spesielt sunn korntype etter en 
slik offensiv. 

Ingrid Espelid Hovig, som selv kom til NRK fra en jobb i Opplysnings- 
utvalget for fisk, visste betydningen av å finne de rette argumentene og de 
rette formuleringene. Den posisjonen som et fjernsynsprogram i regi av 
NRK ga, brukte hun og redaksjonen så til å drive folkeopplysning der hun 
selv gikk inn som en meglende, men også en aktivt drivende part mellom 
ulike aktører, og i dialog med eksperter — slik som professor Kåre Norum. 
I dag finnes ikke lenger et program av typen «Fjernsynskjøkkenet» hos 
NRK, laget av institusjonen selv, og med en fast redaksjon. Matlaging 
inngår i større grad som innslag i andre program eller i innkjøpte pro- 
duksjoner, noen av disse på bestilling. Programlederens rolle og funksjon 
i de nye programmene deler imidlertid flere likhetstrekk med program- 
lederen fra allmennkringkasterens gullalder. 


På forbrukerens vegne 


Kundens rett står sterkt både i forvaltningsorganer for forbrukersaker 
og i forbrukerjournalistikken.** Siden 1978 har forbrukersaker også vært 


24 Kolloen 2013: 219. 
25 Kolloen 2013: 217. 
26 Brinch & Iversen 2010. 

inkludert i NRKs programflate, først gjennom det underholdningsorien- 
terte magasinprogrammet «Unnskyld at jeg spør ...» basert på spørsmål 
sendt inn av tv-seerne, senere gjennom «Forbrukermagasinet» (1985- 
1993), «Refleks forbruker» (1993-1999) og til sist «Forbrukerinspektørene» 
(FBI) fra 1999. Mat og matvarer har i samme periode blitt behandlet som 
forbruksvarer på lik linje med andre varer, men med en økende orien- 
tering om mat som del av større problemstillinger, slik som merking av 
palmeolje, testing av kvalitet og smak på matbutikkenes billigmerker, og 
egne temaprogram om holdbarhetsbestemmelser for matvarer. TV2 eta- 
blerte på sin side program som «Matkontrollen» (senere del av «TV2 hjel- 
per deg»), som med en kritisk undersøkende inngang utelukkende tar for 
seg forbrukersaker som inkluderer matvarer. I den samme orienteringen 
om konfliktsaker finner vi også en utvikling fra å undersøke om regler 
og lovverk blir fulgt, til heller å stille spørsmål om det samme - slik som 
for eksempel datomerkingsordningen for matvarer. Dette både som en 
inngang til å snakke om mat og trygghet for forbrukeren, stille spørsmål 
om hvor trygt er det å spise mat som har gått ut på dato, og bredere: stille 
spørsmål om sløsing med mat og råvarer — og i ytterste konsekvens også 
om verdens matsikkerhet. 


Den aksjonsbaserte, intervenerende megleren 


Med FBIs dedikerte serie om matsvinn sendt i januar 2017 viste journa- 
list Marit Evertsen Grimstad en annerledes måte å rette oppmerksomhet 
mot matsikkerhet på. Tidligere hadde hun og andre av journalistene til- 
knyttet FBI brukt godt utprøvde, virkningsfulle journalistiske metoder 
i formidlingen: intervjuet, ekspertens råd og uttalelser, samt demon- 
strasjoner som inkluderte seerne i form av personer som blir lært opp 
i noe (teste om matvarer som er gått ut på dato likevel kan spises, og 
hvilke retter som er lure å lage av disse). I den nye serien «FBI redder 
høna» nøyde hun seg ikke bare med å snakke om og stille spørsmål, 
hun ble også tydelig handlende i forhold til et bestemt formål. I pro- 
grammene får en aksjonsbasert journalistikk et klart uttrykk i jour- 
nalistens engasjement for saken, og planen for operasjonen som skal 
gjennomføres. Med Grimstads insisterende oppmerksomhet om ulike 

aktører i det moderne matsystemet ble forskjellige typer matsvinn satt 
på sakskartet. 

Det kan sies at dette var et risikabelt meglingsprosjekt. Av all spiselig 
mat som kastes, er ikke matsvinnet i produksjons- og konsumpsjons- 
leddene de største. Svinnet av råvarer som aldri når matvareindustrien, 
derimot, er enormt. Når vi som forbrukere blir oppfordret til å bli mer 
bevisste, handle riktigere og rett og slett spise opp maten vår, kan vårt 
matsvinn oppleves som en dråpe i havet når vi blir gjort oppmerksomme 
på det svinnet som reglementer, regulativer og bestemmelser skaper. 
Men, som FBI-programmene viste: reglementer er det mulig å rokke ved, 
i hvert fall hvis man bruker de rette virkemidlene. 

De fire programmene som ble laget under tittelen «FBI redder høna» tar 
for seg problemer knyttet til matsvinn i norsk landbruk. To av program- 
mene rettet oppmerksomheten mot hva som skjer med verpehøner etter 
endt verpeperiode, et tok for seg konsekvensene som regelverk for stan- 
darder for grønnsaker skaper, og et siste program tok for seg praksis knyt- 
tet til norsk geitehold. I alle tilfellene førte regelverk eller systemer til et 
enormt matsvinn som kunne vært unngått eller begrenset hvis forholdene 
hadde vært annerledes. Med tradisjonell metode ville dette blitt saker der 
søkelyset hadde vært satt på problemene, gjerne gjennom at journalisten 
hadde gått inn i problematikken ved å intervjue ulike eksperter og aktører. 
I «FBI redder høna» inntar journalisten Grimstad en rolle der hun i stedet 
involverer seg tydelig i saken: problemet utfordres og forsøkes løst som del 
av den journalistiske saken som skapes.” Metoden er handlingsrettet, med 
journalisten som den klare inngripende instansen. Rasjonalet journalisten 
handler ut fra, er moralsk og knyttet til sunn fornuft: Det er umoralsk å 
kaste mat som kan spises, og all sunn fornuft tilsier at det å gjøre hønsekjøtt 
til mat er bedre enn å la det inngå i sementproduksjon. All sunn fornuft 
tilsier også at en bøyd gulrot vil være like nærings- og smaksrik som en 
rett gulrot. Dette gir utgangspunkt for en retorikk der argumentene er for- 
ankret i det hverdagsnære, samt i programskaper og publikums delte etos. 

NRKs program «FBI redder høna» baserer seg på en journalistisk 
opptreden der reporteren konfronterer systemer mer enn enkeltaktører 


27 Grimsrud 2017a, 2017b. 

som sådan, og ikke så mye gjennom kritiske spørsmål som setter aktører 
til veggs, som gjennom det å stille spørsmål som legger til rette for en 
ny situasjon som aktørene må ta stilling til. Det vi ser er en annen type 
konfrontasjonsjournalistikk enn det som til da hadde vært brukt i for- 
brukerprogram som «FBI» og «TV2 hjelper deg». Enkelte av spørsmålene 
var fremdeles av det konfronterende slaget, men redaksjonen hadde i satt 
seg et mål om å handle på vegne av forbrukerne. Dersom denne måten 
å jobbe journalistisk på forklares med etablerte begreper, kan man si at 
den følger en intervenerende strategi: Redaksjonen ønsket å definere en 


situasjon, og skape reaksjoner og endring basert på den situasjonen som 
ble skapt. 


FOLKET 


Figur 8.2. Forbrukerinspektørenes programleder Marit E. Grimstad foran Stortinget i programmet 
FBI redder hønas avsnitt ‘Ut i butikken", sendt første gang 1. februar 2017. (Skjermdump av FBI 
redder høna, O NRK. Bildet kan ikke gjenbrukes uten tillatelse.) 


Begrepet om en intervenerende journalistisk form ble opprinnelig 
utviklet av medieforsker Kjersti Thorbjørnrud for å beskrive og forklare 
en ny type politisk journalistikk som gjorde seg gjeldende rundt årtusen- 
skiftet. En intervenerende journalist nøyer seg ikke med kun «å ville 
avsløre det som har skjedd eller er i ferd med å skje, men bidrar til at ting 
skjer — få noe til å hende gjennom det de skriver».** Journalisten ønsker å 


28 —Thorbjørnrud 2001: 64. 


234 


NYE TYPER MAT PÅ ALLES FAT 


komme i forkant av det som defineres som en viktig politisk begivenhet. 
Ifølge Thorbjørnrud kan dette gjøres ved enten å legge premissene for 
eller påvirke en problemstilling før den diskuteres i politiske fora, eller 
ved å spille politiske aktører ut mot hverandre. Sentralt står videre det 
å presentere eller slippe den nyheten man selv er med å skape, i rett tid, 
slik at den videre politiske debatten må ta hensyn til eller forholde seg til 
nyhetsoppslaget.?* 

Forbrukersaker blir vanligvis klassifisert som forskjellig fra politiske 
nyheter (som «soft news» og ikke «hard news») fordi de lages for å kunne 
publiseres uavhengig av tid. Samtidig er det deler av måten å jobbe på, slik 
som journalistens grep overfor aktører, som er gjenkjennelig i måten pro- 
gramlederen i FBI agerer på. I programmet framstilles det som at Marit 
E. Grimstad har tatt på seg et personlig ansvar om å sette problemstillin- 
gene på dagsorden, og at det gjennom hennes inngripen og handlinger 
skal skapes oppmerksomhet i opinionen som på lengre sikt vil kunne føre 
til endringer i system og regelverk. For bedre å kunne se potensialet i 
verpehøna, tar hun med seg to hjem fra egg-gården, for å la de bo i et buri 
hagen og verpe egg der. Hun forsikrer de utvalgte egg-produsentene som 
blir med på prosjektet om at hun selv skal prøve å få ordnet det slik at 
hønsene blir slaktet og solgt som mat i stedet for å bli gasset og destruert. 
Det er hun selv vi ser fylle ut skjemaer for å få eksportert høner til slakting 
i Sverige, og for å få importert kjøttet tilbake til Norge. Dette personifi- 
serer saken og gir tyngde til engasjementet, forankrer argumentasjonen 
hos henne, og viser samtidig hvor tungvint og tungrodd systemet er. Med 
andre ord: Gjennom programmet blir kringkasteren selv en aktør over- 
for det teknovitenskapelige systemet maten inngår i, handlende med det 
mål for øye å vise hvordan systemet vanskeliggjør matproduksjon etter et 
prinsipp der «sunn fornuft» står sterkt. Programmet selv blir et politisk 
argument i en forhandling om et bedre system. Men hvor ble det av for- 
brukeren? «FBI redder høna» var et utypisk forbrukerprogram, fordi pro- 
gramskaperen tok på seg oppgaven med å forsøke å redde høner, gulrøtter 
og geiter til beste for samfunnet, i forsøk på å få inkludert disse som mat- 
varer i systemet vi som forbrukere tilhører. Først når de er definert som 

tilgjengelige innenfor systemet, vil vi kunne bli handlende aktører, som 
velger blant tilgjengelige varer. 


Den emansiperte programleder 


Ifølge den danske medieforskeren Unni From, er tanken om den poli- 
tiske forbruker «ein måte å supplere den tradisjonelle borgarposisjonen 
på, og henvendelsesforma har trekk av appell til etikk og moral i for- 
bruket». At produktet man velger skal være til beste for deg, har alltid 
vært forbrukerjournalistikkens mantra, men tidligere var det gjerne det 
økonomisk mest gunstige valget i forhold til kvalitet som ble framhevet. 
Mange av FBIs saker ble imidlertid etter hvert i like stor grad presentert 
på grunnlag av spørsmålet om hva som er det beste for kroppen din eller 
for miljøet, som for lommeboken. 

Allerede i 1995 argumenterte medieviter Stig Hjarvard for at livstil- 
journalistikk ofte sammenfalt med forbrukerjournalistikk, fordi de to 
langt på vei dekket de samme områdene For forbrukere med velfylte 
lommebøker vil forbruk ofte sammenfalle med livsstilvalg, og dette vil 
for mange også kunne ha en politisk dimensjon. I dag vil den politiske 
dimensjonen også artikuleres som forbrukermakt. Ideen om at forbru- 
kerne vil kunne utøve makt ved å ta standpunkt gjennom valg av produk- 
ter har en sosiologisk smaksdimensjon, men den uttrykker gjerne også 
en politisk eller ideologisk holdning.” Boikott av matvarer, valg av øko- 
logiske varer framfor ordinære, prioritering av kortreiste produkter — det 
er alle handlinger med en ideologisk eller politisk forankring. Det å leve 
av mat som er gått ut på dato, kan være en tilsvarende handling. Ut over 
at kastet mat ikke koster noe, vil det å spise den maten som fremdeles er 
spiselig, være et uttrykk for et spesifikt moralsk standpunkt. 

Flere av NRKs faktaprogram har satt datomerking på sakskartet, og 
FBI har også hatt egne innslag om dumpster diving (på norsk ‘skralling’) 
og den kulturen eller fellesskapet som har vokst fram rundt det å sam- 
les om å tilberede og spise fangsten som bringes opp fra containerne det 


30 Sundvor 2008: 32. 
31 Kristensen & From 2012. 
32 Rem 2008. 

dykkes i. Sa, i livsstilsprogrammet «Live redder verden. Litt», ble denne 
aktiviteten og kulturen viet en større del av første avsnitt. 

I serien finner vi en annen form for journalistisk metode enn den som 
ble anvendt i «FBI redder høna». I stedet for en aksjonspreget form, inntar 
programleder Live Nelvik en mer prosessuell og performativ holdning. 
Hun er interessert, men også skeptisk, og bruker ulike tematiske inn- 
ganger til hvordan hun kan skape en mer bærekraftig livsstil for seg selv 
(mindre bruk av bil, lavere forbruk, vegetarisk kosthold samt smartere 
bruk av maten hun allerede har kjøpt — eller den som har gått ut på dato). 
Programmene viser hennes utforsking og prosess, og vi TV-seere lærer 
med henne. I programmet som tar for seg mat som er gått ut på dato, ser 
vi henne både gjennomføre tradisjonelle intervjuer med personer som 
lever etter dumpster diving-prinsippet, vi får bli med henne på jakt etter 
mat sammen med de allerede innvidde, og spise middag med dem. Vi får 
imidlertid også se Live, sammen med moren og søsteren, selv forsøke seg 
på skralling en stupmørk høstnatt, og gjennom det oppleve hvordan en 
ny livsstil testes ut, eventuelt også forsøkes internalisert. 


Figur 8.3. Live Nelvik prøve ut dumpster diving med mor og søster i avsnittet ‘Et grønnere liv’ fra 
NRKs «Live redder verden. Litt», sendt første gang 25. mars 2016. (Skjermdump fra programmet, 
© NRK. Bildet kan ikke gjenbrukes uten tillatelse.) 


33 Nelvik 2016. 

Måten Live Nelvik nærmer seg temaet på, er gjennom å bruke seg selv 
som eksempel. Historisk sett har journalistikk vært preget av eksempler 
man viser til for å underbygge et resonnement eller et argument. Sosial 
reformering hadde vært et langt mer saktegående prosjekt om man ikke 
hadde noen eksempelhistorier eller -personer å rette oppmerksomheten 
mot. Live Nelvik bygger imidlertid utypisk opp programmene om seg selv 
og sitt liv. Sportsjournalistens «Hva føler du nå?», blir i dette programmet 
omgjort til et «Hva føler jeg, nå?», for å sette ting i perspektiv. I tillegg 
stiller hun spørsmål for å få andre til å utdype eller forklare et tema. Dette 
er temaer som hun selv tilsynelatende vet like lite, eller mindre, om enn 
det vi som ser på, vet. Spørsmålene hun stiller, skal imidlertid ikke bare 
generere svar som vi TV-seere kan ta til oss for å bygge kunnskap om 
fenomenet. De skal også hjelpe henne i å legge om livsstilen sin, i hvert 
fall for programmets del. Metoden hun tar i bruk, kan forklares med den 
franske filosofen Jacques Ranciéres begrep om den emansiperte tilskue- 
ren, utledet av hans refleksjoner om den emansiperte elev og den ignor- 
ante skolemesteren.* 

Prinsippet som ligger til grunn for Ranciéres diskusjon av emansi- 
pasjon som inngang til kunnskap, er at selv den som ikke har konkret 
kunnskap om et fenomen, likevel vet mye som er av relevans for det han 
eller hun skal få innsikt i. I stedet for å tenke seg kunnskap som over- 
føring av denne fra en som vet til en som ikke vet, fra den lærde til den 
uvitende, vil man etter ideen om den emansiperte elev søke å få eleven til 
selv å bygge kunnskap om noe nytt — basert på det han eller hun allerede 
vet om noe annet. Dette kaller Ranciére for «oversettelse»: «en transpor- 
tering av ukjente elementer inn i et område man kjenner til». Eleven 
blir en oversetter eller fortolker, og i vårt tilfelle er det Live Nelvik som er 
eleven. Hun fungerer samtidig som en forteller eller beretter for oss, i det 
hun og programmet som sådan forteller om sin prosess mot å danne egen 
kunnskap om de temaene hun har satt seg fore å undersøke. «Språket 
fordrer tilskuere som spiller rollen som aktive fortolkere, som utarbeider 
sin egen oversettelse for å tilegne seg 'historien'og gjøre den til deres egen 


34 Ranciére 2012; Rød 2014. 

historie. Et emansipert fellesskap er et fellesskap av berettere og overset- 
tere», skriver Ranciére,** og dette gir også forklaring til den type megling 
som Nelvik gir oss innblikk igjennom de fem avsnittene i programserien. 


Dialog i to ledd: NRKs megling gjennom 
mediepersonligheter og mikrokjendiser 


Media forstås fremdeles som den fjerde statsmakt, med oppgaver knyttet 
til det å rette et kritisk søkelys på de øvrige statsmaktene. I kjølvannet av 
framveksten av et brukerorientert Internett (web 2.0), har begrepet «den 
femte statsmakt» blitt lansert for å beskrive betydningen og posisjonen 
brukerskapt innhold kan få, slik som for eksempel gjennom bloggsfæren, 
eller i kommentarfelt til sosiale medier, så vel som innen institusjonelle 
nyhetsmedier. Selv om mye oppmerksomhet og kritikk rettes mot det 
brukergenererte innholdet på nettet, og det med rette, er denne typen 
forbrukermakt også et middel til å rette søkelyset mot problemer knyt- 
tet til for eksempel matsvinn. Ulike interesseorganisasjoners mulighet til 
å få oppmerksomhet om spesifikke saker og skape større bevissthet via 
nettsider, slik som danske Madspild.dk og norske Matvett.no, får følge av 
privatpersoners blogg eller aktivitet på sosiale medier. Dette skjer blant 
annet inspirert av den oppmerksomheten de institusjonelle mediene gir, 
slik som Instagram-kontoen Andrearedderverdenlitt.” Den brede mobi- 
liseringen mot problemet matsvinn, både blant forbrukere, gjennom 
media og i bransjen, har da også hatt positive effekter. Østfoldforsknings 
undersøkelser av norsk matsvinn viser at vi siden 2010 ser en tydelig ned- 
gang i antall kilo mat vi kaster, både som privatpersoner, i matvareindus- 
trien og i butikkleddet > 

I NRKs serie «Matsjokket», der programelder Christer Rødseth — kokk 
og kaptein på det norske kokkelandslaget — tar et kombinert oppgjør 
med systemgenerert matsvinn og dårlige forbrukervaner, gjør han det 
sammen med utvalgte kjendiser eller mediepersonligheter. 


36 —Ranciére 2012: 40. 
37 Dybdahl 2017. 
38 — Stensgård, Prestrud, Callewaert & Hansen 2018. 

Figur 8.4. Kjøkkensjef og programleder Christer Rødseth setter søkelyset på systemiske 
problemer ved det moderne matsystemet i NRKs program Matsjokket, sendt november 2019. 
(Skjermdump fra programmet, O NRK. Bildet kan ikke gjenbrukes uten tillatelse.) 


Gjennom fem avsnitt som tematiserer et spekter av produkter som spen- 
ner fra godteri, grønsaker, bananer og brød til fårekjøtt (og som dekker 
de største kildene til matsvinn: hhv. brød og bakevarer, frukt og grønt, 
samt måltidsrester*), oppsøker han en eller flere personer tv-seerne alle- 
rede kjenner og har et forhold til, som han skal gjøre til mer bevisste 
forbrukere — og som i sin tur skal bruke sin status til å få bevisstgjort 
andre. I «Matsjokket» samles meglerstrategiene vi har sett i bruk i de 
andre programmene. Med sin ekspertise forklarer Rødseth hvilke spesi- 
fikke matsvinnsproblematikker hver av produktene er del av, samtidig 
som han viser hvordan forbrukeren kan motvirke deler problemet ved 
å lage velsmakende mat av eksemplevis gamle bananer eller tørt brød de 
har liggende, samtidig som han instruerer sine medsammensvorne kjen- 
diser til å bruke sin status til å utøve forbrukermakt. Gamer og youtuber 
NoobWork (Joachim Haraldsen) blir først bevisstgjort om det enorme 
matsvinnet som er knyttet til bananer, for så å bli sendt ut til å besøke 
bananmodnerier og butikker, i tillegg til å få eksemplifisert svinnet med 
håndfaste hauger av banan.*° Deretter går han og Rødseth i aksjonsmodus 

og serverer hjemmelaget smoothie til herskarer av NoobWork-fans på en 
barneskole. Disse oppfordres av sitt idol om selv å lage like god smoothie 
hjemme, ta bilde av seg, tagge det og bli del av aksjonen, de også. 

Den samme kombinasjonen av dialog-, aksjons- og relasjonell meg- 
ling blir bruk også i de andre avsnittene. Det første av dem, der Rødseth 
engasjerte paret Gry Molvær og Kristoffer Hivju til å undersøke og agere 
overfor det enorme overskuddet av til sammen 20 000 saueskrotter som 
lå på fryselagre, var det som skapte størst oppmerksomhet i media - og 
fikk bredest gjennomslag." Et knapt år etter, i desember 2019, meldte 
NRK at det store reguleringslageret så å si var blitt tømt, fordi foredlere 
og matprodusenter hadde tatt grep og funnet nye markeder utenlands, i 
kombinasjon med at norske forbrukeres bevissthet var blitt vekket. 


Avslutning 


I skiftet fra det institusjonelt orienterte makt- og meglersynet til et langt 
mer sammensatt og brukerdeltakende medielandskap har NRK også 
endret måte å forvalte sine oppgaver på, samt å drive journalistikk og kom- 
munikasjon med publikum. Hvilke saker som blir nyheter, hvilke temaer 
som blir satt søkelys på og tatt opp til diskusjon, hvordan journalisten for- 
holder seg til arbeidet og hvordan han eller hun bærer argumentasjonen i 
en sak, har vært i klar endring. Denne endringen synes i fjernsynets fak- 
taorienterte magasinprogram, slik som «FBI Forbrukerinspektørene», og 
i framveksten av dokumentar- og aktualitetsserier med tydelig tilstede- 
værende programledere som også inntar nye roller. Disse produksjonene 
lar avstanden mellom journalist og publikum bli mindre. 

I eksemplene som er brukt i dette kapitlet, blir argumentasjonen og 
holdningen liggende hos programlederen, samtidig som vi ser varia- 
sjoner i hvordan tv-seerne blir inkludert. I sin studie av forbruker- og 
livsstiljournalistikk i NRK viser Terje Rasmussen et al. at NRK fant et 
nytt område å utøve sitt allmennkringkasteroppdrag i det å henvende 
seg til seerne som forbrukere, og ved å benytte du-journalistikkens 


41 Rødseth 2019a. 
42 NTB/NRK 2019. 

henvendelsesform da de etablerte sitt forbrukerorienterte programtil- 
bud.” Gjennom årene har imidlertid også denne henvendelsesformen 
blitt utviklet og fått flere nyanser. I «FBI redder høna» blir vi inkludert 
som meningsfeller i brytning mot systemene, mens i «Live redder ver- 
den. Litt» inkluderes vi nærmest som hennes støttespillere i et person- 
lig prosjekt. I «Matsjokket» derimot, inkluderes vi både som tilskuere til 
dialogen mellom programleder Christer Rødseth og hans utvalgte med- 
sammensvorne, samtidig som vi ser hvordan disse selv blir aktører som 
skal fungere som påvirkere overfor andre forbrukere, gjennom sin status 
som kjendiser. 

I dette kapitlets analyse av nyere program signert NRK, markeres også 
forbrukets politiske sider, der forbruk og politikk ikke kan sees uavhen- 
gig av hverandre i spørsmål om matsvinn og det å spise opp den maten 
vi står ansvarlige for å ha fått i hus. I tematiseringen av dette er NRKs 
programledere personliggjorte målbærere og meglere, som med en type 
jeg-journalistikk henvender seg til et stadig mer saksbevisst du, og som 
viser fram et matsystem der vi i stadig økende grad blir holdt personlig 
ansvarlige for de valgene vi tar i vårt forbruk av mat. 

Ekte eller falsk? Kampen om 
vaniljesmaken og merking av 
industrielt produsert mat 

Avdeling for terrestrisk naturmangfold, Norsk institutt for 
naturforskning og Institutt for tverrfaglige kulturstudier, 
Norges teknisk-naturvitenskapelige universitet (NTNU) 


Abstract: This article shows how cultural constructions of food can have a relatively 
direct impact on food policy, and thus form an important part of the mediation pro- 
cesses associated with the integration of new, synthetic products into our food sys- 
tems. Since 2010, food product labeling in Norway has received far greater attention 
than before — from politicians, the regulatory authorities, manufacturers, consumer 
organizations and consumers. The regulation and practical handling of labeling has 
also become considerably more stringent. The article argues that this trend should 
be seen in the context of changes in the cultural understandings of “authentic” and 
“fake” food in the preceding decade. 

During the 2000s, many Norwegians gained a new understanding of vanilla. The 
previously appreciated vanilla flavor we knew from vanilla sugar, vanilla ice cream 
and vanilla sauce was revealed to be from industrially produced, artificial vanillin. 
Not only did this substance have no connection to the vanilla orchid, from which real 
vanilla derives, vanillin was to a great extent produced from the by-products of the 
paper industry and crude oil. These new understandings — or cultural constructions 
- can be seen in the context of an evolving international critique of modern and 
industrial food production. In this discourse, industrialized food products are con- 
strued as unnatural and false if presented as “ordinary” food. This article examines 
how new understandings of vanilla flavoring emerged and increased in importance 
and scope in Norway in the period after the year 2000. Furthermore, it argues that 
these cultural constructions were decisive in making the regulation and practice of 
food labeling stricter and subject to greater scrutiny in the following decade. 


Keywords: food, labeling, cultural understandings, management tools, authenticity 


Sitering: Stokland, H. B. (2022). Ekte eller falsk? Kampen om vaniljesmaken og merking av industrielt 
produsert mat. I T. Finstad, S. Kvaal, H. B. Stokland & P. Ostby (Red.), Matens meglere: Kontroll, kvalitet 
og kunnskap i den industrielle matens tid (Kap. 9, s. 245-267). Cappelen Damm Akademisk. https://doi. 
org/10.23865/noasp.155.cho 

Lisens: CC BY-ND 4.0 

En klassisk vaniljesaus 


I 2012 måtte konsernsjefen for markedsavdelingen i Tine stille opp på NRK 
i beste sendetid for å forsvare den populære vaniljesausen de produserer. 
I TV-programmet «Forbrukerinspektørene» ble Tines Piano vaniljesaus 
løftet frem som «luremat» og omtalt som «vaniljesaus uten vanilje», dette 
i etterkant av at Forbrukerrådet hadde klaget inn flere matprodukter 
til Mattilsynet for brudd på merkeforskriften om villedende merking. 
Sausen het tidligere Meierienes vaniljesaus, og blir gjerne beskrevet som 
en klassiker som har blitt brukt til desserter og søtmat i Norge i flere 
tiår. Denne vaniljesausen har dominert markedet, og omtales også som et 
av Tines flaggskip. Oppskriften har vært uforandret siden 1971, noe som 
også tydelig stadfestes på pakningen med teksten «Originalen fra 1971». 
Vaniljesausen representerer dermed det vi kan kalle den gode, gamle 
vaniljesmaken - slik vi var vant til at den smakte før vaniljesmak basert 
på vaniljefrø og vaniljebønner ble vanligere utover 2000-tallet. Den 
representerer også det vi kanskje kan kalle den gode, gamle måten å for- 
holde seg til industrielt produsert mat på — så lenge den var trygg, spiste 
de aller fleste av oss maten uten å stille kritiske spørsmål om hvor ingre- 
diensene egentlig kom fra, og om dette var falskt eller ekte. Men denne 
vaniljesausen inneholder altså ikke noe vaniljesmak fra vaniljeorkidéer. 
I denne artikkelen skal vi se hvordan Tines Piano vaniljesaus og andre 
produkter vi kan kalle industrimat ble tolket inn i nye rammer utover 
2000-tallet, hvor begrepsparet ekte og falskt ble et sentralt omdreinings- 
punkt. Aller først skal vi ta et tilbakeblikk på vaniljesmakens historie, 
før vi tar for oss de nye forståelsene av vaniljesmak og industrielt pro- 
dusert mat generelt som oppstår i tiden etter år 2000. Deretter skal vi 
se på reguleringen og kontrollen av merking av matvarer, samt hvor- 
dan Forbrukerrådet inntok en stadig mer aktiv rolle på dette området. 
Så beveger vi oss inn i hendelsene som førte til at vaniljesmak ble en 
offentlig «sak»* og et omdreiningspunkt i diskusjonene om ekte og falsk 
mat. Mot slutten av artikkelen skal vi se hvordan denne saken, og de nye 


1 Intervju Ilseng. 
2 Asdal 2015. Se også Stokland 2020 for et eksempel på hvordan formingen av en «sak» kan påvirke 
forvaltningen på feltet. 

forståelsene av industrimat som kom til uttrykk i den, førte til endringer 
i tilsynspraksisene for matmerking. 


Vaniljesmakens historie 


Historisk sett kom vaniljesmaken fra fruktene til vaniljeorkidéer, som 
vi kjenner som vaniljestenger. Disse ble tørket, varmebehandlet eller 
prosessert på andre måter, for å fremstille den sterkt søtlige og duftende 
vaniljesmaken. I dag brukes tre ulike orkidéarter til å lage vaniljesmak 
(Vanilla planifolia, Vanilla tahitiensis og Vanilla pomona). Disse har alle 
sin opprinnelse i Mexico, og smaken ble derfor kjent for europeere først 
etter deres oppdagelse av Amerika. Tidlig på 1500-tallet introduserte den 
spanske conquistadoren Hernån Cortés aztekernes sjokoladedrikk, som 
de kalte chocolatl, til Europa. Den inneholdt vanilje, og ble godt tatt imot i 
Europa. Vaniljesmaken ble raskt populær etter hvert som tørkede vanilje- 
stenger ble importert til Europa sammen med kakao, sølv og fargestoff. 
For å utnytte det voksende europeiske markedet for vanilje, ble vanilje- 
orkidéer fraktet og dyrket i nye områder hvor plantene trivdes. I løpet av 
de neste århundrene ble det opprettet plantasjer med vaniljeorkidéer i 


kolonier som Tahiti, Madagaskar og Indonesia? 


Figur 9.10g 9.2. Historisk sett kom vaniljesmaken fra fruktene til vaniljeorkidéer (til venstre), 
som vi kjenner som tørkede vaniljestenger (til høyre). (Foto til venstre: Malcolm Manners, CC BY 
2.0. Foto til høyre: B.navez, CC BY-SA 3.0.) 


3 Fache, Boutevin & Caillol 2016; Rain 2004. 

Frem til 1858 var stengene fra vaniljeorkidéer den eneste kilden til 
vaniljesmak. I dette året isolerte imidlertid den franske biokjemikeren 
Nicolas-Theodore Gobley molekylet vanillin, ved å dampe vaniljeekstrakt 
og omkrystallisere det i varmt vann.* Han identifiserte også dette mole- 
kylet som hovedsmaksstoffet i vaniljesmaken. I 1874 utledet også de tyske 
kjemikerne Ferdinand Tiemann og Wilhelm Haarmann den kjemiske 
strukturen til vanillin. Etter at molekylet og dets struktur ble kjent, ble 
det utviklet flere metoder for å utvinne stoffet fra andre kilder enn vanil- 
jeorkidéer. Vanillin finnes i så ulike materialer som kløverolje, tremasse 
og råolje. Fra 1930-tallet var det vanligst å bruke biprodukter fra papirin- 
dustrien til å produsere kjemisk fremstilt vanillin. I Norge har Borregaard 
fabrikker i Sarpsborg vært den mest sentrale produsenten av vanillin på 
denne måten, og er det fortsatt. Imidlertid ble det langt vanligere å bruke 
petrokjemiske produkter som råolje etter hvert som disse ble mer tilgjen- 
gelige på verdensmarkedet. I dag fremstilles rundt 90 prosent av syntetisk 


vanillin fra slike produkter 


Figur 9.3 og 9.4. Siden 1930-tallet har det vært vanligere å fremstille syntetisk vanillin fra 
tremasse (til venstre) eller råolje (til høyre). (Foto til venstre: Aapo Haapanen, CC BY-SA 2.0. 
Foto til høyre: Netojinn, CC BY-SA 4.0.) 


Det er en krevende og kostbar prosess å produsere vaniljesmak fra ork- 
idéer. For å produsere 1 kg vanillin på denne måten kreves det omtrent 
500 kg vaniljestenger, som igjen krever pollinering av rundt 40 000 
orkidéblomster.* Selve pollineringen er også en omstendelig og krevende 


4 Fache et al. 2016. 
5 Grindeland 2018. 
6  Gallage & Møller 2015. 

prosess, som på grunn av plantenes fysiologi oftest gjør det nødvendig 
med pollinering for hånd” Til dette kommer det at markedsprisen og 
tilgjengeligheten til vaniljestenger er svært uforutsigbare. Dette skyldes 
at tropiske stormer og andre værfenomener kan skape ødeleggelser som 
rammer store områder med orkidéplantasjer. Det samme gjelder sopp og 
sykdommer. I tillegg ligger de fleste plantasjene i områder som er poli- 
tisk ustabile, noe som også har vist seg å kunne medføre uventede fall 
i markedstilgangen til vaniljestenger ved omveltninger.” På grunn av 
kostnadene og uforutsigbarheten knyttet til vaniljesmak fra orkidéer, har 
produsenter av vaniljeprodukter vanligvis foretrukket å benytte syntetisk 
fremstilt vanillin etter at dette ble tilgjengelig. I dag inneholder mindre 
enn én prosent av produktene som er merket med «vaniljesmak» vanillin 
fra vaniljeorkidéer* Den store majoriteten av det vi vanligvis spiser og 
opplever som vaniljesmak, stammer derimot fra petrokjemisk råolje og 
tremasse i form av avfall fra papirindustrien. 


Konstruksjonen av falsk og ekte vanilje 


Med de nye syntetiske fremstillingsmåtene av vanillin ble vaniljesmak 
for første gang tilgjengelig for bredere lag av befolkningen i Norge. 
Dette ble brukt i vaniljesukker, vaniljekrem, vaniljeis, vaniljesaus og 
vaniljepudding - kort sagt, de aller fleste produktene man etter hvert 
forbandt med vaniljesmaken. Det tok ikke lang tid før syntetisk vanillin 
ble etablert som smaken de fleste forbandt med vanilje. Slik fortsatte det 
i mange tiår. 

På 2000-tallet skjedde det imidlertid noe. I media, kokebøker og 
blogger dukket det opp flere og flere utsagn som destabiliserte identifi- 
seringen mellom syntetisk fremstilt vanillin og vaniljesmak. Forståelsen 
av vaniljesmak var i endring. Påstandene var todelt: på den ene siden 
kom utsagn om at vaniljesmaken vi vanligvis spiser ikke er ekte. Denne 
typen påstander fulgte oftest en avsløringslogikk, hvor eksperten, 


7 Rain 2004. 
8  Gallage & Møller 2015. 
9 Fache et al. 2016; Gallage & Moller 2015. 

Figur 9.5. Med de syntetiske fremstillingsmåtene av vanillin ble vaniljesmak tilgjengelig for 
bredere lag av befolkningen i Norge. For eksempel var Freia vaniljesukker et populært produkt 
for å tilsette vaniljesmak i bakverk, sauser og kremer. (Foto: Nordfjord Folkemuseum, via 
digitaltmuseum.no, CC BY-SA 4.0) 


bloggeren eller journalisten viste at et kjent og kjært produkt som 
vaniljeis inneholder «sagflis» eller olje. På den andre siden kom påstan- 
der om at vaniljesmak fra vaniljeorkidéer er ekte og smaker bedre. Her 
ble det typisk vist til at vaniljesmak fra vaniljeorkidéer er den «egent- 
lige» og riktige smaken, og at syntetisk fremstilt vanillin kommer fra 
helt andre kilder. Disse todelte påstandene henger tett sammen — når 
falsk vaniljesmak ble etablert som en kulturell konstruksjon, impliserte 
det samtidig at det finnes en vaniljesmak som forstås som ekte. Slik kan 
vi grovt sett si at man på 2000-tallet begynte å snakke om både falsk og 
ekte vaniljesmak, mens man tidligere ikke hadde vært opptatt av hver- 
ken det ene eller det andre. 

For eksempel kunne VG i 2009 melde om «En iskald overraskelse», 
under overskriften «Mmm... sagfl-is!»: «Når du spiser isi sommervarmen, 

tygger du mest sannsynlig norske grantrær.»'* Året før skrev Dagbladet 
om at vaniljejogurter sjelden inneholdt vaniljesmak fra vaniljeorkidéer, 
under overskriften «En smak av råtten svensk gran»." Noen år senere, 
i 2013, kunne Dinside.no melde om en sannhet om sommerisen du får 
«midt i fleisen» om du undersøker litt - nemlig at vaniljesmaken stam- 
mer fra olje og papirproduksjon: «For mens du i sommer smatter i deg det 
du antar er vaniljeis, sitter isprodusentene og kjenner sannheten: Is med 
vaniljesmak inneholder ofte ikke et spor vanilje.” Et eksempel på denne 
avsløringslogikken fra bloggverdenen finner vi i bloggen Bitchakademiet 
av Tone Rise. Under tittelen «Kumøkk i kaker?» skriver hun om at 
vanillinmolekylet kan utvinnes fra kumøkk i tillegg til tømmer, selv om 
dette ikke brukes i produksjon av matvarer.” Hun kommer også med 
følgende advarsel: 


Ganske ekkelt, både med råttent treverk og kumøkk, ikke sant? ... Produsentene 
er selvsagt dristige nok til å bruke «vanilje» i produktnavnet selv om for eksem- 
pel «vaniljeisen» eller «vaniljeyoghurten» aldri har vært i nærheten av et eneste 


vaniljefrø — så ikke la deg lure!" 


På den andre siden finner vi blogger og kokebøker som promoterer bruk 
av vaniljesmak fra vaniljeorkidéer. For eksempel kunne vi lese at «Ekte 
vaniljesukker lages av vaniljestang»> på Trines matblogg, under tittelen 
«Helt ekte vaniljesukker». Her fikk vi også et lite innblikk i prosessen bak 
den unike vaniljesmaken som stammer fra vaniljestenger: «Når kapslene 
er høstet kan det ta cirka et halvt år, og etter en møysommelig prosess 
med gjæring og tørking, før vaniljestangen har fått sitt karakteristiske 
utseende — og den gode særegne smaken som bare finnes i ekte vanilje.»' 
Videre kan vi merke oss at begrepet «ekte» er en gjenganger i bloggposten: 
«Ekte vanilje er jo så uendelig mye bedre enn kunstig fremstilt 


10 Berg-Hansen 2009. 

11 Pettersen 2008. 

12 Stokke 2013. 

13 Rise 2010. 

14 Rise 2010. 

15 Sandberg 2010. Dette har vært en av de mest besøkte matbloggene i Norge over flere år, og Trine 
Sandberg har publisert tre kokebøker basert på bloggen. 

16 Sandberg 2010. 

vaniljesmak! Når du først baker eller lager en dessert fra bunnen av så 
er det lov å unne seg ekte vare, er det ikke?»” Nettsiden oppskrift.klikk. 
no og bloggen Mjuuugly.blogg.no, som beskriver hvordan man kjøper og 
bruker vaniljestenger, kan stå stå som andre eksempler på promoteringen 
av «ekte» vanlje. Fra kommentarfeltet til sistnevnte bloggpost får vi også 
et innblikk i forståelser av vaniljesmak som ikke kommer like sterkt til 
uttrykk i mer formelle fora: «Vannilin er djevelens verk, helt klart. Jeg har 
kjøpt ekte vanilje på ebay, og vært veldig fornøyd.» «Husk ‘aroma’ kan 
også skjule dette dritet. Ingen av Tines jogurter inneholder vel vanillin, 
men de inneholder ‘aroma’ alle som en!!! Øh de er så fæle!» 

Også i Forbrukerrådets rapport Vet vi hva vi spiser? En gjennomgang 
fra Forbrukerrådet av mat i norske butikkhyller påpekes denne trenden: 


Mange er skeptiske til moderne matproduksjon, og det er en trend i samfunnet 
der forbrukere i stadig større grad ønsker renere og mer naturlig mat. (Det er 
også en økende bekymring knyttet til produksjonsmetoder, bruk av antibiotika i 
dyrehold og oppdrettsfisk, plantevernmidler, tilsetningsstoffer og miljøgifter.) '* 


Konstruksjonen av ekte og falsk vanilje på 2000-tallet i Norge er del av 
en større internasjonal endring i hvordan mat forstås og omtales. Denne 
diskursen bygger på en kritikk av den moderne og industrialiserte mat- 
produksjonen, og legger stor vekt på at maten skal være naturlig og ekte. 
Det er ikke noe nytt i å ønske seg naturlig mat, selv om vi også har eksem- 
pler på at mat har blitt promotert som kunstig og industriell i tidligere 
tider.” Mye tyder på at det nåværende fokuset på naturlig mat ble utviklet 
i USA, og senere spredte seg til Europa via Storbritannia. Journalister og 
kritikere som Michael Pollan,** Eric Schlosser” og Felicity Lawrence” 
har vært viktige meningsbærere i denne utviklingen. Et senere eksempel 
er Larry Olmsted, som kom med boken Real food / Fake food i 2016.” I 
Skandinavia har Mats-Eric Nilsson vert en sentral eksponent for disse 


17 Sandberg 2010. 

18 Forbrukerrådet 2012: 3. 
19 Wilson 2008. 

20 F.eks. Pollan 2006. 

21 Schlosser 2002. 

22 Lawrence 2004. 

23 Olmsted 2016. 

ideene. Spesielt i Sverige fikk boken Den hemmelige kokken. Noen har 
jukset med maten din” stor innflytelse på det offentlige ordskiftet, og ble 
solgt i over 500 000 eksemplarer. På omslaget av den norske utgaven kan 
vi lese følgende: «Den virkelige kokken sysler ikke med ekte råvarer på 
et kjøkken. Han har hvit frakk og jobber på et laboratorium.»® Nilsson 
har også hatt innflytelse på forståelsen av industrielt produsert mat i 
Norge, i tillegg til andre skribenter som Andreas Viestad? og Nils Chr. 
Geelmuyden.” Med utbredelsen av internett har imidlertid denne type 
ideer kunnet nå ut langt raskere, og til langt flere, enn det som tidligere 
var mulig. Bloggere og andre interesserte har derfor også spilt en viktig 
rolle i formidlingen av diskursen om falsk og ekte mat. 

Samtidig er det noe uklart i hvilken grad den kulturelle konstruksjo- 
nen av falsk og ekte mat har fått fotfeste i de bredere lag av befolkningen. 
Kjærnes har vist at andre uttrykk for mistenksomhet til industrimat, som 
vegetarisme, preferanser for økologisk mat og skepsis til genetisk modi- 
fiserte organismer (GMO), har vært mindre fremtredende i Norge enn i 
andre europeiske land.** Når det gjelder skepsis mot syntetisk vaniljesmak 
og industrielt fremstilt mat mer generelt, er det en skepsis som først og 
fremst målbæres av skribenter, kritikere og bloggere i media. Imidlertid 
har vi også sett at Forbrukerrådet har en klar oppfatning av at det er en 
trend at mange forbrukere har blitt skeptiske til moderne matproduk- 
sjon. I en parallell studie til denne kommer det videre tydelig frem at også 
matprodusentene har en klar oppfatning av at forbrukerne har blitt mer 
skeptiske til syntetisk fremstilte matprodukter, og ønsker seg vaniljesmak 
fra vaniljeorkidéer.” Det synes derfor som om forståelsene av syntetisk 
fremstilt mat som falsk i alle fall har fått en viss utbredelse blant forbru- 
kerne. Imidlertid gir ikke kildene som benyttes i denne studien grunnlag 
for å vurdere nærmere i hvilken grad dette gjelder. 


24 Nilsson 2007. 

25 Nilsson 2008. 

26 Feks. Viestad 2010. 

27 Geelmuyden 2013. 

28 Kjærnes, Harvey & Warde 2007. 
29 Plasil, Stokland & Bottos 2021. 

Regulering og kontroll av falsk mat 


Siden 1990-tallet har staten gjennom reguleringer pålagt matprodusenter å 
ikke merke matproduktene på en måte som er villedende for forbrukerne. 
«Merking» inkluderer her hele presentasjonen av produktet, men dreier seg 
først og fremst om hvilke påstander og bilder som fremkommer på inn- 
pakningen. Siden Mattilsynet ble dannet har de hatt ansvar for å påse at 
matprodusentene følger disse reguleringene. Merkeforskriften regulerte 
merking av matvarer i Norge fra 1993 til 2014." Fra 13. desember 2014 ble 
den og næringsdeklarasjonsforskriften” erstattet av matinformasjons- 
forskriften Denne forskriften videreførte hovedtrekkene i kravene til 
merking av mat, med visse endringer som var ment å gjøre det lettere for 
forbrukeren å forstå hva maten inneholder. Mest oppmerksomhet fikk 
endringen som krever at allergener skal merkes tydelig også på matvarer 
som ikke er ferdigpakkete, som for eksempel restaurantbufféer. Den nye 
matinformasjonsforskriften ble basert på EU-forordning nr. 1169/2011 om 
matinformasjon til forbrukerne, i tråd med EØS-avtalen. 

Både den tidligere merkeforskriften og den någjeldende matinformasjons- 
forskriften skulle sikre at merkingen av matvarer ga forbrukerne riktig og 
nok informasjon om innholdet i maten. Imidlertid var kontrollen av dette 
svak. Både kontrollmyndighetene (i senere år Mattilsynet) og forbruker- 
organisasjoner som Forbrukerrådet fokuserte heller på å motarbeide hel- 
seskadelig mat og matkriminalitet.* I motsetning til villedende merking, 
handler matkriminalitet om direkte feilinformasjon. Oftest dreier dette seg 
om at et matprodukt inneholder noe som ikke er oppgitt i innholdslisten. 
Hestekjøttskandalen i 2013, hvor det ble oppdaget at ferdiglasagne og andre 
kjøttprodukter som ble solgt i Norge og flere andre europeiske land inne- 
holdt udeklarert hestekjøtt, er et kjent eksempel på dette. Denne priorite- 
ringen er forståelig nok, da villedende merking vanskelig kan forstås som 
like alvorlig som helseskadelig mat og matkriminalitet. Imidlertid med- 


førte prioriteringen altså at matprodusentene, så lenge maten var trygg og 


30 —Merkeforskriften 1993. 

31 —Næringsdeklarasjonsforskriften 1993. 
32 Matinformasjonsforskriften 2014. 

33 Intervju med Instefjord. 


254 


EKTE ELLER FALSK? 


innholdslisten korrekt, kunne merke og presentere produktene sine ganske 
fritt og uten i særlig grad å risikere represalier for villedende merking. 

Vi har tidligere sett at norske forbrukere ble mer kritiske til industrielt 
produsert mat utover 2000-tallet, og hvordan dette hang sammen med 
diskurser og kulturelle konstruksjoner av falsk mat — som falsk vanilje- 
smak. I dette lå det også en økende kritikk av matbløffer og falske pro- 
dukter. Denne kritikken rettet seg særlig mot produkter som utga seg for 
å være noe annet enn det det egentlig var — for eksempel vaniljeis uten 
vaniljesmak fra vaniljeorkidéer. Altså nøyaktig det merkeforskriften, og 
senere matinformasjonsforskriften, skulle forhindre ved å forby ville- 
dende merking. Utover 2010-tallet fikk disse nye forståelsene innflytelse 
på myndighetenes kontrollpraksiser for merking av mat. Først ute med å 
plukke dem opp, og se dem opp mot reguleringspraksisene, var imidler- 
tid Forbrukerrådet. 


Vet vi hva vi spiser? 


Tidlig på 2010-tallet begynte Forbrukerrådet å undersøke i hvilken grad 
forskriften om matmerking ble overholdt av matprodusentene.* Dette 
arbeidet resulterte i første omgang i rapporten Vet vi hva vi spiser? En 
gjennomgang fra Forbrukerrådet av mat i norske butikkhyller Senere har 
Forbrukerrådet satt fokus på denne tematikken ved å foreta årlige under- 
søkelser som publiseres i rapporter — såkalte «merkesjekker». 

Desserter og iskrem var blant produkttypene Forbrukerrådet under- 
søkte i sin første merkesjekk. Her slo de fast at: 


I dette produktsegmentet fant vi at mange produkter som [sic] er noe helt annet 
enn det de gir seg ut for å være. Generelt inneholder produktene vi fant svært 
lite av det de utgir seg for å inneholde, og det er i denne kategorien at rekken 
med tilsetningsstoffer virkelig begynner å bli lang. Vi fant marsipankake uten 
mandler, vaniljesaus uten vanilje og mandelpudding uten mandler. Ser man på 
iskrem så virker det som om det nærmest går sport i å utfordre kjente begre- 


per; ekte fløteiskrem med vaniljesmak inneholder ikke nødvendigvis vanilje, 


34 Intervju med Instefjord. 
35 Forbrukerrådet 2012. 

men derimot ekte fløte. Vaniljeis inneholder mest vann, men også fløte og ingen 
vanilje. Det eneste man kan være sikker på er at nar det star ‘med vaniljesmak’ 


så er det ingen vanilje i produktet.3 


Her ser vi altså at Forbrukerrådet i klare ordelag anklager flere produkter 
for å være noe helt annet enn de gir seg ut for. Dette er helt i tråd med 
de kulturelle konstruksjonene av ekte og falsk mat som vi fant i blogger 
og andre media over. De i Forbrukerrådets øyne nedslående resultatene 
fra undersøkelsen fikk dem til å etterlyse mer ærlighet fra produsentene, 
men også strengere ettersyn fra Mattilsynets side. 


Den tradisjonsrike vanillinen 


Mattilsynet hadde imidlertid begynt å gjennomføre enkelte undersø- 
kelser av matmerking allerede på 2000-tallet. Og det var i forbindelse 
med en kampanje om villedende merking av sukker og sukkerpåstander 
i 2008 at Mattilsynet for første gang tok stilling til spørsmålet om mer- 
king av vaniljeprodukter. Denne kampanjen var et samarbeid mellom 
de nordiske landene, og ble initiert delvis med bakgrunn i økende opp- 
merksomhet på å redusere sukkerinntaket i befolkningen. Enda viktigere 
var det imidlertid at EU hadde vedtatt en ny forordning om ernærings- 
og helsepåstander i 2006,” som skulle implementeres i EU-landene og 
i norsk rett via EØS-avtalen. Kampanjen kan derfor også anses som et 
varsel til matprodusentene om at merking av mat generelt ville bli et vik- 
tigere tema fremover. 

I kampanjen undersøkte Mattilsynet påstander om sukker på for- 
pakningen for noen utvalgte produkter. Blant disse var tre ulike vanilje- 
jogurter fra Tine - Tine Yoghurt Vanilje, Sans Yoghurt Vanilje og 
Go’Morgen Vanilje. Mattilsynet hadde ingen anmerkninger til sukker- 
merkingen på de to førstnevnte produktene, og en mindre anmerkning 
på sistnevnte. Viktigere i denne sammenheng er imidlertid at alle tre pro- 
duktene fikk anmerkninger for bruken av vanilje i produktnavnet: 


36 Forbrukerrådet 2012. 
37  Påstandsforordningen 2006. 

Mattilsynet har ingen anmerkninger vedrørende sukkermerkingen, men opp- 
fatter varebetegnelsen «Vanilje» som villendene når produktet faktisk er tilsatt 
aroma i stedet for vaniljekorn eller naturlig vanilje basert på vaniljestang. Dette 
er villedende når forbruker faktisk tror det er et produkt med vaniljestang, men 
så er det i realiteten aroma som er tilsatt. Aroma som for eksempel etylvanillin 
og vanillin er kunstig framstilt. Mattilsynet vurderer at bruk av bilder av vanilje- 
stang, vaniljeblomst eller lignende kan villede forbrukeren når produktet ikke 
er tilsatt vaniljekorn eller naturlig vanilje basert på vaniljestang. Merkingen skal 
ikke villede forbruker med hensyn til næringsmidlets sammensetning. Jf. $$ 2 


og 5 i forskrift av 1993-12-21 nr 1385 om merking av næringsmidler. 


Her argumenterte altså Mattilsynet for at det er villedende å bruke “vanilje 
i navnet til et produkt som ikke inneholder vaniljesmak fra vaniljeork- 
idéer. De tre jogurtene inneholdt kun kunstig fremstilt aroma, og ifølge 
Mattilsynet medførte bruken av ‘vanilje’ i produktnavnene at forbrukere 
«faktisk tror» at de inneholdt vaniljekorn eller naturlig vanilje basert på 
vaniljestang. I tillegg argumenterte Mattilsynet for at det var villedende 
å bruke illustrasjoner av vaniljestenger, -blomster og lignende på disse 
produktene. Selv om denne undersøkelsen av matmerking delvis hadde 
utgangspunkt i et mål om å redusere sukkerinntaket i befolkningen, var 
det altså «villedende» merking som ble påpekt her. Det er nærliggende å 
se dette opp mot oppmerksomheten rundt «falsk» industrimat som var 
tiltagende på tidspunktet for undersøkelsen, da dette ikke hadde vært et 
tema i tidligere kontroller fra Mattilsynets side. Disse anmerkningene ble 
sendt til Tine, som ble pålagt å endre merkingen på produktene «slik at 
det er samsvar mellom varebetegnelse, ingredienser og billedbruk». 
Det finnes imidlertid en mulighet for produsenter til å uttale seg i forbin- 
delse med slike vedtak. Den muligheten benyttet Tine seg av. Her aksep- 
terte de anmerkningen om at det var villedende å bruke illustrasjoner av 
vaniljestenger, -blomster og lignende på de tre produktene.** Som svar på 
dette skisserte de to mulige løsninger — enten å fjerne illustrasjonene, eller 
å tilsette vaniljesmak basert på vaniljestenger. Hvilken løsning de gikk 


38 Arkiv hos Tine 2008. 
39 Arkiv hos Tine 2008. 
40 Arkiv hos Mattilsynet 2009. 

for skulle avgjøres etter at de hadde gjennomført tester av jogurtprøver 
med tilsatt vaniljesmak. De to løsningene innebar med andre ord enten å 
fjerne det som gjorde at Mattilsynet oppfattet produktet som villedende, 
eller å tilsette det som ville gjøre merkingen i tråd med innholdet. 

Å velge løsningen som innebar å tilsette vaniljesmak basert på vanilje- 
stenger i jogurtene ville også ha imøtekommet Mattilsynets hovedan- 
merkning i saken — at produktnavnene var villedende. Tine valgte likevel 
å protestere på denne anmerkningen. De henviste til paragraf 9 i merke- 
forskriften, som sa at «Varebetegnelsen angis med den betegnelse som 
er fastsatt i eller i medhold av lov, eller som følger av sedvane».* Ifølge 
deres argumentasjon, var det sedvane å kalle produkter basert på synte- 
tisk vanillin for vaniljeprodukter: 


Vaniljeyoghurt har vært på markedet i over ti år. Vaniljesukker, vaniljeis og 
vaniljesaus er andre produkter med enda lengere fartstid der vanillin i stor grad 
og i de fleste produkter brukes i stedet for ekte vanilje. Bruken av vanillin har 
over 100 år lange tradisjoner, og produkter med ekte vanilje utgjør bare en liten 
andel av totalen. Vi mener derfor henvisning til sedvane er relevant her, og at 
det derfor ikke er villedende med bruk av «vanilje» i varebetegnelsen på pro- 
dukter med vanillin. Forbrukerinformasjon ivaretas gjennom ingredienslisten. 
Bruk av betegnelsen vanilje i forbindelse med yoghurt, selv om produktet ikke 
inneholder annet enn vanillin, er for øvrig på linje med det som er vanlig prak- 
sis hos andre yoghurtprodusenter ellers i Europa. Fordi det er vanlig å merke 
alle vaniljeprodukter på den måten vi har gjort til nå mener vi at forbruker ikke 
har blitt villedet. En endring i praksis her vil ha konsekvenser for mange pro- 
duktgrupper. Den bør i såfall være grundig vurdert og forankret både nasjonalt 
og i EU.” 


Akkurat hva det var i denne argumentasjonen som fikk Mattilsynet til å 
snu, er ikke så godt å vite. Svaret på tilbakemeldingen var kort og tydelig: 
«Mattilsynet vurderer at bruk av varebetegnelse vaniljeyoghurt og bruk av 
vanillin ikke er villedende i dette tilfellet pga. sedvane.» Dermed endte 
saken som pågikk i 2008 og 2009 med at Tine fikk overbevist Mattilsynet 


41 Arkiv hos Tine 2008. 
42 Arkiv hos Mattilsynet 2009. 
43 Arkiv hos Tine 2009. 

om at de fortsatt kunne kalle produktene med syntetisk fremstilt vanillin 
for vaniljeprodukter. 


Vaniljesaus blir en sak 


Tilbake i 2012 nøyde ikke Forbrukerrådet seg med bare å skrive rapporten 
Vet vi hva vi spiser?. I forbindelse med lanseringen av rapporten klagde 
Forbrukerrådet inn 12 produkter til Mattilsynet, som de mente var åpen- 
bare brudd på merkeforskriften om villedende merking. Av de 74 produk- 
tene som ble undersøkt i rapporten ble fem kritisert for ikke å inneholde 
vaniljesmak fra vaniljeorkidéer, til tross for at betegnelsen ‘vanilje’ var 
brukt i produktnavnet eller på pakningen. Et av disse, Sol is fra Diplom 
is, ble også klaget inn til Mattilsynet. Forbrukerrådet viste da til at isen 
var merket med «Ekte vaniljefløteis» når den kun inneholdt syntetisk 
fremstilt vaniljesmak.** Disse 12 produktene ble også presentert av Randi 
Flesland, daværende direktør i Forbrukerrådet, på TV-programmet 
«Forbrukerinspektørene» på NRK. Her blir også Tines Piano vaniljesaus 
løftet frem som «luremat», selv om den ikke var blant produktene som ble 
undersøkt i Forbrukerrådets rapport. Sausen ble beskrevet som «vanilje- 
saus uten vanilje», og ble sett i sammenheng med mandelpuddingen fra 
Tines Piano-serie. Den var blant de 12 produktene som Forbrukerrådet 
klaget inn til Mattilsynet, under anmerkningen «mandelpudding uten 
mandler». Tine sendte sin konserndirektør for markedsavdelingen, 
Hege Holter Brekke, for å delta i programmet svare på anklagene som var 
reist om at Tine solgte «luremat». Som i Tines tilsvar noen år tidligere til 
Mattilsynet, vektla hun det tradisjonelle ved produktene i tilsvaret sitt: 


Dette er produkter som har vært på markedet i over 40 år, de ble lansert av 
Tine på begynnelsen av 70-tallet. De er produsert på oppskrifter slik som min 
mormor, og sikkert også din mormor, laget mandelpudding i sin tid, ved bruk 


av mandelessens — og vaniljesaus ved bruk av vaniljesukker.* 


44 Arkiv hos Mattilsynet 2012a. 
45 Arkiv hos Mattilsynet 2012a. 
46 NRK 2012. 

Tine argumenterte altså for at varebetegnelsene «vaniljesaus» og 
«mandelpudding» ikke var ment å lure forbrukerne, men at dette repre- 
senterte måten dessertene vanligvis ble laget på da de først ble produsert. 
Mandelpudding skulle ikke inneholde mandler, og vaniljesaus skulle 
ikke inneholde vaniljesmak fra vaniljeorkidéer. Videre svarte Brekke 
at nå når Tine hadde blitt gjort oppmerksom på at merkingen av disse 
produktene kunne misforstås, ville de ta affære. Mandelpuddingen 
skulle fra da av merkes som «pudding med smak av mandel». På eget 
initiativ hadde Tine også bestemt seg for å endre merkingen på Tine 
Piano romkrem til «kakekrem med smak av rom». Vaniljesausen, som 
var et langt viktigere produkt for Tine økonomisk sett, var de imidler- 
tid mer tilbakeholdne med å endre merkingen på. I stedet kunne Brekke 
opplyse om at Tine hadde satt i gang et utviklingsløp for å lage vanilje- 
saus med vaniljefrø, og lovte at Tine ville tilby vaniljesaus med «ekte 
vanilje» til det norske folk. 


Figur 9.6. Konserndirektør for markedsavdelingen i Tine, Hege Holter Brekke, deltok i NRK- 
programmet «Forbrukerinspektørene» for å svare på anklager om at Tine solgte «luremat». 
Vaniljesausen og mandelpuddingen som diskuteres står på bordet. Fra venstre: Programleder 
Marit Evertsen Grimstad, seksjonsleder i Mattilsynet Atle Wold, og Brekke. (Skjermdump fra 
Forbrukerinspektørene 7. november 2012. O NRK, bildet kan ikke gjenbrukes uten tillatelse.) 


Mattilsynet svarte på Forbrukerrådets klage allerede uken etter pro- 
grammet ble sendt. De hadde på det tidspunktet ikke gjort vurderinger 
og endelige vedtak for hvert av de 12 produktene som ble klaget inn, men 

omtalte større matgrupper på mer generelt grunnlag. En av disse grup- 
pene var vaniljeprodukter, og her ser vi at argumentet om sedvane - 
som Mattilsynet adopterte i Tine-saken noen år tidligere — fortsatt står 
ved lag: 


Det har i mange år vært vanlig å betegne produkter med etylvanillin med for- 
stavelsen vanilje-. For produkter som får sin vaniljesmak fra vaniljestang benyt- 
tes betegnelsen «ekte vanilje». Dette kan også gjenkjennes på de karakteristiske 
prikkene i produktet. Som det fremgår av merkeforskriftens $ 9 vedrørende 
varebetegnelse, skal denne angis med en betegnelse som er fastsatt i lov eller 
som følger av sedvane. Sedvane opparbeides over lang tid og refererer til en 
innarbeidet kjent praksis. Betegnelsen vanilje på produkter med etylvanillin er 
et slikt eksempel på en varebetegnelse som følger av sedvane. For å skille den 
ekstra kvaliteten produkter med vanilje fra vaniljestang har, er det blitt vanlig å 
fremheve denne egenskapen gjennom betegnelsen «ekte vanilje». Dersom man 
benytter denne betegnelsen på et produkt med etylvanillin vil det kunne vur- 


deres som villedende.” 


Det er uklart om Tine kjente til at dette ville bli svaret på klagen da de 
gikk ut på NRK og lovet vaniljesaus med «ekte vanilje» til det norske 
folk. Men det er i alle fall på det rene at de kjente Mattilsynets posi- 
sjon i saken fra tidligere. Mattilsynet argumenterte også i svarbrevet for 
at varebetegnelsen «mandelpudding» ikke er villedende for produkter 
basert kun på mandelessens.* I dette tilfellet ser det derfor ut til at det 
ikke var reguleringer eller strengere tilsyn av disse som medførte en 
endring av produktene. I stedet ser det ut til at endringene kom som 
følge av et «kulturelt» press — en frykt hos produsenten for å miste for- 
brukernes tillit — ved å bli stemplet som bedrager, og ved at matproduk- 
tene ble stemplet som falske. 


47 Arkiv hos Mattilsynet 2012a. 
48 Arkiv hos Mattilsynet 2012a. 

En helt ekte vaniljesaus 


Det skulle imidlertid vise seg utfordrende å endre på den tradisjonelle 
vaniljesausen. Ifølge fagleder for forskning og utvikling i Tine, Mari 
Austvoll Ilseng, hadde produktutviklerne problemer med å finne en 
oppskrift forbrukerne var fornøyd med, som inneholdt vaniljesmak 
fra vaniljeorkidéer: «Produktutviklerne våre de sier jo ... 'vi får ikke 
den smaken som forbrukeren forventer av vaniljesmak før vi har i litt 
vanillin”.»** Blindtestene deres viste at de som smakte begge sausene 
foretrakk den tradisjonelle, som kun inneholdt syntetisk fremstilt vanilje- 
smak. Hun stiller også spørsmål ved om forbrukere egentlig foretrekker 
vaniljesmak fra vaniljeorkidéer over syntetisk fremstilt vanillin: «Altså 
hvis du spør forbrukerne om de vil ha ekte vanilje eller vanillin, så sier 
de jo selvfølgelig at de vil ha ekte vanilje. ... For forbrukerne vil jo ha det! 
Men når de da skal smake på det, når de skal kjøpe produktene, så blir 
det en smakssak.»°° 

Ett år etter sin første opptreden på NRKs «Forbrukerinspektørene» var 
Hege Holter Brekke fra Tine tilbake på programmet i en oppfølgings- 
sekvens av den foregående saken> Da kunne hun melde om at både 
mandelpuddingen og romkremen til Tine hadde skiftet navn. Imidlertid 
hadde det ikke skjedd noe med vaniljesausen: 


Akkurat når det gjelder vaniljesausen, så har vi i dialog med Mattilsynet, valgt 
å opprettholde navnet ‘vaniljesaus. ... Vi er opptatt av å levere best på smak. Og 
det produktet vi har under utvikling, leverer dessverre ikke like bra som denne 


vaniljesausen enna.” 


15. september 2014, nesten to ar etter Brekkes lovnad om en vaniljesaus 
med «ekte vanilje», lanserte imidlertid Tine Piano fyldig vaniljesaus. 
Denne sausen var laget helt uten syntetisk fremstilt vanillin, og inneholdt 
derfor kun vaniljesmak fra vaniljeorkidéer. Imidlertid ble denne sausen 
lansert som et alternativ til den klassiske vaniljesausen, og skulle være 
lettere å piske til vaniljekrem. Man kan argumentere for at vaniljesausen 


49 Intervju med Ilseng. 
50 Intervju med Ilseng. 
51 NRK 2013. 
52 NRK 2013. 

basert på smak fra vaniljeorkidéer, da den til slutt kom, ble lansert som 
et nisjeprodukt på siden av flaggskipet som den klassiske vaniljesausen 
var. Lanseringen, og senere også salgstallene, var i samsvar med dette.” 
Den gamle vaniljesausen, som ble kritisert for å være «vaniljesaus uten 
vanilje», forble dermed uendret - bade i innhold og navn. Tine våget ikke 
å endre på den. Vi ser dermed at de kulturelle konstruksjonene om ekte 
og falsk mat til slutt fikk en direkte innvirkning på hvilke produkter som 
tilbys i butikkene. Imidlertid har den «falske» vaniljesausen fortsatt å 
være en salgssuksess, mens den «ekte» har forblitt marginal i salgsmarke- 
det. Vi ser derfor også at selv om de kulturelle konstruksjonene av indus- 
trialisert matproduksjon førte til en konkret endring i produktutvalget, 
så har den klassiske industrimaten bestått i dette tilfellet. Kanskje viser 
dette industrimatens tilpasningsdyktighet i møte med nye kulturelle for- 
ståelser av mat? 

Forbrukerrådet har imidlertid ikke slått seg helt til ro med sedvane- 
argumentet. I oppfølgningsrapporten Vet vi hva vi spiser nå? En gjennom- 
gang av matmerking i butikk fra 2016 trekker de igjen frem vaniljesausen, 
under punktet «Noen gjengangere»: 


Pianoserien til Tine har fortsatt vaniljesaus som ikke inneholder vanilje. Man kan 
derimot kjøpe et annet produkt i samme serie som heter Piano fyldig vanilje- 
saus. Denne inneholder vaniljeekstrakt og vaniljefrø. De har omdøpt sin tidligere 
Piano mandelpudding til Piano pudding med mandelsmak. Dette ville også etter 


vår mening vært en korrekt fremgangsmåte for vaniljesaus uten vanilje.” 


Kritikerne som argumenterer mot sedvane-argumentet mener at langt 
tids urett ikke bør legitimere en fortsettelse av uretten.» 


Endrede tilsynspraksiser 


I forbindelse med lanseringen av rapporten Vet vi hva vi spiser? 
gikk Forbrukerrådet langt i å kritisere Mattilsynets oppfølging av 


53 Intervju med Ilseng. 
54 Forbrukerrådet 2016: 5. 
55 Intervju med Instefjord; Intervju med Nilsson. 

merkeforskriften. For eksempel gikk direktør Randi Flesland hardt 
ut mot Mattilsynet i NRK-programmet «Forbrukerinspektørene», og 
hevdet at 


vi har vært kritisk til Mattilsynet, for vi oppfatter at man ikke har håndhevet den 
biten av merkeforskriften som går på at også forsiden skal fortelle sannheten. 


Og nar de ikke håndhever det, så har bransjen valgt å tøye grensene maksimalt.” 


Mattilsynet, ved seksjonsleder Atle Wold, som også stilte opp i program- 
met, svarte at de ville sette tilsyn av merking ytterligere i fokus i 2013 med 
en kampanje på merkevilledning. Dette går også frem fra svarbrev fra 
Mattilsynet på Forbrukerrådets klage i etterkant av rapporten: 


Vi synes det er positivt at Forbrukerrådet (FR) har fokus på villedende merking, 
og at det arbeidet som FR har gjort på området kan gjøre virksomhetene og 
forbrukerne mer bevisste. Det er næringen som har ansvaret for å produsere 
og merke matvarene i samsvar med regelverket. Vi ser helt klart at rapporten 
viser at flere produkter er villedende merket, og at Mattilsynet i for liten grad 
har prioritert ressurser til å føre tilsyn med denne type merking. ... Som følge 
av FRs observasjoner, har vi bedt våre distriktskontorer ha fokus på villedende 
merking i 2013. Tidlig i 2013 vil vi også gjennomføre et tilsynsprosjekt som 


omfatter villedende merking med tre matvaregrupper.” 


I de påfølgende årene har dette initiativet blitt fulgt opp av årlige «merke- 
sjekker», hvor Mattilsynet har gjennomført målrettede undersøkelser 
av ulike matvaregrupper for å kontrollere at produsentene etterlever 
regelverket for merking av matvarer Slik sett var ikke et nytt produkt 
i butikkhyllene - en vaniljesaus med vaniljesmak fra vaniljeorkidéer - 
det eneste nye som kom ut av saken om vaniljesaus. Kanskje enda vik- 
tigere var endringene i den praktiske håndteringen av reguleringene for 
matmerking som oppstod i etterkant av saken om ekte og falsk vanilje — 
nemlig at forvaltningsmyndighetenes oppmerksomhet på, og kontroll av, 
villedende merking ble styrket. Selv om kritiske røster fortsatt mener at 


56 NRK 2012. 
57 Arkiv hos Mattilsynet 2012b. 
58 Forbrukerrådet 2018. 

kravene til matprodusenter burde vært enda strengere,” er det klart at 
det er større sjanse i dag for at en produsent blir pålagt å endre villedende 
merking pa et produkt enn det var for 20 år siden.* 


Konklusjon 


Med den internasjonale endringen i kulturell forståelse av industrielt pro- 
dusert mat som bakteppe, ser vi altså at den kulturelle konstruksjonen av 
falsk og ekte vanilje etter år 2000 fikk relativt direkte konsekvenser for 
hvordan merkingen av vaniljeprodukter reguleres og håndteres i praksis. 
Etter 2010 har merkingen av matprodukter i Norge fått langt større opp- 
merksomhet enn tidligere, både fra politikere, reguleringsmyndighetene, 
produsenter, forbrukerorganisasjoner og forbrukere. Reguleringen og 
håndteringen i praksis av merkingen har også blitt betraktelig strengere, 
og dette må sees i sammenheng med hvordan saken om ekte og falsk 
vaniljesmak i vaniljesaus utspilte seg. 

Oppdrettslaks i medvind 
og motvind 

naturvitenskapelige universitet (NTNU) 


Abstract: This chapter is about the complex relations and techno-scientific work 
invested in the salmon fillet at our dinner table. It shows a dynamic of continuous 
destabilization and stabilization efforts accompanying the relatively new creation of 
farmed salmon. Technology and scientific knowledge make mass-produced farmed 
salmon possible. At the same time, new developments come along with side effects 
that continuously threaten to destabilize the salmon identity as a healthy source of 
protein. Therefore, new technology and knowledge are constantly being introduced 
in the stabilization work to maintain the salmon-like characteristics of the salmon. 
Political management and brokers, such as the Scientific Committee for Food Safety 
(VKM), are important players in this stabilization work, in the same way that sci- 
entific knowledge of nutritional content and technology, such as biotechnology, are. 


Keywords: salmon, food safety, actor-network theory, expertise 


Introduksjon 


Mandag 10. juni 2013. VG publiserer et stort oppslag: «Ikke spis opp- 
drettslaks. Leger og professorer slår alarm til kvinner, ungdom og barn.» 
Ordet ‘oppdrett lyser i rødt skrift. I artikkelen advarer lege Anne-Lise 
Bjørke Monsen ved Haukeland universitetssykehus i Bergen om store 
usikkerheter rundt mengden miljøgifter i oppdrettslaks. Ifølge henne 
inneholder lakseföret brukt i oppdrettsanlegg persistente organiske 


1 Husby & Haugan 2013: 6-8. 


Sitering: Åm, H. (2022). Oppdrettslaks i medvind og motvind. I T. Finstad, S. Kvaal, H. B. Stokland & 
P. Østby (Red.), Matens meglere: Kontroll, kvalitet og kunnskap i den industrielle matens tid (Kap. 10, 
s. 269-293). Cappelen Damm Akademisk. https://doi.org/10.23865/noasp.155.ch10 

Lisens: CC BY-ND 4.0 

miljøgifter (POP-er). Rester av disse i laksefileten kan være skadelig for 
unge kropper. Artikkelens retoriske oppbygging er slik at den åpner med 
norske myndigheters anbefaling om å spise sjømat tre ganger i uka.* Ved 
å fortelle om miljøgifter i laks rett etterpå, setter artikkelen spørsmåls- 
tegn ved myndighetenes kostholdsråd, og om laks bør være del av disse 
tre fiskemåltidene. 

Norske myndigheter avviste påstandene straks. Fiskeriministeren* 
beroliget forbrukere og eksportland med at det å spise norsk oppdrettslaks 
var trygt.” Hun framhevet at offentlige myndigheter kontrollerer sjømat 
nøye, og at all mat inneholder miljøgifter. Representanter fra Mattilsynet 
og Norsk institutt for ernærings- og sjømatforskning (NIFES) deltok i 
debatten med å si at de positive effektene av å spise feit fisk veier opp for 
mulig helserisiko.> Helsedirektoratet pa sin side prøvde å snu debatten 
ved å introdusere argumentet om at det virkelige problemet er at folk spi- 
ser for lite fisk. I sum framhevet offentlige etater at det var viktig å stole 
på offentlige myndigheter og at oppdrettsnæringen blir strengt kontrol- 
lert og regulert. 

Hvorfor krangler ulike typer eksperter om hvorvidt norsk oppdretts- 
laks er sunn eller ikke? Kapitlet vil belyse forhandlingene om hva som 
skal regnes som god, sunn og trygg laks. Slike forhandlinger finnes det 
mange av. Hva gjelder folkelig engasjement og politiske kontroverser er 
oppdrettslaks kanskje kroneksemplet på moderne mat og dens mange 
forviklinger. Etablerte statlige institusjoner spiller derfor en viktig rolle 
som meglere rundt lakseoppdrett for å forsikre forbrukere om at laksen 
er trygg. 

Folk lurer på hva forholdene under oppdrett gjør med kvaliteten på 
produktet. Er en laks som tar til seg et helt annen för enn villaks fort- 
satt like god og sunn? Kan forbrukeren stole på at trange oppvekstsvil- 
kår, avlusningsmidler og medisiner ikke etterlater noen spor som gjør 
laksen mindre trygg å spise? Har laksen på fatet mitt egentlig hatt det 


2 — Helsedirektoratet 2016. Fisk til middag to til tre ganger i uka, og helst også som pålegg på brød, 
er råd nummer fem i Helsedirektoratets nasjonale anbefalinger og kostråd. 

3 Denne gangen Lisbeth Berg-Hansen, Arbeiderpartiet. 

4 Rønning & Barøy 2013: 12. 

5 Husby & Haugan 2013: 8. 

6  Bjåen 2013: 8. 

godt? Skepsisen til industrialisert oppdrett omfatter også en bekymring 
for miljøkonsekvensene av det moderne, norske matsystemet. 


Oppdrettslaks: En sammensetning av natur, 
teknologi og vitenskap 


I dette kapitlet belyser jeg arbeidet som investeres i å betrygge forbru- 
kere og i å gjøre oppdrettslaks mulig. Jeg tar utgangspunkt i debatten 
fra juni 2013 og følger koblinger som både førte til debatten i 2013 og 
som fulgte av den” Framgangsmåten er inspirert av aktør-nettverkste- 
ori (ANT), som begrunnes i mitt faglige ståsted i samfunnsvitenskape- 
lige teknologi- og vitenskapsstudier (STS). ANT har som utgangspunkt 
at teknovitenskapelige objekter og vitenskapelige funn består i å koble 
sammen og samle forskjellige elementer på en slik måte at involverte 
enheter omdefineres.* Innovasjon oppstår dermed av å sette sammen 
ting, aktører, materialer eller tekster på en ny måte. Hvert minste objekt 
er omgitt av stillaser som gjør objektet mulig. Både menneskelige og 
ikke-menneskelige elementer i stillaset vies oppmerksomhet, derfor 
får det tekniske mer plass i STS-studier enn i mer konvensjonelle sam- 
funnsvitenskapelige tilnærminger. 

Mye tidligere samfunnsvitenskapelig forskning om oppdrettslaks 
er økonomisk orientert og preges av et fokus på vekst i industrien.” 
Teknologi blir da sett på som en problemløser som muliggjør ytterlig 
vekst. Tilnærmingen i dette kapitlet er heller at teknologi ikke kan ses 
løsrevet fra sosiale faktorer, og at ny teknologi ikke bare løser proble- 
mer, men noen ganger også skaper nye. Det finnes også en del forskning 
som undersøker regelverket, politikken og samfunnsdebatten rundt 
oppdrettslaks.'* En premiss i den forskningen er å fylle kunnskapshull 


7 Dette er også et viktig utvalgskriterium for tema og materialet. Norsk lakseindustri er et betent 
politisk tema. Det har vært mye opp til debatt, og debatten omfatter ikke bare mattrygghet, men 
også økologiske problemer som rømming av oppdrettslaks (og dens påvirkning på villaks), for- 
urensning, dyrevelferd, lakselus og medisinbruk. Det er dessverre begrenset hvor mye av denne 
konteksten som kan kommenteres i dette korte kapitlet. 

8  Callon 1986; Latour 2005. 

9 Asche, Roll, Sandvold, Sørvig & Zhang 2013; Kumar & Engle 2016. 

10 Bailey 2014; Bailey & Eggereide 2020; Osmundsen, Almklov & Tveterås 2017. 

om hvor mange laks som rømmer, hvilke reguleringstiltak som fungerer, 
eller hva bærekraftig akvakultur konkret betyr. Dette kapitlet sikter ikke 
mot å fylle kunnskapshullet ved å definere hvem som har rett i debatten 
om helserisiko. 

Mitt mål her er heller å få fram de komplekse relasjonene og anstren- 
gelsene som ligger til grunn for laksefileten som ligger på fatet vårt. Det 
er et bidrag inn mot og basert på STS-studier av oppdrettsfisk som frem- 
met av Marianne Lien," Kristin Asdal” og John Law.” Jeg vil vise hvordan 
næringsinnholdet i matvaren oppdrettslaks er teknovitenskapelig produ- 
sert, gjennom å gjøre det stillaset som omgir den eksplisitt. Min påstand 
er at oppdrettslaksen er et teknovitenskapelig objekt, og at det er en 
sentral årsak til at kontroverser - som eksemplet i innledningen - opp- 
står. Et sentralt poeng i kapitlet er at teknologien og vitenskapeliggjørin- 
gen som gjorde lakseeventyret mulig, skaper stadig nye utfordringer. 
Utfordringene håndteres ved hjelp av ny teknologi, som igjen fører til 
ytterligere utfordringer. Slik utløses en kjedereaksjon der teknologi og 
vitenskapeliggjøring både stabiliserer og destabiliserer produktet. Den 
tekniske stabiliseringen gjøres ikke en gang for alle, men nye anstrengelser 
skjer kontinuerlig for å opprettholde laksens lakseaktige karakter. 

Dermed blir ikke laksen bare oppdrettet; den må også kontinuerlig 
gjenopprettes, slik at den forblir det den er. I de følgende seksjonene vil 
jeg med eksempler vise hva jeg mener med det. Metodisk baserer teksten 
seg på en medie- og dokumentanalyse. Tilnærmingsmåten er basert på 
STS-feltet og ser på de tekstene som steder der saken skapes og forhand- 
les." Utvalgskriteriet for dokumentene var at aktørene i mediedebatten 
refererte til dem, dvs at de inngår i hendelser som utfolder seg over tid. 
Tematisk ligger tyngdepunktet i analysen på maten til «den nye maten», 
eller med andre ord, på det laksen spiser. Men før jeg kommer inn på 
opprettingen av oppdrettslaks, vil jeg kort skissere en viktig utvikling 
i laksens historie som bidro til at laksens betydning endret seg over tid. 


11 Lien 2015. 

12 Asdal 2015. 

13 Law & Lien 2013. 

14 Asdal & Reinertsen 2020. 

15 Asdal & Reinertsen 2020: 31. 

Figur 10.1. Som kystnasjon har Norge lange tradisjoner for a spise fisk. Laksen hadde allerede i 
middelalder stor betydning. (Foto: Laks (Salmo Salar) fra Ichtylogie, ou Histoire naturelle: génerale 
et particuliére des poissons (1785-1797) av Marcus Elieser Bloch. New York Public Library, 
rawpixel, CC BY 4.0) 


Laksens økende betydning 


Som kystnasjon har Norge lange tradisjoner for å spise fisk. Allerede i 


middelalderen hadde laksen stor betydning. Bugge skriver at laks var 


en så vanlig hverdagsrett i eldre tider, at det ikke var god skikk å ser- 


vere den til tjenestefolk mer enn et par ganger i uken.'* Da laksen ble 


sjeldnere, ble den en luksusrett. Nå prøver man igjen å øke inntaket av 
fet fisk etter råd fra Helsedirektoratet. Slike anbefalinger for å forbedre 
folkehelsa er en del av biopolitikken.” Norsk biopolitikk har spesielt 


lagt vekt på å øke inntak av vitamin D som erstatning for sollys. Dette 


kan for eksempel gjøres gjennom å drikke tran' eller ved å spise fet fisk, 


16 
17 


18 


Bugge 2006: 39. 

Biopolitikk vil si at myndighetene tilstreber å disiplinere individene fordi den enkeltes valg 
påvirker folkehelsa som helhet. Biopolitikk kan komme til uttrykk på forskjellige måter ved for 
eksempel fokusere på bestemte grupper eller temaer. I den innledningsvis nevnte artikkelen i 
VG fra 10. juni 2013 henvender legen Bjørke Monsen seg for eksempel til kvinner i reproduktiv 
alder eller gravide og råder dem til at de bør være forsiktige og restriktive med å spise laks. 
Slike råd om konsum av sjømat som særlig rettes mot kvinner finner man også i andre land. 
Mansfield (2012) framhevet at råd om konsum av sjømat til fødende kvinner er en kjønnsfoku- 
sert biopolitikk som utøver makt ved å appellere til selvdisiplinering av kvinner i deres evne som 
framtidige mødre. 

Evang 1955. 

som nettopp laks. I så måte er det å spise laks del av norsk matkultur og 
bundet opp i et større system som strekker seg fra lokal kystkultur til 
nasjonal folkehelse. 

Allikevel har laks i Norge i dag en betydning som går langt ut over 
norske middagsbord. En stor andel av laksen produsert i norske opp- 
drettsanlegg blir eksportert. Norge er verdensledende innen produksjon 
av oppdrettslaks. Da norsk lakseoppdrett startet på slutten av 1960- 
tallet, var det som en liten, pionerdrevet aktivitet som måtte kjempe for 
sin eksistens. Pionerene bygde opp fasiliteter, kompetanse, ferdigheter og 
økonomi fra bunnen av.” Den moderne fiskeoppdretterens revolusjone- 
rende teknikk var å skifte fra landbaserte ferskvannsanlegg til saltvanns- 
baserte anlegg på sjøen. Siden økte produksjonen av oppdrettslaks 
betydelig. I 2019 produserte norsk oppdrettsnæring 1 364 044 tonn laks. 
Det tilsvarte en førstehåndsverdi på 68 milliarder kroner.” 

Det kan trygt sies at oppdrettslaks og dens næring har opplevd en 
eksplosiv utvikling siden 70-tallet. Det er basert på denne ekspanderende 
utviklingen at havbruksnæringen i dag trekker fram og bygger en fortel- 
ling om at de förer verden. For eksempel framhever den internasjonale 
lakseoppdretternes forening (ISFA) at oppdrettslaks er et sunt måltid 
med et minimum av miljøavtrykk og en effektiv proteinkilde som glo- 
balt står for 17,5 milliarder måltider per år.” Ifølge ISFA har konsum av 
oppdrettslaks allerede overgått det globale forbruket av storfekjøtt. Ved 
å kombinere en innramming av oppdrettslaks fra et bærekraft-, befolk- 
ningsvekst- og helseperspektiv beskriver de oppdrettslaks som en løsning 
for å bekjempe sult på en miljøvennlig måte. Å spise omega-3-rik sjø- 
mat som laks, forteller de, «kan bidra til å forhindre hjertesykdom, senke 
kolesterol og blodtrykk, øke hjernens funksjon og redusere risikoen for 
kreft, hjerneslag, depresjon, Alzheimers sykdom, leddgikt, Crohns syk- 
dom og astma». 


19 D. Berge 2001. 

20 D. Berge 2001: 48-49. 

21 Statistisk sentralbyrå 2020. 

22 International Salmon Farmer's Association [ISFA] 2015. 
23 ISFA 2015: 8 [egen oversettelse]. 

Dermed framstår laks som et universalmiddel for noen av de største 
samfunnsutfordringene i vår tid, og ble langt mer enn «bare» å være kon- 
gens livrett.*4 


En ny laks oppstar 


Den norske oppdrettslaksen pa bordene våre har altså bade røtter i den 
norske sjøen og de norske elvene, i norsk matkultur og i en økonomisk 
vekst i globalt lakseoppdrett. I denne prosessen måtte laks som art endre 
seg for å kunne bære sitt nye ansvar — og for å tilpasse seg dette. Med 
ordene til Marianne Lien ble den domestisert.” Med dette mener hun at 
laksen er et av de siste villdyrene som mennesket gjorde til tamt husdyr. 
Eller, for å si det som Kristin Asdal, som studerte forsøk på å oppdrette 
torsk: I kommodifiseringen av fisk til økonomisk verdi er oppdrettsfisken 
ikke bare kommodifisert, men samtidig ko-modifisert.** Med konseptet 
sikter hun mot at arbeidet og praksisen med å gjøre noen enheter om til 
varer, samtidig endrer enhetene, altså fisken. 


Skjønt, ikke all fisk er villig til å tilpasse seg menneskenes krav. Mens 
torsken, som Asdal studerte, delvis motsatte seg tilpasning til oppdretts- 
næringens behov for effektivitet og vekst, var laksen mer medgjørlig. Den 
har forandret seg en god del siden oppdrettsindustrien skjøt fart. I lakse- 
oppdrettets første fase, brukte pionerne rogn fra villaks. En slik fram- 
gangsmåte var ikke helt ukjent. Avling og utsetting av rogn og smolt drev 
man med allerede på 1800-tallet, f.eks. til sportsfiske.” På begynnelsen 
av 1970-tallet var oppdretterne for laksens vedkommende fortsatt avhen- 
gige av rogn fra villfisk.** Men etter hvert ervervet man seg tilstrekkelige 
kunnskaper til å beherske hele laksens oppdrettssyklus. Over tid ble klek- 
keriene og prosessene til settefiskproduksjon dessuten mer teknisk avan- 
sert. Man produserte selv nye generasjoner og var ikke lenger avhengig av 
å hente råmateriale fra villaksen. 


24 Johannessen 2010. 

25 Lien 2015. 

26 Asdal 2015. 

27 Message 2016. 

28 Egidius & Helland-Hansen 1973. 

Langsomt kunne man ikke lenger snakke om én laks. Den ble to: én 
vill og én oppdrettet.” Siden 1970-tallet ble genetiske forskjeller mellom 
oppdretts- og villaks signifikante: Domestiseringen av oppdrettslak- 
sen gjenspeiles i de genetiske trekkene til oppdrettsfisken. Dette skyl- 
des imidlertid ikke bioteknologisk utløst genetisk modifisering,” men 
selektive avlsprogrammer. Disse programmene selekterte fisk på grunn 
av økonomisk viktige egenskaper som økning av kroppsvekt, sykdoms- 
resistens og produktkvalitet? For eksempel fokuserte avlsprogram- 
mene på å oppdra fisk som vokste mye raskere enn deres ville kolleger. 
Følgelig vokser oppdrettslaks i dag dobbelt så raskt som dens ville mot- 
stykke." I tillegg oppsto genetiske endringer som gjaldt redusert rov- 
dyrrespons og stresstoleranse, samt forandret gentranskripsjon.» Den 
genetiske variabiliteten til oppdrettslaks er også en god del smalere. 
Som konsekvens kan oppdrettsfisk være mindre tilpasset for å overleve 
i naturen. 

I sum ble det mer og mer tydelig i oppdrettseventyret at den nye 
laksen skilte seg fra sine ville forfedre. Kunnskapsbaserte avlsprogram- 
mer og avansert teknologi var sentrale elementer i denne prosessen. Men 
var det utelukkende en suksesshistorie? Noen av ulempene som tilveksten 
av koblingene medførte, skulle snart vise seg. 


29 Chutko 2011. 

30 Glover et al. 2012; Karlsson, Diserud, Fiske & Hindar 2016; Taranger et al. 2015. 

31 På 1980-tallet forestilte Harald Skjervold, professor ved daværende Landbrukshøyskole i As, 
og senere bioteknologiselskapet Marine Genetics, seg at bioteknologi kunne skape en raskt 
voksende, sykdomsresistent laks strømlinjeformet for lønnsom produksjon. Imidlertid møtte 
disse tidlige forsøkene på genetisk modifisering av laks uventede sosiale og kulturelle barri- 
erer. Finstad (2017) viste i sin historiske analyse hvordan forskerne som jobbet med genetisk 
modifisert laks ikke klarte å forutse at lekfolk kanskje ikke delte deres fascinasjon for sin forret- 
ningsorienterte innovasjon. I stedet for å applaudere for at et gen med hell hadde blitt overført 
fra et pattedyr til fisk, viste det seg at den offentlige debatten dreide seg om å overføre humane 
(vekst-)gener til fisk. For de involverte journalistene og etikerne var det konkrete forsknings- 
prosjektet om (menneskelig) genoverføring til laks en kjærkommen anledning til å stimulere 
en - da manglende — bredere debatt om bioteknologi og samfunn i Norge. For den forestilte 
hurtigvoksende, genetisk modifiserte laksen ble kontroversen imidlertid dødelig i den forstand 
at skapningen i denne formen aldri ble til. Marine Genetics' «morgendagens laks» manglet bred 
offentlig støtte. 

32 Gjedrem 2010. 

33 Taranger et al. 2015: 999. 

34 Karlsson et al. 2016. 

35 Taranger et al. 2015: 999. 

36 Forseth et al. 2017: 1504. 


276 


OPPDRETTSLAKS I MEDVIND OG MOTVIND 


Stabilisering og destabilisering av den 
nye laksen 


I dette kapitlet har vi så langt sett hvordan nye elementer, som nye pro- 
duksjonsteknikker og ny kunnskap om laks, ble integrert i lakseoppdrett 
som sørget for at ikke bare vi, men hele verden, kan ha norsk laks på 
bordet. I denne ekspansjonsprosessen forandret laksens materialitet seg. 
I den nye laksen inngår mange flere elementer og relasjoner enn i dens 
ville slektning. Oppdrettslaksen er omgitt med et stillas av teknologier, 
avansert kunnskap, forskning og spesialiserte bedrifter. Et slikt stillas må 
stabiliseres godt for å ikke velte i vinden. I denne seksjonen vil jeg, ved å 
brette ut debatten fra juni 2013, beskrive noen få av de mange stormene 
som skaket dette stillaset. 

Figur 10.2. Stillaser ma stabiliseres godt for a ikke velte i vinden. (Foto: Opphaver: George 
Hodan. Offentlig eiendom.) 


Destabilisering 1: Er den nye laksen giftigere enn 
den gamle? 
Oppdrettslaksens seierstog ble ikke bare mott med entusiasme. Framfor 


alt ble laksefarmene kritisert for sine okologiske effekter. Ettersom laks 

föres med små fisk, var et av problemene akvakulturens negative effekter 
på verdens fiskebestand, som er en sårbar, knapp ressurs.” I tillegg ble 
det debatt om hvorvidt det var helserisiko forbundet med å spise opp- 
drettslaks. For eksempel utløste en artikkel i det renommerte tidsskriftet 
Science en debatt i 2004. 

I denne Science-artikkelen sammenlignet en tverrfaglig forskergruppe 
oppdretts- og villaks for persistente organiske miljøgifter (POP-er), og 
påsto at konsentrasjonene av disse forurensningene var høyere i oppdretts- 
laks enn i villaks.* I tillegg var oppdrettslaks fra Europa mer forurenset 
enn den fra Amerika. Artikkelen advarte om at helserisikoen som inntak 
av POP-er medfører, kan forringe de gunstige effektene av fiskekonsum. 
Forfatterne pekte også på muligheten for at kilden til forurensning kunne 
være fiskeföret som brukes i oppdrettsanlegg. De flagget nødvendigheten 
av forskning på problemstillingen, og oppfordret respektive myndigheter 
til å finansiere slik forskning. 

Se for deg katastrofen! Laksen er markedsført som en bærekraftig, 
sunn matkilde og fiskeoppdrettere hadde i 30 år jobbet med laks og dens 
för for å muliggjøre storskala lakseoppdrett. Å finne kilder til för til den 
domestiserte laksen var et sentralt element i arbeidet med å utvide lakse- 
oppdrett som virksomhet. Laks, som tilbringer livet i en merd, kan ikke 
ha samme kosthold som villaksen i naturen. Oppdretterne måtte före 
laksen, og laksens diett endret seg. Men hva hvis kostholdsendringen 
ikke bare endret laksens kosthold, men også laksen selv, slik denne viten- 
skapelige artikkelen antydet? 

Dette truet den nye laksens stabilitet og stillaset rundt den bestående av 
nytt för, kunnskap, internasjonal handel og en helsefremmende diskurs. 
Det var ikke lenger sikkert om oppdrettslaksen fortsatt var den sunne 
proteinkilden den skulle være, eller om den hadde blitt til noe annet. 
Innramming av laks som helsefarlig representerte en alvorlig destabilise- 
ring av laksens omdømme som sunn matvare: Hadde laksen blitt modi- 
fisert i den grad at den hadde endret karakter? Hvem kunne avklare slike 
spørsmål og stabilisere situasjonen for oppdrettslaks? 


37 Naylor et al. 2000; Naylor, Hardy, Bureau, Chiu, Elliott & Nichols 2009. 
38 Hites, Foran, Carpenter, Hamilton, Knuth & Schwager 2004. 

Stabilisering la: Vitenskapskomiteen for 
mattrygghet megler 


Spørsmålet er om den nye produksjonen av laks medførte ulemper for 
forbrukerne? Når det skjærer seg — eller når det er fare for at det kan 
skjære seg - mellom produksjons- og forbrukssfæren, trenges det meg- 
ling. Det er i slike øyeblikk at offentlige etater som Mattilsynet spiller en 
viktig rolle. 

Resultatene fra ett enkelt forskningsprosjekt eller en forskningsartik- 
kel” har sjelden direkte innflytelse på politikkutforming, og burde heller 
ikke ha det. Etter en vitenskapelig publisering starter en prosess innen 
det vitenskapelige feltet som verdsetter forskningsresultatet. Det vil si at 
sitering og bruk vil avgjøre en publikasjons betydning og om et resul- 
tat vil bli til relevant kunnskap. I tillegg bruker offentlige myndigheter 
meglere, som vitenskapelige paneler eller utvalg, for å evaluere vitenska- 
pelige resultater og for å gjennomgå dem i en større kontekst. Dermed har 
meglere både en portvokter- og kvalitetssikringsfunksjon i skjærings- 
punktet mellom vitenskap og offentlige myndigheter. De bestemmer hva 
som anses som relevant, gyldig, pålitelig vitenskapelig kunnskap. Som vi 
ser i denne boken — og nedenfor i dette kapitlet — eksisterer denne meka- 
nismen også i matpolitikken. 

I 2004 ba Mattilsynet Vitenskapskomiteen for mattrygghet (VKM) om 
å foreta en vurdering rundt helseeffektene av konsum av fisk og annen 
sjømat. Denne skulle omfatte «ernæringsmessige fordeler ved konsum av 
fisk og annen sjømat sett i forhold til helserisiko forbundet med inntak 
av forurensninger og andre uønskede stoffer som fisk og annen sjømat 
kan inneholde».** To år senere publiserte VKM sin rapport, med tittelen 
Et helhetssyn på fisk og annen sjømat i norsk kosthold.” Ambisjonen med 
dette dokumentet var å gi en balansert redegjørelse for de positive effek- 
tene av å spise fisk (som proteiner av høy kvalitet, vitamin D, vitamin B12 
og mineralene jod og selen) på den ene siden, og mulige negative effekter 
(forurensninger som dioksiner eller kvikksølv) på den andre. 


39 Som nevnte Hites et al. 2004. 
40 Vitenskapskomiteen for mattrygghet [VKM] 2004. 
41 VKM 2006. 

Når det gjelder positive helseeffekter konkluderte VKM at det ikke 
er noen risiko for å få for mye av det gode. Med andre ord vurderte de 
risikoen for å få for mange næringsstoffer gjennom fiskeinntak i norsk 
kosthold som ikke tilstedeværende. De anbefalte at folk skulle spise en 
rekke forskjellige fiskesorter, fire måltider per uke.” Når det gjelder tok- 
sikologiske aspekter ved å spise fisk sier rapporten at voksne med meget 
høyt fiskekonsum av fet fisk (tilsvarer mer enn to måltider fet fisk per uke 
over mange år) kunne overstige det tålbare ukentlige inntaket av gift- 
stoffer. Basert på statistiske undersøkelser av folks fiskekonsum vurderte 
VKM imidlertid et så høyt forbruk som meget usannsynlig. Allikevel 
rådet de forebyggende at man ikke skulle spise mer enn to måltider fet 
fisk per uke. De framhevet at denne begrensningen var eventuelt viktig 
for fruktbare kvinner, fordi giftstoffene kunne hope seg opp i kroppen. 
Dette ville ifølge dem kun være problematisk hvis man siden barndom- 
men og gjennom hele voksenalderen hadde spist mer enn to måltider fet 
fisk hver uke. Statistikk på fiskekonsum, som VKM brukte, viste at selv 
de med høyt konsum av fet fisk ikke spiste mer enn 1,5 måltider per uke.* 

Studien til Hites et al.,** som var medvirkende til den truende destabili- 
seringen av den nye laksen, fikk gjennomgå i VKM-rapporten. Rapporten 
tilbakeviste påstanden om at oppdrettsfisk hadde høyere nivåer av diok- 
siner sammenlignet med nivået i vill fet fisk.” De kritiserte metoden som 
Hites et al. brukte, og sa at metoden ikke tilsvarer den internasjonale 
standarden som Verdens helseorganisasjon (WHO) eller det europeiske 
mattilsynet (EFSA) bruker.” 

Offentlige debatter om teknovitenskap har en tendens til å dreie seg 
om slike tekniske spørsmål.” Spørsmål om giftstoffer i laksefilet er egent- 
lig en debatt om helse- og økologirisiko forbundet med storskala industri- 
produksjon, og i så måte et verdispørsmål. Vitenskapeliggjøring av 
verdikonflikter har potensiale til å depolitisere et problem. Det vil si at 
kontroversen kan bli flyttet til ekspertenes domene, og som følge av dette 


42 VKM 2006: 11. 
43 VKM 2006: 13. 
44 Hites et al. 2004. 
45 VKM 2006: 118. 
46 VKM 2006: 19. 
47 Nelkin 1995. 

slukner gjerne samfunnsdebatten. Slikt slukningsarbeid lyktes imidler- 
tid ikke når det gjelder oppdrettslaks. Tvert imot blusset nye debatter 
kontinuerlig opp igjen. Når det gjelder giftstoffspørsmål hadde VKM- 
rapporten bare midlertidig stabilisert den nye laksen. 


Stabilisering 1b: Den nye laksen blir vegetarianer 


I det forrige avsnittet så vi at meglerne prøvde å stabilisere den nye 
laksen ved å vurdere om det faktisk fantes et problem med forurensning. På 
en måte prøvde de å gjenopprette laksens omdømme ved å sette spørsmåls- 
tegn ved beskyldningene om at oppdrettslaksen var destabilisert. En annen 
tilnærming til stabilisering kunne ha vært å akseptere problemdefinisjo- 
nen og å prøve å få laksen tilbake i en stabilisert balanse ved å gripe fatt i 
årsaken til destabiliseringen. Disse to strategiene for å stabilisere moderne 
mat er ikke nødvendigvis gjensidig utelukkende, men kan løpe parallelt. I 
oppdrettslaksens tilfelle var VKMs megling ikke den eneste innsatsen til å 
jobbe mot den truende destabiliseringen. I tillegg til dette meglerarbeidet 
foregikk det allerede et arbeid for å gjøre fisken til vegetarianer. 

I fem tiår med norsk lakseoppdrett har laksen ikke bare endret gener, 
men den har også endret kosthold. Mens laks tradisjonelt blir föret med 
marine kilder, for eksempel små fisk, kan den nå kalles - om ikke vege- 
tarianer, så i alle fall fleksitarianer. I 1990 var 90 prosent av oppdretts- 
lakseför av marin opprinnelse. I 2016 utgjorde marine ingredienser bare 
en fjerdedel.** I dag stammer 60,4 prosent av ingrediensen i lakseför fra 
planteoljer, for eksempel raps, og planteproteinressurser, hovedsakelig 
soyaprotein.* I tillegg blir laksen föret mye hvete. På 1990-tallet spiste 
laks ingen planter. 

I alt grep mennesker inn i laksens kosthold for å løse problemer med 
kostnadseffektivitet, miljøgifter og bærekraft. Som vi snart vil se forårsa- 
ket endringene nye problemer, men foreløpig virket stabiliseringen vellyk- 
ket. I en oppdatering av deres rapport kom VKM i 2014 fram til at det ikke 
lenger var grunn til å begrense konsum av fet fisk til gravide” Årsaken 


48 Fiskeri- og havbruksnæringens forskningsfinansiering [FHF] 2019. 
49 FHF 2019. 
50 VKM 2014: 17. 

til at de skiftet synspunkt var, ifølge deres argumentasjon, at mengden 
giftstoffer hadde gått ned sammenlignet med nivåene i 2006 på grunn 
av erstatning av fiskeolje og -protein med planteproteiner og vegetabilske 
oljer.” Du er det du spiser. Det gjelder også for fisken. Giftstoffene hadde 
kommet i fisken gjennom marine ingredienser i fiskeföret. Kanskje det for 
menneskenes del heller burde hete at vi er det det vi spiser har spist? 

Oppdrettslaksens balanse var i hvert fall gjenopprettet. Den sunne 
proteinkilden skulle ikke lenger kunne assosieres med giftstoffer. Et 
finurlig system av ekspertkunnskap og nytt för hadde vippet lasken til- 
bake på rett spor. Eller? 


Destabilisering 2a: Meglerne vakler 


Fra de andre kapitlene i denne boka vet vi at det ikke er en særegen- 
het ved oppdrettslaks at diskusjoner om mattrygghet er preget av kon- 
troverser og engasjement. Tvert imot er det et ganske hyppig fenomen. 
Derfor finnes det en rekke med meglere, lover og regler som styrer mat- 
systemet. Tradisjonelt sett trår en relativt liten gruppe vitenskapelige råd- 
givere, som Vitenskapskomite for mattrygghet (VKM), til for å nøste opp 
i uenigheter og for å sikre kvaliteten på maten. For å utføre denne rollen 
må de ha tillit og legitimitet. Det hjelper ikke hvis de sier at forbrukerne 
kan stole på maten, hvis forbrukerne ikke stoler på dem. Men meglernes 
rolle er ikke hugget i stein. Den kan utfordres og destabiliseres. 

En slik destabilisering skjedde etter at VKM presenterte sin oppda- 
terte rapport i 2014. Denne rapporten konkluderte, som sagt før, med at 
gravide allikevel ikke trengte å tenke på å begrense inntak av fet fisk, 
som oppdrettslaks. Akkurat dette spørsmålet, og hvorvidt myndighetene 
hadde underkommunisert VKMs funn i 2006, var hovedoppslaget i 
VGs avsløringer i juni 2013. Det var denne mediedebatten - gjengitt i 
introduksjonen - som førte til at VKM fikk i oppdrag å undersøke de 
viktigste endringene i bruken av råvarer i oppdrettsfiskföret og hvordan 
disse påvirker næringsstoffer og forurensninger i fisken, samt i hvilken grad 
nivåer av næringsstoffer og forurensninger i fisken har endret seg siden 


51 VKM 2014: 15. 

Miljøpartiet de Grønne retter krass kritikk mot Vitenskapskomiteen for 
Mattrygghet (VKM) sin nytte- og risikovurdering av norsk sjømat. - Et 
kommunikasjonsstunt regissert av norske myndigheter, påstår partiet. 


Av Øyvind Røen 


Øyvind Sjøthun Røen 


I midten av desember publiserte 
Vitenskapskomiteen for Mattrygghet sin nytte- og risikovurdering av sjømat. 
Rapporten var en oppdatering fra den tilsvarende rapporten fra 2006, der 


formålet var å finne ut om norsk sjømat var sunt å spise. 


Figur 10.3. Meglerne vakler: I forsøk på å stabilisere laks, ble tilliten til megleren VKM selv 
destabilisert. (Faksimilie fra Kyst.no 5. januar 2015, gjengitt med tillatelse.) 


2006. Nå konkluderte de annerledes enn åtte år tidligere. Laksen hadde 
endret seg, argumenterte de. Rådene måtte tilpasses til den nye laksen. 
Ikke alle syntes VKMs råd om å spise så mye fisk man vil, var ansvarlig.” 
I mediedebatten som fulgte møtte VKM mistanke om at de prioriterte 
økonomi foran mattrygghet. I en kritisk serie i Morgenbladet i 2018 viste 


52 Sætre & Østli 2018a. 

avisen at norske myndigheter systematisk arbeidet for å øke grense- 
verdiene for hva som er tillatt av giftstoffer i fisk.” I en artikkel i serien 
avdekket Morgenbladet relasjoner mellom VKMs komitémedlemmer og 
oppdrettsnæringen. Alt i alt fremmet avisen en fortelling om at VKM- 
rapporten ble skrevet av folk som var inhabile. I denne hendelsen bidro 
medienes framstilling til å svekke tilliten til meglerne. I VKMs forsøk på 
å stabilisere laks, endte det i stedet med at det var megleren selv som ble 
destabilisert. 

Denne destabiliseringen av ekspertkunnskap, som utgjør en så sen- 
tral del i stillaset som omgir den nye laksen, kunne aldri helt repareres. 
Kontroversene om laks handler mye om forskjellige faglige ståsted. Dette 
blir spesielt tydelig når forskere motsier hverandre i offentlige panel- 
debatter,» eller i den omfattende debatten som har vært rundt lakseforsk- 
ningen og hvorvidt den er styrt av næringsinteresser. 

Som sagt før ble den nye laksen dog ikke bare stabilisert av meglerne, 
men også gjennom teknovitenskapelige løsninger i form av vegetarmat. 
Gikk det bedre med den teknologvitenskapelige stabiliseringen da? 


Destabilisering 2b: Baksida av vegetarföret 


Et sentralt poeng for meg i dette kapitlet er at oppdrettslaksen muliggjø- 
res gjennom vitenskapelig kunnskap og teknologi. Der villaksen suser 
rundt og tar til seg små fisk og plankton som den har gjort i århundrer, 
lever oppdrettslaksen i dag av en nøye vitenskapelig beregnet og skred- 
dersydd diett sammensatt av importerte og teknisk prosesserte för- 
ressurser. Som nevnt ovenfor har erstatningen av marine ingredienser 
i fiskeför med vegetariske kilder lenge stått på forprodusentenes dags- 
ordenen. På grunn av krav om bærekraft og kostnadseffektivitet ble 
fiskeolje og fiskemel i fiskeför i økende grad erstattet av vegetabilske 
oljer og soyaprotein. 

Den offentlige debatten etter VKM 2014-rapporten dreide seg imidler- 
tid om spørsmålet om de alternative, ikke-marine ingrediensene i för 


53 Sætre & Østli 2018b. 
54 Sætre & Østli 2018c. 
55 A. Berge 2013. 

hadde skapt nye problemer i form av å innføre nye forurensninger? Soyaen 
som norsk oppdrettslaks spiser importeres hovedsakelig fra Brasil. Ifølge 
Framtiden i våre hender bruker Brasil store mengder sprøytemidler, og 
spesielt soya blir sprøytet mye: I tillegg er mange flere plantevernmidler 
tillatt i Brasil enn i Europa. Likevel er soya fra Brasil en sentral kompo- 
nent i norsk oppdrettsnæring. Norsk oppdrettsnæring henter mer enn 
90 prosent av importerte soyaproteinkonsentrat for lakseför fra Brasil.” 
Dermed er brasiliansk soya den viktigste proteinkilden til oppdrettslaks. 
Det åpnet for spørsmålet om hvorvidt disse sprøytemidlene finner veien 
inn i menneskelige måltider? 

Spesielt sprøytemidlet endosulfan fikk mye oppmerksomhet. I 2007 
foreslo Den europeiske kommisjonen (EC) et globalt forbud av endo- 
sulfan.* Derfor overvåket EFSA forekomsten av dette stoffet i mat nøye, 
og grenseverdiene til endosulfan i mat er satt svært lavt. Imidlertid forår- 
saket oppdrettslaksens vegetariske kosthold at endosulfanrestene i fiske- 
föret var over terskelverdiene på 0,005 mg/kg. Åpenbart hadde det med 
endosulfan skjedd en ny destabilisering. Denne destabiliseringen skyld- 
tes den teknovitenskapelige løsningen i form av vegetarför. Hvordan sta- 
bilisere laksen igjen? 


Stabilisering 2b: Tette vitenskapelige 

kunnskapshull 

Enda en gang trådde offentlige myndigheter til. I 2012 publiserte EC en 
endring til deres direktiv 2002/32/EC,” som blant annet regulerer terske- 
len for endosulfan. Endringen foreslår høyere grenseverdier til endosulfan 
i fiskeför. EC rettferdiggjør denne avgjørelsen både vitenskapelig og med 
referanse til bærekraft og økonomi. Faglig sett baserer forordningen seg 
på EFSAs vurdering om at det ikke er observert noen skadevirkninger av 
betydning hos laks når de i eksperimenter ble eksponert for inntil 0,1 mg/ 
kg endosulfan, og at det bare er observert skadelige virkninger i mindre 


56 Lindahl 2018. 
57 Lindahl 2018. 
58 Janssen 2011. 
59 EU forordning 744/2012. 

omfang hos laks i tanker som har vært eksponert for høyere nivåer enn 
den eksisterende grenseverdien. Hvordan endret det europeiske mattilsy- 
net og EC mening? 

I juni 2013 rapporterte norske medier at norske myndigheter hadde 
jobbet for å øke terskelverdiene for endosulfan i laksef6r.°° Grenseverdien 
var på 0,005 mg/kg, men norske myndigheter jobbet for å øke den til 
0,05 mg/kg. Ifølge NRK" og Aftenposten? leverte Mattilsynet en hørings- 
uttalelse om endosulfan der de argumenterte for at det var nødvendig å 
øke grenseverdien av hensyn til økonomiske og bærekraftsmessige grun- 
ner, fordi endringen til vegetarför hadde medført økte endosulfan-nivåer 
i oppdrettslaks. Det norske myndigheter faktisk hadde gjort, var å inves- 
tere forskningspenger i å undersøke en problemstilling som var svært 
relevant for næringen. EFSA brukte NIFES' forskningsresultater i deres 
risikoanalyse i 2011.” Basert pa denne risikoanalysen anbefalte EFSA (og 
følgelig Den europeiske kommisjonen) å øke grenseverdien for endosul- 
fan i lakseför. 

Det vi ser i denne destabiliserings/stabiliserings-casen er at vegetar- 
fôret for laks — som i seg selv representerer en teknisk løsning på bære- 
kraftsproblemet og på problemet med at marine ingredienser introduserte 
POP til laks — forårsaket en utilsiktet destabilisering i form av rester av 
sprøytemidler i lakseför. Det påfølgende stabiliseringsarbeidet lignet det 
som er beskrevet ovenfor: Offentlige myndigheter inntok en viktig posi- 
sjon i å stabilisere laksen. Denne stabiliseringen skilte seg imidlertid ut 
ved at offentlige myndigheter denne gangen ikke bare gjennomgikk og 
kvalitetssikret vitenskapelig kunnskap, men investerte offentlige penger 
for å lukke vitenskapelige kunnskapshull (i form av NIFES' studier 
om endosulfan). Bare vitenskapelig kunnskap er autoritativ kunnskap 
som kan flytte myndigheters grenseverdier. Dermed er det å investere 
penger og infrastruktur til kunnskapsgenerering faktisk en viktig del av 
matpolitikken. 


60 Brøyn 2013: 8. 

61 NRK 2013. 

62 Breyn 2013. 

63 Sanden et al. 2012: 16. 

Destabilisering og stabilisering 3: Å miste og 
gjenopprette laksens lakseaktige karakter 


I forrige seksjon så vi hvordan vegetarisk för løste problemet med gift- 
stoffer, men innførte nye typer forurensninger. Dette er mønsteret jeg vil 
vise at karakteriserer oppdrettslaks som moderne, teknovitenskapelig 
mat. Den trenger konstant stabiliserende innsats for å holde sin normale 
tilstand, men hver stabiliserende innsats utløser nye destabiliseringer 
som igjen krever stabilisering. I den siste seksjonen ønsker jeg å beskrive 
hvordan stabilisering av fiskeoppdrett ikke bare handler om å holde 
ny risiko i sjakk, men også om å begrense utvikling som kan redusere 
laksens ernæringsmessige kvalitet. 

I 2016 feide nok en dårlig nyhet for oppdrettslaks gjennom vestlige 
medier: En studie publisert i Nature viste at mengden sunne omega- 
3-fettsyrer i laks har blitt betydelig redusert de siste ti årene på grunn av 
laksens endring i kostholdet.% Er ikke det et interessant paradoks? Laks 
markedsføres for å være en veldig sunn kilde til protein og omega-3. Laks 
er innrammet i skjæringspunktet mellom en økonomisk vekstfortelling 
og en fortelling om helse og vitalitet. Det framheves at mennesker bør 
spise laks fordi laks er sunt. Masseproduksjonen av laks destabiliserer 
imidlertid konstant laksens identitet som sunn mat. Nå viser det seg at 
den reduserer mengden av omega-3 vesentlig fordi laksen föres med vege- 
tariske kilder som mais og soya. Oppdrettsnæringen ser ut til å være en 
virksomhet som konstant destabiliserer sin egen verdi på grunn av beho- 
vet for stadig ekspansjon. 

Men igjen blir det gjort anstrengelser for å gjenopprette oppdretts- 
laksen. Hvordan laksen får tilbake omega-3-innholdet sitt, er derfor en 
problemstilling bioteknologiprosjekter ønsker å løse. AUROMEGA- 
prosjektet er et eksempel på dette.” I likhet med en rekke andre offent- 
lig støttete forskningsprosjekter® bidrar de i letingen etter bærekraftige 
forkilder til oppdrettslaks. AUROMEGA mål er å produsere vegeta- 
riske langkjedede omega-3-fettsyrer som laksen kan spise. Langkjedede 


64 Sprague, Dick & Tocher 2016. 
65 AUROMEGA 2020. 
66 Se også Cadillo-Benalcazara, Giampietro, Bukkens & Strand, 2020. 

omega-3-fettsyrer er essensielle for mennesker og dyr, og prosjektet 
fokuserer på syntetisk produksjon av slike fettsyrer. De bruker sopp- 
og alge-liknede organismer og prøver å optimalisere disse ved hjelp av 
syntetisk biologi. Målet er en kostnadseffektiv, høy volumproduksjon av 
fete omega-3-fettsyrer, som oppdrettslaksen skal spise. Dette er kjernen 
i AUROMEGA, som jeg her nevner som illustrasjon for den konstante 
teknisk-vitenskapelige innsatsen for å stabilisere oppdrettslaks. 


Konklusjon 


I dette kapitlet har jeg vist hvordan oppdrettslaks har blitt en moderne mat- 
kilde og hvordan denne moderniseringen av laks omdefinerte laksen. Først 
ble én laks to: én vill- og én oppdrettsfisk. Så endret laksen ikke bare gene- 
tikk, men også kosthold. Dermed økte teknisk-vitenskapelige intervensjo- 
ner laksens mangfoldighet. Endringene var imidlertid ikke alltid med vilje, 
og ga også uventede destabiliseringer. Disse truet laksens identitet, og det 
krevde konstant arbeid for å opprettholde en laks som best oppfyller for- 
brukernes forventninger. Jeg har vist at moderniseringsprosessen når det 
gjelder mat følger et mønster der problemer forårsaket av masseproduksjon 
løses gjennom meglernes innsats, men også teknisk-vitenskapelig. Men de 
teknovitenskapelige stabiliseringene forårsaket gjerne nye destabiliserin- 
ger, som igjen utløser ny stabiliseringsinnsats. Vi gikk gjennom tre eksem- 
pler av destabiliseringer og stabiliseringer fra giftstoffer via vegetarfor til 
syntetisk genererte fettsyrer. 


Destabilisering 2a: VKM mister tillit 


Stabilisering 3: Biotekforskning för 


Destabilisering 3: Nedgang Omega 3 


Stabilisering 2b: Tette kunnskaphull, 
endre grenseverdi i regulering. 


Figur 10.4. Man kan forestille seg de tre eksemplene av destabiliseringer og stabiliseringer, som 
ble vist i dette kapitlet, som en dominoeffekt: En destabiliserende hendelse starter prosesser av 
gjenoppretting, men disse prosessene har igjen konsekvenser. 

I så måte viste kapitlet de kompliserte teknovitenskapelige relasjonene 
som inngår i å lage en filet av oppdrettslaks. I alt består vårt matsystem 
av mange teknologier som sikrer oss trygg, god og sunn mat. Samtidig 
skaper de også problemer og nye utfordringer. Jeg argumenterer for at 
moderne matproduksjon, som eksemplifisert med oppdrettslaks, har en 
tendens til å utløse en kontinuerlig sirkel av stabiliseringer og destabili- 
seringer. Jeg foreslår at en slik dynamikk er et kjennetegn ved moderne 
matproduksjon. 

